
MĂRTURII  DESPRE  KARMĂ,  DESTIN, 

REÎNCARNARE 


Completări  (II)  la  studiile  de  caz 
din  volumele  1,  2,  3,  4 


Metoda  mea  de  cercetare  a  vieţilor  anterioare  se  bazează  pe 
clarviziune  şi  telepatie,  verificate  pe  nenumărate  spirite  şi  clienţi. 
Impactul  trecutului  spiritual  asupra  fiecărui  om  este  incontestabil. 
Dacă  fiecare  individ  şi-ar  afla  aspecte  din  vieţile  sale  anterioare,  ar 
reuşi  cu  siguranţă  să  îşi  organizeze  viaţa  actuală  într-un  mod  mult 
mai  agreabil.  Prezentul  nu  ar  mai  deveni  copleşitor  prin  problemele 
pe  care  le  pune  zilnic  în  faţa  fiecăruia  dintre  noi. 

NINA  PETRE, 
medium  şi  clarvăzătoare 

Sunt  prezentate  vieţile  antecesorilor  spirituali  (în  ordine  inversă 
cronologică,  cu  elemente  istorice),  precum  şi  reacţiile  destinatarilor, 
unde  este  cazul. 


Lista  studiilor  de  caz  (volumul  7): 


> 

AGATHA  (episoadele  3-11) 

-  pag.  3 

> 

CLARA  (episoadele  4-9) 

-  pag.  21 

> 

DORINA  (episoadele  28  -  37) 

-  pag.  42 

> 

MARIA  (episoadele  4-17) 

-  pag.  69 

> 

SIMONA  (episoadele  3-14) 

-  pag.  103 

> 

ZOE  (episoadele  8-13) 

-  pag.  138 

Am  publicat  studiile  vieţilor  anterioare  ale  spiritelor  unor  persoane 
din  România  în  volumele  nr.  1  -  4.  în  volumul  nr.  6  am  completat  seria 
în  dreptul  câtorva  nume.  Episoadele  spirituale  în  „completare”  nu 
au  fost  publicate  şi  online,  unul  din  motive  fiind  că,  la  unele,  lipsesc 
comentariile  destinatarilor.  în  acest  volum  (nr.  7),  încheiem  succesiunea 
poveştilor  de  viaţă  ale  ultimelor  nume  (pseudonime)  din  serie.  în  felul 
acesta,  definitivăm  tabloul  moştenirilor  karmice  şi  personalităţii 
antecesorilor  spirituali,  pe  cât  posibil,  pentru  uzul  celor  care  vor  dori  să 
analizeze  evoluţia  acestor  spirite. 


VIEŢILE  ANTERIOARE  (completări  II) 
numerotate  invers  cronologic 

Studii  de  caz 

Voi.  1 

Voi.  2 

Voi.  3 

Voi.  4 

Voi.  6 

compl.l 

Voi. 7 
compl.  II 

AGATHA 

1  -2 

3-n 

ALEXANDRA 

1  -12 

13-16 

ANCA-ELENA 

1  -8 

9 

ANCA 

1  -3 

4-17 

ANDREEA 

1  -2 

3-12, 

15,  16, 

19 

CLARA 

1 

2-3 

4-9 

CLAUDINA 

1  -4 

5 

DANIEL 

1  -4 

5-6 

DORINA 

1  -3 

4-10 

11-24 

25-27 

28-37 

MARIA 

1  -3 

4-17 

ELY 

1  -3 

4-10 

ERIKA 

1  -4 

5-12 

13-16 

GIULIA 

1  -6 

7-9 

I  LINCA 

1  -2 

3-12 

13-16 

LIZA 

1  -7 

8 

NICOLETA 

1  -2 

3-11 

SABINA  VISU 

1 

2,3 

SIMONA 

1  -2 

3-14 

ZOE 

1  -7 

8-13 

Total  episoade 

58 

54 

57 

48 

65 

57 

AGATHA 


EPISOADE  SPIRITUALE  COMENTATE  ANTERIOR 

1®  Ivana  Skradik  (1888-1944) 

2  O  Teos  Darilli  (1712-1780) 

RESTUL  EPISOADELOR  SPIRITUALE 

3®  Sarudha  Nemede  (1632-1681) 

4®  Slava  Ridova  (1537-1590) 

5  O  Rudrig  Ranetzki  (1416-1479) 

6  ®  Gorinem  (1334-1386) 

7  0  Knud  (1218-1259) 

8®  Nokida  (1052-1119) 

9  O  Xuan  (901-955) 

10  ®  Valeria  (820-858) 

11  O  Thamir  (706-761) 


Episodul  3  -  SARUDHA 

Flamanda  SARUDHA  NEMEDE  (1632-1681)  s-a  născut  în  localitatea 
Essen  (situată  astăzi  în  nordul  Belgiei,  aproape  de  graniţa  cu  Olanda. 

Regiunea  în  care  se  afla  orăşelul  Essen  la  acea  vreme  se  numea 
Flandra.  Ea  era  situată  între  Marea  Nordului,  fluviul  Schelde  şi  colinele 
din  Artois.  în  epoca  romană  se  numea  Gallia  Belgica  şi  era  locuită  de 
celţi.  în  secolul  5  a  fost  colonizată  de  franci.  în  secolul  9  a  fost  ridicată  la 
rangul  de  marcă  de  la  graniţă  şi  încredinţată  conţilor  de  Flandra.  Aceştia 
şi-au  extins  teritoriul,  constituind  Flandra  imperială. 

înflorirea  agriculturii  şi  a  creşterii  oilor,  dezvoltarea  industriei 
producătoare  de  lână  au  favorizat  comunicarea  cu  alte  ţări  şi  apariţia 

unor  centre  comerciale  de  mare  faimă.  în  secolul  15,  Flandra  a  intrat  sub 
influenţa  ducatului  de  Burgundia,  dar  principalele  oraşe  comerciale  şi-au 
păstrat  o  autonomie  aproape  completă  administrativă  şi  politică. 
Reşedinţa  conţilor  Flandrei  a  fost,  până  în  1193,  oraşul  Lille,  iar  după 
aceea,  oraşul  Brugge  (Bruges). 

După  moartea  contesei  Margareta  de  Male,  survenită  la  16  martie 
1405,  Flandra  a  rămas  în  stăpânirea  ducilor  Burgundiei.  Burgundia 
(Bourgogne)  era  un  stat  feudal  din  vestul  Europei  care  cuprindea  între 
hotarele  sale  părţi  din  actualele  state  Franţa,  Belgia,  Olanda  şi 
Luxemburg,  fiind  unul  dintre  cele  mai  puternice  state  ale  vremii.  în  anul 
1559,  Burgundia  a  intrat  în  stăpânirea  Franţei. 

Vechiul  teritoriu  al  Flandrei  se  află  astăzi  în  componenţa  Belgiei 
(Flandra  Orientală  şi  Flandra  Occidentală),  a  Franţei  (departamentul 
Nord)  şi  a  Olandei  (partea  de  sud  a  provinciei  Zeeland).  Cuvântul 
„Flandra”  înseamnă  „pământ  inundat”.  în  secolul  17,  cel  în  care  a  trăit 
SARUDHA,  Flandra  se  afla  sub  stăpânirea  regilor  Franţei. 

Părinţii  eroinei  noastre,  Krinorn  (tatăl)  şi  Nardhe  (mama),  erau 
flamanzi.  Fiind  unicul  copil,  SARUDHA  s-a  bucurat  de  iubirea  lor 
desăvârşită  şi  de  toată  grijă  pe  care  i-o  puteau  acorda  cei  doi  oameni 
simpli  şi  muncitori,  greu  încercaţi  de  viaţă.  Soţii  Nemede  trăiau  din 
comerţul  cu  cereale.  Krinorn  vindea  grâu  şi  făină  în  micul  depozit  din 
grădina  casei,  iar  Nardhe  cocea  pâine  şi  plăcinte,  produse  foarte 
apreciate  de  locuitorii  oraşului. 

SARUDHA,  copil  ascultător,  a  urmat  clasele  de  şcoală  primară,  apoi 
şi-a  început  activitatea  de  gospodină  alături  de  mama  ei.  Veniturile 
familiei  au  sporit  datorită  produselor  de  panificaţie  realizate  de  Nardhe  şi 
SARUDHA. 

La  18  ani,  gospodina  SARUDHA,  frumoasă  şi  harnică,  l-a  acceptat 
drept  soţ  pe  negustorul  de  cereale  Hans  Draven.  Cu  10  ani  mai  în  vârstă 
decât  soţia  lui,  el  avea  o  bogată  experienţă  în  privinţa  femeilor.  în 
peregrinările  sale  prin  oraşele  şi  satele  din  regiune,  tânărul  avusese 
numeroase  aventuri  cu  fete  şi  femei  măritate.  După  căsătoria  cu 
SARUDHA,  a  renunţat  la  aventurile  amoroase,  dar  nu  pentru  multă 
vreme. 

Sacii  cu  grâu  şi  făină  aduşi  de  Hans  din  sate  au  sporit  veniturile 
soţilor  Nemede.  Timp  de  2  ani,  până  la  naşterea  primului  copil, 
SARUDHA  a  continuat  să  muncească  alături  de  mama  ei.  Aveau  un 
cuptor  nou  pentru  pâine  şi  plăcinte,  iar  bucătăria  devenise  mai 
încăpătoare,  fiind  amenajată  într-o  anexă  a  casei. 

Apariţia  micuţului  Norman  le-a  adus  multă  bucurie  părinţilor  şi 
bunicilor  din  partea  mamei.  Părinţii  lui  Hans  locuiau  spre  sud,  în 

orăşelul  Brecht,  şi  veneau  rar  să  îşi  vadă  fiul.  Tot  în  Brecht  locuia  femeia 
pe  care  şi-ar  fi  dorit-o  de  noră.  Lianne  se  cunoştea  cu  Hans  din  copilărie 
şi  tot  oraşul  crezuse  că  tinerii  se  vor  căsători.  S-a  întâmplat  că  Hans, 
cucerit  de  frumuseţea  şi  hărnicia  SARUDHEI,  să  o  aleagă  pe  ea  drept 
viitoare  soţie.  Suferinţa  Liannei  a  fost  imensă.  încercând  să  se  spânzure, 
mama  ei  a  salvat-o  în  ultima  clipă  de  viaţă.  Neputând  să  îşi  revină  din 
crunta  decepţie,  Lianne  a  refuzat  ulterior  toţi  bărbaţii  care  o  ceruseră  de 
nevastă. 

După  aflarea  veştilor  despre  starea  jalnică  a  fostei  iubite,  Hans  şi-a 
reluat  întâlnirile  cu  ea.  A  mutat-o  pe  Lianne  într-o  casă  izolată, 
cumpărată  special  pentru  ea.  Din  iubirile  lor  sporadice  au  rezultat  trei 
copii,  o  fetiţă  şi  doi  băieţi,  ale  căror  vârste  erau  apropiate  de  cele  ale 
băieţilor  concepuţi  cu  SARUDHA. 

între  timp,  nevasta  înşelată  a  mai  născut  un  băieţel.  Randorf  a  sosit 
în  familie  după  4  ani  de  la  naşterea  lui  Norman.  Hans,  copleşit  de  grijă 
pentru  cele  două  familii,  călătorea  mereu  în  căutare  de  cereale, 
expunându-se  la  mari  pericole  în  zonele  slab  populate,  unde  hoţii  loveau 
la  drumul  mare. 

în  anul  1677,  SARUDHA  împlinise  45  de  ani.  Norman  avea  25,  iar 
Randorf,  21.  întâmplător,  Norman  aflase  despre  cealaltă  familie  a  tatălui 
discutând  cu  nişte  chelfii  într-o  cârciumă  din  Brecht.  Stupefiat,  i-a  cerut 
explicaţii  lui  Hans,  după  reîntoarcerea  în  Essen.  Timp  de  o  lună,  a 
insistat  cu  întrebările,  neprimind  niciun  răspuns.  într-un  târziu,  tatăl  s-a 
destăinuit  fiului,  plângând  de  disperare.  Avea  cinci  copii  şi  două  neveste. 
Niciunul  dintre  copii  nu  era  aşezat  la  casa  lui  prin  căsătorie.  Grija  pentru 
viitorul  tuturor  îi  provoca  multe  nopţi  nedormite.  De  la  Norman  a  aflat  şi 
Randorf,  băieţii  luând  decizia  de  a  discuta  cu  mama  lor. 

Au  făcut  o  şedinţă  de  familie,  vorbind  despre  partea  de  moştenire  ce 
i  se  cuvenea  fiecăruia  dintre  cei  cinci  copii.  Jignită  până  în  adâncul 
sufletului,  SARUDHA  a  refuzat  să  îşi  viziteze  rivala  din  Brecht  şi  nici  nu  a 
vrut  să  o  primească  la  ea  în  casă.  Băieţii  ei  şi-au  vizitat  cealaltă  familie, 
păstrând  după  aceea  legătura  cu  fraţii  din  Brecht. 

Pentru  a-şi  domoli  ruşinea  şi  amarul  vieţii,  SARUDHA  s-a  dedat 
băuturii.  După  începutul  cu  vinuri,  a  ajuns  la  alcool  tare.  La  49  de  ani, 
ficatul  cuprins  de  ciroză  i-a  provocat  obştescul  sfârşit.  După  un  an  de  la 
moartea  ei,  cele  două  familii  s-au  reunit  prin  grija  lui  Hans,  care  i-a  adus 
pe  cei  din  Brecht  alături  de  el,  în  Essen. 

Nina  Petre, 
7  ianuarie  2015 

Episodul  4  -  SLAVA 

SLAVA  RIDOVA  (1537-1590)  s-a  născut  în  oraşul  Kiev,  aflat  astăzi 
pe  teritoriul  Ucrainei.  Tatăl  ei,  moşierul  Vitali  Ridov,  era  un  nobil  foarte 
bogat,  posesor  al  unei  moşii  vaste  în  afara  oraşului.  Nevasta  lui,  Rialka,  i- 
a  dăruit  două  fete.  SLAVA  era  cu  3  ani  mai  mare  decât  sora  ei,  Roxana. 

La  data  naşterii  SLAVEI,  Kievul  se  afla  în  posesia  prinţului  lituanian 
Olgerd.  Vitali  a  locuit  cu  familia  lui  în  Kiev  până  în  anul  1546.  Spre 
sfârşitul  acelui  an,  a  străbătut  zăpezile  intr-un  convoi  de  sănii  încărcate 
cu  bagaje.  Era  aşteptat  la  Moscova  de  fratele  său,  Feodor,  boier  de  frunte 
la  curtea  marelui  cneaz  Ivan  IV  Vasilievici  cel  Groaznic  (1533-1584). 

Marele  cneaz  din  Moscova  se  pregătea  să  devină  ţar,  ceea  ce  a  şi 
făcut  la  data  de  16  ianuarie  1547.  în  prima  perioadă  a  domniei  sale,  ţarul 
Ivan  IV  cel  Groaznic  a  avut  grijă  să  adune  în  anturajul  său  boieri  care  îi 
jurau  credinţă  şi  supunere  până  la  moarte.  Feodor  Ridov,  unchiul 
SLAVEI,  fratele  lui  Vitali,  reuşise  să  îi  câştige  încrederea  şi  simpatia 
capriciosului  despot.  Ţarul  le  ceruse  oamenilor  săi  de  bună  credinţă  să  îşi 
cheme  rudele  bogate,  posesoare  de  terenuri  vaste,  la  curtea  sa, 
promiţându-le  noilor  veniţi  moşii  în  zona  Moscovei  în  schimbul  vechilor 
moşii,  ce  urmau  să  intre  în  posesia  Curţii  Imperiale.  Pentru  eforturile  lor 
deosebite,  cei  care  se  încumetau  la  o  astfel  de  aventură  periculoasă 
primeau  noi  titluri  nobiliare  şi  diverse  favoruri  din  partea  Cancelariei 
ţarului.  Unul  dintre  aceşti  aventurieri  a  fost  şi  tatăl  SLAVEI. 

Ajunşi  în  Moscova,  noii  veniţi  au  fost  adăpostiţi  în  vila  somptuoasă  a 
boierului  Feodor.  în  zilele  următoare,  Vitali  a  fost  chemat  în  faţa  lui  Ivan 
cel  Groaznic,  unde  a  fost  pus  în  drepturile  sale  de  mare  boier.  Moşia 
primită  în  locul  celei  din  regiunea  Kievului  era  într-o  zonă  de  câmpie 
mlăştinoasă,  departe  de  Moscova,  dar  cuprindea  şi  o  pădure  sălbatică, 
bună  pentru  vânătoare. 

SLAVA  împlinise  9  ani  când  a  ajuns  în  casa  unchiului  din  Moscova. 
Oraşul  se  dezvoltase  mult  prin  grija  ţarului  Ivan  cel  Groaznic,  acesta  fiind 
interesat  să  încurajeze  traficul  caravanelor  care  soseau  din  Orient  şi  din 
zona  fluviului  Volga. 

SLAVA  şi  sora  ei  au  învăţat  până  la  18  ani  în  şcoli  moscovite  care 
primeau  numai  fete  din  înalta  societate.  Abia  îşi  terminase  studiile  din 
pension,  când  părinţii  i-au  dat-o  de  nevastă  boierului  Igor  Sardikov, 
considerat  drept  o  partidă  strălucită  pentru  căsătorie. 

La  32  de  ani,  Igor  era  foarte  bogat,  având  o  carieră  militară  datorită 
căreia  ţarul  îl  răsplătise  cu  mari  suprafeţe  din  stepă  şi  importante  sume 
de  bani.  El  făcea  parte  din  tânăra  generaţie  de  boieri-militari  devotaţi  lui 
Ivan  cel  Groaznic,  pregătiţi  oricând  să  reprime  cu  bestialitate  revoltele 

ţăranilor  crunt  exploataţi  şi  ale  boierilor  care  nu  dovedeau  o  supunere 
absolută  în  faţa  voinţei  ţarului.  Dările  obligatorii  către  Cancelaria  ţarului 
deveneau,  an  de  an,  din  ce  în  ce  mai  mari.  Dacă  recoltele  de  cereale  erau 
slabe,  boierii  rămâneau  datori  la  plata  impozitelor,  suportând  numeroase 
persecuţii.  Unii  dintre  ei  erau  ucişi  pentru  nesupunere,  alţii  ajungeau 
săraci  lipiţi  pământului,  ca  şi  ţăranii  iobagi.  La  căsătoria  lui  Igor  cu 
SLAVA,  în  anul  1555,  domnia  lui  Ivan  cel  Groaznic  se  afla  în  perioada  sa 
de  apogeu. 

Igor  Sardikov  se  putea  considera  un  om  norocos,  după  suferinţele 
îndurate  prin  moartea  primei  soţii.  Trecuse  anul  de  doliu,  iar  Igor  avea 
nevoie  de  o  nouă  mamă  pentru  micuţii  săi  rămaşi  orfani.  Saviana,  mama 
copiilor,  murise  la  naştere,  iar  pruncul  nu  supravieţuise  nici  el.  Văzând-o 
pe  SLAVA,  fetiţa  de  3  ani  (Rusalka)  şi  băieţelul  de  5  ani  (Ghenadi)  au 
considerat-o  drept  o  musafiră,  neînţelegând  de  ce  era  nevoie  să  îi  spună 
„mama”.  S-au  înţeles  până  la  urmă  cu  ajutorul  tatălui,  numind-o,  simplu, 
SLAVA. 

Aceasta,  având  doar  18  ani,  şi-a  luat  în  serios  îndatoririle  de  mamă, 
prietenă,  soţie  şi  stăpână  a  uriaşei  case  din  Moscova.  Igor  lipsea  mult, 
fiind  trimis  în  misiuni  de  luptă,  supraveghere  şi  pedeapsă,  mereu  la 
dispoziţia  oamenilor  ţarului.  Ordinele  trebuiau  îndeplinite  necondiţionat, 
altfel  risca  să  ajungă  în  faţa  călăului. 

SLAVA  i-a  dăruit  un  singur  copilaş,  pe  Serghei,  băieţel  frumos, 
voinic  şi  simpatic,  semănând  bine  cu  tatăl  său.  Sora  şi  fratele,  mai  în 
vârstă  decât  el,  i-au  fost  buni  prieteni  şi  protectori  la  nevoie.  Dacă  Igor  se 
enerva  din  cauza  poznelor  lui  Serghei,  Rusalka  şi  Ghenadi  îi  săreau  în 
ajutor  pentru  a-1  scăpa  de  bătaie. 

Ţarul  Ivan  cel  Groaznic  a  domnit  până  în  1584.  Noul  ţar,  Fedor  I 
Ivanovici,  fiind  minor  în  primii  ani  de  domnie,  nu  se  pricepea  să  conducă 
ţara.  Consiliul  de  regenţă,  compus  din  cinci  boieri,  începuse  se  alunge 
slujbaşii  de  încredere  ai  vechiului  ţar,  pe  unii  executându-i  pentru  tot 
felul  de  culpe  reale  sau  inventate.  îngrozit,  Igor  Sardikov  şi-a  părăsit 
familia,  fugind  într-o  noapte  din  vara  anului  1585  spre  o  direcţie 
necunoscută.  Doar  SLAVA  ştia  că  bărbatul  ei  se  îndrepta  spre  pădurea 
îndepărtată  de  la  marginea  estică  a  uneia  dintre  moşiile  sale.  Acolo  nu  1- 
au  căutat  oamenii  noului  ţar,  fiindcă  era  o  zonă  lovită  de  triburile 
asiatice. 

La  48  de  ani,  SLAVA  a  rămas  fără  bărbat,  bucurându-se  doar  de 
copii  şi  nepoţi,  fiind  expulzată  din  Moscova.  I  se  confiscase  aproape  toată 
averea.  Nu  mai  avea  casa  din  Moscova  şi  nici  vastele  terenuri  agricole  din 
stepă.  I  se  îngăduise  păstrarea  unei  bucăţi  de  moşie  la  aproape  100  km 
distanţă  de  Moscova,  unde  avea  o  casă  modestă  şi  bătrână,  care  necesita 

reparaţii.  Serghei  împlinise  18  ani  şi  încă  mai  studia  la  liceul  militar  din 
capitală.  Rusalka  şi  Ghenadi,  trecuţi  de  30  de  ani,  locuiau  la  ţară  pe 
moşiile  primite  de  la  Igor,  ele  nefiind  confiscate  de  slujbaşii  ţarului. 

Ultimii  5  ani  din  viaţă  i-au  fost  SLAVEI  un  prilej  de  a  reflecta  la 
soarta  ei  ciudată  şi  zbuciumată,  întrebându-se  mereu  cu  ce  greşise  faţă  de 
Dumnezeu  ca  să  aibă  parte  de  atâtea  suferinţe.  Fusese  smulsă  din  tihna 
de  la  Kiev  şi  adusă  în  zgomotoasa  şi  austera  capitală.  Căsătoria  cu  Igor 
însemnase  debutul  unor  lungi  ani  de  nelinişte,  spaime,  griji  pentru  viaţa 
lui.  Fuga  lui  Igor  din  capitală  echivala  cu  o  moarte  nedreaptă  şi  timpurie. 
La  62  de  ani,  în  prag  de  bătrâneţe,  Igor  luase  calea  exilului,  dorind  astfel 
să  protesteze  faţă  de  epurările  începute  în  rândul  armatei  şi  al  nobilimii 
moscovite. 

SLAVA  s-a  stins  din  viaţă  la  doar  53  de  ani,  în  1590,  grav  bolnavă  de 
inimă  şi  ficat.  La  câteva  luni  după  ce  şi-a  înhumat  iubita  mamă,  ofiţerului 
Serghei  Sardikov  i-a  fost  dat  să  poposească  în  pădurea  îndepărtată  care  îi 
ascunsese  bietul  tată.  Lângă  o  colibă  mizeră,  a  găsit  o  cruce  de  lemn  pe 
care  scria  numele  lui  Igor  şi  data  decesului.  Sărmanul  se  stinsese  de  frig 
şi  disperare  cu  doar  câteva  săptămâni  înaintea  sosirii  fiului  său. 
Pădurarul,  bun  prieten  cu  Igor,  îl  îngropase  şi  îi  pusese  crucea  lângă 
mormânt.  I-a  povestit  lui  Serghei  despre  singurătatea  bătrânului  şi 
tristeţea  lui  fără  leac.  Dorul  de  familie  îi  scurtase  zilele.  Crezând  că  soţia 
şi  copiii  vor  suferi  persecuţii  din  cauza  lui,  renunţase  la  revenirea  alături 
de  ei. 

Nina  Petre, 
24  februarie  2015 


COMENTARIUL  DOAMNEI  ZOE,  MAMA  AGATHEI 

„Mulţumesc  încă  o  dată  pentru  bunăvoinţa  şi  dedicaţia  cu  care 
alcătuiţi  aceste  studii!  îmi  dau  seama  de  efortul  depus  şi  sunt 
recunoscătoare  că  vă  am  în  viaţa  mea.  A  avea  acces  la  aceste  taine  ale 
Universului  este  ceva  măreţ.  Sper  să  evoluez  şi  eu  cât  mai  mult,  poate 
într-o  altă  viaţă  voi  putea  să  îi  îndrum  şi  eu  pe  alţii  în  căutarea  sinelui. 

Referitor  la  Slava:  M-a  durut  sufletul  văzând  prin  ce  a  trecut.  Se  pare 
că  şi  de  aici  Agatha  a  rămas  cu  spaimele  şi  tresăririle  la  orice  zgomot  mai 
puternic.Mai  are  şi  dorinţa  de  a  fii  bogată  şi  chiar  îmi  spune  că,  în  visele 
ei,  este  bogată  (oare  şi  asta  să  fie  o  reminiscenţă  a  opulenţei  vieţii 
trecute?).  A  mai  rămas  şi  cu  o  naturaleţe  în  a  porunci  una  şi  alta.  M-am 
bucurat  totuşi  că  nu  a  făcut  rău  nimănui.  Această  bunătate  şi  bun  simţ  le 
are  şi  acum  la  vârsta  ei  de  7  ani.  Are  o  gândire  matură  faţă  de  alţi  copii  şi 
îi  place  să  mă  întrebe  mereu  câte  ceva.  îmi  creşte  inima  de  plăcere  şi  sunt 

în  al  nouălea  cer  când  mă  laudă  că  are  o  mamă  foarte  deşteaptă,  care  are 
răspuns  la  toate.  Este  mereu  dornică  de  îmbrăţişări  şi  se  cuibăreşte  în 
braţele  mele,  unde  se  simte  apărată. 

Viaţa  în  Rusia  lui  Ivan  cel  Groaznic  cred  că  fost  „groaznică”.  Totul 
era  aşa  de  primitiv,  reacţiile  oamenilor  erau  nestăpânite,  animalice, 
violente.  Lipsa  educaţiei,  a  cunoaşterii  ţineau  marea  majoritate  a 
populaţiei  în  îndobitocire.  Bine  că  eu  nu  am  avut  parte  de  ea.  Nu  îmi 
place  deloc  limba  rusă.  O  să  încerc  să  văd  cum  reacţionează  Agatha  la  ea 
când  o  să-i  spun  câteva  cuvinte. 

Văzând  prin  ce  a  trecut,  voi  încerca  să  o  deprind  cu  o  viaţă 
independentă,  să  stea  singură  pe  picioarele  ei  şi  să  nu  depindă  de  nimeni. 
Să  nu  se  încreadă  în  oricine  şi  să  cerceteze  totul  înainte  de  a  lua  o 
hotărâre.  Să  înveţe  şi  să  aibă  putere  să  treacă  peste  greutăţi  şi  temeri.  Să 
nu  se  lase  pradă  viciilor  ce  îi  vor  face  viaţa  mai  uşoară  (în  aparenţă).  Sper 
să  pot  realiza  ceva.” 

25  februarie  2015 


Episodul  5  -  RUDRIG 

Austriacul  RUDRIG  RANETZKI  (1416-1479)  s-a  născut  în  oraşul 
Viena.  Părinţii  lui,  Heinrich  şi  Annora,  aveau  doi  băieţi.  RUDRIG  era  cu  7 
ani  mai  în  vârstă  decât  fratele  său,  Randolf. 

Notarul  Heinrich,  descendent  al  unui  neam  de  nobili  vienezi,  câştiga 
bine  din  întocmirea  numeroaselor  acte,  iar  funcţia  de  consilier  municipal 
îi  aducea  mult  respect  din  partea  populaţiei.  Annora,  femeie  bine  educată 
de  părinţi  şi  guvernantele  aduse  în  casă,  le-a  oferit  celor  doi  copii  şansa 
de  a  deveni  membri  onorabili  ai  societăţii  înalte  a  oraşului.  Profesorii 
sosiţi  pentru  a-i  învăţa  carte  şi  a  le  dezvolta  condiţia  fizică  i-au  ajutat  să 
devină  adolescenţi  stilaţi,  curajoşi,  animaţi  de  puternicul  sentiment  al 
iubirii  de  ţară. 

RUDRIG  şi-a  urmat  studiile  medii  cu  profil  militar  între  16  şi  19  ani. 
La  20  de  ani,  a  avut  norocul  de  a  fi  înrolat  cu  rang  de  cavaler  în  corpul  de 
armată  al  unui  senior  bogat,  care  l-a  retribuit  foarte  bine  timp  de  12  ani. 
La  32  de  ani,  după  căsătoria  cu  frumoasa  Annelise  Hanner,  a  renunţat  la 
viaţa  de  militar,  dedicându-se  administrării  vastei  moşii  cumpărate  din 
câştigurile  obţinute  în  ultimii  ani. 

Annelise  avea  17  ani  când  a  ajuns  soţia  cavalerului  RUDRIG. 
Descendentă  a  unei  familii  de  nobili,  Annelise  devenise  o  fată  extrem  de 
sensibilă,  datorită  influenţei  educative  a  fostelor  guvernante.  Auzise 

multe  lucruri  plăcute  şi  mai  puţin  plăcute  despre  viaţa  aventuroasă  a 
cavalerilor,  dar  şi  despre  cruzimea  dovedită  de  ei  în  luptele  la  care 
participau.  Sub  influenţa  binefăcătoare  a  soţiei,  RUDRIG  s-a  retras  din 
viaţa  militară. 

Moşia  lui  şi  cea  primită  de  Annelise  ca  zestre  de  la  părinţi  aflându-se 
la  mare  distanţă  una  de  cealaltă,  aveau  nevoie  de  supraveghere  şi  o  bună 
exploatare  a  resurselor  naturale.  Cu  ajutorul  notarului  Heinrich,  tatăl 
său,  RUDRIG  a  vândut  convenabil  cele  două  moşii,  banii  obţinuţi  fiind 
folosiţi  la  cumpărarea  unei  zone  mari  într-o  suburbie  rurală  a  oraşului 
Viena. 

Cucerită  de  regele  german  Rudolf  I  în  anul  1282,  Viena  a  devenit  în 
anul  următor  reşedinţa  oficială  a  reprezentanţilor  dinastiei  de  Habsburg. 
în  1439,  când  eroul  nostru  avea  23  de  ani,  oraşul  a  primit  calitatea  de 
centru  politico-administrativ  al  posesiunilor  habsburgice.  Locuitorii 
Vienei  se  aflau  sub  autoritatea  oligarhiei  care  guverna  oraşul.  Consilierii 
municipali,  învestiţi  cu  atribuţii  administrative  şi  judecătoreşti, 
proveneau  din  rândul  negustorilor,  al  proprietarilor  funciari  (cum  era  şi 
tatăl  lui  RUDRIG)  şi  deţineau  cu  toţii  numeroase  clădiri,  constituind 
adevărate  dinastii. 

Devenit  mare  proprietar  funciar,  cavalerul  RUDRIG  s-a  trezit  în  faţa 
unor  probleme  despre  care  nu  ştiuse  mare  lucru  înaintea  plecării  din 
armată.  Mâna  de  lucru  la  ţară  devenise  din  ce  în  ce  mai  puţin  numeroasă 
şi  mai  scumpă  după  epidemia  de  ciumă  din  anul  1348.  Seniorii  feudali 
aveau  o  preocupare  permanentă  în  a-şi  proteja  arendaşii  pentru  a  nu 
rămâne  fără  ei.  Surplusul  producţiei  agricole  putea  fi  orientat  către  piaţă, 
în  mod  normal,  RUDRIG  s-a  apucat  şi  de  comerţ,  valorificandu-şi 
produsele  de  pe  moşie.  Vânzarea  lemnelor,  a  pieilor  şi  blănurilor  de 
animale,  toate  provenind  din  vasta  pădure  aflată  în  proprietatea  lui,  i-au 
sporit  averea,  fiul  său,  Kristof,  având  ce  să  moştenească. 

Spre  norocul  întregii  familii,  Viena  era  amplasată  în  circuitul 
comerţului  internaţional,  datorită  căii  sale  fluviale,  Dunărea.  Oraşul 
exporta  produse  textile  în  Europa  Occidentală  şi  importa  la  schimb 
mirodenii  din  Orientul  Mijlociu.  După  1420,  Viena  a  dobândit  un  loc  de 
frunte  în  comerţul  cu  Ungaria,  exportând  produse  manufacturiere 
(ţesături  şi  produse  de  fierărie)  şi  importând  animale  (în  special  bovine), 
la  care  se  adăugau  valoroasele  vinuri  ungureşti. 

Unicul  copil  al  soţilor  RUDRIG  şi  Annelise,  Kristof,  sosise  în  familie 
în  anul  1451,  când  mama  lui  avea  20  de  ani.  Spre  deosebire  de  RUDRIG, 
băiatul  s-a  simţit  atras  mai  mult  de  comerţ  decât  de  militărie.  Stagiul  său 
de  cavaler  în  armata  unui  senior  a  fost  mai  scurt  decât  al  tatălui.  I-au  fost 

suficienţi  5  ani  de  lupte  ca  să  se  lase  învins  de  repulsia  simţită  la  fiecare 
bătălie. 

Nici  lui  RUDRIG  nu  îi  plăcuse  să  rănească,  să  ucidă,  să  prade  şi  să 
violeze,  dar  pusese  datoria  faţă  de  stăpân  înaintea  omeniei  din  sufletul 
său.  După  căsătoria  cu  Annelise,  femeia-înger  pe  care  şi-o  luase  alături,  a 
înţeles  că  orice  crimă  se  va  plăti,  mai  devreme  sau  mai  târziu. 

Cât  timp  s-a  aflat  în  viaţă,  nobilul  RUDRIG  nu  s-a  simţit  pedepsit  de 
soartă  pentru  ceea  ce  făcuse  în  cei  12  ani  de  activitate  militară.  Mai  mult 
chiar,  fiul  său  i-a  stat  aproape,  ajutându-1  în  nenumăratele  treburi  de  la 
moşie,  la  care  se  adăuga  şi  comerţul  cu  produsele  obţinute  la  ţară. 
Scadenţa  i-a  sosit  lui  RUDRIG  la  scurtă  vreme  după  ce  împlinise  63  de 
ani.  Se  afla  în  pădurea  lui  cu  tăietorii  de  lemne,  supraveghindu-le  munca. 
Lemnul  devenise  deosebit  de  valoros,  cheresteaua  fiind  bine  apreciată 
chiar  şi  la  export.  Din  neatenţia  tăietorilor  sau  din  cauza  ghinionului,  un 
brad  a  căzut  pe  direcţia  unde  se  afla  RUDRIG,  el  neobservându-1,  fiindcă 
se  uita  în  altă  parte.  Până  să  strige  muncitorii  şi  să  se  întoarcă  RUDRIG, 
trunchiul  masiv  şi  greu  s-a  prăbuşit  peste  el.  Omul  a  zăcut  în  dureri 
cumplite  până  seara,  când  cineva  din  înaltul  Cerului  s-a  îndurat  de  el, 
chemându-i  sufletul  spre  alte  lumi. 

Nina  Petre, 
25  martie  2015 


COMENTARIUL  DOAMNEI  ZOE,  MAMA  AGATHEI 

„Observ  că  acest  spirit  a  preferat  cam  aceeaşi  zonă  a  Europei  pentru 
încarnare  şi  o  poziţie  socială  înaltă.  Din  această  existenţă  cred  că  i-a 
rămas  Agathei  o  frică  de  durere  nemaipomenită:  se  zbârleşte  numai  la 
ideea  că  ceva  ar  putea  să  o  doară.  Fapte  rele  a  făcut  doar  din  cauza  vieţii 
de  soldat  şi  le-a  plătit,  zic  eu,  prin  acea  moarte  chinuită. 

27  martie  2015 


Episodul  6  -  GORINEM 

GORINEM  (1334-1386),  amerindiancă  de  etnie  diaguită,  făcea  parte 
dintr-un  trib  aflat  într-o  zonă  submontană  ce  poate  fi  identificată  astăzi 
spre  sud  de  oraşul  Santiago,  una  dintre  capitalele  statului  Chile. 

Părinţii  lui  GORINEM  erau  şi  ei  indieni  diaguiţi.  Yamandu  (tatăl)  şi 
Kauane  (mama)  au  avut  trei  copii.  GORINEM  era  cel  mai  mic  dintre  ei. 
Cei  doi  fraţi  au  decedat  la  un  an,  respectiv  la  2  ani  de  la  naştere,  fiind 

grav  bolnavi,  suferind  de  boli  necunoscute  vraciului  din  trib.  Când  avea  6 
ani,  GORINEM  le-a  spus  părinţilor  numele  duhurilor  rele  care  îi 
uciseseră  fraţii.  Vraciul  nu  cunoştea  acele  duhuri  şi  nu  le-a  putut  scoate 
din  trupurile  micuţilor. 

Diaguiţii  din  zonele  montane  şi  cele  submontane  se  aflau  pe  o 
treaptă  de  cultură  superioară  celor  care  locuiau  la  ţărmul  Oceanului 
Paficic.  Ei  practicau  olăritul  cu  decoraţii  modelate  sau  pictate,  se 
pricepeau  la  prelucrarea  bronzului,  creşteau  animale  (lama,  alpaca  şi 
guanaco)  pentru  lână  şi  carne.  Femeile  confecţionau  ţesături  frumos 
colorate.  De  la  femeile  diaguite  s-a  transmis  peste  veacuri  pelerina  de 
lână  numită  poncho.  Bărbaţii  diaguiţi  se  ocupau  şi  cu  extragerea 
metalelor  din  sol.  Locuitorii  satului  în  care  locuia  GORINEM  creşteau  o 
turmă  de  lama,  animalele  fiind  de  mare  folos  în  viaţa  lor. 

GORINEM,  copilul-minune  al  satului,  presimţea  apropierea 
cutremurelor  de  cum  învăţase  să  rostească  două-trei  cuvinte.  Ţipa 
îngrozitor,  se  tăvălea  pe  jos,  iar  când  începea  să  se  cutremure  pământul, 
rămânea  fără  cunoştinţă.  Cutremurele  apărând  de  câteva  ori  pe  an,  mai 
slabe  sau  mai  intense,  toţi  locuitorii  satului  îşi  luau  măsuri  de  salvare 
corespunzătoare  comportării  sărmanei  GORINEM.  Dacă  fetiţa  nu  leşina, 
însemna  că  puteau  rămâne  pe  loc,  fără  a  se  expune  unor  pericole  de 
moarte. 

GORINEM  avea  io  ani,  când  s-a  manifestat  cu  vehemenţă  înaintea 
unui  mare  cutremur.  Văzând  că  fetiţa  zăcea  ca  moartă  de  mai  multe  ore, 
căpetenia  satului  le-a  poruncit  tuturor  să  fugă  spre  sud,  la  o  distanţă  cât 
mai  mare.  Nu  a  trecut  o  zi  de  la  plecare,  când  pământul  s-a  scuturat  cu 
violenţă.  în  locul  vechiului  sat  a  rămas  o  uriaşă  prăpastie.  Au  trecut 
multe  săptămâni  până  când  fugarii  s-au  aşezat  într-o  zonă  de  pădure, 
unde  şi-au  reconstruit  casele,  iar  viaţa  a  reintrat  în  normal.  Baza 
alimentaţiei  provenea  din  vânătoare  şi  din  recoltarea  unor  plante 
comestibile. 

GORINEM,  ale  cărei  simţuri  neobişnuite  au  continuat  să  se  dezvolte, 
începuse  să  împartă  oamenii  în  buni  şi  răi,  alertându-şi  părinţii  când  la 
marginea  satului  soseau  negustori  porniţi  pe  profituri  necuvenite. 
GORINEM,  întotdeauna  prezentă  la  schimburile  de  produse,  vocifera 
revoltată  când  localnicilor  li  se  ofereau  mărfuri  de  proastă  calitate. 

La  16  ani,  a  fost  luată  în  căsătorie  de  gospodarul  Ollin,  un  tânăr  de 
19  ani,  care  o  iubea  de  când  era  mică.  Au  avut  împreună  doi  băieţi.  Pe 
Matlal,  mama  lui  l-a  născut  la  17  ani,  iar  pe  Xipil,  la  20  de  ani.  Părinţii  lui 
Ollin,  Cualli  (tatăl)  şi  Xoco  (mama),  îşi  iubeau  enorm  cei  doi  nepoţi. 

GORINEM  a  trăit  doar  52  de  ani,  reuşind  să  îşi  vadă  fiii  aşezaţi  lângă 
familiile  lor.  Matlal  se  căsătorise  la  18  ani  cu  Tepin,  fata  având  doar  13 
ani.  Au  avut  trei  băieţi:  Ohti,  Yaoti  şi  Zolin. 

Xipil  a  plecat  la  ţărmul  oceanului,  unde  s-a  căsătorit  cu  Atli,  o  fată  de 
16  ani.  Ocupându-se  cu  negustoria,  a  reuşit  să  îşi  întreţină  familia.  A  avut 
împreună  cu  Atli  o  fată,  Pati,  şi  un  băiat,  Tohti. 

Moartea  i  s-a  tras  lui  GORINEM  în  vara  anului  1386,  după  ce 
bărbatul  ei,  Ollin,  a  fost  ucis  la  o  vânătoare.  Animalul  rănit  s-a  repezit 
asupra  lui  şi  l-a  sfâşiat.  După  ce  trupul  neînsufleţit  al  soţului  ei  a  fost 
aruncat  în  peştera  morţilor,  femeia  s-a  aruncat  după  el,  zdrobindu-se  de 
bolovanii  din  adâncul  pământului. 

Spre  deosebire  de  GORINEM,  Agatha  este  un  copil  normal  în 
comportament,  echilibrat  în  gândire,  fără  a  recurge  la  vorbe  sau  gesturi 
şocante  pentru  cei  din  jur.  Dacă  îi  vor  apărea  viziuni  sau  vise 
prevestitoare,  să  nu  permiţi  nimănui  să  o  certe  sau  să  o  ironizeze.  Cel  mai 
bun  lucru  ar  fi  să  îţi  mărturisească  numai  ţie  ce  presimte,  iar  tu  să  o  ajuţi 
să  nu  se  sperie  de  percepţiile  ei.  Ar  fi  bine  ca,  pe  măsură  ce  se 
maturizează  în  gândire,  Agatha  să  se  informeze  din  diverse  cărţi  de  vise 
cum  să  îşi  interpreteze  propriile  viziuni  nocturne.  în  privinţa 
cutremurelor,  dacă  presimte  ceva,  să  o  iei  în  serios,  fiindcă  altfel  riscă  să 
se  închidă  în  sine,  din  cauza  neînţelegerii  celor  din  jur. 

Nina  Petre, 
7  august  2018 


COMENTARIUL  DOAMNEI  ZOE,  MAMA  AGATHEI 

„Cred  că  din  această  viaţă  a  ajuns  la  Agatha  curajul  de  a  se  opune  şi 
de  a  spune  ce  gândeşte.  Deocamdată  nu  am  observat  la  ea  semne  că  ar 
putea  să  aibă  capacităţi  prevestitoare.  O  să  urmăresc  mai  cu  atenţie 
lucrul  acesta.” 

15  august  2018 


Episodul  7  -  KNUD 

Suedezul  KNUD  STURE  (1218-1259)  s-a  născut  în  localitatea  Ystad, 
situată  în  sudul  Suediei,  port  la  Marea  Baltică. 

Tatăl  său,  Arvid,  muncea  ca  marinar  pe  corăbii  care  transportau 
mărfuri  între  Suedia  şi  Finlanda.  Mama  lui  KNUD,  numită  Gudrun,  îl 
născuse  numai  pe  el. 

Statul  unificat  suedez  a  luat  fiinţă  în  secolul  11.  în  secolele  12  şi  13, 
Suedia  a  cucerit  Finlanda.  Acea  ţară  a  făcut  parte  ca  mare  ducat  din 
Regatul  suedez.  Creştinismul,  propagat  de  misionari  veniţi  din 
Germania,  s-a  răspândit  în  secolul  9. 

KNUD  nu  a  învăţat  carte,  fiind  nevoit  să  îşi  ajute  mama  în 
gospodărie.  Arvid  sosea  rar  din  drumurile  lui  comerciale.  La  16  ani, 
KNUD  a  plecat  cu  tatăl  său  în  prima  călătorie  navală.  Au  urmat  câteva 
sosiri  în  porturi  finlandeze  pentru  schimb  de  mărfuri. 

Finlanda  l-a  fascinat  pe  tânărul  suedez.  La  19  ani,  s-a  căsătorit  cu  o 
fată  din  localitatea  portuară  Kotka,  situată  în  sudul  Finlandei.  Fericita  lui 
soţie  se  numea  Vuokko  Mantere  şi  avea  17  ani.  Părinţii  ei,  Eino  (tatăl)  şi 
Paivi  (mama),  erau  negustori  de  haine. 

KNUD  şi  Vuokko  au  avut  doi  băieţi.  Pe  Kaarlo,  mama  lui  l-a  născut 
la  20  de  ani,  iar  pe  Kustaa,  la  23  de  ani.  După  naşterea  lui  Kaarlo,  bunicii 
din  Suedia  s-au  mutat  definitiv  în  Kotka,  nemaiputând  suporta  dorul  de 
fiul  lor. 

Kaarlo,  pasionat  de  arme,  a  învăţat  meseria  de  fierar-armurier. 
Căsătorit  la  20  de  ani  cu  Tahti,  o  fată  de  16  ani,  a  avut  împreună  cu  ea  trei 
fiice:  Ilta,  Hella  şi  Sohvi. 

Kustaa,  fiul  cel  mic,  a  ajuns  negustor  de  băuturi.  S-a  căsătorit  la  22 
de  ani  cu  Eevi,  o  fată  de  17  ani.  Au  avut  doi  băieţi:  Aimo  şi  Martti. 

KNUD  şi-a  continuat  comerţul  pe  mare  până  la  41  de  ani,  când  a 
încetat  din  viaţă,  nu  pe  apă,  ci  pe  uscat,  aproape  de  casa  lui  din  Finlanda, 
într-o  seară,  se  întorcea  de  la  cârciuma  fiului  său,  Kustaa,  când  s-a 
reprezit  la  el  un  câine  turbat,  care  l-a  muşcat  de  piciorul  drept.  Cu  toate 
îngrijirile  soţiei  şi  ale  unui  medic  din  localitate,  rana  nu  i  s-a  vindecat,  iar 
el  a  murit  de  boala  turbării. 

De  la  KNUD  i  s-au  transmis  Agathei  pe  cale  karmică:  buna  intuiţie, 
curajul  de  a  trăi  în  vremuri  grele,  puterea  de  a  presimţi  apropierea  unor 
pericole.  KNUD,  foarte  bun  înotător,  a  scăpat  cu  viaţă  din  două  naufragii. 
Ar  fi  bine  ca  Agatha  să  urmeze  cursuri  de  înot  pentru  a  se  descurca  la 
mare,  când  valurile  vor  deveni  periculoase. 

Nina  Petre 
11  septembrie  2018 


COMENTARIUL  DOAMNEI  ZOE,  MAMA  AGATHEI 

„Acum  ştiu  de  unde  vine  frica  Agathei  faţă  de  câini.  De  mică  se 
ascundea  după  noi  când  vedea  vreun  căţel  cât  de  mic  şi  nu  vroia  în  ruptul 
capului  să  se  apropie  de  el.  Şi  acum  se  uită  în  spate  să  nu  fie  urmărită  de 
ei  pe  stradă.  Şi  totuşi,  mă  bate  la  cap  să  îi  iau  căţel,  să-i  fie  prieten. 

Am  stăruit  să  înveţe  să  înoate,  chiar  dacă  la  început  îi  era  frică  şi  nu 
vroia  să  intre  în  bazin.  Acum  e  ca  un  peştişor.” 


io  octombrie  2018 


Episodul  8  -  NOKIDA 

Eroina  povestirii  este  NOKIDA  (1052-1119),  născută  în  localitatea 
Cagliari,  situată  în  sudul  insulei  Sardinia,  în  vecinătatea  Mării 
Mediterane. 

în  anul  1022,  ieşind  de  sub  dominaţia  arabă,  Sardinia  a  fost  divizată 
în  patru  entităţi  administrative  guvernate  prin  autoritatea  suverană  a 
unor  judecători:  Cagliari,  Arborea,  Logudoro  şi  Gallura.  A  început 
pătrunderea  în  insulă  a  comercianţilor  din  Pisa  şi  Genova.  în  anul  1087, 
după  un  conflict  puternic  între  Genova  şi  Pisa,  insula  Sardinia  a  fost 
cedată  oraşului  Pisa.  Oraş  important  al  provinciei  Toscana,  Pisa  ajunsese 
în  secolul  11  capitala  unei  republici  maritime  înfloritoare,  extinzându-şi 
dominaţia  asupra  întregii  Mediterane  vestice. 

Negustorul  de  mirodenii  Bissente  din  Cagliari,  căsătorit  cu  doamna 
Bonaria,  avusese  patru  copii.  Cei  trei  băieţi  muriseră  la  scurtă  vreme 
după  naştere.  Fata,  NOKIDA,  a  supravieţuit.  Inteligentă  şi  dornică  de 
cultură,  NOKIDA  a  învăţat  limba  latină  împreună  cu  mama  Bonaria.  îi 
plăcea  să  citească  jurnale  de  călătorie  şi  cărţi  cu  reţete  de  tratament 
pentru  diverse  boli. 

La  14  ani,  a  fost  angajată  în  calitate  de  cameristă  la  doamna  Grassia, 
soţia  unui  comandant  de  corabie  comercială,  originar  din  Pisa.  Cei  doi 
soţi  aveau  trei  băieţi  mici  cărora  le  plăcea  să  se  joace  cu  NOKIDA. 

La  16  ani,  fata  a  fost  trecută  pe  postul  de  ajutor  al  bătrânei 
bucătărese  a  familiei.  Tot  ea  servea  mâncarea  la  masa  stăpânilor. 

Avea  17  ani,  când  a  văzut-o,  sosind  într-o  vizită,  negustorul  de 
ţesături  Festus  din  Pisa.  Tânărul  era  cu  6  ani  mai  în  vârstă  decât 
NOKIDA  şi  a  negociat  repede  căsătoria.  După  nunta  grăbită,  Festus  şi-a 
dus  mireasa  în  casa  părinţilor  lui  din  Pisa.  Rufinus,  comandant  de  navă 
militară,  şi  soţia  lui,  Liviana,  şi-au  întâmpinat  nora  cu  politeţe  şi  respect, 
îl  aveau  numai  pe  Festus  şi  doreau  ca  totul  să  fie  bine  în  viaţa  lui.  Mereu 
plecat  cu  treburile  negustoreşti,  Festus  şi-a  încredinţat  nevasta  părinţilor 
şi  rudelor  lui. 

La  19  ani,  NOKIDA  a  născut-o  pe  Flaviana,  iar  la  22  de  ani,  i-a  dat 
viaţa  lui  Sabinus.  Pe  Flaviana  au  măritat-o  la  16  ani  cu  bijutierul  Avitus, 


NINA  PETRE  -  Vieţile  anterioare  ale  spiritului  -  Completări  Voi. 7 


pag.  15 


un  tânăr  de  23  ani.  Au  avut  doi  copii.  Fata  se  numea  Tacita,  iar  băiatul, 
Cassian. 

Sabinus  a  devenit  negustor  naval.  S-a  căsătorit  la  25  de  ani  cu  Drusa, 
o  fată  de  18  ani.  Ea  a  născut  două  fetiţe:  Floriana  şi  Septima. 

Festus,  soţul  NOKIDEI,  a  murit  la  72  de  ani,  din  cauza  unei  crize  de 
hipertensiune  provocate  de  consumul  mare  de  alcool.  în  anul  următor, 
1119,  NOKIDA  l-a  urmat  în  mormânt,  grav  bolnavă  cu  inima  şi  ficatul. 

NOKIDA  a  învăţat  să  fie  o  foarte  bună  gospodină  şi,  mai  ales, 
bucătăreasă.  Şi  Agatha  vrea  să  gătească  mâncăruri  bune.  Dacă  îşi  va 
menţine  şi  mai  târziu  pasiunea  pentru  gastronomie,  fata  va  putea  urma  o 
facultate  de  industrie  alimentară  sau  să  îşi  aleagă  joburi  în  domeniul 
alimentaţiei  publice. 

Nina  Petre 
14  octombrie  2018 


Episodul  9  -  XUAN 

Eroul  povestirii  este  vietnamezul  XUAN  (901-955).  El  s-a  născut  în 
localitatea  denumită  astăzi  Vinh,  port  la  Marea  Chinei  de  Sud,  situată  pe 
ţărmul  estic  al  Vietnamului. 

în  timpul  domniei  împăratului  chinez  Wu  Di,  Vietnamul  a  fost 
cucerit  şi  inclus,  pentru  un  mileniu,  ca  provincie  în  Imperiul  Chinez. 
Chineza  a  devenit  limba  oficială  folosită  în  administraţie  şi  cultură.  în 
secolul  5  s-a  răspândit  religia  budistă. 

Statul  independent,  cu  prima  dinastie  vietnameză,  s-a  desprins  în 
anul  939  de  sub  autoritatea  chineză.  în  acel  an,  s-a  încheiat  sub 
conducerea  lui  Ngo  Quyen,  eliberarea  ţării  de  sub  dominaţia  străină.  A 
fost  întemeiată  dinastia  Ngo,  ai  cărei  primi  reprezentanţi  au  fost:  Ngo 
Quyen  Vuong  (939-944);  Duong  Tam  Kha  (945-951);  Ngo  Xuong  Ngap 
(951-954);  Ngo  Xuong  Van  (954-965)- 

Hien,  tatăl  lui  XUAN,  era  meşteşugar.  Omul  ştia  să  facă  podoabe  din 
bambus,  rogojini,  evantaie  şi  împletea  pălării  şi  încălţăminte  din  paie  de 
orez.  Nevasta  lui,  Twan,  ţesea  pânza  şi  făcea  haine  din  ea.  Twan  născuse 
trei  fete  şi  doi  băieţi.  Au  decedat  la  vârste  mici,  din  cauza  unor  boli  grave, 
cele  trei  fete  şi  unul  dintre  băieţi.  A  supravieţuit  numai  XUAN. 

Fără  să  aibă  ştiinţă  de  carte,  bazându-se  doar  pe  mintea  lui  ageră, 
băiatul  a  învăţat  meşteşugurile  tatălui  său  şi  a  plecat  la  16  ani  să  facă 
schimb  de  mărfuri  cu  negustorii  de  pe  insula  Hainan. 

La  18  ani,  şi-a  adus  ca  viitoare  nevastă  o  chinezoaică  din  Hainan. 
Kim  avea  15  ani  şi  provenea  dintr-o  familie  săracă.  Părinţii  ei,  Dinh 
(tatăl)  şi  Tien  (mama),  au  rămas  acasă,  având  de  crescut  încă  patru  copii. 

Kim  şi-a  ajutat  mult  socrii  în  meseriile  lor,  contribuind  astfel  la 
prosperitatea  familiei,  care  nu  a  întârziat  să  se  mărească.  La  17  ani,  a 
născut  prima  fetiţă,  pe  Thuy.  A  urmat  băiatul,  Quan,  după  3  ani.  Au  mai 
trecut  4  ani  până  la  sosirea  celei  de-a  doua  fetiţe,  Hang. 

Pentru  a  avea  cu  ce  să  îşi  întreţină  familia,  XUAN  a  învăţat  să 
confecţioneze  podoabe  din  bronz  inoxidabil  cu  adaos  de  aur  şi  argint  şi 
obiecte  din  lemn  acoperite  cu  lac.  Cel  puţin  o  dată  pe  lună,  XUAN  pleca 
în  alte  porturi  ale  ţării  pentru  a-şi  vinde  produsele. 

Copiii  au  crescut  mari,  ajungând  fiecare  la  casa  lui.  Fata  cea  mare, 
Thuy,  s-a  măritat  la  15  ani  cu  negustorul  Nhung,  un  tânăr  de  21  de  ani. 
Au  avut  trei  fete:  Ngoc,  Diep  şi  Ha. 

A  doua  fată,  Hang,  s-a  căsătorit  la  16  ani  cu  fierarul  Hao,  bărbat  de 
23  de  ani.  Au  avut  doi  băieţi:  Bao  şi  Dat. 

Quan  a  ajuns  marinar,  ocupându-se  cu  comerţul  în  zona  Mării 
Chinei  de  Sud.  S-a  căsătorit  la  26  de  ani  cu  chinezoaica  Lien,  o  fată  de  17 
ani.  Au  avut  două  fiice:  Thu  şi  Hoa. 

XUAN  tocmai  împlinise  50  de  ani,  când  s-a  înţepat  în  talpa  dreaptă 
cu  un  obiect  ascuţit.  Rana  i  s-a  infectat,  iar  ca  să  nu  îşi  piardă  întregul 
picior,  un  vraci  i-a  tăiat  talpa.  Din  cauza  durerilor  ulterioare,  trupeşti  şi 
sufleteşti,  sărmanul  XUAN  s-a  apucat  de  băutură,  consumând  rachiu  tare 
în  fiecare  zi. 

Avea  54  de  ani  în  955,  când  s-a  intoxicat  cu  peşte  alterat.  Carnea 
stătuse  prea  mult  la  soare.  Deja  suferind  de  stomac,  nici  rachiul  nu  i-a 
salvat  viaţa.  A  murit  după  câteva  ore  de  chinuri,  închizând  ochii  spre 
ziuă,  pe  o  căldură  toridă. 

Nina  Petre 
16  decembrie  2018 


Episodul  10  -  VALERIA 

Eroina  povestirii  este  VALERIA  MONTALDO  (820-858),  născută  în 
oraşul  Roma. 

în  secolele  5  şi  6,  Roma  ajunsese  în  stadiul  cel  mai  de  jos  al 
decadenţei,  fiind  pe  punctul  de  a  fi  părăsită  de  locuitorii  săi.  Odată  cu 
pontificatul  papei  Grigore  cel  Mare  (590-604)  şi,  mai  ales,  în  secolul  8, 
au  început  să  apară  semne  de  redresare.  începând  cu  Evul  Mediu,  Roma 

a  fost  sediul  papalităţii  şi  capitala  creştinătăţii.  Consacrarea  simbolică  în 
acest  rol  a  primit-o  în  Crăciunul  din  anul  800,  prin  încoronarea  ca 
împărat  a  lui  Carol  cel  Mare  de  către  papa  Leon  III.  Afluxul  de  pelerini 
din  întreaga  Europă  a  favorizat  redresarea  oraşului.  în  Roma,  puterea  a 
fost  acaparată  multă  vreme  de  familii  nobile,  capabile  să  influenţeze  chiar 
şi  alegerea  papilor. 

Giuliano  Montaldo,  tatăl  VALERIEI,  muncea  ca  marinar  pe  corăbii 
genoveze.  Nevasta  lui,  Angelina,  dăduse  viaţă  la  doi  copii.  VALERIA  era 
cu  5  ani  mai  mare  decât  fratele  ei,  Umberto.  Copiii  lui  Giuliano  au  învăţat 
să  scrie  şi  să  citească  în  limba  latină  împreună  cu  mama  lor,  Angelina. 

Mare  admirator  al  militarilor,  fără  să  fie  pasionat  de  lupte,  Umberto 
a  învăţat  meseria  de  fierar-armurier.  S-a  căsătorit  la  24  de  ani  cu  Bianca, 
o  fată  de  17  ani.  Au  avut  doi  băieţi:  Fabiano  şi  Cesario. 

VALERIA  avea  16  ani,  când  a  făcut  nunta  cu  marinarul  Fabrizio 
Viale,  un  bărbat  de  26  de  ani,  coleg  de  navigaţie  cu  Giuliano.  Tatăl  lui 
Fabrizio,  Gilberto  Viale,  era  bijutier.  Nevasta  lui  se  numea  Renata. 

VALERIA  a  născut  patru  copii.  Primul  copil,  Susanna,  a  sosit  când 
avea  19  ani.  După  Susanna,  au  sosit  doi  băieţi,  care  au  murit  la  câteva 
luni  după  naştere,  din  cauza  unor  boli  grave. 

Susanna  a  supravieţuit,  datorită  trupului  viguros  şi  rezistent  la 
îmbolnăviri.  S-a  căsătorit  la  17  de  ani  cu  asistentul  medical  Paolo  Marini, 
un  tânăr  de  24  de  ani.  Au  avut  trei  copii.  Fetele  se  numeau  Renata  şi 
Ottavia,  iar  băiatul,  Fabiano. 

VALERIA  a  încetat  din  viaţa  la  38  de  ani,  chinuindu-se  să  nască  o 
fetiţă.  Nici  copila  nu  a  supravieţuit. 

Eroina  noastră  învăţase  de  la  socrul  ei  să  confecţioneze  bijuterii.  Pe 
cele  mai  frumoase  le  păstra  pentru  ea,  iar  pe  celelalte  le  vindea 
prietenelor,  împreună  cu  bijuteriile  orientale  şi  africane  aduse  de  soţul  ei. 

VALERIA  se  pricepea  să  îşi  vândă  produsele  cu  preţuri  bune,  pentru 
că  ştia  să  negocieze  cu  clienţii.  La  calcularea  preţurilor  folosea  un  abac, 
dispozitiv  adus  de  un  marinar  tocmai  din  China.  Ea  a  adus  îmbunătăţiri 
abacului,  făcându-1  mai  performant. 

Nina  Petre 
17  ianuarie  2019 

Episodul  11  -THAMIR 

Episodul  spiritual  îl  are  ca  erou  pe  tunisianul  THAMIR  (706-761).  S- 
a  născut  în  casa  tatălui  său,  situată  într-o  localitate  portuară  din  estul 
Tunisiei,  astăzi,  oraşul  Mahdia. 

Tunisia  fusese  ocupată  de  arabi  la  sfârşitul  secolului  7,  primind 
numele  de  Ifriqiyya.  Devenise  o  provincie  a  Imperiului  Arab  şi  o  parte  a 
lumii  islamice.  Populaţia  tunisiană  a  primit  denumirea  de  „berberi”. 

Triburile  berbere  se  împărţeau  în  două  grupe:  zenaga  şi  sanhadja. 
Triburile  sanhadja,  care  locuiau  în  zona  litoralului  Mării  Mediterane,  se 
ocupau  în  principal  cu  agricultura. 

Părinţii  lui  THAMIR  proveneau  din  triburi  sanhadja.  Moşia  lui 
Ghassan,  tatăl  lui  THAMIR,  cuprindea  cinci  sate  cu  populaţie  sanhadja. 
în  calitate  de  conducător  al  acelor  sate,  Ghassan  se  numea  mukaddam, 
adică  staroste.  De-a  lungul  anilor,  prin  vânzarea  produselor  de  pe  moşie, 
devenise  un  bogat  moşier  feudal.  Casa  lui  de  la  ţărmul  mării  semăna  cu 
un  palat,  iar  cea  de  la  moşie  arăta  mai  modest,  dar  avea  multe  odăi. 

Nevasta  lui  Ghassan,  frumoasa  Anisa,  dăduse  viaţă  la  trei  băieţi.  Fiul 
cel  mare,  Nizar,  era  cu  4  ani  mai  mare  decât  Tarik,  iar  acesta  avea  cu  2 
ani  mai  mult  decât  THAMIR. 

Nizar  a  ajuns  negustor  pe  Mediterana,  transportând  spre  porturile 
din  sudul  Europei  produse  de  la  moşia  părinţilor. 

Tarik  a  murit  la  7  ani,  fiind  bolnav  de  tifos. 

Nizar  s-a  căsătorit  la  22  de  ani  cu  Hind,  o  fetiţă  de  17  ani.  Au  avut 
doi  băieţi:  Mahfuz  şi  Zain. 

Băieţii  lui  Ghassan  nu  aveau  ştiinţă  de  carte.  Au  învăţat  împreună  cu 
mama  lor  să  se  roage  pe  Coran. 

THAMIR  a  crescut  la  moşie,  fiind  puternic  ataşat  de  viaţa  la  ţară. 
Supraveghind  munca  ţăranilor  berberi,  a  învăţat  de  la  ei  toate  lucrările 
agricole  pe  care  le  făceau.  Se  cultivau  orz,  porumb,  grâu  dur,  legume. 
Ghassan  avea  pomi  fructiferi,  o  plantaţie  de  măslini  şi  una  de  viţă  de  vie. 
Se  creşteau  vite,  în  majoritatea  lor  fiind  producătoare  de  lapte. 

La  13  ani,  THAMIR  a  plecat  pentru  prima  dată  împreună  cu  fratele 
Nizar  să  vândă  produse  de  la  moşie:  legume,  fructe,  ulei  de  măsline, 
carne,  vase  de  lut  necesare  păstrării  alimentelor. 

Căsătoria  lui  THAMIR  cu  Amâni,  o  fată  de  16  ani,  a  avut  loc  după  ce 
tânărul  împlinise  23  de  ani.  Tatăl  miresei,  olarul  Maruf,  era  căsătorit  cu 
doamna  Hala,  o  femeie  deosebit  de  harnică. 

Amâni  a  dat  viaţa  la  trei  copii.  Primul  băiat,  Khayri,  a  sosit  când 
mama  lui  avea  18  ani.  Unica  fată,  Abia,  s-a  născut  la  2  ani  după  Khayri. 
Fiul  cel  mic,  Fayz,  a  apărut  după  3  ani  de  la  naşterea  surorii  lui. 

Abia  s-a  măritat  la  18  ani  cu  negustorul  Aii,  un  bărbat  de  25  de  ani. 
Au  avut  două  fete:  Lamis  şi  Nura. 

Khayri  a  moştenit  moşia  părinţilor,  ocupându-se  mult  de  ea. 
Căsătorit  la  24  de  ani  cu  Samia,  o  fată  de  17  ani,  a  avut  cu  ea  un  singur 
copil,  pe  fiul  lor,  Afif. 

Fayz  a  ajuns  preot  musulman.  Nu  s-a  căsătorit  şi  nu  a  avut  copii. 

După  ce  şi-a  cununat  fata  şi  băiatul,  THAMIR  a  vândut  palatul  de  pe 
litoral,  împărţind  după  aceea  banii  între  cei  trei  copii  ai  lui. 

După  50  de  ani,  a  devenit  obez,  din  cauza  plăcerii  deosebite  de  a 
mânca  preparatele  gustoase  create  de  Amâni  împreună  cu  bucătăreasa 
lor.  La  fiecare  masă,  îşi  savura  vinurile  de  bună  calitate  obţinute  pe  moşia 
lui.  Treptat,  consumul  de  vinuri  a  crescut,  iar  ficatul  lui  THAMIR  s-a 
îmbolnăvit  de  ciroză. 

La  55  de  ani,  sufletul  bărbatului  a  plecat  spre  lumea  lui  Allah.  Era  în 
toamna  anului  761. 

Nina  Petre 
9  februarie  2019 

CLARA 


EPISOADE  SPIRITUALE  COMENTATE  ANTERIOR 
1  ®  Atena  Xauli  (1896-1945) 

2®  Sanita  Ridis  (1802-1874) 

3  0  DalJinao  (1713-1786) 

RESTUL  EPISOADELOR  SPIRITUALE 

4  ®  Krista  Levenden  (1639-1671) 

5  ®  Ronko  Mitudu  (1524-1601) 

6  O  Viero  Lan  (1442-1489) 

7  0  Alexis  Raulis  (1313-1403) 

8  ®  Irnal  Daruki  (1251-1304) 

9  ®  Rondha  Shleming  (1190-1238) 


Episodul  4  -  KRISTA 

Olandeza  KRISTA  LEVENDEN  (1639-1671)  s-a  născut  în  localitatea 
Maarsen.  Părinţii  ei,  Ludner  şi  Anne,  au  avut  doi  copii,  amândoi  fete: 
KRISTA  şi  Lorna. 

Familia  făcea  parte  din  clasa  micii  burghezii,  îmbogăţite  prin  toate 
formele  de  comerţ.  Ludner  îşi  întreţinea  copiii  şi  nevasta  din  negoţul  cu 
mirodenii  şi  alte  produse  achiziţionate  de  la  marinarii  care  se  întorceau 
pe  corăbiile  lor  din  Indiile  de  Est. 

Anne  şi-a  crescut  fetele  cu  mare  grijă,  învăţându-le  bunele  maniere, 
puţină  literatură,  muzică,  pictură  şi  nelipsitele  dansuri  de  societate. 
Principalul  obiectiv  de  viaţă  al  celor  două  era  căsătoria  cu  bărbaţi 
deţinători  ai  unei  averi  satisfăcătoare,  capabili  să  le  asigure  viitorul 
copiilor  ce  urmau  să  vină  pe  lume. 

KRISTA  avea  19  ani,  când  tatăl  ei  l-a  adus  pe  nobilul  Hans  Ladhar, 
cu  speranţa  că  se  vor  accepta  reciproc.  La  cea  de-a  doua  vizită, 
înţelegerea  de  căsătorie  s-a  făcut,  iar  după  nuntă,  Hans  şi-a  dus  nevasta 
în  oraşul  său  de  reşedinţă,  Amsterdam.  Fiind  cu  9  ani  mai  în  vârstă  decât 
KRISTA,  el  se  comporta  faţă  de  ea  ca  un  frate  mai  mare,  a  cărui 
experienţă  de  viaţă  era  superioară  celei  acumulate  de  modesta  fată  care 
stătuse  mai  mult  în  casă.  Hans  moştenise  titlul  de  baron  de  la  tatăl  său, 
rangul  nobiliar  deschizându-i  multe  perspective  în  ocupaţia  sa 
principală:  comerţul  maritim  cu  ţările  din  zona  Indiilor  de  Est. 

Amsterdam,  localitate  situată  pe  cursul  râului  Amstel,  devenită  un 
important  centru  comercial  pentru  peşte  sărat  şi  cereale,  a  obţinut 
drepturile  de  oraş  în  anul  1318.  Extinzându-şi  reţeaua  de  comerţ  propriu 
de-a  lungul  Mării  Nordului,  a  reuşit  să  îşi  asigure  accesul  liber  către 
Marea  Baltică.  Sub  dominaţia  habsburgică,  i-a  fost  confirmat  rolul  de 
prim  centru  european  pentru  bursa  grânelor.  A  oferit  un  adăpost  sigur 
persecutaţilor  politici  şi  celor  alungaţi,  în  special  evreilor,  care  au  creat  în 
oraş  tradiţia  tăierii  şi  prelucrării  diamantelor.  Tatăl  lui  Hans  făcuse  avere 
din  comerţul  cu  bijuterii. 

Casa  din  Amsterdam,  adăpostind  20  de  camere,  era  suficientă 
pentru  a  locui  în  ea  3-4  generaţii.  Părinţii  lui  Hans,  Grond  şi  Honsda,  au 
primit-o  pe  KRISTA  cu  multă  amabilitate,  bucurându-se  că  fiul  lor 
reuşise  să  se  căsătorească  după  reîntoarcerea  dintr-o  lungă  şi  periculoasă 
călătorie  în  Oceanul  Indian.  Hans  nu  prea  era  vorbăreţ  când  venea  vorba 
despre  călătoriile  lui.  Păstra  pentru  el  secretul  peripeţiilor  sale,  al 
suferinţelor  de  la  bordul  corăbiei,  dar  mai  ales  al  primejdiilor  de  moarte 
reprezentate  de  atacurile  piraţilor. 

Cu  10  ani  înainte  de  căsătoria  KRISTEI  cu  Hans,  Olanda  devenise  o 
ţară  independentă  de  Spania,  luându-şi  denumirea  de  Republica 
Provinciilor  Unite.  în  anul  1650,  regele  Wilhelm  II  de  Orania  şi-a  încetat 
domnia.  Instituţia  monarhică  a  revenit  în  Olanda  la  un  an  după  moartea 
KRISTEI,  în  1672,  prin  regele  Wilhelm  III  de  Orania. 

în  secolul  17,  cel  în  care  a  trăit  eroina  noastră,  Olanda  a  devenit 
prima  putere  comercială  a  Europei,  punând  bazele  unui  vast  imperiu 
colonial  în  Africa  de  Sud,  Indonezia,  America  de  Nord  şi  Sud  etc.  Au  avut 
loc  mai  multe  războaie  cu  Anglia  pentru  hegemonia  maritimă.  Compania 
Unită  a  Indiilor  de  Est,  înfiinţată  în  anul  1602,  transporta  cantităţi 
imense  de  mărfuri  exotice,  denumite  în  Europa  „produse  coloniale”. 
Comerţul  maritim  olandez  avea  Indonezia  ca  punct  de  sprijin  de  lungă 
durată.  Din  insula  Ambon,  din  Malacca  şi  Ceylon,  marinarii  olandezi 
aduceau  mirodenii,  parfumuri,  fructe  exotice,  dar  şi  femei  frumoase  în 
calitate  de  sclave.  în  epoca  sa  de  aur  (secolul  17),  Olanda  a  obţinut 

statutul  de  cea  mai  mare  putere  economică,  maritimă  şi  comercială, 
deţinând  un  rol  fruntaş  în  punerea  în  practică  a  ştiinţelor  moderne  ale 
naturii,  în  dezvoltarea  de  noi  metode  economice  şi  financiare  în 
domeniul  construcţiilor  navale. 

De  toate  acestea  a  profitat  din  plin  baronul  Hans,  care,  cu  flota  sa 
formată  din  5  corăbii,  a  străbătut  distanţe  imense  pe  mări  şi  oceane.  Cele 
4  călătorii  în  Indiile  de  Est  i-au  adus  o  avere  imensă,  dar  şi  o  a  doua 
familie.  în  timpul  căsătoriei  cu  KRISTA,  Hans  devenise  bigam. 

KRISTA  i-a  dăruit  doi  copii:  fata  se  numea  Lorre,  iar  băiatul, 
Birkholl.  Amândoi  au  fost  crescuţi  de  mama  lor  şi  de  bunica  Honsda 
(mama  lui  Hans).  Au  avut  profesori  la  domiciliu,  de  la  care  au  primit 
cunoştinţele  necesare  unor  copii  ce  aparţineau  marii  burghezii.  în  anul 
1670,  pe  când  KRISTA  avea  31  de  ani,  soţul  ei  a  anunţat-o  că  va  face 
ultima  călătorie  spre  Indii,  după  care  se  va  retrage  din  navigaţie.  Bărbatul 
a  revenit  în  anul  următor  mult  schimbat  fizic  şi  în  comportament.  Hans 
lipsea  mult  de  acasă,  zile  şi  nopţi  la  rând,  fără  a  le  da  explicaţii  celor  din 
familie.  Mama  lui,  Honsda,  a  angajat  un  detectiv  care,  după  câteva  zile,  i- 
a  povestit  ce  se  întâmpla  cu  fiul  ei.  Hans  mai  avea  o  familie,  compusă  din 
amanta  filipineză,  adusă  împreună  cu  copilul  lor,  un  băieţel  în  vârstă  de  5 
ani.  Cei  care  discutaseră  cu  filipineză  Ondo  aflaseră  de  la  ea  că  se 
cununase  cu  Hans  printr-un  ritual  specific  zonei  din  care  venise. 

Honsda  s-a  simţit  datoare  să  discute  cu  KRISTA  despre  cea  de-a 
doua  familie  a  fiului  ei  pentru  a  stabili  împreună  ce  aveau  de  făcut  mai 
departe.  La  auzul  povestirii  soacrei  sale,  KRISTA  a  rămas  cu  figura 
împietrită  şi  fără  glas.  Ştiuse  în  adâncul  sufletului  că  soţul  ei  nu  o  mai 
iubea.  încercând  să  obţină  o  mărturisire  de  la  Hans,  bărbatul  a  plecat 
fără  să  rostească  vreun  cuvânt. 

Dispariţia  KRISTEI  din  casă  i-a  îngrijorat  pe  copii,  bunici  şi 
servitori.  Au  căutat-o  prin  toate  odăile  şi  au  găsit-o  la  mansardă, 
spânzurată  de  o  grindă.  Aşa  s-a  sfârşit  viaţa  unei  femei  cinstite,  harnice  şi 
iubitoare.  La  32  de  ani,  KRISTA  s-a  trezit  cu  ruşinea  de  a  fi  dată  la  o 
parte  de  bărbatul  ei,  acesta  preferând  o  mică  femeie  negricioasă,  mama 
celui  de-al  treilea  copil  al  său. 

Gestul  disperat  al  Kristei  a  lăsat  doi  copii  minori  orfani,  care  au  fost 
crescuţi  până  la  vârsta  majoratului  de  bunica  Honsda.  Tatăl  lor  i-a  lăsat 
în  casa  uriaşă,  le-a  dat  multă  avere,  dar  nu  a  mai  locuit  cu  ei.  Copilul 
filipinezei,  Lurrek,  a  venit  la  poarta  lor,  dar  nu  a  fost  primit.  întâlnindu- 
se  ocazional  prin  oraş,  cu  toţii  se  prefăceau  că  nu  se  cunosc. 

Nina  Petre, 
3  septembrie  2013 

COMENTARIUL  CLAREI 


Mi-a  părut  rău  pentru  Krista  când  am  citit.  Acum  mă  înţeleg  mai 
bine.  îmi  spuneam  deseori  în  interiorul  meu  fără  nici  o  logică,  „Iartă- 
mă!”,  acum  ştiu  că  undeva  am  greşit  la  un  moment  dat  fundamental  faţă 
de  mine. 

Şi  în  actuala  existenţă,  când  simţeam  că  nu  mai  pot  suporta  stresul 
emoţional,  mă  gândeam  intens  la  un  gest  de  anulare,  cel  care  l-a  făcut  şi 
Krista.  Eu  mă  suspectam  că  am  preluat  fără  să  conştientizez  la  aceea 
vreme  o  tară  emoţională  de  la  tatăl  meu  (dânsul  a  făcut  tot  ce  se  poate  să 
se  autodistrugă  şi  a  şi  reuşit  în  final  prin  boală  şi  alcoolism;  au  fost  două 
momente  când  a  încercat  să  se  suprime  aruncându-se  de  la  etajul  2  şi  a 
încercat  să-şi  taie  venele,  adică  a  reuşit,  dar  nu  a  făcut  o  treabă  prea 
bună,  fiindcă  a  fost  găsit.  Părerea  mea  a  fost  că  el  încerca  să  atragă 
atenţia  asupra  lui,  dar  felul  cum  a  făcut-o,  pe  mine  la  aceea  vreme  m-a 
înfuriat,  l-am  perceput  ca  un  mare  laş.  Eu  aveam  16-17  ani). 

Acum  înţeleg  şi  căderea  mea  psihică  de  acum  2  ani. 

Acum  mă  înţeleg  de  ce  am  un  fond  emoţional  interior  detaşat. 

4  septembrie  2013 


Episodul  5  -  RONKO 

Eroina  noastră,  RONKO  MITUDU  (1524-1601),  s-a  născut  într-o 
comunitate  de  eschimoşi,  urmaşii  unor  refugiaţi  din  ţinuturile  nordice  de 
pe  ţărmul  Mării  Beaufort  (aparţinând  actualului  stat  Canada).  Satul  în 
care  s-a  născut  şi  a  trăit  RONKO  se  afla  pe  malul  lacului  Mayo,  situat  în 
interiorul  Podişului  Yukon,  regiunea  purtând  denumirea  actuală  de 
Teritoriul  Yukon.  în  apropierea  satului  respectiv  s-a  dezvoltat  ulterior 
oraşul  Keno  Hill. 

în  urmă  cu  40.000  de  ani,  primii  locuitori  originari  din  Asia  au 
traversat  strâmtoarea  Bering,  răspândindu-se  spre  sud  pe  cuprinsul 
continentului  nord-american.  în  perioada  debarcării  primilor  europeni 
(în  jurul  anului  1500  d.Hr.),  Canada  era  populată  de  aproape  300.000  de 
amerindieni  aparţinând  unor  importante  grupuri  lingvistice:  algonkini, 
irochezi,  athabasci,  eschimoşi  etc.  Cu  mii  de  ani  înaintea  erei  noastre, 
acolo  unde  astăzi  se  află  strâmtoarea  Bering,  uscatul  unea  cele  două 
continente:  Asia  şi  America.  în  acele  timpuri  îndepărtate,  eschimoşii  au 
plecat  din  regiunea  lacului  Baikal  şi  au  ajuns  până  în  Alaska.  în  perioada 
ultimei  epoci  glaciare,  istmul  care  lega  cele  două  continente,  apăsat  de 

greutatea  gheţurilor,  s-a  scufundat,  iar  mult  mai  târziu,  când  zăpezile  s- 
au  retras  spre  nord,  a  luat  naştere  strâmtoarea  de  azi.  Eschimoşii  rămaşi 
în  America  de  Nord  s-au  răspândit  spre  nord-vest  şi  spre  centrul 
continentului. 

Numele  de  eschimos  derivă  din  cuvântul  „Wiyaskimowok”,  ceea  ce 
înseamnă  „mâncător  de  carne  crudă”.  Eschimoşii  sunt  mândri  de  numele 
lor.  Ei  îşi  mai  spun  şi  „inuit”,  adică  oameni  prin  excelenţă,  fiinţe 
superioare  (la  singular  se  spune  „inuk”).  Prin  aceasta,  eschimoşii 
înţelegeau  să  se  deosebească  de  animalele  în  mijlocul  cărora  trăiau, 
considerându-se  singurii  oameni  ai  regiunilor  acoperite  cu  gheţuri. 

Familia  în  care  văzuse  lumina  zilei  micuţa  RONKO  era  formată  din 
patru  persoane:  ea,  tatăl  Doktu,  mama  Rulle  şi  fratele  mai  mare  cu  5  ani, 
Ullur.  Doktu  îşi  aproviziona  familia  cu  peşte  şi  carne  de  animale 
sălbatice.  Restul  treburilor  din  gospodărie  le  făcea  Rulle,  ajutată  de  cine 
se  nimerea:  băiatul,  fata  (după  ce  au  depăşit  prima  etapă  a  copilăriei), 
bunicii  lor  sau  vecine  cumsecade.  Ataşamentul  de  familie  fiind  extrem  de 
profund,  cei  doi  soţi  îşi  respectau  cu  sfinţenie  fidelitatea  conjugală. 

Naşterea  celor  doi  copii  a  fost  primită  cu  mare  bucurie.  în  toată 
comunitatea  satului,  copiii  erau  consideraţi  averea  şi  frumuseţea  casei, 
indiferent  de  sexul  lor.  Imediat  după  naştere,  Ullur  şi  RONKO  au  primit 
numele  unor  rude  moarte  de  puţină  vreme.  Ullur  a  fost  numit  după 
bunicul  din  partea  tatălui,  iar  RONKO  a  primit  numele  unei  surori  a 
mamei  sale.  Locuitorii  satului  aveau  credinţa  că  noul-născut  va  moşteni 
caracterul  celui  dispărut,  asigurându-se  în  acelaşi  timp  o  pace  deplină 
sufletului  mortului. 

în  primele  luni  după  naştere,  mama  Rulle  şi-a  purtat  pruncii  agăţaţi 
pe  spate,  într-un  sac  confecţionat  din  piei  şi  blănuri  călduroase.  De  gât, 
le-a  agăţat  câte  o  punguliţă  în  care  se  aflau  obiecte  mici  ce  aparţinuseră 
morţilor  ale  căror  nume  le  purtau  copiii,  socotind  că  talismanele 
respective  îi  vor  apăra  de  duhurile  rele.  Sub  ochii  grijulii  ai  mamei,  copiii 
s-au  dezvoltat  frumos. 

Tatăl  lor  era  ocupat  toată  ziua  cu  vânătoarea,  pescuitul, 
confecţionarea  armelor,  a  uneltelor.  Construcţia  bărcilor,  a  săniilor  şi  a 
caselor  se  făcea  prin  colaborarea  tuturor  bărbaţilor  din  sat. 

împlinind  14  ani,  Ullur  a  început  să  plece  la  vânătoare  cu  tatăl  său, 
să  conducă  singur  caiacul  şi  să  execute  munci  din  ce  în  ce  mai  grele. 
După  ce  şi-a  ajutat  tatăl  să  omoare  un  urs,  a  fost  considerat  un  vânător 
adevărat  şi  a  fost  admis  la  discuţiile  şi  dansurile  bărbaţilor  din  sat. 

Sora  lui,  RONKO,  a  învăţat  de  la  mama  ei  să  confecţioneze 
îmbrăcămintea,  să  păstreze  şi  să  prepare  alimentele,  să  întreţină  lămpile 
de  ulei  pentru  a  da  lumină  şi  căldură  fără  să  facă  fum,  să  cureţe  pieile  de 

păr  şi  să  le  înmoaie  pentru  a  le  face  elastice,  să  croiască  hainele, 
împlinind  16  ani,  RONKO  a  fost  considerată  de  părinţii  ei  drept  bună 
pentru  căsătorie,  ea  cunoscând  deja  rostul  gospodăriei,  ştiind  să  coasă 
haine  din  piele  şi  să  se  descurce  în  toate  treburile  casnice. 

Negustorul  Tiko  Nyer,  în  vârstă  de  25  de  ani,  le-a  oferit  părinţilor 
fetei  numeroase  daruri,  care  au  fost  acceptate  şi  de  RONKO.  După 
ceremonia  căsătoriei,  tânăra  pereche  s-a  mutat  într-o  casă  nouă,  recent 
construită  de  Tiko  în  vederea  căsătoriei.  Ca  zestre,  RONKO  şi-a  adus 
opaiţul,  oalele  de  piatră  şi  uneltele  de  cusut. 

Casa  lor  era  construită  din  ziduri  de  piatră  şi  grinzi  de  lemn, 
acoperişul  fiind  învelit  cu  ierburi  şi  crengi  luate  din  pădure.  Pentru 
viitorii  copii,  au  amenajat  o  cameră  separată  printr-o  draperie  din  piei  de 
animale  şi  legată  de  plafon  prin  curele.  în  cealaltă  încăpere  se  aflau 
opaiţul,  oalele  de  piatră  necesare  gospodăriei  şi  uneltele  de  cusut,  toate 
aşezate  în  mijlocul  camerei.  Singurele  mobile  din  casă  erau  două  lăzi:  în 
prima  se  aflau  hainele  familiei,  iar  în  cealaltă,  cutiile  de  lemn  ce 
conţineau  podoabele  lui  RONKO:  coliere  din  pietre,  cercei  şi  altele. 

într-un  alt  colţ  al  casei,  se  afla  un  vas  mic  în  care  se  strângea  urina. 
Aceasta,  după  ce  fermenta,  era  folosită  la  spălat,  în  loc  de  sodă.  în  gropile 
din  jurul  casei,  RONKO  păstra  carnea  uscată,  stomacurile  şi  intestinele 
de  animale,  umplute  cu  sânge,  alături  de  burdufurile  pline  cu  grăsime. 
Gropile  erau  acoperite  cu  pietre,  pentru  ca  hrana  să  fie  pusă  la  adăpost  de 
câini,  vulpi  şi  urşi. 

Tiko  lipsea  de  acasă  multe  zile  şi  nopţi,  fiind  plecat  pentru  schimburi 
de  produse  cu  locuitorii  din  alte  sate  de  pe  malul  lacului.  RONKO, 
devenită  mamă  de  trei  ori,  s-a  chinuit  singură  cu  treburile  gospodăriei  şi 
creşterea  copiilor.  Doi  dintre  copii,  băieţeii  Nanho  şi  Durku,  au  decedat 
în  primii  ani  de  viaţă,  fiind  atacaţi  în  pădure  de  urşi.  Nanho  a  murit  la  5 
ani,  iar  Durku,  la  9  ani.  Ei  au  avut  foarte  multă  libertate,  mama  lor 
neavând  timp  pentru  a-i  însoţi  la  joacă.  Deşi  aveau  mereu  câinii  lângă  ei, 
aceştia  nu  i-au  putut  salva  din  ghearele  urşilor. 

Pe  Dine,  unica  fată,  mama  ei  a  ţinut-o  mereu  lângă  ea,  fiind  nevoită 
să  o  înveţe  treburile  gospodăreşti.  A  născut-o  la  22  de  ani  şi  a  măritat-o 
după  încă  16  ani,  aşa  cum  se  întâmplase  şi  cu  ea.  Printre  toate  celelalte 
îndeletniciri  obligatorii  pentru  bunele  gospodine,  Dine  învăţase  de  la 
mama  ei  şi  una  specială:  confecţionarea  ochelarilor  de  protecţie 
împotriva  strălucirii  zăpezilor.  Astfel  de  ochelari  erau  purtaţi  de  vânători, 
care  şi-i  legau  de  cap  cu  o  curea  de  piele.  Confecţionaţi  din  plăci  de  os 
prevăzute  cu  două  crestături  orizontale  în  dreptul  ochilor,  erau  ornaţi  cu 
figuri  de  animale  sculptate  în  plăcile  de  os. 

Dine  se  afla  de  3  ani  la  casa  ei,  iar  RONKO  împlinise  41  de  ani,  când 
Tiko  s-a  considerat  prea  bătrân  pentru  a  se  ocupa  în  continuare  cu 
schimbul  de  produse  la  mare  distanţă.  Nici  la  vânătoare  nu  s-a  mai  dus, 
lăsând-o  în  seama  ginerelui  său.  A  mai  trăit  19  ani,  închizând  ochii 
înaintea  nevestei  lui.  RONKO,  rămasă  văduvă  la  60  de  ani,  a  trăit  încă  17 
după  aceea. 

Fata  ei,  presimţindu-i  sfârşitul,  a  sculptat  în  bucăţi  de  lemn  câteva 
figurine  care  semănau  la  chip  cu  RONKO.  Pentru  ca  sufletul  mamei  să  se 
instaleze  în  figurine  după  moartea  ei,  a  făcut  câteva  scobituri  în  care 
urmau  să  se  introducă  fire  din  părul  decedatei.  Aceste  statuete  au  primit 
numele  lui  RONKO,  al  cărei  suflet  urma  să  fie  cinstit  în  permanenţă.  Toţi 
eschimoşii  credeau  în  reîncarnare.  în  majoritatea  cazurilor,  copiilor  li  se 
dădea  numele  unor  rude  moarte.  RONKO  a  fost  culcată  în  pământ  după 
ce  a  închis  ochii  pentru  totdeauna,  alături  de  amuletele  făcute  de  fata  ei. 

Nina  Petre, 
22  octombrie  2013 


Episodul  6  -  VIERO 

Cubanezul  VIERO  LAN  (1442-1489)  s-a  născut  într-o  comunitate 
tribală  de  indieni  arauaci,  adăpostită  de  o  pădure  deasă  şi  luxuriantă  din 
regiunea  centrală  a  Cubei.  După  mulţi  ani,  în  acea  zonă  s-a  dezvoltat 
oraşul  Santa  Clara. 

Părinţii  lui,  Rul  (tatăl)  şi  Unde  (mama),  au  avut  unsprezece  copii, 
dintre  care  au  rămas  în  viaţă  doar  trei:  unicul  băiat,  VIERO,  şi  surorile  lui 
mai  mici,  Luke  şi  Mimbo.  Luke  era  cu  2  ani  mai  mică  decât  VIERO,  iar 
Mimbo  avea  cu  7  ani  mai  puţin  decât  el.  Cei  opt  copii  decedaţi  în  fragedă 
copilărie  fuseseră  bolnavi  de  infecţii  digestive  şi  răni  pe  corp  provocate 
de  insecte. 

Ambii  părinţi  aparţineau  etniei  arauacilor  (arawak).  Strămoşii  lor 
porniseră  de  pe  coastele  estice  ale  Anzilor,  s-au  răspândit  spre  nordul 
continentului  sudamerican,  instalându-se  şi  în  Antile.  Trăind  ca 
agricultori  paşnici,  au  constituit  cel  mai  însemnat  grup  de  indigeni  din 
Antile  până  în  secolul  16.  Defrişaseră  păduri,  creând  ogoare  fertile.  Aveau 
sate  cu  case  bine  făcute  şi  un  anume  tip  de  organizare  socială.  Nu 
cunoşteau  fierul.  în  schimb,  şlefuiau  admirabil  piatra,  lucrau  obiecte  din 
os  şi  erau  mari  meşteri  în  olărit.  Obişnuiau  să  îşi  facă  obiecte  de  podoabă, 
sculpturi  în  piatră  şi  lemn,  platforme  rituale  şi  necropole  adăpostite  în 

peşteri.  îşi  făceau  chipuri  cioplite  de  oameni  şi  animale,  reprezentând 
idoli. 

Paşnica  lor  existenţă  era  tulburată  uneori  de  atacurile  triburilor  de 
războinici  caraibi,  care  le  prădau  satele,  arauacii  neştiind  ce  înseamnă 
războiul.  însuşi  VIERO  şi-a  pierdut  viaţa  fiind  atacat  de  vânători  caraibi, 
aceştia  urmărind  să  pună  stăpânire  pe  zona  împădurită  care  le  asigura 
existenţa  oamenilor  din  satul  său.  Moartea  prematură  a  eroului  nostru  a 
survenit  în  anul  1489,  cu  3  ani  înainte  de  invazia  Cubei  de  către  marinarii 
lui  Cristofor  Columb. 

Atât  VIERO,  cât  şi  toţi  membrii  tribului  său  erau  frumoşi  la  chip  şi 
trup,  generoşi,  blânzi  şi  foarte  îndemânatici  la  diversele  treburi.  Aveau 
părul  gros,  aproape  ca  firele  din  coada  cailor,  tăiat  scurt,  le  cădea  în  ochi, 
cu  excepţia  unui  smoc  de  care  îl  aruncau  pe  spate  şi  îl  lăsau  lung,  fără  să 
îl  taie  niciodată.  Nu  purtau  arme,  fiindcă  nici  nu  le  cunoşteau.  în  loc  de 
suliţe  foloseau  nişte  prăjini.  Frumuseţea  naturii  se  îmbina  minunat  cu 
blândeţea  lor.  Nu  cunoşteau  mirodeniile,  nici  aurul,  iar  pentru  hrană 
foloseau,  în  principal,  porumbul  şi  cartoful.  Cultivau  bumbac  şi  tutun.  îşi 
iubeau  familia  şi  prietenii  ca  pe  ei  înşişi,  iar  graiul  lor  era  foarte  plăcut. 
Aveau  chipul  mereu  zâmbitor.  Erau  primitori  şi  plini  de  dragoste.  Trăiau 
paşnici  într-o  natură  paradisiacă,  puri  şi  inocenţi,  descendenţi 
inconştienţi  ai  unor  civilizaţii  precolumbiene  din  care  legendele  lor  mai 
păstrau  încă  reverberaţii. 

Copilăria  lui  VIERO  a  fost  ca  un  basm,  părinţii  lui  fiind  de  o  blândeţe 
şi  o  bunătate  rar  întâlnite  la  alte  popoare.  Cât  a  fost  mic,  se  juca  de 
dimineaţă  până  seara  la  marginea  pădurii,  nefiind  certat  niciodată  de 
mama  lui.  După  ce  a  mai  crescut,  bărbaţii  din  sat  îl  luau  cu  ei  la 
vânătoare  în  adâncul  pădurii.  Anul  avea  doar  două  anotimpuri:  iarna 
ploua,  iar  vara  era  mare  uscăciune.  Pe  VIERO  îl  înspăimântau  uraganele, 
furtuni  cumplite  care  distrugeau  totul  în  calea  lor.  De  nenumărate  ori, 
sătenii  fuseseră  nevoiţi  să  îşi  reconstruiască  locuinţele  în  urma  trecerii 
marilor  furtuni. 

Bogata  umezeală  din  timpul  iernii  hrănea  vegetaţia  luxuriantă  care 
proteja  şi  hrănea  întreaga  populaţie  de  indigeni.  Pădurea  veşnic  verde 
conţinea  palmieri,  bambuşi,  lauri  şi  alte  specii  întreţesute  cu  liane  groase 
şi  tufişuri.  Fauna  bogată  a  pădurii  le  oferea  bărbaţilor  din  trib  motive  de 
plecare  la  vânat  de  cum  se  lumina  de  ziuă.  Obişnuiau  să  prindă  şerpi, 
maimuţe,  rozătoare,  şopârle,  insecte. 

La  19  ani,  comunitatea  l-a  căsătorit  pe  VIERO  cu  Sanhe,  o  fată  de  17 
ani,  cuminte  şi  harnică.  A  doua  zi  după  ritualul  de  cununie,  ea  şi-a  luat  în 
serios  atribuţiile  de  nevastă,  făcând  cele  mai  grele  munci,  fiindcă  VIERO 

plecase  deja  în  căutare  de  hrană.  Părinţii  ei  erau  bolnavi  şi  rămăseseră 
mai  departe  alături  de  ea. 

în  tribul  lor  erau  interzise  furtul,  adulterul,  uciderea  unui  membru  al 
comunităţii.  Cu  toţii  aveau  un  foarte  dezvoltat  cult  al  strămoşilor,  care  îi 
lega  de  locurile  de  trai,  de  pământ,  cum  erau  legaţi  de  arborii  care  îşi 
trăgeau  seva  din  acel  pământ.  Teritoriul  tribului  era  sfânt  şi  nu  trebuia 
pierdut. 

Sanhe  şi  VIERO  au  avut  cinci  copii,  trei  fete  şi  doi  băieţi.  Au 
supravieţuit  cu  toţii,  ca  şi  părinţii  lor,  până  în  anul  1489,  când  năvala 
unor  războinici  caraibi  i-a  ucis  fără  milă.  Fetele,  Lundi,  Mra  şi  Hund, 
apucaseră  să  se  mărite  şi  aveau  deja  copii.  Băieţii,  Onom  şi  Dundu,  erau 
şi  ei  familişti,  ocupându-se  alături  de  tatăl  lor  cu  procurarea  hranei  din 
pădure. 

VIERO  împlinise  47  de  ani,  iar  Sanhe,  45,  când  un  grup  de  caraibi 
puseseră  ochii  pe  satul  lor,  după  ce  aflaseră  că  terenul  de  cultură  era  mai 
fertil  decât  al  lor,  iar  pădurea  din  apropiere,  mai  bogată  în  plante  şi 
animale  comestibile.  Ocolind  orice  fel  de  legi  ale  războaielor  dintre 
indigeni,  nu  au  pus  niciun  semn  de  luptă  în  apropierea  satului  locuit  de 
arauaci.  Deosebit  de  vicleni,  caraibii  i-au  atacat  prin  surprindere 
noaptea.  Le-au  incendiat  acoperişurile  colibelor,  ucigându-i  cu  săgeţi  pe 
nenorociţii  care  ieşeau  înspăimântaţi.  I-au  omorât  pe  toţi,  luându-le 
drept  trofeu  scalpurile. 

Moartea  cumplită  a  bunicului  VIERO  pare  a  simboliza  însăşi 
moartea  bunătăţii  şi  omeniei  de  pe  întreaga  insulă.  După  3  ani,  ceea  ce 
făcuseră  caraibii  războinici  a  fost  reluat,  la  proporţii  mult  mai  mari,  de 
conchistadorii  lui  Cristofor  Columb  şi  ai  altor  comandanţi  de  corăbii, 
trimişi  să  caute  aur,  mirodenii  şi  sclavi,  spre  folosinţa  caselor  imperiale 
vest-europene. 

Nina  Petre, 
30  noiembrie  2013 


COMENTARIUL  CLAREI 

Această  călătorie  pe  care  o  întreprindeţi  pentru  mine  este  fascinantă. 
Sper  că  nu  vă  afectează  poveştile  pe  care  le  descoperiţi  în  spatele  unor 
chipuri  şi  ale  unor  structuri  energetice. 

încă  o  dată,  amprenta  aceasta  de  a  mă  conecta  cu  natura. 

Anul  trecut  am  fost  în  Tenerife  (în  vară)  -  eu  nu  sunt  o  fire  cochetă, 
cochetăria  pe  mine  mă  oboseşte,  îmi  place  naturalul  şi  tot  timpul  am 
căutat  să  investesc  în  mine  ce  este  natural  (ca  îngrijire  a  esteticului)  - 
acolo  am  găsit,  dar  cu  greu,  3  pandantive  pictate  manual  din  ceramică: 

unul  cu  un  delfin,  al  doilea  cu  o  broască  ţestoasă  şi  al  treilea  cu  un  înger. 
Acestea  sunt  totemurile  mele:  chiar  dacă  înaintez  încet  pe  calea 
destinului  meu,  acumulez  înţelepciune  (broasca),  sunt  o  fire  jucăuşă, 
naturală  şi  liberă  (delfinul)  şi  tind  să  fiu  precum  îngerul.  Le  port  cu  o 
mare  plăcere.  De  obicei,  după  câte  o  călătorie,  ceea  ce  mi-a  plăcut  ajung 
să  fac  cadou,  dar  de  acestea  nu  m-am  putut  despărţi. 

La  final,  în  felul  meu  şi  în  intimitatea  fiinţei  mele,  ne  vom  reîntâlni  şi 
voi  face  o  ceremonie  de  reconectare  şi  de  iertare  şi  de  susţinere  a  noastră, 
a  tuturor  faţetelor  mele.  într-un  fel,  îmi  redaţi  înapoi  opt  dintre  prietenii 
mei. 

2  decembrie  2013 


Episodul  7  -  ALEXIS 

Grecul  ALEXIS  RAULIS  (1313-1403)  s-a  născut  în  oraşul  Pireu.  Tatăl 
său,  Konstantinos,  muncea  ca  marinar  pe  o  corabie  comercială.  Mama 
lui,  Ikera,  fiică  de  negustor,  îşi  ajuta  bărbatul  în  vânzarea  unor  mărfuri 
aduse  de  el.  Ikera  i-a  dăruit  lui  Konstantinos  un  băiat  şi  o  fată.  ALEXIS 
era  cu  2  ani  mai  mic  decât  sora  lui,  Ihtia. 

Pireu,  port  al  Atenei,  situat  la  10  km  distanţă  de  oraş,  a  fost  construit 
pe  o  peninsulă  a  golfului  Saronic  la  începutul  secolului  5  î.Hr.  Portul, 
care  putea  primi  400  de  vase,  s-a  dezvoltat  odată  cu  puterea  maritimă  a 
Atenei.  Pireul  a  fost  construit  în  formă  de  şah,  după  planurile  lui 
Hippodamos  din  Milet,  în  jurul  a  trei  rade  naturale  (Kantharos,  Zea  şi 
Munychia).  înconjurat  de  o  incintă,  a  fost  legat  de  Atena  cu  un  dublu 
rând  de  fortificaţii  numite  Zidurile  Lungi  (construite  între  anii  480-455 
î.Hr.).  La  sfârşitul  Războiului  Peloponesiac  (404  î.Hr.),  Sparta  a  distrus 
parţial  incinta  şi  Zidurile  Lungi,  ele  fiind  reconstruite  la  începutul 
secolului  4  î.Hr.  Distrugerea  Pireului  în  anul  86  î.Hr.  de  către  soldaţii 
romani  i-a  dat  lovitură  fatală.  Şi-a  recăpătat  importanţa  abia  în  1835, 
după  transferul  capitalei  greceşti  la  Atena.  Pireul  a  reprezentat  o  escală 
importantă  a  traficului  între  Mediterana  occidentală,  Constantinopol  şi 
Marea  Neagră. 

Atena,  mare  oraş  încă  din  Grecia  Antică,  celebru  pentru  democraţia 
sa,  a  atins  apogeul  în  secolul  5  î.Hr.,  în  timpul  lui  Pericle.  Este  situat  în 
Atica,  în  centrul  unei  mici  câmpii  udate  de  râul  Cefisos  şi  înconjurată  de 
munţii  Hymet  şi  Pentelic.  Atena  a  fost  la  început  dominată  de  o  puternică 
aristocraţie  a  marilor  proprietari  de  pământ,  care  au  suprimat  treptat 
regalitatea,  stabilind  în  secolul  8  î.Hr.  o  guvernare  aristocratică. 


NINA  PETRE  -  Vieţile  anterioare  ale  spiritului  -  Completări  Voi. 7 


pag.  30 


Meşteşugarii  şi  negustorii  îmbogăţiţi  prin  comerţ,  ţăranii  sărăciţi  de 
concurenţa  produselor  din  colonii  şi  toţi  cetăţenii  care  contribuiau  la 
apărarea  oraşului  sperau  să  participe  la  guvernare.  Marile  reforme  din 
secolele  7  şi  6  î.Hr.  au  condus  oraşul  spre  democraţie.  Dominând  un 
mare  imperiu  maritim  în  Marea  Egee,  Atena  a  devenit  „şcoala  Greciei”, 
centrul  civilizaţiei  helenice,  răspândită  în  toată  lumea  antică. 

Dar  imperialismul  Atenei  i-a  creat  oraşului  numeroşi  duşmani,  care 
s-au  coalizat  în  jurul  Spartei,  rivala  sa  dintotdeauna.  învinsă  de  Filip  II  al 
Macedoniei  (338  î.Hr.),  apoi  dominată  de  romani  (în  secolul  II  î.Hr.), 
cetatea  nu  va  mai  juca  un  rol  politic,  dar  va  rămâne  multă  vreme  un 
centru  artistic  şi  intelectual  important. 

O  vreme,  victimă  a  invaziilor  barbarilor,  Atena  s-a  deschis 
creştinismului  sub  dominaţia  bizantină,  pierzându-şi  strălucirea  în 
favoarea  Constantinopolului  (începând  cu  secolul  5  d.Hr.).  A  fost  cucerită 
de  latini  în  timpul  cruciadei  a  patra  (anul  1205),  apoi  de  turci  în  1456.  în 
anul  1832,  a  devenit  capitala  Greciei  independente. 

La  sfârşitul  celei  de-a  patra  cruciade,  Imperiul  Bizantin  şi 
pământurile  greceşti  au  fost  împărţite  între  cruciaţi.  în  Grecia  s-au 
constituit  regate  semiindependente:  Bonifacio  de  Montferrato  domnea 
peste  regatul  Thessalonic,  iar  Guillaume  de  Villehardouin,  peste 
principatul  Ahaia  în  Moreea  (Pelopones). 

Până  la  18  ani,  când  s-a  îmbarcat  pe  o  corabie  veneţiană,  ALEXIS  şi- 
a  ajutat  mama  în  comerţul  ei,  alături  de  sora  lui,  Ihtia.  A  urmat  câţiva  ani 
de  şcoală  în  micuţa  clădire  de  lângă  biserică. 

La  28  de  ani,  s-a  căsătorit  cu  o  fată  frumoasă  din  Atena,  fiica  unui 
marinar  care  îi  era  camarad  de  muncă  pe  corabie.  Nadina  Skrilou  avea  17 
ani  când  a  fost  dată  de  părinţi  fermecătorului  marinar.  L-a  iubit  mult  pe 
ALEXIS,  l-a  aşteptat  cu  dor  şi  răbdare  să  revină  din  lungile  călătorii  şi  i-a 
dăruit  trei  copii.  Primul  născut  a  fost  unicul  fiu,  Ivas,  adus  pe  lume  după 
2  ani  de  la  căsătorie.  A  urmat  micuţa  Neda,  născută  de  mama  ei  la  22  de 
ani.  După  încă  4  ani,  a  apărut  surioara  Aritia.  Nadina  şi-a  crescut  copiii 
cu  ajutorul  mamei  şi  a  două  servitoare.  ALEXIS  avea  concedii  de  2-3  ori 
pe  an  şi,  de  fiecare  dată  când  sosea,  se  mira  de  schimbarea  fizică  a  fiicelor 
şi  fiului  său. 

A  lucrat  mulţi  ani  pe  corăbii  veneţiene,  acestea  având  un  rol 
important  în  traficul  maritim  comercial.  Foarte  căutate  erau  articolele 
rare,  obiectele  de  lux,  mirodeniile  aduse  din  Orient,  fiindcă  nu  necesitau 
mijloace  de  transport  spaţioase  şi  puteau  fi  transportate  uşor  în  puncte 
îndepărtate  fără  cheltuieli  mari.  Datorită  acestor  mărfuri,  negustorii  îşi 
asigurau  câştiguri  importante. 

Casa  cumpărată  de  ALEXIS  în  vederea  căsătoriei  era  mare  şi  plăcută 
la  vedere,  fiind  situată  intr-un  cartier  aristocratic  din  Atena.  Averea 
familiei  sporea  an  de  an,  ALEXIS  având  o  întreagă  reţea  de  negustori  în 
Pireu  şi  Atena,  care  îi  cumpărau  imediat  mărfurile  aduse  pe  mare. 

Corăbiile  veneţiene  transportau  grâu  adus  din  Sicilia,  sare  din 
laguna  Veneţiei,  lână  din  Anglia,  lemn,  alaun  şi,  bineînţeles,  sclavi. 
Bumbacul  cel  mai  fin  era  adus  din  Siria,  mai  ales  din  Damasc.  Ţesăturile 
de  bumbac  fabricate  în  Italia  au  invadat  şi  pieţele  din  Grecia.  Lemnul 
necesar  construcţiei  navelor  sosea  în  cantităţi  uriaşe  în  regatul 
musulman  al  Egiptului,  procurat  fiind  din  zonele  alpine  ale  Dalmaţiei. 
Alaunul  era  indispensabil  manufacturilor  de  textile  pentru  degresarea 
fibrelor  şi  fixarea  culorii  ţesăturilor;  mai  era  folosit  la  tăbăcitul  pieilor  şi 
în  alte  operaţiuni  de  prelucrare  a  acestora.  în  perioada  vieţii  lui  ALEXIS, 
acest  preţios  mineral  era  procurat  numai  din  Orientul  Apropiat,  în 
primul  rând  din  Siria. 

Corăbiile  veneţiene  obişnuiau  să  navigheze  în  convoi,  negustorii 
asociindu-se  între  ei  pentru  a  se  putea  proteja  unii  pe  alţii  în  situaţii  de 
mare  risc.  De  multe  ori  se  întâmplase  ca  navele  pe  care  lucra  ALEXIS  să 
îşi  arunce  în  mare  o  parte  din  încărcătură,  evitând  scufundarea  din  cauza 
unor  avarii.  Nici  atacurile  piraţilor,  în  mare  parte  nord-africani,  nu  l-au 
ocolit  pe  eroul  nostru.  Ştia  să  lupte  ca  un  soldat  de  profesie,  necunoscând 
frica  de  moarte. 

Totuşi,  împlinind  50  de  ani,  a  văzut  moartea  cu  ochii.  Soţia  lui, 
Nadina,  la  39  de  ani  şi-a  dorit  cel  de-al  patrulea  copilaş.  Din  nefericire, 
au  decedat  la  naştere  şi  ea,  şi  pruncul,  care  se  arătase  a  fi  un  băieţel. 
Chemat  de  urgenţă  acasă,  ALEXIS  a  ajuns  abia  după  o  lună  de  la 
înmormântarea  Nadinei.  Scrisoarea  trimisă  de  Ivas,  fiul  său,  rătăcise  prin 
câteva  porturi  până  când  ajunsese,  ca  din  întâmplare,  în  mâinile  lui 
ALEXIS. 

Durerea  pierderii  soţiei  dragi  i-a  distrus  bărbatului  echilibrul 
sufletesc.  A  îmbătrânit  în  câteva  zile,  s-a  gârbovit,  lacrimile  îi  izbucneau 
imediat  ce  venea  vorba  despre  Nadina.  Din  regretul  de  a  fi  trăit  prea 
puţină  vreme  lângă  ea  şi  copii  a  rezultat  refuzul  său  de  a  reveni  pe 
corabie. 

S-a  retras  din  comerţul  maritim,  începând  să  se  ocupe  de  cel  pe 
uscat.  Devenise  un  om  foarte  bogat  în  cei  32  de  ani  în  care  cutreierase 
apele  Mării  Mediterane.  Rămas  văduv  la  50  de  ani,  avea  fetele  minore, 
iar  băiatul,  Ivas,  abia  împlinise  20  de  ani.  Aritia,  la  13  ani,  şi  Neda,  la  17 
ani,  au  preluat  treburile  gospodăreşti,  iar  fratele  lor  i  s-a  alăturat  tatălui, 
punând  bazele  unei  afaceri  cu  lemn  bun  pentru  mobilă  de  lux.  Averea 
familiei  a  continuat  să  crească,  la  fel  ca  şi  tristeţea  din  sufletele  lor. 

însingurarea  îi  chinuia  pe  toţi,  simţindu-se  lipsa  Nadinei  în  fiecare 
colţişor  al  casei. 

După  4  ani,  viaţa  lor  s-a  schimbat.  Neda  făcuse  nunta  cu  un  fiu  de 
negustor  bogat,  trăind  bine  în  casa  lui.  Aritia,  la  17  ani,  aştepta  ca  tatăl  şi 
fratele  să  îi  aducă  peţitori.  Ivas  se  pregătea  de  nuntă  cu  o  domnişoară  din 
rândul  nobilimii  ateniene.  într-o  seară,  în  care  ALEXIS  se  odihnea  după 
munca  din  depozitul  său,  Neda  i-a  făcut  o  vizită,  anunţându-1  că  o 
prietenă  de-a  ei  rămăsese  văduvă  la  51  de  ani.  Neavând  copii,  doamna 
Kaliopi  plângea  toată  ziua  de  disperare.  Convins  de  insistenţele  Nedei, 
ALEXIS  a  acceptat  să  o  viziteze  amândoi  pe  Kaliopi.  Plăcându-se 
reciproc,  s-au  căsătorit  după  un  an. 

ALEXIS  a  trăit  până  la  90  de  ani,  mulţumit  de  noua  lui  nevastă.  Pe 
Nadina  nu  a  uitat-o  niciodată,  aşteptând  an  de  an  clipa  obştescului  sfârşit 
pentru  a  se  revedea  amândoi  în  lumea  celor  fericiţi.  După  36  de  ani  de 
convieţuire  cu  Kaliopi,  a  părăsit-o  într-o  noapte,  femeia  găsindu-1  în  zori 
fără  suflare.  După  câteva  luni,  l-a  urmat  şi  ea  în  mormânt. 

Nina  Petre, 
20  decembrie  2013 


COMENTARIUL  CLAREI 

în  urmă  cu  ani  de  zile,  îi  spuneam  sorei  mele  că,  în  mod  cert,  noi  doi 
am  fost  iubiţi  şi  că  eu  am  fost  un  El.  Că  ne-am  iubit  foarte  mult  şi  că  nu 
ştiu  ce  s-a  întâmplat  cu  noi  două,  dar  că  în  această  viaţă  am  hotărât  să 
venim  în  calitate  de  surori  ca  să  nu  ne  mai  despartă  nimeni.  îmi  plăcea 
mult  să  o  ţin  braţe  şi  aveam  o  complicitate  de  nu  putea  să  intre  nimeni 
între  noi  (bărbaţii  noştri  rămâneau  la  uşă). 

Când  copilul  surorii  mele  era  mic,  întotdeauna  vorbeam  cu  „ce  face 
fata  noastră?!”,  eram  ca  un  tătic  pentru  ea,  iar  o  dată  era  supărată  pe 
mine  că  i-am  interzis  ceva  în  mod  categoric  şi,  ca  să  se  răzbune,  mi-a 
spus  că  nu  sunt  bună  de  mamă,  iar  eu  i-am  zis  „ştiu,  sunt  bună  de  tătic”. 

21  decembrie  2014 


Episodul  8  -  IRNAL 

Araboaica  IRNAL  DARUKI  (1251-1304)  s-a  născut  intr-un  sat  din 
nord-vestul  Arabiei,  situat  în  apropierea  graniţei  cu  Iordania,  devenit 
ulterior  oraşul-cetate  Kaf  (Ka’af). 

Părinţii  ei,  Radun  (tatăl)  şi  Ohte  (mama),  au  avut  trei  copii;  unica 
fată,  IRNAL,  şi  fraţii  ei,  Yurrun  şi  Muhdal.  Yurrun  era  cu  7  ani  mai  mare 
decât  sora  lui  şi  cu  3  ani  mai  mic  decât  Muhdal.  Radun  îşi  întreţinea 

familia  din  comerţul  ambulant,  aducând  diverse  mărfuri  din  Iordania, 
purtate  pe  cele  4  cămile  care  făceau  parte  din  averea  lui. 

Mica  aşezare  care  adăpostea  familia  lui  IRNAL  aparţinea  unui 
principat  aflat  în  stăpânirea  unui  nobil  feudal  de  origine  arabă.  Teritoriul 
era  deşertic,  arid,  cu  munţi  de  mică  altitudine.  Populaţia  supravieţuia  cu 
greu,  bazându-se  pe  animalele  domestice,  pe  vegetaţia  săracă  şi  pe 
mărfurile  de  strictă  necesitate  aduse  de  Radun  şi  alţi  negustori  cu 
caravanele  lor.  Băieţii  lui  Radun  l-au  însoţit  în  drumurile  lui  după  ce  au 
ajuns  la  vârsta  adolescenţei. 

Sora  lor,  IRNAL,  mai  tânără  decât  ei,  aştepta  de  la  14  ani  să  i  se 
aducă  un  peţitor,  fiindcă  ea  nu  avea  dreptul  să  şi-l  caute.  Foarte 
preocupată  de  sănătatea  familiei,  la  fel  ca  şi  mătuşa  Sunah,  sora  lui 
Radun,  fata  învăţase  de  la  ea  practicile  de  vindecare  transmise  pe  linie 
femeiască  de  la  o  generaţie  la  alta. 

Abia  împlinise  18  ani,  când  Muhdal  i  l-a  adus  drept  candidat  la 
căsătorie  pe  negustorul  sirian  Ahran  Kirkin,  în  vârstă  de  26  de  ani,  care 
locuia  în  Damasc.  Cei  doi  bărbaţi  erau  buni  prieteni  şi  parteneri  de 
afaceri,  dornici  de  îmbogăţire  prin  comerţul  cu  sclavi  şi  alte  mărfuri 
preţioase.  Muhdal  îşi  cumpărase  o  casă  în  Damasc  şi  dorea  să  îi  facă  un 
viitor  surorii  lui,  la  care  ţinea  foarte  mult.  După  cum  era  datina 
strămoşească  la  populaţiile  arabe,  ginerele  era  nevoit  să  îşi  cumpere 
mireasa  de  la  părinţii  ei.  Ahran,  conformându-se  tradiţiei,  a  plătit-o  pe 
IRNAL  cu  3  cămile  şi  câteva  baloturi  cu  pânză  ţesută  în  Damasc.  După 
petrecerea  de  nuntă,  Ahran  şi  Muhdal  au  urcat  fata  pe  o  cămilă,  plecând 
la  drum  lung  şi  greu  spre  Damasc.  Era  în  anul  1269. 

Oraşul,  întemeiat  în  secolul  19  î.Hr.,  s-a  aflat  mult  timp  sub  control 
egiptean  în  secolele  15-11  î.Hr.  şi,  pentru  scurt  timp,  sub  stăpânirea 
Israelului  (în  epoca  lui  David,  anul  1000  î.Hr.).  Devenind  capitala  unui 
stat  aramaic,  a  reuşit  să  controleze  o  mare  parte  a  traficului  de  caravane 
din  zonă.  în  732  î.Hr.  a  fost  supus  de  asirieni,  apoi  de  babilonieni  (în 
610),  de  perşi  (în  538)  şi  de  turcii  seleucizi.  în  anul  66  î.Hr.,  a  fost  cucerit 
de  Roma,  ajungând  apoi  în  mâinile  bizantinilor  până  la  cucerirea  arabă 
din  anul  633  d.Hr.  Fostă  capitală  a  Imperiului  Omeyyad,  a  decăzut  odată 
cu  venirea  la  putere  a  Abbasizilor  (în  anul  750  d.Hr.).  Oraşul  Damasc  a 
fost  celebru  la  începuturile  creştinismului  prin  convertirea  şi  predicile 
Sfântului  Pavel.  Prosperitatea  deosebită  i  s-a  datorat  şi  exportului  de 
ţesături  (pânză,  mătăsuri,  brocarturi)  şi  arme,  foarte  apreciate  în  ţările 
Occidentului. 

în  decursul  celor  35  de  ani  trăiţi  de  eroina  noastră  în  Damasc  (între 
1269  şi  1304),  oraşul  s-a  aflat  sub  stăpânirea  dinastiei  mamelucilor 
egipteni.  Mamelucii  au  fost  la  început  trupe  de  mercenari  (miliţii) 

turceşti  şi  kîrghîze,  recrutate  din  rândul  sclavilor,  formând  forţa  militară 
a  dinastiei  Ayyubizilor.  în  anul  1250,  i-au  răsturnat  pe  Ayyubizi, 
ajungând  să  guverneze  Egiptul  până  la  cucerirea  otomană  din  1517. 
Dinastia  de  sultani  mameluci  a  făcut  din  Egipt  cea  mai  mare  putere 
economică  şi  militară  din  Mediterana  Orientală  în  secolele  14-16. 
Războinici  redutabili  şi  disciplinaţi,  au  reuşit  să  oprească  invaziile 
mongolilor,  respingându-i  dincolo  de  graniţele  Siriei.  în  decursul 
perioadei  petrecute  de  IRNAL  în  Damasc,  la  Cairo  au  domnit  8  sultani 
mameluci,  supranumiţi  Bahrizi  sau  Daulat  Al-Turk. 

Ajunsă  în  Damasc  după  un  drum  chinuitor,  IRNAL  s-a  mirat  de 
bogăţia  în  care  trăia  proaspătul  ei  soţ.  Ahran  avea  un  mic  palat  plin  cu 
mobilă  scumpă,  în  care  se  agitau  tot  timpul  şapte  servitori  sclavi.  La 
scurtă  vreme  după  sosire,  i-a  fost  dat  să  afle  că  nu  era  prima  nevastă  a 
negustorului,  el  mai  având  încă  două,  care  locuiau  în  palate 
asemănătoare.  Celelalte  neveste  îi  dăruiseră  lui  Ahran  cinci  copii. 

Izolată  în  vasta  clădire  austeră,  păzită  zi  şi  noapte  de  sclavele  numite 
în  slujba  ei,  IRNAL  şi-a  început  cu  resemnare  viaţa  de  femeie  măritată, 
mirându-se  de  norocul  ce  dăduse  peste  ea.  Ahran  venea  pe  neaşteptate  şi 
pleca  grăbit,  fără  a  discuta  cu  IRNAL  despre  detaliile  activităţii  lui 
comerciale. 

Copiii  născuţi  după  ce  a  împlinit  20  de  ani  i-au  fost  singura 
mângâiere  de-a  lungul  timpului.  Prima  sosită  pe  lume  a  fost  Agril,  o  fetiţă 
frumoasă,  ce  semăna  bine  cu  ambii  părinţi.  După  3  ani,  a  apărut  surioara 
ei,  Shundi.  Aceasta  avea  4  anişori,  când  familia  s-a  întregit  cu  frăţiorul 
Muhammad.  Tatăl  lor,  fermecat  şi  mândru  de  copiii  lui,  le-a  dăruit  tot  ce 
îi  putea  face  fericiţi:  haine  scumpe,  bijuterii  de  mare  valoare,  hrană  de 
cea  mai  bună  calitate,  profesori  aduşi  din  oraşe  îndepărtate,  care  să  îi 
facă  oameni  culţi  şi  descurcăreţi  în  viaţă. 

Muhammad  a  luat  calea  armelor  după  împlinirea  vârstei 
majoratului,  fiindcă  aşa  le  stătea  bine  băieţilor  din  familiile  bogate. 
Surorile  lui  au  fost  date  ca  neveste  unor  negustori  bogaţi,  parteneri  de 
afaceri  cu  tatăl  lor. 

în  Damasc  se  desfăşura  o  activitate  comercială  intensă,  oraşul 
aflându-se  pe  traseul  caravanelor  care  circulau  neobosite  între  Alep  şi 
Ierusalim.  Dinspre  Golful  Persic  soseau  -  prin  Basra,  Bagdad,  Moşul  şi 
Alep  -  mărfuri  aduse  de  marinari  din  Orientul  îndepărtat:  fier,  mătăsuri, 
mirodenii,  blănuri,  aur,  aducând  cu  ei  şi  sclavi  capturaţi  din  ţinuturile  de 
la  nordul  Mării  Caspice.  Dinspre  Ierusalim  ajungeau  în  Damasc  mărfuri 
aduse  din  nordul  Africii,  mai  ales  fildeş,  aur  şi  sclavi.  Toţi  negustorii 
străini  căutau  în  oraşele  siriene  un  mineral  preţios  numit  alaun,  absolut 
necesar  manufacturilor  de  textile  pentru  degresarea  fibrelor  şi  fixarea 

culorii  ţesăturilor.  Alaunul  mai  era  folosit  şi  la  prelucrarea  pieilor  de 
animale. 

Ahran  şi  cumnatul  său,  Muhdal,  ajunşi  negustori  foarte  bogaţi, 
practicau  orice  fel  de  comerţ,  numai  bani  să  iasă.  Muhdal  a  avut  două 
neveste  şi  şase  copii. 

IRNAL,  ferindu-se  să  îşi  supere  vreodată  soţul,  s-a  mulţumit  cu  viaţa 
comodă  şi  izolată  impusă  de  el,  ţinând  cont  de  sfaturile  primite  de  la 
mama  ei  înaintea  plecării  în  Siria.  Ohte,  la  fel  ca  toate  femeile  din  neamul 
său,  considera  că  bărbatul  era  trimisul  Divinităţii  pe  Pământ,  având 
drept  de  viaţă  şi  de  moarte  asupra  femeii  lui. 

Copiii  lui  IRNAL  au  fost  educaţi  în  spiritul  respectului  absolut  faţă 
de  părinţi.  Datorită  acestui  respect,  Muhammad  nu  şi-a  anunţat  mama  că 
mai  avea  opt  fraţi  de  la  celelalte  două  neveste  ale  tatălui.  IRNAL  nu  a 
aflat  niciodată  că  fiul  ei  era  prieten  cu  fraţii  şi  surorile  care  aparţineau 
celorlalte  familii  ale  lui  Ahran. 

După  ce  copiii  ei  au  trecut  de  perioada  copilăriei,  femeia  şi-a 
petrecut  vremea  studiind  cărţi  vechi  în  care  se  descriau  numeroase 
metode  terapeutice.  Era  pasionată  de  vindecări,  simţind  mereu  nevoia  să 
ajute  pe  câte  cineva  aflat  în  suferinţă.  Sufletul  ei  bun  şi  milos  o  îndemna 
să  contribuie  la  tratarea  copiilor  şi  soţului,  dar  şi  a  tuturor  sclavilor  din 
casă.  Avea  câteva  prietene  în  oraş  cu  care  se  vizita,  sosind  grăbită  la 
chemarea  lor  când  aveau  pe  câte  cineva  bolnav  în  familie. 

IRNAL  ar  mai  fi  tratat  mulţi  oameni  dacă  nu  şi-ar  fi  luat  rămas  bun 
de  la  viaţă  mult  prea  devreme.  De  câteva  luni,  se  simţea  fără  putere  şi 
fără  poftă  de  mâncare,  slăbind  în  mod  îngrijorător.  Ahran  era  prea 
ocupat  cu  afacerile  lui  ca  să  îşi  mai  facă  timp  şi  pentru  ea.  O  ştia  pe 
IRNAL  drept  o  femeie  puternică  şi  pricepută  la  toate,  fără  a  bănui  măcar 
o  clipă  că  una  dintre  celelalte  două  neveste  îi  pusese  nenorocitei  gând 
rău.  în  apropiere  de  Damasc  trăia  Ihun,  care  îi  dăruise  lui  Ahran  patru 
băieţi.  Aceştia  voiau  să  moştenească  toată  averea  tatălui  lor.  Unul  dintre 
ei,  în  complicitate  cu  Ihun,  i-a  trimis  lui  IRNAL  de  câteva  ori  fructe 
otrăvite,  prin  intermediul  lui  Muhammad.  La  53  de  ani,  otrava  ce  fusese 
extrasă  din  colţi  de  viperă  a  răpus-o  pe  biata  femeie. 

Nina  Petre, 
21  ianuarie  2014 


COMENTARIUL  CLAREI 

Acum  să  concluzionez  materialul  primit. 

1.  După  acest  episod,  chiar  m-am  supărat,  am  simţit  o  tristeţe,  cât  de 
puţin  preţuiau  oamenii  şi  încă  nu  o  preţuiesc:  VIAŢA. 

Din  8  partituri,  4  sunt  cu  sfârşit  brusc  şi  agresiv  (50  %  -  50%). 
Aceasta  bruscare  mi-a  adus  mie  paşi  înapoi:  frică  de  moarte,  o  formă  de 
furie  şi  de  tristeţe. 

Obişnuiam  să  mă  descriu  ca  fiind  un  suflet  frumos  cu  multe  găuri 
negre,  am  crezut  că  totul  se  limita  la  relaţia  agitată  cu  mama  mea  şi  pe 
baza  istoriilor  că  nu  m-a  vrut  şi  că  m-am  născut  prematur,  pe  baza 
stresului  cu  bărbaţii  din  viaţa  mea  -  dar  era  mult  mai  mult  de  atât. 

Toate  aceste  informaţii  mi-au  adus  în  interior  beneficii  imense: 

-  am  aflat  că  toate  afinităţile  mele,  calităţile,  dorurile,  dar  şi  fricile 
mele  umane  veneau  din  deprinderi  trecute: 

-  munca  de  vindecare,  meseria  de  doctor,  aşa  zisele  vieţi  de  om 
simplu  -  când  am  fost  femeie  eschimos,  bărbat  agricultor  semi-sălbatic 
sau  femeie  plină  de  voie  bună  căsătorită  cu  un  doctor  iubitor  -  toate  erau 
în  legătură  cu  lecţia  de  a  învăţa  să  te  descurci  cu  multe  aspecte  ale  vieţii: 
acomodare,  supravieţuire,  comunicarea  cu  natura,  faptul  că  însăşi  viaţa 
te  învaţă  să  răzbaţi  sau  să  accepţi  ce  ţi  se-ntâmplă  (decesul  copiilor  lui 
MITUDU)  sau  chiar  anularea  vieţii  lui  VIERO  care,  pe  un  nivel  superior 
de  înţelegere,  pentru  el  şi  familia  lui,  a  fost  un  bine,  pentru  că  ar  fi  fost 
foarte  dur  ca  ei  să  cadă  pradă  adevăraţilor  sălbatici  şi  să-i  umilească  până 
nu  ar  mai  fi  ştiut  de  ei,  demnitatea  lor  ar  fi  fost  anulată;  aşa,  li  s-au 
conservat  calităţile  şi  le-au  transferat  într-o  nouă  partitură. 

Aici  se  vede  clar  legea  SĂ  NU  JUDECI,  pentru  că  nu  ştii,  pe  un  nivel 
superior,  unde,  de  fapt,  este  binele  şi  progresul. 

2.  Acum  totul  are  un  sens,  nu  suntem  marionetele  nimănui  şi  există 
multă  înţelegere  şi  susţinere  din  partea  Spiritului,  care  are  multă 
înţelegere  şi  ne  lasă  la  dispoziţie  câte  partituri  vrem  noi  în  cât  de  mult 
timp  vrem  şi  locul  pe  care-1  dorim  ca  noi  să  experimentăm  NOUL,  adică 
să  punem  în  practică  aspecte  şi  concepte  necesare  pentru  noi  (în  unele 
situaţii,  sunt  ca  o  teză  de  doctorat  cu  multă  bibliografie)  şi,  de  asemenea, 
să  ne  reglăm  eşecurile  şi  să  ne  vindecăm  căderile.  Lumea  Spiritului  este  o 
lume  foarte  generoasă,  dar  din  perspectiva  noastră  limitată,  vedem 
puţine  nuanţe  şi  înţelesuri. 

3.  Energia  masculină  s-a  rafinat  treptat  prin  cele  3  partituri  în  care 
am  fost  bărbat  şi  cred  că  ei  sunt  bărbaţii  subtili  -  protectori  din  această 
existenţă. 

Alexis  -  impunătorul,  curajosul,  sexualul  şi  bazicul,  cel  care  înfruntă 
viaţă  şi  pe  ceilalţi,  un  om  cu  aspiraţii  de  bază,  dar  cu  fond  bun  şi 
înţelegător,  care  a  iubit  profund  pe  cineva  (de  la  el  am  dorul  pentru 
IUBIREA  VIEŢII  MELE)  şi,  de  asemenea,  tema  principală  de  a  construi 
autentic  o  familie  şi  a  de  rămâne  lângă  ea. 

Viero  -  omul  natură,  cel  care  mi-a  fixat  iubirea  pentru  natură, 
libertate,  puritate  şi  sinceritate,  nevoia  de  solitudine. 

Dai  -  justiţiarul,  cel  care  nu  se  teme  să  ia  decizii  şi  să  creeze  strategii, 
cel  pentru  care  dreptatea  era  totul  şi  lăsa  totul  deoparte  ca  să  o  aducă 
(din  punctul  lui  de  vedere)  înapoi  acasă.  Tot  el  mi-a  adus  o  formă  de 
tristeţe  că,  intr-adevăr,  lumea  se  schimbă,  dar  nu  în  sensul  dorit  de  el, 
apetitul  pentru  filozofia  orientală  şi  înţelegerea  superioară. 

Iar  energia  feminină  este  fascinantă: 

De  la  Irnal  -  femeia  docilă  cu  multe  resurse  interioare,  dar  forţată  să 
joace  doar  rolul  de  nevastă  -  anexă  şi  producătoare  de  copii.  (Legat  de 
copii,  în  această  existenţă  am  fost  deseori  întrebată  de  ce  nu  am  făcut 
încă  copii  şi  le  răspundeam  că  sunt  convinsă  că  am  produs  destul  în  alte 
vieţi.  Să  le  vezi  feţele  blocate  ale  celor  ce  întrebau!). 

Mitudu  a  dus  o  viaţă  solitară  şi  austeră,  care  mi-a  demonstrat  că  se 
poate  să  te  poţi  descurca  aproape  în  orice  situaţie. 

Krista  a  abandonat  totul  pentru  că  a  fost  trădată  de  un  el,  ea  m-a 
învăţat  autonomia  emoţională  şi  mi-a  transmis  dorinţa  de  independenţă 
afectivă,  dincolo  de  visul  meu  de  a-mi  găsi  autentica  jumătate. 

Sanita,  bucuria  şi  plăcerea  de  a  trăi.  Iar  Athena,  seriozitatea  şi 
implicarea  până  la  sacrificiu  de  sine,  ceea  care  m-a  învăţat  valoarea  lui 
Nu.  De  aici,  eu  le  spuneam  celorlalţi  „eu  fac  ce  simt,  nu  ce  trebuie”.  Dacă 
este  cu  „trebuie”,  prefer  să  stau.  Dacă  simt,  atunci  acţionez. 

Irnal  şi  Krista  au  fost  crescute  pentru  obedienţă,  ele  au  pierdut,  dar 
profund  a  existat  un  câştig,  căci  celelalte  au  învăţat  treptat  necesitatea 
reală  a  unei  autonomii  emoţional-  afective  şi  chiar  financiare. 

Acum  Clara;  în  actuala  existenţă  a  venit  preponderent  să  se  vindece 
pe  sine,  avea  dreptate  când  se  gândea  că  acum  singurul  lucru  pe  care 
trebuie  să-l  facă  este  să  aplice  ceea  ce  ştie  şi,  dacă  o  va  face  sistematic,  va 
avea  o  viaţă  fantastică. 

Să  vindece  rănile  lui  Krista,  să  exploreze  mai  departe  filozofia  lui  Dai 
şi  să  spargă  toate  codurile  limitatoare,  să  iubească  mai  departe  pământul 
cum  a  făcut-o  Viero  şi  să-i  aducă  înapoi  adevărata  iubire  lui  Alexis.  Să  fie 
mama  care  nu  a  putut  fi  pentru  copiii  lui  Mitudu  şi  a  lui  Krista  şi  a 
Anethei.  Să  ştie  că  respectul  pentru  viaţa  ei  şi  a  celorlalţi  este  primordial 
(de  aici  tendinţa  sistematică  de  a  aplana  conflicte  printr-o  atitudine 
prietenoasă,  glumeaţă  şi  împăciuitoare,  acolo  unde  se  putea,  bine-nţeles, 
şi  abordarea  directă  tranşantă  în  alte  cazuri). 

Acesta  este  rezumatul  meu. 

24  ianuarie  2014 

Episodul  9  -  RONDHA 

Flamanda  RONDHA  SHLEMING  (1190-1238)  s-a  născut  în  oraşul 
Brugge  (Bruges),  devenit  capitală  a  Flandrei  de  Vest  în  anul  1193.  Părinţii 
ei,  Ronald  (englez  la  origine)  şi  Nurra  (flamandă),  au  avut  trei  copii: 
RONDHA  era  cu  doi  ani  mai  mică  decât  sora  ei,  Lidre,  iar  fratele  lor, 
Kunstin,  era  cu  5  ani  mai  în  vârstă  decât  Lidre. 

Ronald,  militar  de  profesie,  era  implicat  în  importul  de  lână 
englezească,  necesar  fabricării  vestitelor  stofe  de  Brugge.  Nurra,  fiică  de 
negustor  şi  fabricant  de  stofe,  avea  studii  medii  la  un  pension  din  oraş, 
folosindu-şi  toată  ştiinţa  de  carte  la  educarea  copiilor  săi.  Familia 
Shleming  fiind  bogată,  copiii  au  crescut  intr-un  climat  paşnic  şi  prosper, 
ei  necunoscând  lipsurile  materiale.  Profesorii  aduşi  în  casă  le-au 
transmis  necesarul  de  cunoştinţe  generale  care  le-au  permis  ulterior  să  se 
descurce  onorabil  în  societatea  celor  bogaţi. 

Oraşul  Brugge  era  atestat  în  acte  încă  din  secolul  7,  sub  denumirea 
de  Municipium  Brugense.  în  1134,  ajutat  de  o  furtună  care  i-a  remodelat 
coastele,  s-a  unit  cu  un  port  din  Marea  Nordului.  în  secolul  13,  devenise 
deja  capitala  comercială  a  Europei  de  nord,  centru  de  greutate  în  traficul 
de  coastă  de  la  Marea  Baltică  până  la  Mediterană  şi  al  unei  înfloritoare 
manufacturi  de  lână. 

Flandra,  regiune  situată  între  Marea  Nordului,  fluviul  Schelda  şi 
colinele  din  Artois,  fusese  locuită  de  celţi  şi  cunoscută  în  epoca  romană 
drept  Gallia  Belgica.  în  secolul  5,  a  fost  colonizată  de  franci.  în  anul  866, 
fiind  ridicată  la  rangul  de  marcă  de  la  graniţă,  a  intrat  sub  stăpânirea 
conţilor  de  Flandra.  Aceştia  au  profitat  de  dezmembrarea  Imperiului 
Carolingian  pentru  a-şi  extinde  teritoriul  (în  secolele  4-10),  până  când  au 
constituit  Flandra  imperială,  oferită  de  Henric  IV  lui  Baudouin  (Balduin) 
V  în  anul  1056. 

înflorirea  agriculturii  şi  a  creşterii  oilor,  industriei  lânii  şi  exportul 
de  mărfuri  au  favorizat  dezvoltarea  unor  centre  industriale,  printre  care 
se  afla  şi  Brugge.  La  data  naşterii  eroinei  noastre,  Flandra  era  condusă  de 
Philippe,  conte  de  Vermandois,  care  a  domnit  până  în  1191.  El  aparţinea 
dinastiei  de  Alsacia.  A  fost  urmat  de  doi  conţi  şi  o  contesă  ce  aparţineau 
dinastiei  de  Hainaut:  Balduin  VIII  (1191-1195);  Balduin  IX  (1195-1205), 
devenit  primul  împărat  latin  de  Constantinopol;  Jeanne  de 
Constantinopol,  contesă  de  Hainaut  şi  de  Namur  (1205-1244). 

Armata  contesei  Jeanne  a  fost  învinsă  la  27  iulie  1214,  lângă 
Bouvines,  de  către  armata  regelui  Franţei,  Filip  II  August.  în  acea  luptă 
şi-a  pierdut  viaţa  ofiţerul  Ronald,  tatăl  RONDHEI.  La  24  de  ani,  fata  a 
rămas  orfană.  După  12  ani  de  la  celebra  bătălie,  prin  tratatul  de  pace  de 

la  Melun,  s-a  instituit  suzeranitatea  franceză  asupra  comitatului 
Flandrei. 

RONDHA  şi-a  pierdut  tatăl,  pe  care  îl  iubise  enorm,  aflându-se  în 
ultima  lună  de  sarcină.  Soţul  ei,  contele  moşier  Kristil  Van  Dallor,  cu  9 
ani  mai  în  vârstă  decât  ea,  a  încurajat-o  în  momentele  de  grea  suferinţă. 
Erau  căsătoriţi  de  5  ani,  iar  iubirea  lor  părea  să  fie  perfectă.  După 
căsătoria  celebrată  în  anul  1209,  când  RONDHA  avea  19  ani,  femeia 
pierduse  câteva  sarcini,  ajungând  să  creadă  că  nu  va  putea  deveni  mamă 
niciodată. 

Kristil,  îngrijorat  că  nu  va  avea  cine  să  îi  moştenească  averea  uriaşă, 
a  revenit  la  vechea  iubire  din  perioada  adolescenţei.  Frumoasa  Lirna 
rămăsese  văduvă,  soţul  ei  fiind  ucis  intr-un  duel.  Somptuoasa  vilă  în  care 
locuia  doar  cu  servitorii,  aflată  la  câţiva  kilometri  în  afara  oraşului,  a 
devenit  un  cuib  fermecat  al  iubirii  lor.  în  anul  1214,  când  viaţa  RONDHEI 
s-a  aflat  la  un  pas  de  moarte  din  cauza  naşterii  micuţei  Susanne,  Lirna 
era  deja  mama  unui  băieţel  de  2  ani,  Linell. 

Contele  Van  Dallor,  ajuns  tatăl  a  doi  copii  superbi,  şi-a  continuat 
viaţa  dublă,  împărţindu-şi  grijile  şi  iubirea  între  cele  două  familii.  După 
naşterea  dificilă  a  Susannei,  RONDHA  nu  a  mai  putut  avea  copii.  A 
pierdut  din  nou  câteva  sarcini,  care  i-au  provocat  o  îmbolnăvire  cronică  a 
organelor  genitale. 

în  soţul  ei  avea  o  încredere  absolută.  Nu  obişnuia  să  îi  ceară 
socoteală  pentru  lungile  absenţe  de  acasă.  Ştia  că  el  stăpânea  turme  de  oi 
la  ţară,  a  căror  lână  trebuia  predată  în  bună  stare  fabricilor  de  stofă  din 
Brugge.  Abia  după  căsătoria  Susannei  cu  negustorul  Rostin  Bilderg,  a 
aflat  de  la  părinţii  lui  că  presupusa  verişoara  de  la  ţară,  Lirna,  era  mama 
celor  doi  băieţi  ai  lui  Kristil. 

Trecută  de  40  de  ani  şi  bolnavă  în  zona  genitală,  modesta  RONDHA 
i-a  rămas  profund  recunoscătoare  soţului  pentru  că  se  purta  frumos  cu  ea 
şi  îi  arăta  mult  respect  când  ieşeau  în  lume. 

Observând  că  negustorii  străini  începuseră  să  prefere  stofele 
fabricate  din  lână  englezească,  prevăzătorul  Kristil  şi-a  vândut  turmele  de 
oi,  orientându-se  spre  importul  de  lână  din  Anglia,  care  era  de  o  calitate 
superioară  celei  produse  pe  moşia  lui.  După  aceste  schimbări,  a  lipsit  mai 
puţin  de  acasă,  ocupându-se  intens  în  oraş  de  producerea  şi  exportul 
stofelor  sale.  Avea  prieteni  printre  negustorii  italieni,  care  îi  ofereau  în 
schimbul  stofelor  baloturi  cu  mătase  orientală,  saci  cu  mirodenii  şi 
obiecte  de  artă  confecţionate  din  argint. 

Casa  lor  din  Brugge  s-a  umplut  treptat  cu  opere  de  artă,  printre  care 
se  aflau  şi  tablourile  pictate  de  RONDHA  în  timpul  căsătoriei.  Talentul  şi 


NINA  PETRE  -  Vieţile  anterioare  ale  spiritului  -  Completări  Voi. 7 


pag.  40 


pasiunea  ei  pentru  pictură  necesitau  periodic  aprovizionarea  cu  vopsele 
şi  pânze,  de  care  se  ocupa  Kristil. 

Ajunsă  la  48  de  ani,  RONDHA  presimţea  că  nu  mai  avea  mult  de 
trăit.  Durerile  din  abdomen  abia  dacă  se  mai  puteau  linişti  cu  licorile 
aduse  de  medici.  După  fiecare  criză  dureroasă,  femeia  se  ridica  din  pat  şi 
se  aşeza  în  faţa  şevaletului,  unde  aşternea  în  culori  scenele  uimitoare  pe 
care  le  avusese  în  vis  ori  în  momentele  delirului.  Pânzele  sale  înfăţişau 
acelaşi  viziuni,  cu  uşoare  modificări  de  la  o  pictură  la  alta:  îngeraşi 
dolofani  duceau  o  femeie  muribundă  pe  aripile  lor,  sau  demonii  din 
Purgatoriu  judecau  un  bărbat  păcătos. 

Nina  Petre, 
28  februarie  2014 


COMENTARIUL  CLAREI 

Mai  demult,  citeam  o  carte  cu  cele  5  răni  emoţionale  fundamentale 
ale  oamenilor  şi  eu  credeam  că  am  o  rană  de  abandon  din  cauza  relaţiei 
agitate  pe  care  am  avut-o  cu  mama  mea.  Pe  urmă,  m-am  uitat  mai  atent 
şi  am  remarcat  că  toţi  bărbaţii  (de  la  mic  la  mare)  care  au  avut  un  cuvânt 
de  spus  în  viaţa  mea  m-au  desconsiderat  şi  chiar  m-au  uitat.  Văzând 
acum  desfăşurătorul  a  9  vieţi,  îmi  dau  seama  că  rana  mea  adâncă  era  cea 
de  Trădare. 

Realizez  că  toţi  oamenii  pe  care  i-am  întâlnit  (excepţie  este  sora 
mea)  au  fost  şi  sunt  oameni  ai  vechiului,  cu  mentalităţii  de  sute  de  ani  în 
urmă.  De  mică,  de  când  am  început  în  felul  meu  decondiţionarea  de 
această  zestre  trecută  (de  îndobitocire),  am  declanşat  valuri  de  ostilitate. 
Acum  jocul  se  desfăşoară  după  cum  vreau  eu. 

2  martie  2014 

DORINA 


EPISOADE  SPIRITUALE  COMENTATE  ANTERIOR 

I  ®  Sinerre  Varely  (1898-1950) 

2®  RinekYakudi  (1803-1859) 

3  0  Yuruk  Terdish  (1721-1760) 

4  ®  Taune  (1628-1683) 

5  0  Ladur  (1533-1594) 

6®  Raski  (1451-1512) 

7  0  Lucian  Darove  (1319-1401 ) 

8®  Yuja  Sirdeli  (1215-1284) 

9  O  Tihedec  (1127-1172) 

10®  Lunky  (1040-1099) 

II  O  Nurduku  (929-981) 

12®  Urkha  (840-885) 

13®  Nanuki  (725-798) 

14  O  Teodorius  (603-684) 

15®  Raukha  (512-583) 

16  0  Dorrk  (434-490) 

17  0  Norral  (316-382) 

18®  Khume  (224-269) 

19  ®  Narna  (116-182) 

20  O  Ruad  (22-96) 

21 

® 

Mide  (79-23  î.e.n.) 

22 

O 

Xad  (188-119  î.e.n.) 

23 

O 

Modruh  (270-212  î.e.n  ) 

24 

® 

Noghide  (398-329  î.e.n.) 

25 

® 

Zugdale  (472-425  î.e.n.) 

26 

O 

Ruhdu  (566-502  î.e.n.) 

27 

® 

Krun  (681-610 î.e.n.) 

RESTUL  EPISOADELOR  SPIRITUALE 

28  O  Lur  (779-700  î.e.n.) 

29  ®  Gydhe  (864-816  î.e.n.) 

30  ®  Hedre  (974-915  î.e.n.) 

31  O  Nardyk  (1059-1004  î.e.n.) 

32  O  Nurru  (1126-1103  î.e.n.) 

33  ®  Miger  (1260-1209  î.e.n.) 

34  ®  Assollde  (1380-1333  î.e.n.) 

35  O  Grudyrr  (1491-1442  î.e.n.) 

36  O  Nehdor  (1572-1538  î.e.n.) 

37  ®  Runurru  (1690-1644  î.e.n.) 

Episodul  28  -  LUR 

Chinezul  LUR  (779-700  î.Hr.)  s-a  născut  în  casa  părinţilor  săi  de  la 
marginea  micului  oraş  Tonghua,  situat  în  estul  Chinei.  Astăzi,  Tonghua 
este  un  oraş  important,  aparţinând  regiunii  Fushun,  aşezat  nu  departe  de 
graniţa  cu  R.P.D.  Coreeană. 

în  perioada  vieţii  eroului  nostru,  în  China  au  domnit  trei  împăraţi. 
Primul  dintre  ei,  Youwang  (781-771  î.Hr.),  a  fost  ucis  în  urma  răscoalei 
conduse  de  principele  Shen,  care  l-a  impus  ca  împărat  pe  Pingwang  (770- 
720  î.Hr.),  fiul  lui  Youwang.  Astfel  s-a  prăbuşit  dinastia  Zhou  (Chou)  de 
vest  (Xizhou),  fiind  înlocuită  cu  dinastia  Zhou  de  est  (Dongzhou),  al  cărei 
prim  împărat  a  fost  Pingwang.  Succesorul  său  la  tron  s-a  numit 
Huanwang  (719-697  î.Hr.). 

în  timpul  dinastiilor  Zhou  s-a  consolidat  organizarea  politică, 
feudală,  au  fost  introduse  armele  de  bronz  şi  carul  de  război,  s-a  trecut  la 
folosirea  armelor  şi  uneltelor  din  fier,  s-a  obţinut  o  remarcabilă 
dezvoltare  a  agriculturii.  A  avut  loc  o  lungă  perioadă  de  conflicte  între 
seniorii  feudali  rivali,  numită  „perioada  primăverilor  şi  a  toamnelor”. 

Tot  pe  vremea  dinastiilor  Zhou,  în  China  au  pătruns  confucianismul 
şi  taoismul.  Agricultura  era  intensivă,  datorită  existenţei  unor  complexe 
sisteme  de  irigaţii.  S-au  cristalizat  limba  şi  scrierea  ideografică.  Regatul 
chinez  s-a  destrămat  în  mai  multe  formaţiuni  statale. 

Familia  lui  LUR,  eroul  nostru,  îşi  avea  propria  moşie  pe  teritoriul 
unui  regat.  Xarle,  tatăl  lui  LUR,  cultiva  legume  şi  cereale  pentru  comerţ 
şi  consumul  propriei  familii.  Den,  nevasta  lui,  născuse  şapte  copii.  Patru 
dintre  ei  s-au  stins  din  viaţă,  suferind  de  o  boală  a  sângelui.  LUR,  unicul 
băiat  supravieţuitor,  a  crescut  lângă  surorile  lui,  Hinde  şi  Ronne.  Era  mai 
în  vârstă  decât  ele  şi  se  simţea  răspunzător  de  soarta  lor  în  lipsa  tatălui, 
deseori  plecat  în  ţinuturi  îndepărtate. 

Xarle  aflase  în  drumurile  lui  despre  uimitorul  comerţ  cu  mătasea 
produsă  în  ţara  sa.  Cultivarea  duzilor  şi  creşterea  viermilor  de  mătase 
(sericicultura)  deveniseră  anexe  importante  ale  agriculturii  chineze, 
împărăteasa  cultiva  ea  însăşi,  împreună  cu  doamnele  din  palat,  duzii 
necesari  creşterii  viermilor  de  mătase.  Ritualurile  sericicole  erau 
supravegheate  de  împărat.  Mătasea  folosită  la  fabricarea  veşmintelor  de 
ceremonie  ale  demnitarilor  devenise  o  adevărată  monedă  de  schimb, 
folosită  la  plata  impozitelor. 

Gândindu-se  în  mod  serios  la  viitorul  copiilor  săi,  negustorul  Xarle 
şi-a  plantat  duzi  pe  moşie,  antrenându-şi  familia  la  creşterea  viermilor  de 
mătase.  în  decurs  de  câţiva  ani,  averea  i-a  sporit  considerabil,  omul 
cumpărând  noi  suprafeţe  de  teren,  câte  una  pentru  fiecare  dintre  copiii 
lui. 

LUR,  ca  băiat,  avea  nevoie  de  o  educaţie  mai  complexă  decât  cea 
potrivită  pentru  surorile  lui.  Xarle  şi-a  iniţiat  fiul  în  practica  scrisului,  a 
cititului  şi  a  socotitului,  aducându-i  acasă  şi  un  instructor  de  lupte. 

La  17  ani,  gata  pregătit  pentru  o  viaţă  mai  complicată  decât  cea  de 
acasă,  tânărul  LUR  i  s-a  alăturat  tatălui  în  greaua  existenţa  a 

negustorului  ambulant.  Au  vândut  mătase  în  regiunea  lor,  dar  şi  în 
Coreea  şi  sudul  Mongoliei. 

La  24  de  ani,  LUR  şi-a  luat  de  nevastă  o  fată  bogată.  Ley  avea  doar 
16  ani,  părinţii  ei  fiind  proprietarii  unei  vaste  moşii  din  aceeaşi  regiune. 
Cei  patru  copii  născuţi  de  ea  au  supravieţuit,  ajungând  mari  şi  plini  de 
noroc.  Fetele,  Myanne  şi  Rigdo,  le-au  fost  date  ca  neveste  unor  negustori 
bogaţi.  Ushuan  şi  Adnur,  băieţi  ascultători,  îşi  adorau  tatăl,  de  la  care  au 
învăţat  tainele  negustoriei  practicate  la  distanţe  mari,  chiar  şi  peste 
hotare.  Ushuan  şi-a  pierdut  viaţa  în  Munţii  Himalaya,  dorind  să  ajungă 
în  India.  Adnur,  fiul  cel  mic,  a  reuşit  să  scape  cu  viaţă  din  atacurile 
hoţilor  de  drumul  mare. 

După  50  de  ani,  LUR  a  renunţat  la  negoţul  ambulant,  preferând  să 
stea  liniştit  la  moşia  lui,  supraveghind  lucrările  agricole  şi  sericicole. 
Avea  mulţi  prieteni  în  oraş,  negustori  tineri,  care  veneau  după  produsele 
agricole  şi  firele  de  mătase  naturală. 

LUR,  cunoscător  al  unor  dialecte  vorbite  în  Coreea  şi  Mongolia,  a 
avut  acces  la  cultura  acelor  popoare.  în  drumurile  lui  de  negustor,  îşi 
cumpărase  manuscrise  vechi  şi  noi,  adevărate  comori,  apreciate  mai  mult 
în  lumea  aristocraţilor  chinezi  decât  a  negustorilor,  abrutizaţi  de  meseria 
lor.  Nopţi  la  rând  citea  şi  recitea  preţioasele  scrieri  ale  unor  învăţaţi  care 
călătoriseră  prin  lume  mai  mult  decât  el.  învăţase  din  acele  cărţi  cum  să 
se  poarte  mai  bine  în  familie  şi  în  societate,  cum  să  îşi  îngrijească  mai 
eficient  sănătatea.  Imaginaţia  bogată  îi  aducea  în  minte  peisajele 
minunate  descrise  de  călători  vestiţi. 

Până  la  79  de  ani,  când  i-a  sosit  vremea  odihnei  veşnice,  LUR  a  citit, 
a  reflectat,  şi-a  imaginat  şi  a  conceput  noi  legi  de  bună  funcţionare  a 
Statului.  Pe  acestea  nu  le-a  dezvăluit  nimănui,  temându-se  de  răzbunarea 
marilor  feudali  şi  slujbaşi  ai  împăraţilor,  persoane  corupte  şi  mereu 
însetate  de  putere. 

LUR  s-a  stins  ca  o  lumânare  firavă,  obosită  de  propria  existenţă.  Ley, 
soţia  credincioasă  şi  cea  mai  bună  prietenă,  l-a  urmat  în  mormânt  după 
câteva  luni  de  la  moartea  lui.  Arhiva  preţioasă  a  familiei  a  fost  păstrată  de 
Adnur,  bine  ascunsă  de  ochii  musafirilor,  fiind  moştenită  de  fiul  său  cel 
mare. 

Nina  Petre 
7  ianuarie  2016 


COMENTARIUL  DORINEI 

Mi-aţi  bucurat  tare  sufletul  cu  această  scrisoare  a  existenţei  lui  Lur. 
Am  citit-o  pe  nerăsuflate,  iar  spre  sfârşit,  chiar  am  savurat-o.  Ideea  unei 


NINA  PETRE  -  Vieţile  anterioare  ale  spiritului  -  Completări  Voi. 7 


pag.  45 


vieţi  care  se  sfârşeşte  lecturând,  studiind  la  alegere  orice  document  îmi 
pică  în  mâini,  fără  o  direcţie  anume,  mă  face  să  simt  că  acesta  este 
paradisul.  Când  mă  simt  foarte  obosită  la  muncă,  mă  delectez  căutând 
„design  interior  pentru  organizarea  bibliotecii  de  acasă”.  Momentan,  nu 
am  suficient  timp  să  citesc  tot  ce  mi-aş  dori,  însă  mi-am  făcut  un  plan 
cum  că,  odată  ajunsă  la  pensie,  să-mi  dedic  viaţa  acestei  activităţi.  M-am 
gândit  că  poate  voi  deveni  bibliotecar  şi  voi  practica  această  slujbă  ca 
voluntar. 

Viaţa  lui  Lur  m-a  inspirat,  el  a  avut  oportunitatea  de  a  fi  fericit  atât 
pe  plan  personal,  familial,  cât  şi  în  activitatea  sa.  Mai  mult,  sunt  sigură  că 
a  contribuit  considerabil  la  îmbunătăţirea  societăţii  în  care  trăia.  Cred  că 
această  existenţă  a  lui  Lur  este  cea  la  care  încerc  să  mă  conectez  atunci 
când,  foarte  rar  în  ultima  vreme,  am  prilejul  de  a  rămâne  singură  acasă  şi 
de  a  crea  o  atmosferă  de  lectură  ideală. 

îy  ianuarie  2016 


Episodul  29  -  GYDHE 

Eroina  noastră,  GYDHE  (864-816  î.Hr.)  s-a  născut  în  modestă 
locuinţă  a  părinţilor,  Ordul  (tatăl)  şi  Eruke  (mama),  situată  pe  moşia 
nobilului  hitit  Rodyduk. 

Principatul  hitit,  pe  teritoriul  căruia  se  aflau  cu  toţii,  poate  fi 
localizat  astăzi  în  nord-estul  Siriei.  Moşia  lui  Rodyduk  se  afla  în  zona 
actualului  oraş  sirian  Tall  Kujik,  situat  lângă  graniţa  cu  Irakul  (vechea 
Mesopotamie).  Regatul  hitit  a  fost  un  stat  în  Asia  Mică  întemeiat  în 
secolul  18  î.Hr.  de  către  triburile  indo-europene  ale  hitiţilor  stabilite  în 
Podişul  Anatoliei. 

Regele  hitit  Suppiluliuma  (1380-1346  î.Hr.),  numit  în  epoca 
modernă  „Carol  cel  Mare  al  Orientului”,  a  fost  cel  mai  important  suveran 
al  hitiţilor.  Sub  domnia  sa,  statul  hitit  a  atins  apogeul  puterii  şi  al 
expansiunii  teritoriale.  Suppiluliuma  a  cucerit  Siria  de  nord  şi  cea 
centrală. 

în  preajma  anului  1200  î.Hr.,  în  contextul  „marii  migraţii  egeene”, 
regatul  hitit  s-a  prăbuşit  sub  loviturile  „popoarelor  mării”  (frigieni, 
luvieni  etc).  Au  luat  fiinţă  mici  principate  hitite,  arameizate,  care  au 
supravieţuit  în  sud-estul  Anatoliei  şi  în  nordul  Siriei,  până  la  cucerirea 
asiriacă  din  secolul  8  î.Hr.. 

Hitiţii  au  fost  primii  care  au  folosit  carul  de  luptă.  Cultura  hitită, 
profund  inspirată  de  cea  siriană  şi  mesopotamiană,  s-a  distins  printr-o 

dezvoltare  deosebită  a  jurisprudenţei.  Statul  hitit  a  menţinut  structura 
feudală.  Societatea  era  împărţită  în  oameni  liberi,  meşteşugari  şi  sclavi. 
Economia  se  baza  în  mod  special  pe  minerit  şi  prelucrarea  aramei,  a 
fierului,  a  bronzului.  în  principatul  din  nord-estul  Siriei  până  la  graniţa 
cu  Mesopotamia,  religia  era  politeistă. 

Părinţii  eroinei  noastre,  GYDHE,  oameni  liberi,  munceau  ca 
agricultori  spre  folosul  celor  ce  locuiau  în  palatul  boierului  Rodyduk. 
Acesta  făcea  un  intens  schimb  de  produse  cu  prietenii  săi  din  nord-vestul 
Mesopotamiei. 

Eruke,  nevasta  lui  Ordul,  născuse  şase  copii.  Deşi  femeia  se  pricepea 
la  tratarea  bolilor,  i-au  murit  un  băieţel  şi  trei  fetiţe.  Au  supravieţuit 
GYDHE  şi  sora  ei  cu  5  ani  mai  mică,  Oyade.  Ambele  fete  au  moştenit 
chemarea  spre  practicile  străvechi  siriene  de  vindecare  a  unor  boli.  Eruke 
cunoştea  practici  vindecătoare  şi  de  la  mama  ei,  originară  din 
Mesopotamia. 

Cei  doi  părinţi,  săraci,  şi-au  făgăduit  fetele  nobilului  Rodyduk,  la 
scurtă  vreme  după  naştere.  Alt  viitor  mai  bun  pentru  ele  nu  întrevedeau. 
La  12  ani,  boierul  a  cerut-o  pe  GYDHE  pentru  diverse  activităţi  în  palatul 
său.  La  început,  nimeni  nu  s-a  atins  de  ea,  cerându-i-se  să  ajute  la 
tratarea  bolnavilor  din  palat.  Boierul  avea  şapte  copii  născuţi  de  trei 
femei,  aceştia  având  mereu  nevoie  de  îngrijiri  medicale. 

La  15  ani,  GYDHE  a  fost  dusă  în  dormitorul  boierului  şi 
transformată  în  amanta-sclavă  a  acestuia.  După  un  an,  l-a  născut  pe 
Roroldun.  Spre  imensa  bucurie  a  stăpânului,  GYDHE  a  mai  născut  trei 
băieţi.  Pe  când  avea  19  ani,  a  apărut  micuţul  Mezgran.  După  4  ani,  încă 
un  băieţel:  Ogodur.  Ultimul  născut,  Ahdirkal,  a  sosit  când  GYDHE  avea 
27  de  ani.  Datorită  faptului  că  îi  dăruise  patru  băieţi  voinici  şi  rezistenţi  la 
boli,  ea  s-a  bucurat  până  la  moarte  de  tot  respectul  cuvenit  principalei 
neveste  a  stăpânului.  A  trăit  în  mare  lux,  servită  zi  şi  noapte  de  câteva 
sclave. 

Băieţii  au  fost  educaţi  conform  necesităţilor  militare  ale 
principatului  în  care  trăiau.  Principele,  mare  luptător,  îşi  formase  corpul 
de  elită  al  armatei  din  fiii  boierilor  bogaţi,  printre  care  se  afla  şi  nobilul 
Rodyduk.  Ajunşi  cu  toţii  luptători  distinşi  în  multe  expediţii  de  cucerire  a 
unor  teritorii  din  Mesopotamia,  fiii  lui  GYDHE  au  ajuns  foarte  bogaţi  şi 
influenţi,  contribuind  la  bunul  renume  al  tatălui  lor. 

Pe  măsură  ce  îmbătrânea,  GYDHE  ameţea  deseori  şi  avea  dureri 
frecvente  la  cap.  Abia  împlinise  48  de  ani,  când  i  s-a  întâmplat  să 
ameţească  în  curtea  palatului.  A  leşinat,  căzând  cu  capul  pe  o  amforă  de 
piatră.  Lovitura  la  cap,  deosebit  de  puternică,  i-a  scurtat  zilele.  Rodyduk, 
bărbat  dur,  ca  orice  militar,  nu  o  bruscase  niciodată.  Dimpotrivă,  o 

respectase  şi  o  iubise  ca  pe  o  comoară  vie,  ajunsă  în  viaţa  lui  pentru  a-1 
face  fericit.  I-a  cinstit  memoria  ani  la  rând,  îndemnându-şi  fiii  să  nu  o 
uite  niciodată. 

Nina  Petre 
20  februarie  2016 


COMENTARIUL  DORINEI 

Sunt  extrem  de  încântată  de  această  scrisoare  de  analiza  (XXIX).  M- 
a  binedispus  încă  de  când  am  început  să  o  citesc,  deoarece  fondul  cultural 
al  lui  Gydhe  a  fost  minunat.  Se  pare  că  cele  mai  multe  dintre  vieţile  mele 
s-au  desfăşurat  în  această  parte  a  lumii...  Siria,  Maroc,  Egipt  etc.  Probabil 
că  de  aceea  am  tendinţa  de  a  proteja  imaginea  arabilor  de  astăzi  şi  sunt 
extrem  de  afectată  de  distrugerea  Siriei. 

îmi  imaginez  şi  simt  foarte  profund,  având  scrisoarea  de  analiză  în 
faţă,  armonia,  bucuria  şi  bogăţia  vieţii  lui  Gydhe.  M-am  bucurat  că  a  avut 
parte  atât  de  un  soţ  bun,  cât  şi  de  copii  sănătoşi.  Văd  că  nu  i-a  lipsit 
nimic,  nici  din  cele  ce  vin  de  la  Dumnezeu,  dar  nici  din  cele  ce  vin  de  la 
oameni. 

Am  observat  că  fiecare  scrisoare  de  analiză  este  precedată  de  o 
anumită  stare  de  spirit  a  mea  şi  uneori  chiar  de  vise.  înainte  să-mi 
trimiteţi  scrisoarea  de  analiză  legată  de  viaţa  mea  pe  teritoriul  Asiei, 
căutam  imagini  online  din  Asia  şi  din  Tibet.  Interpretez  acest 
comportament  ca  pe  o  comunicare  telepatică.  Astfel  că,  atunci  când  citesc 
scrisorile  de  analiză,  trăiesc  intens.  Aşa  şi  săptămâna  trecută,  înainte  de 
primirea  scrisorii  XXIX,  am  simţit  o  stare  de  calm  şi  bunădispoziţie. 

28  februarie  2016 


Episodul  30  -  HEDRE 

Eroina  noastră,  HEDRE  (974-915  î.Hr.)  s-a  născut  într-o  localitate 
portuară  de  pe  malul  Golfului  Aden,  aparţinând  unui  regat  ce  se  întindea 
în  zona  de  sud-est  a  Peninsulei  Arabia.  Vechea  aşezare,  populată  în  mare 
parte  de  navigatori-piraţi  împreună  cu  familiile  lor,  se  numeşte  astăzi 
Shuqra,  oraş  important  al  Republicii  Yemen. 

Odrul  (tatăl)  şi  Namdur  (mama)  au  avut  cincisprezece  copii.  Au 
decedat  la  vârste  mici  nouă  dintre  ei,  suferind  de  diverse  boli.  Ajunşi  la 
vârsta  maturităţii,  două  fete  şi  patru  băieţi,  s-au  bucurat  de  bogăţie  şi  o 
bună  educaţie  primită  de  la  părinţi.  HEDRE  era  cu  4  ani  mai  mare  decât 

sora  ei,  Mardek.  Urmau  fraţii  lor,  mai  tineri  decât  ele.  Cel  mai  mare, 
Honbo,  avea  cu  2  ani  mai  puţin  decât  Mardek.  Fraţii  mai  mici,  Roan, 
Kidun  şi  Rigdi,  îl  ascultau  pe  Honbo,  recunoscându-i  autoritatea 
supremă  în  lipsa  tatălui  de  acasă. 

Odrul  era  marinar,  muncind  pe  unde  îşi  găsea  de  lucru,  pe  nave 
destinate  comerţului  pe  mare  şi  pirateriei.  Sosea  acasă  după  lungi 
absenţe,  de  cele  mai  multe  ori  când  era  bolnav.  Namdur  şi  fetele  mai 
mari  îi  tratau  bolile,  îl  puneau  pe  picioare,  făceau  inventarul  valorilor  şi 
mărfurilor  aduse  de  el,  apoi  alergau  în  toate  părţile  în  căutare  de  clienţi. 
Cei  doi  părinţi  erau  profund  preocupaţi  de  viitorul  celor  şase  copii  şi  al 
nepoţilor  ce  urmau  să  vină. 

HEDRE  şi  Mardek,  frumoase  şi  considerate  destul  de  înstărite 
pentru  a  se  mărita  devreme,  au  fost  date  unor  negustori  bine  cunoscuţi 
de  Odrul.  Soarta  i-a  rezervat  lui  HEDRE  un  soţ  cu  17  ani  mai  în  vârstă 
decât  ea.  Marinarul  Okrah,  rămas  văduv  de  două  ori,  având  şapte  copii 
de  crescut,  a  cumpărat-o  cu  aur  şi  mărfuri  scumpe,  aduse  din  Orient. 
HEDRE,  obişnuită  cu  numeroşii  copii  din  casa  părinţilor  şi  cu  negustoria 
ca  principal  obiectiv  al  vieţii,  s-a  supus  fără  proteste,  la  12  ani,  ritualului 
de  nuntă,  iar  după  aceea,  modului  de  viaţă  impus  de  bărbatul  ei. 

Ajutată  de  servitori,  s-a  ocupat  de  creşterea  celor  patru  fetiţe  şi  trei 
băieţi  ale  căror  mame  decedaseră  la  naştere.  Având  darul  prevestirii  şi  al 
vederii  în  trecut,  HEDRE  a  înţeles  că  asupra  lui  Okrah  bântuia  un 
blestem  prin  moartea  celor  mai  dragi  fiinţe  din  familie.  Fata  ştia  de  la 
mama  ei,  Namdur,  şi  de  la  alte  neveste  de  marinari  că  moartea 
numeroşilor  copii,  deseori  din  cauza  unor  boli  misterioase,  era  pedeapsa 
suferită  de  întreaga  familie  din  cauza  omorurilor  săvârşite  de  bărbaţi  în 
luptele  cu  hoţii  care  îi  atacau.  Okrah  se  afla  în  aceeaşi  situaţie  ca  Odrul, 
socrul  său.  Echipajul  corăbiei  ataca  alte  nave  cu  scop  de  pradă  sau  de 
apărare.  Fiecare  luptă  făcea  victime  omeneşti.  Morţii  erau  aruncaţi  în 
mare,  peste  trecutul  lor  aşternându-se  tăcerea.  De  obicei,  familiile  nu 
aflau  toate  amănuntele  uciderii  bărbaţilor. 

Okrah  a  început  să  asculte  avertismentele  lui  HEDRE  numai  după 
moartea  primului  prunc,  la  câteva  zile  după  naştere.  Decizia  renunţării  la 
navigaţie  a  luat-o  când  cel  de-al  cincilea  copil  s-a  stins  din  viaţă, 
urmându-şi  fraţii  în  mormânt.  Supravieţuitorii,  o  fetiţă  (Omyn)  şi  trei 
băieţi  (Rugud,  Gommo  şi  Kruzun)  au  reprezentat,  alături  de  cei  şapte 
fraţi  mai  mari,  motivul  sacrificiilor  imense  ale  celor  doi  părinţi. 

HEDRE  muncea  toată  ziua  alături  de  servitoare,  dorind  ca  toţi  copiii 
să  fie  bine  îngrijiţi  şi  educaţi.  Ea  nu  avea  ştiinţă  de  carte,  dar  în 
gospodărie  ştia  să  facă  totul  în  aşa  fel  ca  familia  să  fie  mulţumită.  După 

renunţarea  la  navigaţie,  Okrah  s-a  orientat  spre  comerţul  pe  uscat  cu 
propria  caravană,  care  număra  câteva  zeci  de  cămile. 

Zona  în  care  locuiau  era  fertilă,  favorizată  de  precipitaţii  abundente. 
Situarea  lângă  mare  şi  poziţia  strategică  pe  drumul  spre  India 
reprezentau  factori  determinanţi  ai  dezvoltării  economice.  Agricultorii 
produceau  mirodenii,  tămâie  şi  alte  plante  aromate  folosite  în 
condimentarea  mâncărurilor,  în  ceremoniile  din  familii  sau  în  ritualurile 
religioase.  Pe  primul  loc  se  afla  tămâia,  cea  mai  preţioasă  marfă  a 
comerţului  antic. 

Prin  această  regiune  treceau,  în  drumul  spre  pieţele  occidentale, 
perlele  din  Golful  Persic,  ţesăturile  şi  săbiile  din  India,  mătasea  din 
China,  sclavii,  maimuţele,  fildeşul,  aurul  şi  penele  de  struţ  din  Etiopia. 
Spre  folosul  locuitorilor  din  micul  regat,  negustorii  aduceau  ţesături 
purpurii,  haine  arăbeşti  cu  mâneci,  unele  ţesute  sau  brodate  cu  aur, 
şofran,  papură,  muselină,  pelerine,  pături,  fulare  de  diferite  culori,  uleiuri 
mirositoare,  vin  şi  grâu.  Deplasarea  pe  uscat  între  Yemen  şi  Siria  se  făcea 
de-a  lungul  ţărmului  vestic  al  peninsulei.  Din  capătul  nordic  al 
peninsulei,  negustorii  se  îndreptau  spre  Egipt,  Siria  şi  Mesopotamia. 

Temerarul  Okrah  a  fost  mai  mult  pe  drumuri,  până  când  moartea  l-a 
trimis  la  odihna  veşnică,  după  ce  a  împlinit  58  de  ani.  Caravana  lui, 
atacată  de  hoţi  la  mare  distanţă  de  ţară,  a  fost  spulberată.  Au  supravieţuit 
doar  preţioasele  cămile,  mărfurile  fiind  şi  ele  confiscate  ca  pradă.  Vestea 
uciderii  lui  Okrah  şi  a  beduinilor  săi  a  ajuns  după  câteva  luni  la  familiile 
celor  prădaţi.  HEDRE  avusese  între  timp  vise  nocturne  şi  viziuni  care  îi 
înfăţişaseră  drama  soţului  ei. 

Fără  a-şi  pierde  cumpătul,  a  trecut  totul  sub  tăcere,  preluând 
conducerea  întregului  clan,  ajuns  în  subordinea  ei.  Rămasă  fără  bărbat  la 
41  de  ani,  şi-a  îngrijit  mai  departe  micul  palat,  a  vândut  mare  parte  din 
preţioasele  mărfuri  aduse  treptat  de  soţul  ei  şi  s-a  ocupat  în  mod  intens 
de  viitorul  celor  unsprezece  copii.  Fetele  au  beneficiat  de  averea  primită, 
măritându-se  devreme  cu  bărbaţi  capabili  să  adune  şi  ei  avere.  Băieţii  şi- 
au  folosit  moştenirea  oferită  de  HEDRE  după  propriile  interese. 

HEDRE,  şefa  lor  supremă,  îi  primea  pe  toţi  la  convorbiri  în  marele 
salon  al  casei.  I-a  ajutat  cât  i-a  stat  în  puteri  cu  sfaturi  înţelepte,  bazate 
pe  capacitatea  ei  de  a  vedea  în  viitor.  S-a  stins  la  59  de  ani,  din  cauza  unei 
boli  de  inimă.  Ştiuse  de  multă  vreme  înainte  când  va  pleca  într-o  altă 
lume.  în  anul  morţii,  şi-a  dat  întreaga  avere  copiilor  şi  nepoţilor, 
rămânând  cu  strictul  necesar  din  casă  şi  cu  binecuvântările  tuturor. 

Dragă  Dorina,  buna  ta  intuiţie,  chiar  şi  darul  vederii  în  viitor  să  fie 
folosite  la  cote  înalte  pentru  autoprotecţie  în  cadrul  relaţiilor  sociale  şi 
personale.  Nicio  presimţire  să  nu  fie  considerată  absurdă,  niciun  vis  să 

nu  fie  lăsat  fără  interpretare,  nicio  ameninţare,  oricât  de  banală,  să  nu  te 
lase  indiferentă.  în  vremurile  prezente  şi  în  cele  viitoare,  cele  mai 
preţioase  daruri  ale  omului  vor  rămâne  mintea  iscoditoare,  inteligenţa 
vie,  capacitatea  de  previziune,  puterea  de  a  păstra  cele  mai  periculoase 
secrete.  Dintre  toate  aparatele  superinteligente  care  au  fost,  sunt  şi  vor  fi 
folosite  pe  Pământ,  mintea  omenească  este  cel  mai  puternic,  fiindcă  nu 
va  dispărea  niciodată. 

Nina  Petre 
4  martie  2016 


COMENTARIUL  DORINEI 

Povestea  lui  Hedre  este  minunată.  Două  lucruri  m-au  impresionat 
profund:  faptul  că  a  reuşit  să-şi  influenţeze  soţul  să  se  lase  de  piraterie  şi 
să-l  repună  pe  un  făgaş  „ortodox”  şi  apoi  imaginea  „HEDRE,  şefa  lor 
supremă,  îi  primea  pe  toţi  la  convorbiri  în  marele  salon  al  casei”, 
care  coincide  cu  imaginea  pe  care  o  vizualizez  foarte  des  în  actuala  viaţă. 
Am  observat  că,  în  mai  multe  existenţe  ale  mele,  am  reuşit  să  exercit  o 
influenţă  pozitivă  asupra  persoanelor  apropiate,  dar  mai  ales  asupra 
soţului.  Ar  fi  bine  ca  această  trăsătură  să  se  fi  transmis  până  în  viaţa 
actuală;  voi  încerca  să  profit  de  ea  la  maxim  ! 

Viaţa  lui  Hedre  îmi  confirmă  încă  o  dată  legătura  mea  spirituală  cu 
ţările  arabe.  Scrisorile  d-voastră  sunt  lecţii  de  istorie,  cultură,  comerţ  etc. 
şi  îmi  face  mereu  deosebită  plăcere  să  le  studiez. 

12  martie  2016 


Episodul  31  -  NARDYK 

NARDYK  (1059-1004  î.Hr.)  s-a  născut  intr-un  trib  celtic  aşezat  în 
nordul  extrem  al  actualei  ţări  numite  Franţa.  Tribul  respectiv,  condus  de 
Orrich  (tatăl  lui  NARDYK),  luptător  puternic  şi  ambiţios,  reuşise  să 
treacă  marea  apă  (Rin)  şi  să  ocupe  teritoriul  cuprins  între  actuala  graniţă 
a  Belgiei  şi  Marea  Mânecii.  Tribul  regelui  Orrich  avea  multe  aşezări 
(sate),  cea  mai  importantă  fiind  cea  în  care  locuia  cu  familia  lui, 
reprezentând  sediul  apărării  comune.  Satul  lui  Orrich  se  afla  în  zona  ce 
poate  fi  identificată  astăzi  în  oraşul  Calais  şi  împrejurimile  sale. 
Principala  preocupare  a  regelui  Orrich  era  cucerirea  de  noi  teritorii  spre 
sud,  necesare  agriculturii  şi  creşterii  vitelor. 


NINA  PETRE  -  Vieţile  anterioare  ale  spiritului  -  Completări  Voi. 7 


pag.  51 


Nevasta  lui,  Arrne,  dăduse  naştere  la  trei  copii.  Unicul  băiat, 
NARDYK,  avea  două  surori  mai  mici:  Rork  şi  Urreh.  împlinind  5  ani, 
NARDYK  a  început  instruirea  militară  sub  îndrumarea  tatălui.  Fetele, 
mereu  lângă  mama  Arrne,  se  străduiau  să  o  ajute  la  treburile  gospodăriei. 
Ele  duceau  tot  greul  casei,  cultivând  cereale,  viţă-de-vie,  crescând 
animalele  domestice,  ţesând  pânză  şi  stofă  pentru  îmbrăcăminte. 

Când  nu  era  plecat  în  campanii  de  cucerire  şi  jaf,  Orrich  stătea  toată 
ziua  în  propriul  atelier  de  fierărie,  din  mâinile  lui  ieşind  arme  de  luptă 
grele  şi  periculoase. 

NARDYK  a  învăţat  tot  ce  i-a  fost  îngăduit,  ştiind  că,  după  moartea 
lui  Orrich,  va  primi  funcţia  lui.  La  15  ani,  a  intrat  în  armata  războinicilor 
condusă  de  regele  Orrich.  După  numeroase  incursiuni  de  pradă  spre  sud, 
tatăl,  grav  rănit,  a  murit  în  braţele  lui. 

La  26  de  ani,  după  uciderea  lui  Orrich  într-o  luptă  cu  un  trib 
duşman,  NARDYK  a  primit  din  partea  sfatului  bărbaţilor  funcţia  de  rege, 
conducător  absolut  al  zecilor  de  aşezări  răspândite  pe  teritoriul  tribului. 

La  29  de  ani,  şi-a  luat-o  de  nevastă  pe  Myanne,  o  fată  de  15  ani, 
făgăduită  de  părinţii  ei  de  când  se  născuse.  Trei  dintre  cei  patru  copii 
aduşi  pe  lume  de  Myanne  au  murit  la  câteva  luni,  fiind  plăpânzi  şi  mereu 
bolnavi.  Unicul  supravieţuitor,  spre  fericirea  tututor,  a  fost  un  băiat, 
Orgodur.  Semănând  bine  cu  tatăl  său,  Orgodur  a  crescut  voinic,  mândru 
şi  neînfricat. 

Luptător  aprig,  Orgodur  şi-a  îngropat  tatăl  la  19  ani,  regele  NARDYK 
fiind  ucis  în  greaua  luptă  purtată  pe  malul  fluviului  Somme,  când 
războinicii  din  partea  cealaltă  a  apei  i-au  oprit  să  ajungă  pe  teritoriul  lor. 
NARDYK  abia  împlinise  55  de  ani.  Se  afla  în  deplinătatea  forţei  fizice  şi 
mentale,  curajul  neobişnuit,  stimulat  de  ambiţia  expansiunii  teritoriale, 
devenindu-i,  în  sfârşit,  fatal.  Transportat  zile  şi  nopţi  la  rând  spre  nord,  a 
fost  îngropat  de  fiul  său  lângă  regele  Orrich.  La  19  ani,  Orgodur  a  devenit 
succesorul  în  funcţie  al  tatălui  NARDYK  şi  al  bunicului  Orrich. 

NARDYK,  un  munte  de  om,  cu  părul  lung  şi  blond,  avea  şi  înclinaţii 
paşnice,  pe  lângă  ferocitatea  specifică  tuturor  celţilor  războinici.  Era 
superstiţios,  ca  toţi  membrii  tribului,  crezând  că  zeii  nemuritori  îi  vor 
proteja  necontenit  dacă  le  vor  oferi  jertfe  umane.  Aşa  cum  învăţase  de  la 
regele  Orrich,  NARDYK  nu  permitea  sacrificarea  unor  locuitori  ai  tribului 
lor.  La  finalul  fiecărei  lupte,  chiar  dacă  suferiseră  o  înfrângere,  NARDYK 
şi  luptătorii  rămaşi  în  viaţă  îşi  rugau  zeii  să  accepte  drept  ofrandă 
trupurile  duşmanilor  ucişi  de  ei.  Cel  îndreptăţit  să  comunice  cu  zeii  era 
druidul,  preotul  care  nu  lipsea  de  la  nicio  luptă.  Tot  el,  druidul,  avea 
misiunea  trimiterii  sufletului  regelui  decedat  în  împărăţia  zeilor  care 
domneau  în  Universul  etern. 

NARDYK  împreună  cu  luptătorii  săi  porneau  la  lupte  după  ce 
consumaseră  cantităţi  mari  de  vin.  Băutura  miraculoasă  le  dădea  curajul 
şi  puterea  de  a  participa  la  lupte  grele  fără  a  se  teme  de  moarte.  Când 
reveneau  acasă  învingători,  chiar  dacă  numărul  lor  se  micşorase, 
chefurile  se  ţineau  lanţ,  zile  şi  nopţi  la  rând. 

NARDYK  învăţase  de  la  tatăl  său,  regele  Orrich,  că  prizonierii  de 
război  le  erau  mai  de  folos  vii  decât  morţi.  Dacă  se  dovedeau  a  fi  supuşi, 
le  cruţau  viaţa,  transformându-i  în  sclavi  pentru  muncile  agricole  sau 
chiar  luptători  în  prima  linie  a  fiecărei  incursiuni  războinice. 

Profeţii  şi  druizii  aveau  obligaţia  de  a-i  raporta  regelui  NARDYK 
despre  noile  predicţii  şi  învăţăminte  obţinute  prin  ştiinţa  lor,  ajutându-1 
astfel  să  fie  mereu  bine  informat  şi  pregătit  să  ia  cele  mai  bune  decizii. 

NARDYK,  om  sincer  şi  mândru,  şi-a  iubit  enorm  familia  şi  supuşii. 
Pentru  binele  lor,  şi-a  riscat  viaţa  de  nenumărate  ori,  până  când  zeii  au 
decis  să  îi  cheme  sufletul  în  lumea  lor.  Ştia  că  va  muri  în  lupta  la  care 
tocmai  pornise.  înţelepţii  din  preajmă  îl  avertizaseră  că  îl  pândea  o 
primejdie  mare  pe  malul  celălalt  al  apei.  NARDYK  era  prea  curajos  şi 
conştient  de  funcţia  lui  ca  să  dea  înapoi,  după  sfatul  înţelepţilor.  A  riscat 
şi  a  murit  ca  un  erou,  pe  câmpul  de  luptă. 

Nina  Petre 
6  aprilie  2016 


COMENTARIUL  DORINEI 

Episodul  spiritual  nr.  31  a  fost  minunat.  M-am  oprit  cu  atenţie 
asupra  misiunii  de  viaţă,  cea  de  conducător,  a  lui  Nardyk.  întâmplarea  a 
făcut  ca  aseară  să  ajung  cu  cititul  la  pasajul  din  „Republica”  lui  Platon 
referitor  la  reperarea  copiilor  cu  calităţi  de  conducători  în  scopul 
antrenării  timpurii  pentru  misiunea  de  sacrificiu  în  folosul  poporului.  Ce 
interesant,  că  în  vremurile  lui  Nardyk  şi  al  lui  Platon  conducătorul 
trebuia  educat  de  mic,  trebuia  să  aibă  un  caracter  deosebit  şi  să  înţeleagă 
spiritul  sacrificiului  personal  în  folosul  celor  pe  care  îi  proteja.  Dar  ce 
triste  vremuri  trăim  acum.  Parcă  nimic  din  ceea  ce  a  fost  nu  mai  există. 

Sacrificiul  cu  animale  m-a  tulburat,  însă  sunt  conştientă  de 
necesitatea  acestui  ritual  în  antichitate.  Până  în  ziua  de  astăzi  mai  plătesc 
această  karmă.  Mi  se  rupe  sufletul  când  văd  animale  chinuite  şi  la  gândul 
că  nu  le  pot  lua  pe  toate  sub  protecţia  mea  . 

Mi-a  mai  rămas  în  minte  un  aspect  important  al  scrisorii  de 
analiză...  ambiţia  lui  Nardyk.  O  să  încerc  să  lucrez  pentru  a  nu  cădea  în 
patima  ambiţiei,  direct  relaţionată  cu  mândria. 

Sper  ca  în  viaţa  aceasta  să  vă  am  cât  mai  des  alături,  aşa  cum  druidul 
îl  însoţea  pe  Nardyk  pentru  a-1  ajuta  să-şi  îndeplinească  sarcinile  de 
conducător. 

io  aprilie  2016 


Episodul  32  -  NURRU 

Africanul  NURRU  (1126-1103  î.Hr.)  s-a  născut  intr-un  trib  format 
din  boşimani-san,  ai  căror  strămoşi  migraseră  din  zona  deşertică  spre 
ţărmul  Oceanului  Atlantic. 

Părinţii  lui  NURRU,  Naudh  (tatăl)  şi  Rumne  (mama),  au  avut 
şaisprezece  copii.  Supravieţuitorii  au  fost  trei  băieţi:  NURRU,  Garun  şi 
Royr.  Ceilalţi  copii  au  decedat  la  vârste  mici,  fiind  răpuşi  de  infecţii 
grave,  provocate  de  reptile  şi  insecte.  NURRU,  fiul  cel  mare,  avea  cu  5  ani 
mai  mult  decât  Garun,  iar  acesta  era  cu  2  ani  mai  mare  decât  Royr. 

Naudh,  tatăl  lor,  era  cel  mai  bun  vânător,  pescar  şi  luptător  al 
tribului.  Având  darul  povestirii  şi  puterea  de  a  face  vrăji  invocând 
spiritele  protectoare,  primise  din  partea  comunităţii  renumele  de 
vrăjitor,  bucurându-se  astfel  de  un  respect  absolut  din  partea  tuturor.  Fiii 
lui  au  crescut  în  atmosfera  de  muncă  istovitoare,  învăţând  de  la  el  toate 
muncile  ce  intrau  în  atribuţiile  bărbaţilor,  cu  deosebire  vânătoarea, 
pescuitul  şi  culesul  plantelor  comestibile. 

Zona  în  care  locuiau  era  bogată  în  păduri  şi  ape  curgătoare.  Unele 
dintre  ele  se  vărsau  în  marele  ocean.  După  multe  secole,  în  acea  regiune 
s-a  construit  oraşul  Capetown,  actuala  capitală  legislativă  a  Republicii 
Africa  de  Sud. 

NURRU  moştenise  darul  de  povestitor  de  la  tatăl  său,  la  fel  ca 
hărnicia  în  tot  ce  făcea.  Mic  de  statură,  ca  toţi  bărbaţii  tribului,  purta 
părul  lung,  împletit  cu  mărgele,  un  slip  de  piele,  glezniere  din  piele, 
pielea  sa  fiind  unsă  cu  pudre  din  polen  şi  pulberi  de  plante  aromatice. 

Casa  lor  avea  aspect  de  colibă,  rezistentă  la  ploaie  şi  vânt.  Localnicii 
nu  cunoşteau  meşteşugul  olăritului.  Pentru  mâncare  foloseau  coji  de  ouă 
de  struţ.  Aprinderea  focului  o  făceau  cu  ajutorul  unui  arc  destinat  rotirii 
cu  viteză  mare  a  băţului  de  esenţă  tare.  Obişnuiau  să  prelucreze  pieile  de 
animale  cu  ustensile  făcute  din  oase  şi  pietre. 

Teritoriul  aflat  în  proprietatea  tribului  avea  un  hotar.  Dacă  vânătorii 
treceau  acest  hotar  urmărind  animalele  muribunde,  nu  se  mai  aflau  în 
siguranţă,  putând  fi  ucişi  de  proprietarii  celuilalt  teritoriu.  Toţi  membrii 

tribului  aveau  dreptul  de  folosinţă  comună  a  bunurilor  de  pe  teritoriul 
lor:  gropile  cu  apă,  copacii  cu  fructe,  pădurea,  animalele  bune  de  vânat. 

Regulile  de  împărţire  a  hranei  obţinute  prin  cules,  vânătoare  şi 
pescuit  erau  deosebit  de  severe.  Pielea  animalului  vânat  intra  în  posesia 
celui  care  l-a  ucis.  După  uciderea  unui  animal,  vânătorii  îşi  împărţeau 
carnea.  Apoi  fiecare  dintre  ei  împărţea  bucata  primită  între  soacră  şi 
socru,  părinţi,  soţie,  copii  şi  el.  Bucata  revenită  lui  o  împărţea  fraţilor, 
fraţilor  nevestei,  prietenilor.  în  final,  bucata  de  carne  cu  care  rămânea  un 
individ  era  extrem  de  mică.  Hrana  îi  era  completată  cu  ceea  ce  primea  de 
la  rudele  şi  prietenii  lui.  Morala,  cunoscută  de  fiecare  membru  al  tribului, 
viza  respectul  reciproc  şi  egalitatea  în  drepturi. 

La  19  ani,  NURRU  se  dovedise  a  fi  un  vânător  capabil  de  a  obţine 
carne  suficientă  şi  piei  de  animale  destinate  viitoarei  lui  familii. 
Adunarea  bărbaţilor  i-a  dat  încuviinţarea  de  a  şi-o  lua  de  nevastă  pe 
Ydehe,  o  fată  dintr-un  trib  vecin  şi  prieten.  Cu  8  ani  mai  tânără  decât  el, 
Ydehe,  măritată  la  11  ani,  a  născut  abia  la  14  ani  primul  copil:  o  fetiţă 
delicată  şi  frumoasă,  pe  care  au  numit-o  Yaur.  Abia  împlinise  un  an  de 
viaţă,  când  apa  nesfârşită  a  oceanului  i-a  răpit  tatăl. 

NURRU  plecase  în  zori  la  pescuit  împreună  cu  Garun,  fratele  mai 
mic,  în  modesta  lor  barcă.  Apariţia  unui  rechin  nu  i-a  înspăimântat. 
NURRU  s-a  aplecat  pentru  a  înfige  harponul  în  bestia  periculoasă,  dar  s- 
a  dezechilibrat  şi  a  căzut  în  apă.  în  zadar  şi-a  aruncat  Garun  harponul 
spre  animalul  care-i  înşfăcase  fratele  şi  fugea  cu  el  în  adâncuri. 

După  revenirea  în  sat,  Garun  şi-a  pictat  corpul  cu  alb,  în  semn  de 
doliu.  La  fel  au  făcut  părinţii,  fratele  mai  mic,  Royr,  şi  văduva  Ydehe.  La  2 
luni  după  dispariţia  lui  NURRU,  femeia  şi-a  adus  pe  lume  cea  de-a  doua 
fetiţă:  Rede.  La  împlinirea  anului  de  doliu,  Garun  a  luat-o  de  nevastă  pe 
Ydehe,  devenind  tatăl  celor  două  fetiţe  orfane  ale  fratelui  său.  Au 
conceput  împreună  nouă  copii.  Ca  prin  minune,  toţi  cei  unsprezece  copii 
au  supravieţuit,  spre  bucuria  celor  doi  părinţi. 

Amintirea  lui  NURRU  a  fost  păstrată  cu  sfinţenie,  fiicele  lui 
purtându-i  un  înalt  respect,  datorat  vitejiei  lui  şi  iubirii  pe  care  i-o 
purtase  mamei  lor,  Ydehe. 

Dragă  Dorina,  am  aflat  şi  pe  această  cale,  a  spiritualităţii,  că  în 
negura  timpului,  în  vremuri  mult  depărtate  de  începutul  erei  noastre,  au 
existat  oameni  simpli,  pe  teritoriul  african,  de  la  care  putem  învăţa 
norme  de  comportare  civilizată,  plină  de  omenie  şi  respect  reciproc.  în 
condiţiile  vieţii  actuale,  când  agresiunile,  lipsa  de  respect,  setea  de 
răzbunare,  pofta  de  acaparare  a  averilor  au  atins  apogeul,  ne  foloseşte 
tuturor  cunoaşterea  vieţii  simple  a  populaţiilor  tribale.  Mai  vedem  uneori 
filme  documentare  a  căror  realizare  i-a  supus  la  mari  pericole  pe  cei  care 

s-au  încumetat  să  ajungă  în  izolatele  comunităţi  tribale,  păstrătoare  ale 
obiceiurilor  tradiţionale,  vechi  de  mii  de  ani.  Printre  acei  oameni  simpli 
nu  există  interese  egoiste,  nici  lipsă  de  respect  reciproc,  nici  tendinţa  de 
a-şi  transforma  aproapele  în  propriul  sclav. 

Nina  Petre 
4  mai  2016 


COMENTARIUL  DORINEI 

Minunat  episod  spiritual,  deoarece  mi-a  clarificat  din  nou  un  aspect 
foarte  important  legat  de  teama  mea  de  „monştrii”  mării.  Am  observat  în 
timpul  colaborării  noastre  că  trăsăturile  mele  proeminente  de  caracter 
provin  din  vieţile  imediat  anterioare,  iar  altele  s-au  dezvoltat  mai  târziu, 
pe  parcurs,  iar  eu  le  asociez  pe  cele  din  urmă  cu  vieţi  mai  îndepărtate. 
Spre  exemplu,  când  eram  mică,  mă  bălăceam  ca  o  broască  în  orice  fel  de 
apă,  dulce,  de  mare  etc.  Nu  am  manifestat  nici  o  teamă  de  apă  şi  de 
adâncuri  până  pe  la  20  de  ani.  Odată  ajunsă  în  Grecia,  am  observat  cu 
atenţie  mediul  marin,  lipsa  nisipului,  existenţa  pietrelor,  adâncimea 
mare...  şi  am  dezvoltat  un  fel  de  fobie.  Este  în  defavoarea  mea  că,  de 
fiecare  dată  când  vreau  să  înot,  chiar  dacă  marea  îmi  stă  la  dispoziţie  24 
de  ore  din  24,  trebuie  să  mă  „combin”  cu  cineva,  deoarece  îmi  este  frică 
de...  rechini.  Toată  lumea  mă  ridiculizează,  deoarece  în  această  zonă  nu 
există  rechini  şi  nici  alte  animale  marine  periculoase...  însă  eu  tot 
sunt  prudentă. 

15  mai  2016 


Episodul  33  -  MIGER 

Eroina  noastră  MIGER  (1260-1209  î.Hr.)  s-a  născut  într-o 
comunitate  tribală  aşezată  la  marginea  unei  păduri,  în  vecinătatea 
ţărmului  Mării  Caraibilor.  în  zona  respectivă  există  astăzi  oraşul 
Changuinola,  situat  pe  teritoriul  Republicii  Panama,  în  apropierea 
graniţei  cu  Republica  Costa  Rica. 

Părinţii  lui  MIGER,  Xam  (tatăl)  şi  Lhu  (mama),  au  avut  unsprezece 
copii.  Dintre  aceştia,  şapte  au  murit  din  cauza  unor  infecţii  grave, 
rezistente  la  descântecele  şefului  de  trib.  Au  supravieţuit  doar  o  fată 
(MIGER)  şi  doi  băieţi  mai  tineri  decât  ea,  Tukdun  şi  Runduk. 

întreaga  populaţie  a  tribului,  formată  din  câteva  zeci  de  suflete,  era 
de  origine  maya.  Fiecare  familie  locuia  într-o  colibă  circulară,  acoperită 

cu  frunze  de  palmieri.  în  colibă  se  găsea  toate  averea  familiei:  pietre  de 
măcinat  porumbul,  vase  de  ceramică  şi  din  lemn,  rogojini  pe  care 
dormeau  cu  toţii,  saci  împletiţi  plini  cu  boabe  de  porumb  şi  fasole,  mici 
idoli  de  lut,  lemnele  de  foc,  beţele  care  prin  frecare  se  aprindeau.  Focul 
ardea  zi  şi  noapte,  rareori  se  stingea,  iar  jarul  nu  se  termina  niciodată. 
Oamenii  mâncau  din  farfurii  de  lemn.  Apa  era  păstrată  în  oale  de  lut,  la 
intrarea  în  fiecare  colibă.  Câinii  dormeau  în  colibă,  lângă  copii. 

Xam,  ca  toţi  bărbaţii  tribului,  se  ocupa  cu  vânătoarea,  pescuitul, 
cultivarea  porumbului  şi  olăritul.  Foloseau  suliţe  cu  vârf  de  silex,  capcane 
pentru  animale,  saci  mici  cu  vopsele  pentru  olărit,  piei  de  animale  care  la 
acopereau  trupul.  Femeile  preparau  hrana  zilnică,  îşi  creşteau  copiii, 
ţeseau  o  pânză  aspră  necesară  confecţionării  unui  fel  de  rochii.  Tot  ele 
plecau  în  pădure  pentru  culesul  plantelor  comestibile  şi  a  celor  necesare 
tratării  bolnavilor. 

Fetele  locuiau  cu  părinţii  până  la  căsătorie.  Băieţii,  la  împlinirea 
vârstei  de  15  ani,  se  mutau  în  „casa  bărbaţilor”,  la  marginea  satului. 
Stăteau  acolo  până  la  vârsta  de  20  de  ani,  când  le  era  îngăduit  să  se 
căsătorească. 

Pe  MIGER  au  căsătorit-o  la  doar  11  ani  cu  Rinked,  un  tânăr  cu  10  ani 
mai  mare  decât  ea.  Au  avut  şapte  copii.  După  ce  le-au  murit  două  fete  şi 
trei  băieţi,  au  rămas  doar  cu  doi:  Unugdu,  născut  de  mama  lui  la  17  ani,  şi 
Mker,  cu  5  ani  mai  mic  decât  fratele  lui.  Băieţii,  aflaţi  în  grija  tatălui 
pentru  educaţie,  au  devenit  vânători  şi  pescari  neînfricaţi,  capabili  să 
lupte  cu  cele  mai  periculoase  animale. 

Rămasă  singură  zile  întregi,  MIGER  stătea  ore  în  şir  lângă  vrăjitorul- 
şaman  Hru,  ascultându-i  istorisirile.  Hru  spunea  despre  Cer  că  era 
susţinut  de  4  zei,  aşezaţi  la  cele  4  colţuri  ale  lumii.  Mayaşii  credeau  că 
lumea  se  afla  pe  spinarea  unui  aligator  uriaş,  care,  la  rândul  său,  plutea 
pe  apele  unui  lac  nemărginit.  Zeii  pe  care  îi  venerau  puteau  fi  şi  răi,  şi 
buni,  de  la  caz  la  caz.  Cei  care  trimiteau  ploaia  şi  grindina  provocau  şi 
perioade  lungi  cu  umezeală,  făcând  să  putrezească  recolta.  Oamenii  erau 
astfel  pedepsiţi  pentru  păcatele  lor  prin  distrugerea  hranei. 

Unii  zei  aveau  cap  de  şarpe,  şopârlă  sau  aligator.  Zeii  ploii,  aşezaţi  în 
cele  4  colţuri  ale  cerului,  vărsau  ploaia  asupra  pământului,  golind  nişte 
dovleci  scobiţi,  plini  cu  apă.  Ei  provocau  fulgerele  agitând  topoare  uriaşe 
de  piatră.  Servitorii  lor  erau  bufniţele  şi  broaştele,  ale  căror  ţipete  şi 
orăcăit  anunţau  sosirea  ploilor.  Orăcăitul  broaştelor  suna  ca  o  dulce 
muzică  în  urechile  zeilor.  Zeii  ploii  făceau  parte  dintre  cele  mai 
importante  divinităţi,  deoarece  de  ei  depindea  recolta  de  porumb. 
Mayaşii  le  aduceau  numeroase  ofrande,  mai  ales  în  preajma  sezonului 

muncilor  agricole.  în  perioadele  de  mare  secetă,  recurgeau  şi  la  sacrificii 
omeneşti. 

Cele  mai  importante  divinităţi  ale  Cerului  erau  Soarele  şi  Luna. 
Acestea  au  fost  primii  locuitori  ai  Pământului.  Soarele  patrona  muzica  şi 
ceramica,  fiind  şi  un  vânător  iscusit.  Luna  era  zeiţa  ţesătoriei  şi  a 
naşterilor.  Membrii  tribului  în  care  locuia  MIGER  adorau  şi  divinităţi  de 
origine  animală:  liliacul  şi  bufniţa.  Nu  cunoşteau  o  divinitate  a  focului, 
crezând  că  focul  era  o  manifestare  a  zeului  Soare.  Nu  aveau  niciun  zeu  al 
cutremurelor,  prevestirea  lor  intrând  în  grija  vraciului- vrăjitor. 

MIGER  avea  51  de  ani,  când  vraciul  le-a  anunţat  tuturor  un  apropiat 
prăpăd,  ca  o  pedeapsă  ce  li  se  pregătea  în  Cer.  Au  aşteptat  catastrofa 
pregătiţi  să  fugă  pe  mare,  în  pirogile  construite  cu  multă  migală  din 
trunchiuri  de  copaci.  Bărbaţii  cu  familii  numeroase  îşi  făcuseră  plute 
rezistente  la  furia  valurilor.  Clătinarea  pământului  nu  a  întârziat, 
speriind  cumplit  comunitatea  din  pădure.  S-au  urcat  cu  toţii  în 
primitivele  ambarcaţiuni,  sperând  că  vor  ajunge  cu  bine  la  marea  insulă 
despre  care  povestiseră  deseori  pescarii  ajunşi  până  la  ea.  Transformat  de 
nevoie  în  marinar,  Rinked  împreună  cu  fiii  săi  au  vâslit  cu  disperare  în 
direcţia  spre  care  ştia  că  se  afla  marea  insulă  (Jamaica).  Nu  au  mai  pus 
picioarele  pe  nicio  bucată  de  pământ,  din  cauza  unor  valuri  uriaşe  care  i- 
au  aruncat  în  apă,  ca  pe  o  pradă  binevenită  pentru  vietăţile  submarine. 
Au  murit  astfel  atât  MIGER,  Rinked  şi  fiii,  cât  şi  cei  cinci  nepoţi  ai  lor. 

Nina  Petre 
1  iunie  2016 


COMENTARIUL  DORINEI 

Lecturarea  episodului  33  m-a  încântat,  ca  şi  celelalte  episoade 
spirituale.  Mă  impresionează  modul  simplu  de  a  trăi  al  acestor  oameni, 
dar  în  acelaşi  timp  şi  cultura  şi  înţelepciunea,  lor  ce  reiese  din  mitologia 
complexă.  Voi  studia  mai  bine  acest  episod,  precum  şi  ultimele  pe  care 
mi  le-aţi  trimis  după  ce  voi  intra  în  vacanţă. 

18  iunie  2015 


Episodul  34  -  ASSOLLDE 

Eroina  noastră  ASSOLLDE  (1380-1333  î.Hr.)  s-a  născut  într-un  trib 
de  picţi,  populaţie  celtică  din  nordul  Scoţiei.  Tribul  era  aşezat  într-o 

pădure  din  apropierea  lacului  Loch  Ness.  în  zona  respectivă  exista  astăzi 
oraşul  Inverness. 

Părinţii,  Rudial  (tatăl)  şi  Neyrem  (mama),  au  avut  şapte  copii, 
rămânând  doar  cu  ASSOLLDE.  Ceilalţi  şase  au  decedat  fie  la  naştere,  fie 
la  câteva  luni  de  viaţă. 

Populaţia  tribului,  numărând  mai  puţin  de  30  de  familii,  trăia  din 
vânătoare,  pescuit  şi  cultivarea  legumelor.  Rudial  pleca  în  zori  cu  bărbaţii 
vânători,  iar  la  întoarcere  prada  era  împărţită  tuturor  familiilor,  în 
funcţie  de  numărul  membrilor.  Funcţia  de  comandă  în  cadrul  tribului  era 
deţinută  de  unchiul  Rorrom,  fratele  lui  Rudial,  el  fiind  bărbatul  cel  mai 
viguros  şi  priceput  la  vânătoare. 

Atât  ASSOLLDE,  cât  şi  ceilalţi  membri  ai  tribului  aveau  credinţa 
animistă,  fiind  convinşi  că  spirite  rele  provocau  bolile  trupului, 
necazurile  şi  discordia  dintre  oameni.  Tot  spiritele  rele  din  natură  incitau 
războinicii  numeroaselor  triburi  să  lupte  pentru  ocuparea  unor  teritorii 
cât  mai  vaste.  înainte  de  plecarea  la  lupte,  femeile  îşi  pictau  bărbaţii  cu 
chipuri  de  animale  feroce,  folosind  culoarea  roşie,  culoarea  sângelui, 
considerată  culoarea  vieţii  şi  cea  a  învingătorilor  în  războaie. 

ASSOLLDE  se  născuse  cu  darul  ghicitului  în  măruntaie  de  peşte. 
După  ce  învăţase  să  vorbească,  îşi  privea  mama  curăţând  burta  peştilor  şi 
bolborosea  aproape  în  transă  prevestiri  ale  unor  drame  viitoare:  atacuri 
din  partea  altor  triburi,  oameni  ucişi  la  vânătoare  sau  în  lupte,  numele 
bătrânilor  ce  urmau  să  moară  sau  ale  copiilor  bolnavi  aflaţi  în  preajma 
morţii.  Prevestirile  ei  îi  îngrozeau  pe  toţi,  iar  cu  timpul  ajunseseră  să  îi 
ceară  părerea  înaintea  unor  fapte  periculoase.  Cele  mai  cumplite 
prevestiri  le  făcea  după  ce  observa  seara  monştrii  ce  pluteau  pe  suprafaţa 
lacului.  Părinţii  o  duceau  seara  pe  malul  lacului  Loch  Ness,  la  cererea 
unor  membri  ai  tribului  care  se  pregăteau  de  războaie  sau  de  drumuri 
lungi  pentru  diverse  treburi. 

Vestea  de  mare  ghicitoare  a  fetiţei  ASSOLLDE  a  zburat  către  toate 
comunităţile  din  zona  lacului.  Rugdur,  şeful  războinicilor  dintr-un  trib 
format  din  picţi  duri  şi  sălbatici,  a  pătruns  în  sat  noaptea  împreună  cu 
câţiva  luptători.  Au  aflat  uşor  unde  se  afla  coliba  lui  Rudial.  Au  răpit-o  pe 
ASSOLLDE  după  ce  i-au  ucis  părinţii. 

Rugdur,  la  cei  26  de  ani  ai  lui,  şi-a  luat-o  de  nevastă  pe  fetiţa  de  14 
ani,  după  ce  şi-a  adus-o  în  propria  colibă,  aflată  în  partea  opusă  a  lacului. 
Viaţa  lor  timp  de  33  de  ani  a  fost  plină  de  necazuri,  suferinţă  şi 
nesiguranţă  a  viitorului.  Rugdur  îi  aducea  zilnic  peşte,  îl  curăţa  la  burtă  şi 
o  punea  să  ghicească.  Rareori  o  lăsa  în  pace,  când  era  bolnavă  sau  când 
trebuia  să  îşi  îngrijească  micuţii. 

ASSOLLDE  a  născut  trei  copii,  unul  mort,  iar  ceilalţi  doi  bolnavi,  cu 
oasele  deformate.  Rugdur  i-a  ucis  la  scurtă  vreme  după  naştere,  arzându- 
le  trupurile,  aşa  cum  se  obişnuia  în  tribul  său. 

în  primii  ani  de  căsnicie,  ASSOLLDE  simţea  nelinişte  şi  groază  când 
bărbatul  se  afla  în  preajma  ei.  Treptat,  văzând  că  o  iubea  şi  nu  o  pedepsea 
niciodată,  a  început  să  răspundă  iubirii  lui.  L-a  iertat  pentru  că  i-a  ucis 
părinţii.  L-a  ajutat  cu  prevestirile  în  tot  ce  a  avut  nevoie.  Datorită 
îndrumărilor  ei,  tribul  condus  de  Rugdur  şi-a  mărit  efectivul  la  câteva 
sute  de  membri,  ocupând  treptat  toată  regiunea  care  înconjura  lacul  Loch 
Ness. 

Rugdur  şi-a  construit  colibe  în  mai  multe  locuri,  unde  ASSOLLDE  le 
ghicea  tuturor,  ajungând  să  fie  venerată  şi  ocrotită  ca  o  adevărată 
comoară.  Când  Rugdur  pleca  la  lupte  sau  în  alte  scopuri,  pe  ASSOLLDE  o 
păzea  o  întreagă  armată,  luptătorii  stând  de  veghe  zi  şi  noapte  în  jurul 
colibei. 

Din  cauza  frigului  şi  a  umezelii,  oasele  i  s-au  deformat,  devenind  din 
ce  în  ce  mai  dureroase.  Tratamentele  cu  plante  şi  argilă  îi  uşurau 
suferinţele  trupului.  La  47  de  ani,  inima  i-a  cedat,  din  cauza  bolii 
necruţătoare.  Rugdur,  distrus  de  durere,  i-a  presărat  cadavrul  cu  argilă 
amestecată  cu  ocru  roşu,  dorind  ca  trupul  dragei  lui  ASSOLLDE  să  îşi 
recapete  culoarea  vieţii,  iar  în  felul  acesta,  ea  să  participe  în  continuare, 
ca  spirit,  la  viaţa  tribului.  Ceremonia  funerară  a  cuprins  incantaţii, 
formule  magice,  sunetele  unui  instrument  de  percuţie.  în  mormânt  i-au 
aşezat  alături  statuete  de  argilă  cu  scopul  de  a-i  păstra  liniştea  în  somnul 
de  veci. 

La  scurtă  vreme  după  înmormântare,  Rugdur  a  început  să  viseze 
noaptea  imaginea  soţiei  pierdute.  ASSOLLDE  îi  făcea  prevestiri  ca  pe 
vremea  când  trăiau  împreună.  Iubirea  lor  supravieţuind  morţii,  i-a  ţinut 
aproape  multă  vreme  după  despărţirea  fizică. 

Nina  Petre 
28  iunie  2016 


COMENTARIUL  DORINEI 

Acest  episod  spiritual  a  fost  minunat,  cu  toate  că,  după  ce  am  citit 
primul  paragraf,  am  exclamat:  „ce,  într-un  trib  de  picţi  ??!!”  Cum  toate  se 
leagă  şi  există  o  circulaţie  a  informaţiei  la  nivel...  probabil  astral,  de 
curând,  am  vizionat  filmul  „Centurion”  unde  apăreau  triburi  de  picţi.  M- 
am  întrebat  cum  era  posibil  ca  aceştia  să  fie  aşa  sălbatici  şi  cruzi.  Totuşi, 
ceva  m-a  atras  la  ei  şi  am  început  să  citesc  despre  istoria  lor. 

Iar  episodul  34  mi  s-a  părut  extrem  de  captivant  din  multe  puncte  de 
vedere.  Dacă  celţii  citeau  semnele  şi  viitorul  în  oase  de  peşte,  elenii  din 
Creta  o  fac  până  în  ziua  de  azi  folosind  coloana  vertebrală  a  mieilor. 
Povestea  Assoldei  mi  s-a  părut  fascinantă,  deşi  viaţa  ei  a  fost  grea. 

De  ceva  vreme  am  şi  eu  probleme  cu  oasele,  dar  am  început  să  le 
tratez  cu  succes  folosind  plante  şi  substanţe  absolut  naturale. 

Căsnicia  lui  Assolde  cu  Rugdur  mi-a  atras  foarte  mult  atenţia,  mai 
mult  decât  în  cazul  altor  vieţi.  Cu  toate  că  a  fost  un  om  rău,  dur  şi 
necruţător,  înţeleg  că  ea  era  slăbiciunea  lui.  E  şi  acesta  un  merit,  cred, 
când  o  femeie  reuşeşte  să  îmblânzească  un  bărbat  cu  caracter  rău.  Relaţia 
celor  doi  soţi  după  moartea  Assoldei  m-a  impresionat  cel  mai  mult  în 
toată  povestea. 

29  iunie  2016 


Episodul  35  -  GRUDYRR 

Erou  nostru  GRUDYRR  (1491-1442  î.Hr.)  a  văzut  lumina  zilei  în 
locuinţa  părinţilor,  aceştia  aparţinând  unui  trib  de  laponi  nomazi, 
vânători  şi  pescari.  Teritoriul  în  care  îşi  duceau  traiul  poate  fi  identificat 
astăzi  cu  nordul  Finlandei. 

Hadd  şi  Kem  au  avut  patru  copii.  Trei  micuţi  au  murit  la  doar  câteva 
luni  după  naştere.  Singurul  supravieţuitor  a  fost  GRUDYRR.  Hadd,  cel 
mai  voinic  şi  curajos  bărbat  din  trib,  îndeplinea  funcţia  de  şef  al 
comunităţii.  Kem,  nevasta  lui,  muncea  din  greu,  zi  de  zi,  fiind  ocupată  cu 
prepararea  hranei,  confecţionarea  hainelor  şi  creşterea  copiilor. 
GRUDYRR,  pregătit  de  mic  să  devină  succesorul  tatălui  său  la  funcţia  de 
şef,  a  crescut  voinic,  neînfricat,  vânător  şi  pescar  priceput. 

S-a  căsătorit  la  20  de  ani  cu  Yave,  o  fată  de  16  ani,  pe  care  o  iubea 
mult.  Unicul  lor  copil,  o  fetiţă  numită  Murkem,  a  sosit  în  familie  când 
mama  ei  avea  19  ani. 

GRUDYRR  împlinise  29  de  ani,  când  i-a  murit  tatăl  la  o  vânătoare  de 
reni.  Sfatul  înţelepţilor  l-a  desemnat  drept  noul  şef  de  trib.  Atribuţiile  lui 
au  crescut,  revenindu-i  responsabilitatea  supravegherii  activităţilor  de 
vânătoare,  pescuit,  aniversări,  ceremonialul  înmormântărilor. 

Laponii  care  formau  tribul  lui  erau  ultimii  descendenţi  ai  unei  vechi 
populaţii  stabilite  prin  migraţie  în  nordul  Peninsulei  Scandinave. 
Originea  lor  era  altaică,  asemănătoare  cu  cea  a  finilor,  ungurilor  şi 
turcilor.  La  început,  au  locuit  în  teritoriile  extrem  nordice,  apoi  au  migrat 
spre  sud. 

înălţimea  lor  medie  era  de  un  metru  şi  jumătate.  Aveau  părul  brun, 
ochii  negri,  iar  pielea  era  de  culoare  cenuşie.  Nasul  fiecăruia  era  turtit,  cu 
nările  largi.  Părul  lins,  ochii  mici,  pomeţii  obrajilor  pronunţaţi,  fruntea 
largă,  bărbia  scurtă  completau  fizionomia  capului  cu  aparenţă  sferică 
turtită.  Laponii  erau  foarte  rezistenţi  la  efort,  deşi  musculatura 
membrelor  şi  a  toracelui  nu  era  foarte  dezvoltată. 

Descendenţi  ai  păstorilor  de  reni  din  vechime,  s-au  adaptat  climei 
aspre,  trăind  într-o  stare  de  înapoiere  care  s-a  menţinut  un  timp 
îndelungat.  Şi-au  legat  traiul  de  existenţa  renilor,  care  îi  ajutau  să 
supravieţuiască.  Baza  organizării  sociale  o  reprezenta  familia. 

Locuinţa  de  iarnă  a  fiecărei  familii  era  un  bordei  făcut  din  bârne 
acoperite  cu  noroi,  îngropat  pe  jumătate  în  pământ.  Lipsa  ferestrelor  era 
cauzată  de  nevoia  de  a  se  izola  cât  mai  bine  împotriva  frigului.  Toate 
casele  comunităţii  tribale  de  acest  tip  erau  aşezate  pe  firul  unei  văi 
adânci.  La  începutul  verii,  locuitorii  le  părăseau.  Casele  din  zonele  mai 
sudice  erau  solide,  aveau  formă  dreptunghiulară,  materialul  de 
construcţie  fiind  lemnul.  Acoperişul  era  prevăzut  cu  hornuri. 

Asemenea  părinţilor  săi,  GRUDYRR  se  căsătorise  pe  vreme  de  iarnă, 
îşi  câştigase  pe  deplin  experienţa  vieţii  dure  a  nomazilor,  dar  avusese 
nevoie  şi  de  bunăvoinţa  viitorului  socru.  în  acest  scop,  i-a  oferit  blănuri  şi 
carne  de  ren,  iar  acesta  a  acceptat  legarea  pe  viaţă  a  celor  doi  tineri. 
Ceremonialul  de  cununie  s-a  petrecut  afară,  în  aer  liber,  a  fost  scurt, 
nefiind  urmat  de  nicio  petrecere.  Copiii  lui  GRUDYRR  s-au  bucurat  de 
iubirea  deosebită  din  partea  părinţilor. 

întreaga  populaţie  a  tribului  era  cinstită,  blândă  şi  ospitalieră.  Igiena 
lipsea  cu  totul.  Se  dezbrăcau  doar  atunci  când  îşi  schimbau  hainele  de 
iarnă  cu  cele  de  vară  sau  când  intrau  în  locuinţă,  luându-şi  cojoacele 
groase  de  pe  ei.  Pe  vreme  de  iarnă  nu  se  spălau  niciodată. 

Atât  GRUDYRR,  cât  şi  întreaga  lui  comunitate  laponă  personificau 
elementele  naturii  şi  animalele,  având  credinţe  animiste,  bazate  pe 
metempsihoză.  Erau  convinşi  că,  după  moarte,  există  reîncarnarea  în 
diferite  animale.  îşi  îngropau  morţii  la  mică  adâncime,  acoperind 
mormântul  cu  o  movilă  de  pietre.  Lângă  defunct,  aşezau  obiectele  uzuale, 
pentru  ca  în  noua  lui  viaţă  să  nu  ducă  lipsă  de  ele.  Credeau  că  sufletele 
celor  morţi  rămâneau  în  preajma  caselor,  pe  lângă  familii,  asistând  la 
traiul  zilnic. 

Această  credinţă  străveche  în  existenţa  vieţii  de  dincolo  de  mormânt, 
adânc  înrădăcinată  în  conştiinţa  laponilor,  îi  ajuta  să  privească  moartea 
cu  dezinvoltură.  Familia  nu  părăsea  casa  în  care  survenise  decesul,  ci 
locuia  mai  departe  în  ea.  Cultul  strămoşilor  reflecta  credinţa  în 

supravieţuirea  spiritului  după  moarte  şi  întruparea  lui  în  fenomene, 
animale,  plante  sau  obiecte. 

Şeful  vânătorilor,  GRUDYRR,  avea  obligaţia  de  a-şi  însoţi  tovarăşii 
în  toate  expediţiile  de  vânătoare  organizate  în  comun.  Animalele  vânate 
de  obicei  erau  renul,  elanul,  ursul,  lupul,  vulpea,  câteva  mamifere  mici, 
gâscă  sălbatică,  foca  şi  mamifere  marine  mari.  Armele  tradiţionale 
folosite  la  vânătoare  erau  arcul,  harponul,  plasa,  lassoul,  skottalul. 
Ultimul  consta  dintr-o  săgeată  scurtă  de  fier  prevăzută  la  capătul  ascuţit 
cu  două  pene  metalice  dispuse  lateral,  în  direcţie  opusă  vârfului  armei, 
astfel  ca  pătrunderea  în  corpul  animalului  să  formeze  un  sistem  de 
ancorare.  La  celălalt  capăt,  avea  un  inel  prin  care  trecea  o  funie  sau  o  tijă 
solidă.  Skottalul  se  folosea  la  vânatul  animalelor  terestre  şi  marine. 
Uneori  plecau  la  vânătoare  doi  sau  trei  oameni,  călătorind  zile  întregi  în 
căutarea  pradei. 

GRUDYRR  avea  49  de  ani,  când  nevoia  de  hrană  suplimentară 
pentru  cei  trei  nepoţi,  copiii  fiicei  sale  Murkem,  ajunsă  la  26  de  ani,  l-a 
îndemnat  să  pornească  după  vânat  împreună  cu  bărbatul  ei.  Vremea  era 
aspră,  iarna  se  apropia  de  sfârşit.  La  mare  distanţă  de  sat,  i-a  surprins  un 
viscol  puternic.  Trântiţi  la  pământ,  au  murit  îngheţaţi.  Trupurile  nu  le-au 
fost  descoperite  niciodată. 

Nina  Petre 
6  iulie  2016 


COMENTARIUL  DORINEI 

Vă  mulţumesc  pentru  episodul  spiritual  care  descrie  viaţa  lui 
Grudyrr,  unul  foarte  interesant,  ca  şi  cele  anterioare.  Citind  despre 
trăirile  mele  anterioare,  descopăr  obiceiuri  şi  stiluri  de  viaţă  care  nici 
prin  cap  nu  mi-au  trecut.  De  asemenea,  după  cum  aţi  subliniat  d-voastră, 
se  pare  că  anumite  aspecte  ale  vieţii  lui  Grudyrr  au  avut  mare  influenţă 
asupra  vieţii  mele  actuale. 

21  iulie  2016 


Episodul  36  -  NEHDOR 

Eroul  nostru  s-a  numit  NEHDOR  (1572-1538  î.Hr.).  Părinţii  lui, 
Gerid  (tatăl)  şi  Neum  (mama),  aparţineau  unui  popor  migrator  sosit 
dinspre  nord,  ale  cărui  triburi  s-au  aşezat  în  regiunea  Umbria  (denumire 
actuală),  aflată  pe  teritoriul  Peninsulei  Italice. 

Tribul  în  care  a  văzut  lumina  zilei  NEHDOR  se  stabilise  înainte  de 
naşterea  lui  în  apropierea  lacului  Trasimeno  (denumire  actuală).  După 
multe  milenii,  cercetătorii  istoriei  vechi  a  Italiei  au  specificat  că  astfel  de 
triburi  se  numeau  italice,  aparţineau  popoarelor  migratoare  indo- 
europene,  dezvoltaseră  cultura  Terramare  şi  trăiau  în  epoca  bronzului. 

Neum,  nevasta  lui  Gerid,  născuse  patru  băieţi  şi  trei  fetiţe.  Cel  mai 
mic  dintre  băieţi,  NEHDOR,  reuşise  să  scape  cu  viaţă  din  frecventele 
atacuri  ale  altor  triburi  asupra  satului.  Ceilalţi  trei  viteji  muriseră  luptând 
alături  de  părinţi,  deşi  erau  doar  nişte  copii,  neajunşi  la  vârsta 
maturităţii.  Cele  trei  surori  ale  lui  NEHDOR  fuseseră  furate  în  timp  ce 
părinţii  luptau  la  hotarele  satului. 

NEHDOR  scăpase  cu  viaţă  din  numeroasele  asalturi  ale  războinicilor 
duşmani,  datorită  intuiţiei  neobişnuit  de  puternice  cu  care  se  născuse.  De 
mic  copil,  înţelepţii  tribului  observaseră  uimitoarea  lui  asemănare  fizică, 
însoţită  de  cea  a  vocii  şi  gesturilor,  cu  străbunicul  Rekyad,  bunicul  lui 
Gerid,  legendarul  războinic  sub  conducerea  căruia  tribul  ajunsese  în 
pitoreasca  regiune  a  lacului.  Rekyad  ştia  în  orice  moment  ce  era  de  făcut 
spre  binele  poporului  său.  Calităţile  de  vizionar  ale  tânărului  NEHDOR 
se  manifestau  cu  deosebire  atunci  când  se  apropia  pericolul  unui  nou 
atac  din  partea  unor  duşmani  dornici  de  pradă  şi  pustiire. 

Până  când  tatăl  i-a  permis  să  participe  la  lupte,  băiatul  s-a  ocupat  cu 
vânătoarea,  pescuitul,  olăritul  şi  confecţionarea  obiectelor  din  bronz.  Nu 
îndrăznea  să  mărturisească  nimănui  că  avea  oroare  de  meşteşugul 
uciderii  oamenilor  şi  animalelor.  La  partidele  de  vânătoare,  prefera  să 
stea  în  urma  vânătorilor,  şuierând  cu  glasul  animalelor,  astfel  ca  ei  să  îşi 
dea  seama  de  apropierea  vânatului. 

Presimţea  apropierea  atacurilor  asupra  satului  cu  multe  zile  înainte. 
Dimineaţa,  la  trezirea  din  somn,  îi  „vedea”  pe  războinicii  duşmani  cu 
ochiul  minţii,  iar  glasurile  care  îl  avertizau  i  se  păreau  a  veni  din  partea 
zeilor  la  care  se  ruga  întreaga  suflare  adultă  a  satului. 

La  22  de  ani,  şi-a  luat  de  nevastă  o  fetiţă  de  14  ani.  Era  copil  când 
părinţii  îl  sortiseră  să  devină  bărbatul  micuţei  Erene,  abia  sosită  pe  lume. 
O  aşteptase  cu  răbdare  să  crească,  plăcând-o  din  ce  în  ce  mai  mult.  Erene 
îl  plăcea  şi  ea,  fiind  nerăbdătoare  să  ajungă  în  casa  cea  nouă.  Timp  de  3 
ani,  până  la  naşterea  fetiţei  lor,  Makide,  Erene  şi-a  ajutat  bărbatul  la 
treburi  delicate,  cum  erau  pictarea  oalelor  de  lut,  lustruirea  obiectelor  din 
bronz  (arme,  bijuterii,  vase),  chemarea  animalelor  spre  vânători  cu  ţipete 
înşelătoare  pentru  bietele  victime. 

La  20  de  ani,  l-a  adus  în  familie  pe  primul  băieţel,  Ugduk.  Au  mai 
trecut  3  ani  până  la  naşterea  lui  Kerial,  fiul  cel  mic.  Ca  o  fatalitate 
nedorită  în  familie,  copilul  avea  3  ani,  când  NEHDOR,  tatăl  şi  soţul  mult- 

iubit,  a  fost  ucis  într-o  luptă  grea,  în  care  jertfa  lui  a  salvat  satul  de  la 
distrugere. 

Atacul  duşmanilor  începuse  în  zori,  fiind  presimţit  de  NEHDOR  cu 
câteva  zile  înainte.  Copiii  mici  fuseseră  închişi  în  case,  printre  ei  aflându- 
se  şi  cei  ai  luptătorului  NEHDOR.  Makide  împlinise  9  ani,  Ugduk,  6,  iar 
Kerial,  3  ani.  Părinţii  porniseră  spre  hotarul  satului,  marcat  de  un  şanţ 
adânc  cu  movile  de  pământ  şi  pietre  pe  margine.  Numărul  atacatorilor 
era  mai  mare  de  cum  îşi  imaginase  NEHDOR.  Femeile  şi  bărbaţii  au 
luptat  cu  disperare  pentru  a-şi  apăra  casele  şi  întregul  teritoriu.  Lupta 
părea  să  se  apropie  de  sfârşit,  când  ochii  ageri  ai  curajosului  NEHDOR  au 
zărit  câţiva  războinici  ascunşi  în  spatele  unor  trunchiuri  de  copaci.  Cu  un 
urlet  de  luptă  pornit  parcă  de  pe  altă  lume,  s-a  repezit  de  unul  singur  spre 
grupul  de  agresori.  Până  să  sosească  şi  alţi  camarazi  de  luptă,  sălbaticii  1- 
au  înconjurat,  lovindu-1  mortal.  Strigătele  lui  disperate  nu  au  fost  în 
zadar.  Ceata  femeilor  şi  a  bărbaţilor  chemată  de  NEHDOR  a  pornit  din 
nou  la  luptă,  nimicind  hoarda  duşmană.  Teritoriul  satului  a  fost  salvat 
prin  sacrificiul  lui  NEHDOR,  care  primise  la  timp  un  avertisment  din 
partea  zeilor  săi  prieteni.  A  fost  înmormântat  cu  multe  onoruri,  vitejia  lui 
fiind  cântata  ani  de  zile  în  baladele  urmaşilor  săi. 

Dragă  Dorina,  am  descoperit  şi  de  această  dată  un  personaj  de 
poveste,  erou  al  unor  vremuri  de  mult  apuse.  Ideea  pe  care  doresc  să  o 
scot  în  evidenţă  este  aceea  a  rolului  important  jucat  de  oamenii  cu 
aptitudini  extrasenzoriale  de-a  lungul  istoriei  omenirii.  Majoritatea 
dintre  ei  au  rămas  eroi  necunoscuţi,  alţii  au  fost  amintiţi  în  folclorul 
diverselor  popoare  care  şi-au  apărat  teritoriile  prin  sacrificii  umane. 

Nina  Petre 
25  iulie  2016 


Episodul  37  -  RUNURRU 

Eroina  noastră,  RUNURRU  (1690-1644  î.Hr.)  s-a  născut  intr-un  trib 
de  eschimoşi  aşezat  între  fluviul  Lena  şi  golful  Ianski,  în  apropierea  zonei 
de  vărsare  a  fluviului  în  Marea  Laptev  (toate  denumirile  sunt  actuale). 
Aproape  de  locul  în  care  a  trăit  RUNURRU  s-a  construit,  după  multe 
secole,  oraşul  siberian  Tiksi. 

La  naşterea  ei,  satul  de  eschimoşi  cuprindea  câteva  zeci  de  oameni. 
Numărul  celor  care  plecau  spre  sud,  alungaţi  de  frig  şi  sărăcie,  era  mai 
mare  decât  numărul  nou-născuţilor.  Urrib  (tatăl)  şi  Nork  (mama)  o 
aveau  numai  pe  RUNURRU.  înainte  şi  după  naşterea  ei,  Nork  pierduse 

câteva  sarcini,  din  cauza  frigului  din  perioadele  de  iarnă  şi  a  condiţiilor 
grele  de  viaţă. 

Toţi  locuitorii  satului  aveau  părul  negru,  fruntea  îngustă,  nasul  mic, 
pielea  de  culoare  galben-închis.  Stătura  lor  era  de  maximum  1,65  metri. 

RUNURRU  sosise  pe  lume  într-o  zi  de  sărbătoare,  când  întreaga 
comunitate  privea  apariţia  Soarelui  pe  cer,  vestind  sfârşitul  iernii  polare. 
Din  acest  motiv,  RUNURRU  a  fost  declarată  drept  un  copil  predestinat 
pentru  a  deveni  vrăjitor.  De  mică,  a  fost  dată  în  grija  şamanului,  care  a 
iniţiat-o  ani  de  zile  în  tainele  meseriei  lui. 

La  15  ani,  părinţii  i-au  dat-o  de  nevastă  vânătorului  Ogdur,  nedorind 
ca  fata  lor  să  ajungă  vrăjitoare.  Ogdur  împlinise  22  de  ani.  Foarte  curajos 
la  vânătoare,  avea  nevoie  de  harul  proaspetei  neveste  pentru  a  şti 
dinainte  ce  primejdii  îl  pândeau  în  lungile  drumuri  periculoase  când 
pleca  să  vâneze  reni,  vulpi  şi  ce  se  mai  găsea  în  ţinutul  neospitalier. 

Pe  vreme  de  iarnă,  Ogdur  îşi  construia  o  casă  din  zăpadă.  Vara 
locuiau  într-un  bordei  făcut  din  pietre,  lemn  şi  oase.  Iarna,  sania  lui 
aluneca  pe  gheaţă,  înlesnindu-i  vânătoarea  de  foci.  Vara,  vâslea  în  caiacul 
lui  rudimentar  pe  apa  golfului,  reuşind  să  pescuiască  şi  să  vâneze  foci.  Ca 
unelte  de  vânătoare,  folosea  cuţitul  şi  harponul,  obiecte  făcute  din  oase 
de  ren  sau  de  balenă. 

RUNURRU  a  născut  un  singur  copil,  pe  fiul  lor  Derre,  când  avea  24 
de  ani.  Tată  iubitor,  preocupat  de  viitorul  fiului  său,  Ogdur  l-a  învăţat 
treptat  să  vâneze,  să  pescuiască,  să  îşi  confecţioneze  armele  şi  uneltele  de 
care  avea  nevoie.  Au  construit  împreună  bărci,  sănii  şi  viitoarea  casă  în 
care  urma  să  locuiască  Derre  cu  familia  lui.  Băiatul  s-a  obişnuit  cu 
pregătirea  pieilor  de  animale  pentru  îmbrăcăminte  şi  încălţăminte.  După 
ce  au  ucis  împreună  un  urs  alb,  Ogdur  şi-a  declarat  fiul,  ajuns  la  20  de 
ani,  drept  matur  şi  apt  de  însurătoare. 

Derre  nu  s-a  grăbit  să  facă  pasul  spre  căsătorie,  fiindcă  aleasa  lui 
abia  împlinise  8  ani.  Mama,  RUNURRU  era  foarte  harnică,  le  făcea 
mâncare  bună,  simţindu-se,  el  şi  Ogdur,  ca  doi  copii  răsfăţaţi  de  ea.  Pe 
RUNURRU  o  considerau  un  fel  de  minune  a  naturii.  în  nopţile  senine,  o 
ascultau  ca  fermecaţi  cum  le  citea  viitorul  în  mişcarea  stelelor  pe  cer. 

Deseori,  o  vizita  în  vis  Marele  Corb,  un  spirit  recunoscut  de  toate 
triburile  siberiene  ca  zeitatea  cea  mai  puternică,  în  stăpânirea  ei  aflându- 
se  întreaga  lume  a  eschimoşilor.  Când  cineva  din  sat  era  grav  bolnav  sau 
vânătoarea  nu  le  adusese  destule  animale,  vecinii  o  rugau  pe  RUNURRU 
să  îl  invoce  pe  Marele  Corb.  Femeia,  bună  la  suflet  şi  săritoare  la  nevoie, 
le  făcea  pe  plac.  înainte  de  culcare,  seara,  îl  chema  în  gând  pe  puternicul 
spirit,  rugându-1  să  i  se  înfăţişeze  în  timpul  somnului,  oferindu-i  cele  mai 

bune  sfaturi.  De  cele  mai  multe  ori,  îşi  făcea  apariţia,  găsind  răspunsuri 
la  întrebările  ei. 

La  46  de  ani,  RUNURRU  era  deja  o  femeie  îmbătrânită  de  viaţa  grea 
pe  care  o  dusese  de  când  se  ştia  copil  în  stare  să  muncească.  La  rândul 
său,  Ogdur,  bărbat  de  53  de  ani,  era  prea  bătrân  şi  neputincios  pentru  a 
mai  pleca  la  vânătoare.  Fiul  lor,  Derre,  ajuns  necăsătorit  la  22  de  ani,  le 
aducea  carne  şi  peşte,  având  grijă  ca  părinţii  lui  să  nu  moară  de  foame. 
Bătrânii  îşi  aşteptau  moartea  în  linişte,  sperând  că  îi  va  lua  pe  amândoi 
deodată.  Dacă  unul  dintre  ei  ar  fi  rămas  în  viaţă,  s-ar  fi  stins  de  dorul 
celuilalt. 

RUNURRU,  de  comun  acord  cu  Ogdur,  l-a  chemat  într-o  seară  pe 
Marele  Corb,  rugându-1  să  le  curme  zilele,  fiindcă  nu  mai  puteau  să  îşi 
îndure  bătrâneţea.  La  venirea  iernii,  când  Derre  era  plecat  să  vâneze, 
părinţii  lui  au  murit  de  frig,  în  bordeiul  îngheţat.  Vecinii,  observând  că  nu 
mai  ieşea  fum,  au  intrat  să  vadă  ce  se  întâmplase  cu  ei.  I-au  găsit  ţepeni 
de  frig,  lipiţi  unul  de  celălalt.  Nici  în  pragul  morţii  nu  voiseră  să  se 
despartă. 

Derre,  sosit  acasă  în  ziua  următoare,  a  fost  ajutat  de  vecini  să  îşi 
învelească  sărmanii  părinţi  în  piei  de  ren.  Le-au  cusut,  apoi  i-au  îngropat, 
acoperindu-le  mormântul  cu  multe  pietre,  scoase  din  zidul  casei  lor,  pe 
care  o  dărâmaseră.  în  zilele  următoare,  împreună  cu  rudele  rămase  în 
viaţă,  Derre  a  povestit  îndelung  despre  faptele  lor  frumoase  şi,  mai  ales, 
despre  felul  minunat  în  care  se  ocupaseră  de  creşterea  lui. 

Dragă  Dorina,  am  descoperit  şi  de  această  dată  oameni  buni  la 
suflet,  curajoşi,  dar  greu  încercaţi  de  viaţă.  Bunătatea  sufletească  nu 
cunoaşte  graniţe  în  timp  şi  spaţiu.  De  când  a  apărut  omul  pe  Pământ,  a 
făcut  fapte  bune,  dar  şi  rele.  Din  păcate,  omenirea  nu  se  îndreaptă  spre 
Raiul  mult  dorit  de  credincioşii  de  pretutindeni.  Dimpotrivă,  tot  ceea  ce 
reprezintă  răutate  şi  violenţă  pe  Pământ  riscă  să  facă  din  viaţa 
pământeană  iadul  pe  care  nici  în  cele  mai  cumplite  vise  nu  l-au  putut 
vedea.  Cum  speranţa  moarte  ultima,  poate  că  generaţiile  viitoare  vor  fi 
mai  paşnice  şi  mai  conştiente  decât  strămoşii  lor. 

Nina  Petre 
14  august  2016 


COMENTARIUL  DORINEI 

Povestea  lui  Runurru  şi  a  familiei  ei  este  extrem  de  interesantă.  Au 
fost  încercaţi,  după  cum  aţi  scris  d-voastră,  însă  din  viaţa  lor  nu  a  lipsit 
nici  unul  dintre  „ingredientele  minune”  ce  aduc  mulţumire  în  sufletul 
unui  om:  contactul  cu  natura,  hrana  sănătoasă,  credinţa  şi  misterul  şi 

familia  ai  căror  membrii  sunt  puternic  uniţi.  Toate  acestea,  intr-adevăr, 
în  ziua  de  astăzi  lipsesc  cu  desăvârşire.  Şi  totuşi,  noi,  cei  care  mai  căutăm 
spiritualitatea,  trebuie  să  menţinem  fantezia  unei  lumi  mai  bune,  în 
speranţa  că  aceasta  va  trece  într-o  zi  din  lumea  ideilor  în  lumea 
substanţei.  Când  recitesc  teoria  lui  Plato  prind  curaj;  acesta  considera  că 
lumea  ideilor,  a  imaginaţiei,  a  nevăzutului  este  cea  care  are  valoare  de 
fapt  şi  este  cea  decisivă.  E  adevărat  că  trăia  într-un  timp  diferit  de  al 
nostru...  şi  totuşi,  poate  mai  există  speranţă. 

Iniţial  planificasem  o  călătorie  la  o  universitate  din  Siberia  anul 
acesta.  Cred  că  va  trebui  anulată  din  motive  financiare,  însă  luasem  deja 
contact  cu  câteva  persoane.  Se  pare  că  şi  după  milenii  ne  bântuie  trecutul 

29  august  2016 

MARIA  (fiica  Elenei) 

EPISOADE  SPIRITUALE  COMENTATE  ANTERIOR 

1  ®  Krilla  Zaskid  (1897-1943) 

2  O  Alessandro  Tanini  (1798-1856) 

3®  Nigel  (1710-1771) 

RESTUL  EPISOADELOR  SPIRITUALE 

4  O  Zenko  Lidici  (1622-1690) 

5  ®  Lana  Direk  (1541-1599) 

6  O  Dukunu  (1416-1478) 

7  ®  Norma  (1338-1384) 

8  ®  Claudina  Villanova  (1242-1296) 

9  O  Dhorl  (1114-1178) 


10 

Yald  (1038-1084) 

11 

® 

Nudarro  (943-978) 

12 

O 

M’Barr  (820-868) 

13 

® 

Nygde  (712-769) 

14 

® 

Sonia  (613-665) 

15 

O 

Rirri  (520-581) 

16 

® 

Lyed  (414-460) 

17 

o 

Tigir  (304-369) 

Episodul  4  -  ZENKO 

Sârbul  ZENKO  LIDICI  (1622-1690)  s-a  născut  într-un  sat  situat  la 
nord-vest  de  Belgrad,  numit  Batajnica. 

Tatăl  său,  Ignar,  militar  în  armata  otomană,  avea  o  casă  mare  în  sat 
şi  o  moşie  în  afara  satului.  Soţii  Lidici,  Ignar  şi  Lenida,  locuiau  iarna  în 
casa  lor  din  Belgrad.  Lenida  născuse  un  băiat  şi  două  fete.  ZENKO  era 
mai  în  vârstă  cu  5  ani  decât  sora  lui  Marinka.  Inga,  fata  cea  mică,  se 
născuse  când  sora  ei  avea  3  ani. 

Ţara  lor,  Serbia,  fusese  cucerită  de  turcii  otomani  în  anul  1389,  după 
un  deceniu  de  lupte,  rămânând  în  stare  de  vasalitate  timp  de  peste  4 
secole.  în  marea  bătălie  de  la  Kosovopolje  din  28  iunie  1389,  cneazul  sârb 
Lazar  Hrebljanovici  a  fost  ucis,  iar  floarea  nobilimii  sârbe  a  fost 
masacrată  de  turci.  înfrângerea  de  la  Kosovopolje  a  marcat  sfârşitul 
independenţei  statului  sârb. 

Cetatea  Belgradului,  intrată  în  stăpânirea  Regatului  Ungar,  apărată 
cu  succes  de  Iancu  de  Hunedoara  în  1456,  a  ajuns  în  1521  sub  stăpânire 
otomană.  întreaga  Serbie,  devenită  provincie  a  Imperiului  Otoman,  era 
condusă  de  un  paşă  cu  reşedinţa  la  Belgrad.  Nobilimea  sârbă,  deposedată 
de  pământul  care  fusese  împărţit  aristocraţiei  militare  turceşti,  a  fost 
anihilată,  o  parte  din  membrii  ei  acceptând  trecerea  la  islamism. 

Aşa  a  făcut  şi  tatăl  lui  Ignar,  pentru  a-şi  salva  moşia  din  Batajnica, 
moştenită  după  moartea  lui  de  fiul  său.  Ignar  şi  Lenida  şi-au  păstrat 
religia  ortodoxă.  Totuşi,  pentru  a  nu-i  fi  confiscată  moşia  de  către 
administratorul  teritorial,  ofiţerul  Ignar  a  trecut  de  la  armata  sârbă  la  cea 
otomană,  punându-şi  astfel  averea  şi  familia  la  adăpost  de  răzbunarea 
oamenilor  stăpânirii  turceşti. 

în  perioada  vieţii  lui  ZENKO,  Imperiul  Otoman  s-a  aflat  sub  domnia 
a  cinci  sultani  ce  aparţineau  dinastiei  osmane:  Mustafa  I  (1622-1623), 
Murad  IV  (1623-1640),  Ibrahim  (1640-1648),  Mehmed  IV  (1648-1687), 
Suleyman  II  (1687-1691). 

ZENKO  Lidici  a  urmat  cursurile  unui  colegiu  de  băieţi  în  Belgrad.  în 
1641,  având  19  ani,  a  intrat  ca  spahiu  în  armata  otomană.  La  28  de  ani,  s- 
a  căsătorit  cu  fata  unui  boier  din  Belgrad.  Nivena  Dragvin  avea  18  ani 
când  a  făcut  nunta  cu  ZENKO.  Casa  lor  din  Belgrad,  oferită  ca  zestre  de 
părinţii  Nivenei,  era  mare,  cu  multe  odăi,  atât  pentru  ei,  cât  şi  pentru 
oaspeţi.  Ca  soţie  de  militar  otoman,  Nivena  a  trăit  în  lux,  a  făcut  parte  din 
înalta  societate  a  oraşului,  şi-a  crescut  copiii  în  cele  mai  bune  condiţii  cu 
putinţă  în  acele  vremuri.  Totuşi,  timp  de  32  de  ani,  cât  soţul  ei  a  fost 
militar  activ,  femeia  a  trăit  cu  o  grijă  permanentă  pentru  viaţa  şi 
sănătatea  lui. 

La  20  de  ani,  a  născut-o  pe  Oldina,  iar  la  26  de  ani,  pe  Marusia. 
Băieţelul  născut  mort,  la  2  ani  după  Marusia,  a  pus  capăt  fertilităţii 
Nivenei.  ZENKO  îşi  adora  fetele.  Strângea  bani  de  aur  şi  obiecte  din 
metale  preţioase  în  lăzile  masive  dintr-o  odaie  izolată  şi  bine  încuiată, 
fiind  obsedat  de  viitorul  celor  două  fiice.  Omul  ştia  că  vremurile  vor  fi 
nesigure  şi  după  moartea  lui. 

Distins  în  lupte  grele,  marele  vizir  din  Belgrad  l-a  răsplătit  cu  încă  o 
moşie  lângă  cea  moştenită  de  la  tatăl  său.  La  retragerea  din  armată, 
având  60  de  ani,  paşa  i-a  oferit  cu  drept  de  succesiune  pentru  copiii  lui 
întregul  sat  Batajnica  şi  câteva  zeci  de  hectare  în  jurul  localităţii.  Era  în 
1682,  cu  un  an  înainte  de  înfrângerea  umilitoare  a  turcilor  la  asaltul 
Vienei. 

în  cei  41  de  ani  de  viaţă  militară,  ZENKO  participase  la  expediţii 
militare  turceşti  în  direcţia  Austriei  şi  Poloniei.  în  Transilvania,  desele 
expediţii  militare  au  urmărit  înlăturarea  principelui  Gheorghe  Rakoczi  al 
II-lea,  a  lui  Ioan  Kemeny  şi  instalarea  lui  Acaţiu  Barcsai.  Politica 
otomană  de  ofensivă  s-a  extins  mult  pe  vremea  vizirului  Kopriilii-zade 
Ahmed  paşa  (1661-1676).  Acesta  a  dus  o  serie  de  campanii  împotriva 
veneţienilor,  Austriei  şi  Poloniei. 

în  majoritatea  acelor  campanii,  a  luptat  şi  spahiul  ZENKO.  De  foarte 
multe  ori,  curajosul  militar  a  ajuns  cu  greu  acasă,  obosit,  rănit  şi  sătul  de 
zbuciumul  vieţii.  Totuşi,  a  luptat  până  la  60  de  ani,  când  uzura  trupului 
nu  i-a  mai  permis  să  plece  în  campaniile  militare.  Vechile  răni  şi  urmele 
de  oase  fracturate  îi  dădeau  dureri  mari.  Cele  mai  puternice  suferinţe  le 
avea  la  coloana  vertebrală,  greu  încercată  în  lungile  drumuri  călare. 
Obiceiul  băuturii  îl  avea  încă  din  perioada  vieţii  de  militar  activ.  După 
revenirea  definitivă  acasă,  ZENKO  bea  de  plăcere,  la  întâlnirile  cu 
prietenii  şi  rudele,  dar  şi  de  nevoie,  pentru  a-şi  calma  durerile  trupului. 

Fetele  erau  căsătorite  cu  negustori  bogaţi.  Sătule  de  lungile  aşteptări 
ale  tatălui,  refuzaseră  să  fie  date  unor  militari.  Au  ales  viaţa  plictisitoare 
din  Belgrad,  cu  soţi  bogaţi,  care  plecau  rareori  pentru  afaceri. 

ZENKO  s-a  stins  din  viaţă  la  68  de  ani,  din  cauza  bolii  de  stomac 
provocată  de  alcoolul  tare  consumat  zilnic.  Viaţa  lui  cu  Nivena  fusese  o 
oază  de  linişte  şi  iubire  în  jungla  societăţii  din  jurul  lor.  A  murit  liniştit, 
în  zorii  unei  zile  frumoase,  dar  la  înmormântare  a  plouat  cu  găleata.  îi 
plăcuse  viaţa,  cu  toate  durerile  şi  bucuriile  ei. 

Nina  Petre 
1  octombrie  2014 

COMENTARIUL  ELENEI,  MAMA  MĂRIEI 

Pot  spune  că  se  văd  influenţele  sârbului  la  Maria.  îi  place  alcoolul, 
coloana  nu  are  forma  corectă  şi  ar  face  orice  pentru  bani.  îi  plac  banii, 
bunăstarea  şi  are  pretenţii  ca  orice  vrea  să  i  se  dea.  îi  place  să  trăiască  pe 
picior  mare. 

4  octombrie  2014 


Episodul  5  -  LAN  A 

Eroina  noastră,  LANA  DIREK  (1541-1599),  s-a  născut  în  oraşul 
Mediaş  din  Transilvania. 

Părinţii  ei,  boierul  Gyorgy  şi  Sidena,  soţia  lui,  aveau  două  fete:  LANA 
era  cu  6  ani  mai  în  vârstă  decât  sora  ei,  Illona.  Om  bogat,  posesor  al  unei 
vaste  moşii  de-a  lungul  Târnavei,  Gyorgy  şi-a  educat  fetele  cu  profesoare 
aduse  în  casă  tocmai  din  Viena. 

Transilvania  fusese  anexată  la  regatul  Ungariei  încă  din  anul  1003. 
în  secolul  12,  a  fost  ţinta  unei  imigraţii  germane  masive.  în  1538, 
devenind  principat  independent,  a  intrat  sub  influenţa  turcească.  Viaţa 
eroinei  noastre,  LANA,  s-a  desfăşurat  sub  semnul  marilor  evenimente 
politice  şi  sociale  din  Transilvania  începând  cu  anul  naşterii  şi  până  în  cel 
al  morţii.  LANA  s-a  născut  în  1541,  toamna,  după  ce  Ungaria  centrală 
devenise  un  paşalâc  turcesc  cu  centrul  la  Buda. 

în  4  septembrie,  s-a  instaurat  suzeranitatea  Porţii  Otomane  asupra 
Transilvaniei,  sultanul  Suleiman  Magnificul  acordându-i  lui  Ioan  II 
Sigismund  sangeacul  Transilvaniei.  în  18  octombrie  1541,  Dieta  de  la 
Viena  a  recunoscut  suzeranitatea  Porţii  asupra  Transilvaniei,  aceasta 
devenind  un  principat  autonom  vasal  Imperiului  Otoman. 

După  2  ani,  ţara  a  fost  obligată  să  înceapă  plata  tributului  anual 
către  Poarta  Otomană,  ceea  ce  a  declanşat  manifestări  de  revoltă  ale 
ţăranilor  de  pe  moşiile  boierilor.  Gyorgy,  tatăl  LANEI,  om  cumsecade,  nu 
mai  ştia  cum  să-i  împace  pe  iobagii  de  pe  moşia  lui,  datorită  cărora  viile 
rodeau  an  de  an,  aducându-i  boierului  venituri  uriaşe. 

între  anii  1551-1556,  s-a  instaurat  stăpânirea  habsburgică  în 
Transilvania.  Populaţia  a  fost  supusă  unei  exploatări  sporite,  agravată  de 
jafurile  mercenarilor  imperiali.  Viaţa  boierilor  autohtoni  devenea  din  ce 
în  ce  mai  grea.  în  urma  răscoalelor  ţărăneşti,  recoltele  de  pe  moşii  se 
micşorau  de  la  un  an  la  altul. 

Gyorgy  Direk  s-a  văzut  nevoit  să  o  mărite  pe  LANA  cu  cel  mai  bogat 
pretendent  la  mâna  ei:  notarul  Sandor  Varany,  în  vârstă  de  38  ani.  Fata 


NINA  PETRE  -  Vieţile  anterioare  ale  spiritului  -  Completări  Voi. 7 


pag.  72 


avea  doar  16  ani  şi  era  încă  o  copilă  naivă  şi  romantică,  aflată  sub 
influenţa  guvernantei  austriece  Frâu  Gerda.  Şi-a  ascultat  părinţii, 
acceptând  să  fie  cumpărată  de  notarul  Sandor  în  schimbul  unei  mari 
datorii  în  bani  pe  care  Gyorgy  o  avea  la  el. 

Sandor  se  căsătorise  prima  oară  la  20  de  ani,  fiind  îndrăgostit 
nebuneşte  de  o  fată  din  Cluj.  A  locuit  în  Cluj  până  la  pierderea  soţiei,  în 
1540.  Femeia  murise  la  naşterea  celui  de-al  treilea  copil.  Micuţul  Duko 
supravieţuise  ca  prin  minune.  Fetiţele  lui  Sandor,  Isabella  şi  Zina,  aveau 
5,  respectiv  3  ani. 

La  revenirea  în  Mediaş,  unde  avea  nevoie  de  ajutorul  părinţilor  lui, 
Sandor  a  dat  cu  ochii  de  LANA,  făcând  tot  posibilul  să  pună  mâna  pe  ea. 
Marea  diferenţă  de  vârstă  dintre  ei  (22  ani)  nu  mai  conta,  fiind  vorba 
despre  ştergerea  datoriei  părinţilor  fetei. 

LANA  era  o  fată  foarte  bine  educată.  A  înţeles  că  sacrificul  ei  urma  să 
îi  salveze  părinţii  de  la  mari  necazuri  financiare.  De  fapt,  îl  plăcea  pe 
Sandor.  Bărbat  frumos,  prezentabil,  cumsecade,  Sandor  a  făcut  tot  ce  i-a 
stat  în  puteri  ca  nevasta  şi  copiii  să  trăiască  fericiţi.  A  luat  asupra  lui  toată 
răspunderea  bunului  mers  al  familiei,  angajând  bone,  servitoare, 
guvernante,  paznici  pe  lângă  casă. 

Veniturile  de  notar  erau  fluctuante  şi  nesigure.  Fiecare  război  la 
graniţă  sau  revoltă  ţărăneasca  îi  diminuau  câştigurile  obţinute  din 
întocmirea  actelor. 

LANA  s-a  comportat  ca  o  mamă  bună  cu  orfanii  lui  Sandor.  Aceştia 
au  crescut  alături  de  cei  patru  copii  născuţi  de  ea  în  bună  înţelegere  şi 
dragoste  frăţească. 

Pe  primul  băiat  l-a  născut  la  18  ani.  Copilul  se  numea  Rondar.  La  20 
de  ani  a  adus-o  pe  Susanna  la  lumina  zilei.  Rodika  a  sosit  când  sora  ei 
împlinise  5  anişori.  Ultimul  băiat,  Istvan,  a  fost  născut  de  LANA  la  27  ani. 
La  fel  ca  soţul  ei,  femeia  s-a  dedicat  întru  totul  familiei,  uitând  de  propria 
fiinţă.  Amândoi  trăiau  numai  pentru  copii,  bucurându-se  de  fericirea  lor 
şi  suferind  la  necazurile  lor. 

Duko  a  intrat  în  armata  austriacă,  mutându-se  la  Viena  după 
căsătoria  cu  o  fată  din  acel  oraş.  Băieţii  LANEI  au  plecat  şi  ei  la  armată, 
dar  au  revenit  lângă  părinţi  după  terminarea  stagiului  militar.  Amândoi 
erau  dornici  să  îşi  urmeze  studiile  universitare  la  Cluj. 

Rondar,  atras  de  preoţie,  a  urmat  facultatea  de  Teologie  la  Cluj, 
devenind  ulterior  parohul  unei  biserici  de  lângă  Mediaş.  Istvan  a  urmat 
Dreptul,  tot  la  Cluj.  S-a  întors  în  Mediaş  cu  fruntea  sus,  tânăr  avocat  cu 
un  viitor  strălucit  în  carieră.  Surorile  lor,  Susanna  şi  Rodika,  au  avut 
soarta  mamei.  Părinţii  le-au  dat  unor  bărbaţi  cu  avere,  unul,  politician  în 
Dieta  de  la  Cluj,  iar  celălalt,  negustor  de  vinuri. 

La  58  de  ani,  LANA  era  o  soţie  şi  mamă  împlinită.  Soţul,  Sandor 
avea  80  de  ani,  dar  încă  era  vioi,  mereu  ocupat  cu  treburile  oraşului. 
Aveau  zece  nepoţi,  pe  care  îi  considerau  o  adevărată  avere.  Fericirea 
LANEI  era  umbrită  doar  de  boala  de  plămâni,  care  o  chinuia  de  aproape 
2  ani.  Medicii  nu  reuşiseră  să  o  vindece,  cu  toate  tratamentele 
recomandate.  Nici  leacurile  aduse  din  Austria  de  Duko  nu  îi  stârpiseră 
microbul  bolii.  S-a  stins  ca  un  pui  de  găină  fără  vlagă  într-o  noapte 
ploioasă  şi  rece,  chinuită  de  o  febră  puternică.  S-a  întâmplat  la  o  lună 
după  bătălia  de  la  Şelimbăr,  când  Mihai  Viteazul  învinsese  oastea 
transilvană.  Domnul  Ţării  Romaneşti  intrase  triumfător  în  Alba  Iulia, 
luând  sub  autoritatea  sa  întregul  teritoriu  al  Transilvaniei. 

Dragă  Elena,  cred  că  până  va  mai  creşte,  influenţele  boieroaicelor 
din  alte  vremuri  se  vor  mai  face  simţite  asupra  Măriei.  Să  nu  uităm, 
totuşi,  că  viaţa  femeii  moderne,  de  azi  şi  de  mâine,  este  mult  mai 
complicată  decât  vieţile  antecesoarelor  spirituale.  Oricât  ar  fi  de  bogată, 
cultivată,  realizată  în  toate,  femeia  zilelor  noastre  tot  hărţuită  rămâne. 
Banii  se  câştigă  greu,  iar  linişte  nu  au  nici  cei  bogaţi  şi  nici  cei  săraci. 
Istoria  omenirii,  cu  toată  periodizarea  ei,  nu  a  schimbat  în  esenţă  viaţa  şi 
natura  fiinţei  umane. 

Nina  Petre 
8  ianuarie  2015 


COMENTARIUL  ELENEI,  MAMA  MĂRIEI 

Sunt  asemănări  între  Maria  şi  Lana.  Cum  aţi  spus,  îi  place  luxul  şi 
bunăstarea,  la  fel  ca  antecesoarei  sale.  Lanei  i-a  mers  bine,  nu  avea  de  ce 
să  se  plângă.  A  avut  o  familie  frumoasă  şi  realizată,  cred  că  a  murit 
împăcată. 

Şi  între  părinţii  mei  sunt  20  de  ani  diferenţă. 

9  ianuarie  2015 


Episodul  6  -  DUKUNU 

Africanul  DUKUNU  (1416-1478)  s-a  născut  într-un  trib  de  etnie 
bantu,  stabilit  pe  malul  vestic  al  lacului  Victoria.  Zona  respectivă  se  află 
astăzi  în  nordul  Republicii  Unite  Tanzania.  Această  ţară  s-a  format  prin 
unirea  statului  continental  Tanganyika  cu  cel  insular  numit  Zanzibar.  în 
apropierea  satului  în  care  a  trăit  DUKUNU,  s-a  construit  oraşul  Bukoba. 

Tatăl  eroului  nostru  se  numea  Ugunke  şi  ocupa  funcţia  importantă 
de  şef  al  tribului.  Ahyo,  nevasta  lui,  dăduse  naştere  la  şapte  prunci. 
Dintre  aceştia,  patru  au  decedat  în  primii  ani  de  viaţă,  fiind  răpuşi  de 
infecţii  grave.  Au  crescut  şi  s-au  maturizat  unicul  băiat,  DUKUNU,  şi 
surorile  lui  mai  tinere  decât  el,  Kiwo  şi  Nahre. 

Strămoşii  lor,  populaţia  bantu,  sosiseră  în  zona  marelui  lac  în  urmă 
cu  aproape  1000  de  ani,  fiind  alungaţi  de  clima  dificilă  din  sud.  Ocupaţia 
de  bază  a  membrilor  tribului  era  cultivarea  plantelor.  în  plus,  asigurarea 
hranei  se  mai  făcea  prin  vânat  şi  pescuit.  întregul  trib  vorbea  limba 
swahili. 

Viaţa  paşnică  şi  monotonă  a  sătenilor  era  întreruptă  deseori  de 
nevoia  purtării  unor  lupte  de  apărare  împotriva  războinicilor  masai. 
Aceştia  soseau  dinspre  ţărmul  nordic  al  marelui  lac,  dorind  să  cucerească 
teritoriile  triburilor  bantu.  într-o  astfel  de  luptă  a  fost  ucis  şi  Ugunke, 
tatăl  lui  DUKUNU. 

Prin  tradiţie,  conducerea  tribului  i-a  revenit  fiului,  adică  lui 
DUKUNU.  Tânărul  avea  19  ani,  iar  pentru  a  i  se  încredinţa  importanta 
funcţie,  trebuia  să  îşi  ia  o  nevastă.  Fata  sortită  încă  de  când  se  născuse, 
timida  Riwne,  împlinise  12  ani.  Ritualul  căsătoriei  s-a  făcut  de  urgenţă. 
Viaţa  lor  de  familie  a  început  frumos,  în  noua  colibă  construită  la 
repezeală  de  bărbaţii  tribului. 

Riwne  şi-a  slujit  cu  mult  devotament  bărbatul,  fiind  mândră  de 
onoarea  ce  i  se  cuvenea  din  partea  tuturor,  ca  nevastă  a  şefului 
comunităţii.  Dintre  cei  opt  copii  născuţi  de  ea,  au  supravieţuit  doar  doi 
băieţi:  Naganu  şi  Keduko.  Pe  Naganu  l-a  născut  la  17  ani,  iar  pe  Keduko, 
la  25  de  ani.  Naganu  a  trăit  în  umbra  tatălui,  însoţindu-1  peste  tot  şi 
învăţând  de  la  el  ştiinţa  de  a  conduce  întreaga  viaţă  a  comunităţii. 

Munca  tatălui  său  nu  era  uşoară.  DUKUNU  supraveghea  lucrarea 
pământului,  recoltarea  produselor,  vânătoarea  şi  pescuitul,  cercetând 
zilnic  semnele  naturii  şi  voinţa  zeilor.  El  fiind  ocupat  ziua  şi  noaptea  cu 
treburile  obştei,  nevasta  lui,  Riwne,  devenise  şefa  absolută  a  întregii 
gospodarii.  Parcela  de  teren  agricol  fiind  mai  mare  decât  a  celorlalte 
familii,  Riwne  era  ajutată  în  muncă  de  femeile  satului.  Bărbatul  ei,  ca 
stăpân  al  apelor  şi  tufişurilor,  al  recoltei  şi  alimentelor,  al  bolilor,  nu  mai 
avea  timp  şi  pentru  familia  lui  în  mod  separat. 

DUKUNU,  având  atribuţia  şi  de  şef  spiritual,  era  obligat  de  întreaga 
comunitate  să  ia  legătura  cu  spiritele  strămoşilor  săi,  de  la  care  primea 
sfaturile  necesare  optimizării  muncii  sale.  El  nu  avea  voie  să  muncească 
alături  de  ceilalţi  bărbaţi,  dar  toţi  îl  răsplăteau  cu  alimentele  necesare 
traiului.  Când  magazia  lui  se  umplea  cu  daruri,  DUKUNU  organiza  câte  o 
festivitate  la  care  invita  toată  suflarea  satului.  îşi  împărţea  produsele  care 

îi  prisoseau,  în  mod  egal,  către  fiecare  familie.  în  schimbul  darurilor  sale, 
cerea  doar  ca  fiecare  beneficiar,  bărbat  sau  femeie,  să  îi  cinstească 
strămoşii. 

După  fiecare  luptă  cu  triburile  rivale,  şeful  DUKUNU  refuza  să  ucidă 
prizonierii.  Treptat,  fiecare  familie  a  primit  în  dar  luptători  capturaţi, 
având  voie  să  îi  folosească  la  diverse  munci,  ba  chiar  să  îi  şi  căsătorească, 
spre  bucuria  femeilor  văduve  pe  care  nu  le  mai  luau  alţi  bărbaţi  din  trib. 

Una  dintre  atribuţiile  şefului  DUKUNU  era  orientarea  după  stele  în 
decursul  vegherii  animalelor  pe  vreme  de  noapte.  Cerul  reprezenta  un 
excelent  obiect  de  studiu.  Forma  şi  mişcarea  constelaţiilor  îi  călăuzeau  pe 
păstori  şi  pe  muncitorii  agricoli.  Cu  toţii  credeau  că,  în  afara  satului  lor, 
nu  mai  exista  nimic,  iar  comunitatea  lor  era  centrul  naturii  în  care 
locuiau. 

Consătenii  lui  DUKUNU  explicau  toate  manifestările  din  jurul  lor 
prin  intermediul  lumii  spiritelor.  Vrăjitorul  satului,  aflat  în  subordinea 
lui  DUKUNU,  era  direct  răspunzător  de  ceea  ce  se  întâmpla  cu  locuitorii 
săi.  Dacă  fulgerele  loveau  satul,  vrăjitorului  i  se  spunea  că  nu  este  bun  de 
nimic,  fiindcă  nu  îşi  făcuse  vrăjile  cum  trebuia.  Credinţa  tuturor  că 
spiritele  care  părăseau  trupurile  morţilor  îşi  găseau  adăpost  în  diferite 
obiecte  sau  animale  îi  dădea  vrăjitorului  mult  de  lucru.  Fiecare  familie 
avea  un  cult  al  plantelor  comestibile,  considerând  că  în  ele  sălăşluiau 
spiritele  bune  ale  strămoşilor.  Cele  mai  puternice  spirite  erau  numite 
„zei”.  Drept  „zei  creatori”  erau  considerate  spiritele  strămoşilor 
comunităţii. 

Căpetenia  DUKUNU  punea  mare  preţ  pe  relaţiile  de  prietenie.  Lupta 
din  răsputeri  împotriva  tendinţelor  spre  minciună  şi  a  constrângerii 
prizonierilor  prin  aplicarea  unor  pedepse  drastice.  DUKUNU  le  explica 
tuturor  că  munca  trebuia  recompensată  şi  făcută  cu  plăcere.  Noaptea, 
după  încheierea  programului  de  muncă  al  tuturor,  DUKUNU  organiza 
şedinţe  cu  adulţii  satului,  în  care  se  străduia  să  rezolve  neînţelegerile 
dintre  bătrâni  şi  tineri,  dintre  bărbaţi  şi  femei.  îi  lămurea  pe  părinţi  să  nu 
îşi  ucidă  copiii  neastâmpăraţi,  iar  pe  bărbaţi  să  nu  îşi  omoare  femeile  sau 
să  cumpere  femeile  altora. 

Partidele  de  vânătoare,  supravegheate  cu  grijă  de  şeful  DUKUNU, 
reprezentau  acţiuni  de  prestigiu,  de  dovedire  a  abilităţii  de  a  ucide,  de 
etalare  a  virtuţilor  bărbăteşti.  Tinerii  învăţau  din  copilărie  valorizarea 
actului  uciderii,  acesta  devenind  sinonim  cu  plăcerea  maximă. 

DUKUNU  a  trăit  doar  62  de  ani.  Era  în  floarea  vârstei  şi  nimic  nu 
părea  în  stare  să  îi  curme  viaţa.  Nu  a  murit  de  vreo  boală,  ci  de  mâna 
criminală  a  unui  consătean  căruia  îi  muriseră  animalele  de  pe  lângă  casă. 
Omul,  disperat,  i-a  acuzat  pe  bătrânul  vrăjitor  şi  pe  şeful  DUKUNU  de 

nepricepere  în  păzirea  animalelor  sale.  I-a  ucis  pe  amândoi  cu  lovituri  de 
cuţit  într-o  noapte,  după  adunarea  sătenilor.  Vinovatul  a  fost  prins 
repede  şi  pedepsit  cu  decapitarea.  în  ziua  următoare,  molima  sosită  de 
aiurea  le-a  ucis  animalele  tuturor.  Noul  şef  de  trib,  Naganu,  fiul  cel  mare 
al  răposatului  DUKUNU,  a  implorat  zeii  strămoşilor  timp  de  un  an  să 
vegheze  asupra  tribului  său. 

Nina  Petre 
3  martie  2015 


COMENTARIUL  ELENEI,  MAMA  AAARIEI 

Dukunu  este  un  antecesor  deosebit,  la  fel  cum  este  şi  Maria.  Ea  este 
un  om  paşnic  şi  are  mereu  argumente  pertinente. 

Dukunu  a  fost  un  om  generos  şi  evoluat  pentru  comunitatea  din  care 
făcea  parte.  Şi  Maria  ştie  destul  de  multe  lucruri  pe  care  eu,  la  vârsta 
mea,  nu  aş  spune  că  le  stăpânesc.  E  mai  evoluată  şi  mai  deşteaptă  decât 
mine. 

4  martie  2015 


Episodul  7  -  NORAAA 

Germanca  NORMA  (1338-1384)  s-a  născut  în  oraşul  Diisseldorf, 
aşezat  pe  malul  Rinului,  la  nord  de  Koln. 

Părinţii  ei,  Rudolf  şi  Agnette,  aveau  două  fete:  NORMA  şi  sora  ei  mai 
tânără  cu  5  ani,  Mirda.  Rudolf  era  un  om  bogat  şi  influent  în  oraş,  prin 
activitatea  lui  de  bancher  aservit  intereselor  Hansei.  Agnette,  femeie  bine 
instruită  într-un  pension,  era  sfetnicul  de  taină  şi  de  mare  încredere  al 
soţului  ei.  Pe  fete  le-a  educat  aşa  cum  văzuse  în  casa  propriilor  părinţi, 
ajutându-le  să  urmeze  cursurile  celei  mai  prestigioase  scoli  din  oraş. 

La  17  ani,  NORMA  i-a  fost  dată  de  soţie  baronului  Friederich  Heine. 
Acesta,  la  32  de  ani,  era  un  comerciant  de  succes  în  conducerea 
corporaţiei  hanseatice  din  care  făcea  parte  şi  oraşul  Diisseldorf.  Din 
iubirea  lor  a  rezultat  un  singur  copil:  Ludwig,  născut  de  mama  lui  la  23 
de  ani.  Băiatul  a  dovedit  încă  din  adolescenţă  abilităţi  comerciale, 
asemenea  tatălui,  dar  şi  un  rafinament  deosebit  în  comunicarea  cu 
oamenii,  moştenit  de  la  mama  lui. 

în  perioada  vieţii  NORMEI  (1338-1384),  teritoriul  Sfântului  Imperiu 
Roman  era  format  din  numeroase  principate,  ducate,  comitate, 
majoritatea  dintre  ele  având  un  pronunţat  grad  de  autonomie.  Puterea 

crescândă  a  feudalilor  germani  a  împiedicat  în  perioada  Evului  Mediu, 
crearea  unui  stat  german  centralizat  şi  puternic.  Termenul  de 
„Germania”  s-a  folosit  în  mod  curent  din  secolul  15,  când  a  luat  fiinţă 
Sfântul  Imperiu  Roman  de  Naţiune  Germană. 

în  acest  haos  imperial,  s-au  distins  în  Evul  Mediu  timpuriu  două 
trăsături  esenţiale:  1)  Importanţa  oraşelor  libere  grupate  în  ligi  puternice, 
cum  era  Liga  Hanseatică,  formată  din  24  de  oraşe  (printre  care  şi 
Diisseldorf)  condusă  din  Liibeck.  Aceasta  fondase  multe  stabilimente  de 
comerţ,  datorită  flotei  sale  puternice.  2)  înflorirea  câtorva  familii  mari 
senioriale,  dintre  care  unele  creaseră  adevărate  state:  Wittelsbach  în 
Bavaria,  Hohenzollern  în  marca  Brandenburg,  Habsurgii  în  Austria. 

împăratul  Ludovic  V  (1314-1347)  era  în  acelaşi  timp  duce  al  Bavariei 
Superioare  şi  rege  al  Italiei.  El  aparţinea  dinastiei  de  Wittelsbach.  I-a 
succedat  la  tron  împăratul  Carol  IV  (1347-1378),  rege  al  Boemiei,  conte 
de  Luxemburg,  rege  al  Italiei,  markgraf  de  Brandenburg,  aparţinând 
dinastiei  de  Luxemburg.  Din  aceeaşi  dinastie  a  făcut  parte  şi  urmaşul  sau 
la  tron,  împăratul  Wenzel  (1378-1400),  rege  al  Boemiei,  principe-elector 
de  Brandenburg,  rege  roman  şi  duce  de  Luxemburg. 

Friederich,  soţul  NORMEI,  era  un  membru  important  al  Hansei 
(Ligii  hanseatice)  oraşului  Diisseldorf.  Hansa  (Liga  hanseatică),  ligă 
comercială,  funcţiona  ca  o  asociaţie  germană  de  negustori,  constituită  din 
mai  multe  localităţi  din  zona  Balticii  meridionale  şi  a  Sfântului  Imperiu 
Roman.  Organizată  pe  bază  feudală,  cu  o  Dietă  (adunare)  care  îşi  avea 
sediul  la  Liibeck,  Hansa  a  ajuns  o  mare  putere  economică  şi  politică  în 
secolul  14  şi  în  prima  parte  a  secolului  15.  în  1358,  diversele  hanse  s-au 
unit  într-o  ligă  al  cărei  scop  era  controlul  comerţului  extern,  oferind 
garanţia  unei  intervenţii  armate  în  cazul  unor  ameninţări  asupra 
privilegiilor  dobândite. 

Friederich,  soţul  NORMEI,  era  membru  al  asociaţiei  de  negustori 
(Hansa)  din  oraşul  Diisseldorf,  militând  activ  pentru  a-şi  apăra  interesele 
profesionale.  în  Germania  lipsind  un  centru  de  putere,  s-au  consolidat 
forţele  locale  încă  din  secolul  13.  Friederich  şi  colegii  săi  din  Hansa 
exportau  cereale,  miere,  peşte  uscat,  lemn  de  construcţie  pentru  corăbii, 
catran.  La  revenirea  din  drumurile  lor  comerciale,  aduceau  lână 
englezească,  sare,  vinuri  franceze. 

După  căsătoria  cu  NORMA,  Friederich  a  beneficiat  de  credite 
nerambursabile  din  partea  socrului  Rudolf,  bancherul  oraşului.  Datorită 
banilor  lui  Rudolf  şi  a  consilierii  discrete  venite  din  partea  NORMEI, 
Friederich  a  devenit  treptat  un  mare  negustor,  senior  al  oraşului, 
rezervându-şi  monopolul  anumitor  genuri  de  transporturi.  De-a  lungul 
vieţii  de  negustor,  a  ocupat  diverse  funcţii  de  conducere  în  instituţiile 

municipale.  Ca  negustor  aristocrat,  ducea  cu  familia  lui  o  viaţă  de  lux.  A 
construit  câteva  locuinţe  somptuoase  în  oraş  şi  în  afara  lui. 

Şi-a  căsătorit  fiul  cu  o  fată  provenită  dintr-o  familie  de  nobili, 
oferindu-i  lui  Ludwig  drept  moştenire  o  avere  imensă. 

Rolul  NORMEI  în  bunul  mers  al  propriei  familii  a  fost  decisiv. 
Bucurându-se  de  iubirea  şi  respectul  soţului,  l-a  influenţat  cât  i-a  stat  în 
puteri,  sfătuindu-1  deseori  să  nu  devină  arogant,  orgolios  peste  măsură, 
să  nu  săvârşească  abuzuri  de  putere  prin  exploatarea  tiranică  a 
muncitorilor  săi. 

Pasionată  de  excursii  pe  uscat  şi  pe  apă,  NORMA  şi-a  însoţit  soţul  în 
multe  călătorii.  Ca  femeie  bogată,  nu  participa  la  şedinţele  de  afaceri, 
ţinute  deseori  în  localuri  scumpe,  unde  intrau  bărbaţii  din  cercurile  înalte 
ale  societăţii.  După  revenirea  soţului  de  la  întrunirile  de  afaceri,  discutau 
toată  noaptea  despre  cele  mai  bune  metode  necesare  magnatului 
Friederich  în  desfăşurarea  multiplelor  sale  activităţi. 

NORMA  era  „omul  din  umbră”,  mereu  pregătit  să  găsească  soluţii 
optime,  să  dea  cele  mai  bune  sfaturi.  De  multe  ori,  l-a  îndemnat  pe  tatăl 
ei,  bancherul  Rudolf,  să  ceară  dobânzi  mai  mici  la  creditele  oferite 
oamenilor  de  afaceri.  Setea  de  bani  a  lui  Rudolf  îl  făcuse  detestabil  în 
rândul  micilor  negustori  şi  meseriaşi,  care  nu  îşi  puteau  permite  să  achite 
dobânzile  cerute  de  el. 

Ludwig,  copie  fidelă  a  tatălui  său,  i-a  stat  alături  după  terminarea 
studiilor  medii,  ajungând  şi  el  un  membru  marcant  al  Hansei  din  oraş. 

NORMA  a  încetat  din  viaţă  la  doar  46  de  ani.  Călătorise  pe  apa 
Rinului  în  mica  ambarcaţiune  a  lui  Friederich,  alături  de  el  şi  băiat,  timp 
de  mai  multe  zile,  perioadă  în  care  şi-au  îngăduit  să  se  bucure  de 
frumuseţea  naturii.  Vremea,  frumoasă  la  început,  s-a  schimbat  brusc, 
devenind  rece  şi  umedă.  NORMA,  înotătoare  pasionată,  a  răcit  grav  la 
rinichi,  fiind  nevoită  să  îşi  întrerupă  excursia  şi  să  revină  acasă.  Febra 
mare  şi  tratamentul  ineficient  administrat  de  medici  i-au  întrerupt  cursul 
vieţii. 

Moartea  ei  a  însemnat  o  grea  pierdere  pentru  Friederich,  rămas 
văduv  la  61  de  ani.  Ludwig,  tânărul  de  23  de  ani  puternic  ataşat  sufleteşte 
de  mama  lui,  a  plâns  mulţi  ani  de  dorul  ei.  Rudolf  şi  Agnette,  oameni 
bătrâni,  au  urmat-o  la  scurtă  vreme  în  mormânt.  Plecase  din  acea  lume 
zbuciumată  şi  plină  de  nedreptăţi  sociale  o  femeie  de  mare  caracter,  cu 
suflet  nobil,  însetat  de  dreptate  şi  adevăr. 

Nina  Petre 
5  iunie  2015 

COMENTARIUL  ELENEI,  MAMA  MĂRIEI 

Pot  spune  că  văd  un  pic  din  Norma  în  Maria.  Este  o  fată  deşteaptă  şi 
găseşte  soluţii  la  orice  vrea  să  facă.  îi  place  să  se  implice  în  proiecte,  iar 
diriginta  ei  mi-a  confirmat  că  are  spirit  antreprenorial.  Este  o  fetiţă  tare 
bună,  frumoasă  şi  minunată,  chiar  stilată. 

Am  dus-o  la  înot  de  dinainte  de  3  ani  şi  nu  prea  am  avut  probleme  cu 
ea.  La  început  i-a  fost  un  pic  frică,  dar  insistând  an  de  an,  acum  se  bagă 
sub  apă,  se  joacă  cu  valurile,  este  foarte  lejeră  în  bazin  sau  la  mare,  ceea 
ce  nu  pot  spune  despre  mine. 

Reconfirm  că  se  comportă  ca  o  persoană  care  cere,  ca  şi  când  nici  nu 
s-ar  pune  problema  că  nu  i  s-ar  da,  îi  place  bunăstarea  şi  banul,  iar  atunci 
când  vrea  ceva,  este  atât  de  mieroasă  şi  drăguţă  ca  să  obţină  ceea  ce 
doreşte,  încât  ne  învârte  pe  toţi  cum  vrea  ea.  E  destul  de  şmecheruţă  şi 
ştie  să  intre  pe  sub  pielea  omului. 

Se  vede  că  a  avut  antecesori  spirituali  suspuşi  şi  înstăriţi,  fiindcă  se 
comportă  ca  atare  şi,  deşi  noi  avem  venituri  modeste,  Măriei,  cum- 
necum,  i-au  venit  toate  pe  tavă. 

Ce  nu-i  prea  place,  dar  lucrurile  cred  că  se  pot  schimba:  drumeţiile. 
Spre  deosebire  de  Norma,  nu-i  place  să  meargă  mult;  dacă  o  duci  la 
munte,  nu  vrea  să  facă  trasee  prin  pădure  sau  pe  munte,  merge  un  pic  şi 
apoi  se  plictiseşte. 

4  august  2015 


Episodul  8  -  CLAUDINA 

Italianca  CLAUDINA  VI LLANO VA  (1242-1296)  s-a  născut  în  istoricul 
oraş  Napoli,  astăzi  capitala  provinciei  Campania  din  Italia. 

întemeiat  în  jurul  anului  500  î.Hr.,  a  fost  domeniu  ostrogot  şi 
bizantin,  apoi  ducat  autonom  până  la  cucerirea  normandă  (1139). 
Aceasta  a  unificat  sudul  italian,  punând  bazele  viitorului  regat  Napoli. 
Intrat  apoi  sub  stăpânirea  dinastiei  de  Suabia,  Napoli  a  devenit  treptat  un 
oraş  rezidenţă  pentru  proprietarii  funciari  îmbogăţiţi  pe  seama  satelor 
din  împrejurimi. 

împăratul  Frederic  II  a  înfiinţat  la  Napoli  o  universitate  în  1224.  în 
perioada  vieţii  CLAUDINEI,  regatul  Napoli  s-a  aflat  sub  stăpânirea  a  doi 
monarhi  ce  aparţineau  Casei  de  Suabia:  împăratul  Frederic  II  de  Suabia 
(1220-1250)  şi  regele  Manfred  al  Siciliei  (1250-1266).  în  anul  1266,  după 
lupte  grele,  Napoli  a  ajuns  sub  stăpânirea  dinastiei  de  Anjou.  Au  urmat  la 
tron:  Carol  I  de  Anjou  (1266-1285)  şi  Carol  II  cel  Şchiop  (1285-1309). 

Medicul  Daniele  Villanova,  căsătorit  cu  doamna  Marianna,  avea  două 
fete.  CLAUDINA  era  mai  tânără  cu  5  ani  decât  sora  ei  Adriana.  Marianna 
şi-a  educat  fetele  cu  multă  exigenţă,  ajutându-le  să  înveţe  carte, 
aducându-le  în  acest  scop  doi  profesori  renumiţi  în  oraş.  Daniele  era  un 
medic  bine  cotat  în  lumea  celor  bogaţi,  datorită  devotamentului  faţă  de 
pacienţi,  dar  mai  ales  prin  studiile  urmate  la  renumita  şcoală  de 
medicină  din  Salerno  (oraş  aflat  la  sud  de  Napoli). 

în  vasta  biblioteca  a  tatălui,  CLAUDINA  descoperise  o  carte  care  o 
fascina:  Anatomia  Ricardi,  prima  lucrare  de  anatomie  umană  din 
Occident,  scrisă  în  secolul  12  de  profesori  medici  din  Salerno.  Cercetând 
desenele  din  carte,  CLAUDINA  îşi  imagina  cum  arătau  părţile  corpului 
omenesc  în  realitate,  la  interior.  Treptat,  fata  şi-a  format  capacitatea  de 
clarvedere,  ajutându-şi  tatăl  să  pună  diagnostice  cât  mai  corecte.  La  15 
ani,  CLAUDINA  era  deja  asistenta  lui  Daniele,  fapt  ce  o  ferea  de 
suspiciunile  reprezentanţilor  înaltului  cler  al  oraşului.  I  se  spunea 
„doctoriţa  lui  Daniele”  şi  nimeni  nu  avea  interesul  să  o  suspecteze  de 
colaborare  cu  „Necuratul”. 

Daniele  şi-a  apărat  fiica  de  posibilele  suspiciuni  de  erezie  chiar  şi 
după  ce  i-a  dat-o  de  nevastă  prietenului  său  mai  tânăr,  Luciano  Sitti. 
Acesta,  la  25  de  ani,  călca  ferm  pe  urmele  mentorului  său,  medicul 
Daniele,  fiind  şi  el  format  la  renumita  şcoală  de  medicină  din  Salerno. 

După  3  ani  de  la  nuntă,  CLAUDINA  i-a  dat  naştere  primei  fetiţe, 
Laurina.  După  6  ani,  a  urmat  surioara  ei,  Madella.  Unicul  băiat,  Marcello, 
a  apărut  când  mama  lui  avea  30  de  ani.  Ambele  fete  au  moştenit  darul 
clarvederii  de  la  mama  lor.  Pe  Marcello  îl  pasionau  cursele  de  cai  şi 
comerţul  cu  cereale  aduse  de  pe  moşiile  de  la  ţară. 

Atât  în  diagnostic,  cât  şi  în  tratament,  medicii  din  secolul  13 
întâmpinau  cele  mai  mari  dificultăţi,  fiind  dezavantajaţi  de  faptul  că  ei 
cunoşteau  într-o  măsură  cu  totul  insuficientă  anatomia,  fiziologia 
normală  sau  patologică  şi  etiologia  majorităţii  bolilor.  în  privinţa 
diagnosticului  şi  a  tratamentului,  medicii  foloseau  bogata  literatură 
medicală  a  „sfaturilor”  (consilia).  Acestea  erau  lucrări  care  descriau 
simptomele  şi  evoluţia  maladiilor  mai  frecvente,  analizând  cazuri  şi 
prescriind  reţete.  Acele  „consilia”  erau  deseori  completate  de  medici  bine 
pregătiţi  din  punct  de  vedere  teoretic,  având  şi  o  bogată  experienţă  de 
practicieni. 

Cu  ajutorul  propriei  ştiinţe  medicale  şi  al  uimitoarei  CLAUDINA,  tatăl 
şi  soţul  ei  au  colaborat  perfect,  reuşind  să  dea  descrieri  exacte  ale  unor 
boli  grave  ca:  pesta  bubonică,  pesta  pulmonară,  tuberculoza  (ftizia),  guta, 
cancerul,  diabetul,  epilepsia.  CLAUDINA  „radiografia”  cu  privirea  corpul 

pacienţilor,  dându-le  celor  doi  medici  informaţii  asupra  funcţionării 
diverselor  organe. 

Pasionată  de  „darul”  ei  nemaiîntâlnit  până  atunci,  trecea  cu  vederea 
pericolele  de  contaminare  la  care  se  expunea.  La  54  de  ani,  tuberculoza  a 
răpus-o,  trupul  său  nereuşind  să  învingă  periculoasa  boală.  Tratamentele 
cu  plante,  minerale  şi  alcool  administrate  în  decurs  de  un  an  nu  i-au 
salvat  viaţa. 

în  ultima  lună  dinaintea  morţii,  femeia  îşi  urmărea  cu  gândul  evoluţia 
bolii,  dându-şi  astfel  seama  că  nu  mai  avea  nicio  şansă  de  scăpare.  Cu  o  zi 
înaintea  obştescului  sfârşit,  şi-a  întrebat  fetele  dacă,  într-adevăr,  mai 
avea  câteva  ore  de  trăit.  îndurerate  peste  măsură,  Laurina  şi  Madella  i-au 
confirmat  tristul  adevăr.  CLAUDINA,  slăbită  de  boală,  ajunsă  la 
greutatea  pe  care  o  avusese  la  15  ani,  s-a  stins  din  viaţă  în  zorii  unei 
frumoase  dimineţi  de  primăvară.  Scăpat  de  trupul  neînsufleţit,  spiritul  ei 
s-a  înălţat  la  Cer  ca  o  pasăre  eliberată  din  colivie. 

Nina  Petre 
3  august  2015 


COMENTARIUL  ELENEI,  MAMA  MĂRIEI 

încă  o  existenţă  deosebită,  frumoasă  şi  de  folos  oamenilor.  Maria  tot 
spune  că  vrea  să  dea  la  medicină  [fără  să  o  influenţez  cu  nimic],  să  vedem 
dacă  o  s-o  ţină.  Este  miloasă  şi-i  place  să  ajute.  Sunt  curioasă  dacă  o  să-i 
placă  anatomia  umană  şi  genetica  când  le  va  face  la  şcoală. 

îmi  tot  povesteşte  că  tot  se  gândeşte  la  anumite  lucruri  sau  îşi 
imaginează  nişte  dialoguri  între  diverse  persoane,  care  în  scurt  timp  se 
întâmplă.  Chiar  e  mirată  şi  intrigată  că  presimte  anumite  lucruri.  Mă 
simte  când  sunt  tristă  sau  deprimată  şi  vine  la  mine  ca  să  mă 
binedispună,  se  dă  pe  lângă  mine,  mă  pupă,  ceea  ce  nu  face  de  obicei. 

Cum  vă  spuneam  şi  la  primul  episod  karmic  al  ei,  Krilla,  mi-a  spus 
de  două  ori  că  simte  că,  într-o  viaţă  anterioară,  a  murit  împuşcată,  dar 
mi-a  spus-o  foarte  sigură  pe  ea,  ceea  ce  mi-a  dat  impresia  de  maturitate 
şi  că  ceva  există  în  partea  nevăzută  a  lucrurilor,  la  nivel  spiritual,  în 
sufleţelul  şi  subconştientul  ei.  Mă  uit  la  ea  şi  parcă  nu  e  ca  un  copil 
obişnuit,  are  ceva  matur,  elevat,  cultivat.  E  mult  mai  cultivată,  stilată  şi 
cu  curaj  decât  mine.  Are  putere  de  convingere,  ceea  ce  eu  nu  am. 

Se  pare  că  Claudina,  deşi  şi-a  presimţit  sfârşitul,  nu  a  putut 
împiedica  nimic.  Ironia  sorţii,  care  ne  arată  cât  de  mici  şi  neputincioşi 
suntem  şi  cât  de  trecători.  De  aceea,  cât  mai  multă  lume  ar  trebui  să 
cunoască  adevăratul  mers  al  lucrurilor,  a  existenţei  umane,  fiindcă  nu  ar 

mai  fi  atât  egoism,  orgoliu,  lăcomie,  dorinţă  de  bani  şi  averi  în  lume, 
agresivitate,  prostie  şi  lista  continuă  cu  multe  altele,  din  păcate. 

4  august  2015 


Episodul  9  -  DHORL 

Eroul  povestirii  este  DHORL  (1114-1178).  El  s-a  născut  în  sud-estul 
Suediei,  în  provincia  istorică  Smaland.  în  apropierea  vechiului  sat  în  care 
a  locuit  toată  viaţa  s-a  dezvoltat  oraşul  Emmaboda,  situat  astăzi  pe 
teritoriul  Regatului  Suediei. 

Tatăl  lui  DHORL  se  numea  Rannr,  iar  mama  lui,  Ulke.  Dintre  cei  trei 
copii  născuţi  de  Ulke,  doi  au  murit  din  cauza  unei  boli  pulmonare.  Unicul 
supravieţuitor,  DHORL,  a  fost  şi  el  răpus  de  aceeaşi  maladie  la  vârsta  de 
64  ani. 

Statul  unificat  suedez  luase  fiinţă  în  secolul  11.  Creştinismul, 
propagat  de  misionari  sosiţi  din  Germania,  se  răspândise  începând  cu 
secolul  9.  Familia  lui  DHORL  era  creştină. 

în  perioada  vieţii  eroului  nostru,  în  Suedia  au  domnit  următorii  regi: 
Filip  (1110-1118);  Ragvald  (1130-1131);  iar  din  dinastia  Sverker:  Sverker  I 
cel  Bătrân  (1132-1156);  Karl  Sverkersson  (1160-1167);  Knut  Eriksson 
(1167-1195). 

Regiunea  în  care  locuia  DHORL  avea  câmpii  bogate,  bune  pentru 
agricultură  şi  păşunat.  Pământul  era  rodnic.  Rannr,  tatăl  lui  DHORL,  a 
luptat  toată  viaţa  pentru  a  uni  gospodăriile  ţăranilor  liberi,  apropiindu-le 
unele  de  altele  cu  scopul  formării  şi  dezvoltării  obştei  săteşti,  pe  care  o 
numeau  cu  toţii  marca.  Funcţia  de  şef  al  satului  a  păstrat-o  până  la 
moarte. 

DHORL  avea  26  de  ani,  când  sfatul  satului  l-a  desemnat  drept 
succesorul  regretatului  Rannr,  în  aceeaşi  funcţie.  Se  căsătorise  la  22  de 
ani  cu  Egge,  iubita  lui,  care  avea  15  ani.  Au  avut  împreună  doi  băieţi: 
Larrund,  născut  de  mama  lui  la  18  ani,  şi  Grimhold,  apărut  după  încă  6 
ani.  Femeie  harnică  şi  energică,  Egge  s-a  descurcat  de  minune  cu 
gospodăria  şi  creşterea  copiilor. 

Pământul  moştenit  de  DHORL  de  la  tatăl  lui  era  mai  întins  decât  al 
celorlalţi  săteni,  iar  numărul  vitelor  îl  depăşea  cu  mult  pe  cel  aflat  în 
proprietatea  altor  gospodari.  Ştiindu-se  destul  de  bogat  pentru  a-şi  face 
fiii  oameni  cu  stare,  DHORL  nu  a  luptat  pentru  a-şi  mări  averea,  având 
alte  obiective  de  urmat  în  importanta  lui  funcţie.  în  adâncul  sufletului 
său  cinstit  şi  generos,  dorea  ca  toţi  sătenii  să  aibă  parcele  suficient  de 

mari  şi  numărul  de  vite  necesar  supravieţuirii  fiecărei  familii.  DHORL  a 
luptat  cu  înverşunare  pentru  ca  toţi  gospodarii  să  rămână  liberi, 
neîndatoraţi  peste  măsură  bisericii  şi  mănăstirii  din  apropiere.  Pentru  ca 
satul  său  să  devină  cât  mai  mare  şi  puternic,  DHORL  străbătea  drumurile 
până  la  gospodăriile  îndepărtate,  încercând  să  le  coopteze  în  comunitatea 
satului  său.  Până  în  ultimul  an  al  vieţii,  curajosul  DHORL  şi-a  mărit 
satul,  acesta  fiind  unit  prin  noi  construcţii  cu  gospodăriile  îndepărtate, 
casele  ajungând,  în  final,  apropiate  unele  de  altele. 

Construcţia  bisericii  s-a  încheiat  cu  mulţi  ani  înainte  de  moartea  lui. 
Reglementarea  muncilor  agricole  intra  şi  ea  printre  atribuţiile  lui 
DHORL.  Cultivarea  anuală  a  plantelor  nu  se  făcea  la  întâmplare.  Sfatul 
satului,  condus  de  DHORL,  stabilea  rotaţia  culturilor  pe  diferite  terenuri, 
ca  şi  toate  muncile  agricole,  de  la  semănat  până  la  strângerea  recoltei. 
Suprafeţele  cultivate  cu  orz  şi  grâu  erau  bine  stabilite.  Grâul  de 
primăvară  nu  se  putea  cultiva  lângă  cel  de  toamnă.  Secerişul  trebuia 
început  de  toţi  gospodarii  în  aceeaşi  zi,  fiindcă,  după  ridicarea  snopilor, 
se  dădea  drumul  vitelor  să  pască  pe  mirişti.  Orzul  era  o  plantă  mult 
folosită  la  prepararea  marilor  cantităţi  de  bere.  Pe  terenurile  care  nu  mai 
dădeau  recolte  bune  era  lăsat  să  crească  fânul. 

Marea  durere  a  vieţii  lui  DHORL  a  început  la  plecarea  fiului  cel 
mare,  Larrund,  cu  o  corabie,  spre  nordul  Germaniei.  Revenit  după  câţiva 
ani,  tânărul  i-a  mărturisit  că  îşi  luase  o  nevastă  pe  unde  poposise,  având 
deja  un  copil  şi  o  gospodărie  înfloritoare.  A  plecat  şi  nu  s-a  mai  întors 
niciodată.  Grimhold,  fiul  cel  mic,  a  moştenit  întreaga  avere  a  părinţilor, 
ca  şi  funcţia  tatălui,  devenind  noul  şef  al  satului  după  moartea  dragului 
său  DHORL. 

Bătrânul  s-a  stins  din  viaţă  la  64  de  ani,  fiind  grav  bolnav  cu 
plămânii.  îndelungatele  şederi  afară  la  muncă,  pe  orice  fel  de  vreme,  i-au 
ruinat  sănătatea.  Bolile  de  plămâni  seceraseră  mulţi  bărbaţi  din  neamul 
său,  la  ele  contribuind  clima  umedă  şi  aspră. 

Nina  Petre 
13  octombrie  2015 


Episodul  10- YALD 

Eroina  povestirii  este  sirianca  YALD  (1038-1084),  care  s-a  născut  în 
oraşul  Damasc. 

Fosta  capitală  a  unui  stat  aramaic,  Damascul  a  reuşit  să  controleze  o 
mare  parte  a  traficului  de  caravane  din  zonă.  După  ce  a  fost  supus  de 

asirieni,  babilonieni,  perşi,  seleucizi,  oraşul  a  ajuns  sub  stăpânirea 
Romei,  apoi  a  bizantinilor  până  la  cucerirea  arabă  din  anul  633  d.Hr.. 
Ajuns  capitala  Imperiului  Omeyyad,  oraşul  Damasc  a  decăzut  odată  cu 
venirea  la  putere  a  Abbasizilor,  în  anul  750  d.Hr.. 

Dinastia  arabă  de  califi  abbasizi,  iniţiată  în  749  de  către  Abu  al- 
Abbas,  a  dispărut  în  1258,  din  cauza  invaziei  mongolilor.  în  secolul  11,  cel 
în  care  a  trăit  eroina  noastră,  capitala  Califatului  Abbasid  era  oraşul 
Bagdad.  în  perioada  vieţii  lui  YALD,  au  domnit  doi  califi  abbasizi:  1)  Abu 
Djafar  Abdallah  al-Kaim  ibn  al-Kadir  (1031-1075);  2)  Abu’l-Kasim 
Abdallah  Uddat  ad-Din  al-Muktadi  ibn  Muhammad  ibn  al-Kaim  (1075- 

1094)- 

Părinţii  lui  YALD,  Yrhan  (tatăl)  şi  Numme  (mama),  au  avut 
unsprezece  copii.  Cei  opt  băieţi  au  decedat  înainte  de  vârsta  majoratului, 
din  cauza  grelelor  antrenamente  militare  la  care  au  participat  de  la  vârsta 
de  10  ani.  Au  supravieţuit  cele  trei  fete:  YALD,  Yahhe  şi  Siner.  YALD  era 
cu  6  ani  mai  mică  decât  Yahhe  şi  cu  5  ani  mai  mare  decât  Siner.  Fetele  au 
primit  o  educaţie  corespunzătoare  celor  care  aspirau  spre  căsătoria  cu 
bărbaţi  bine  situaţi  din  punct  de  vedere  social.  Mama  lor  le-a  învăţat  să 
vorbească  frumos,  să  se  poarte  ca  nişte  domnişoare  din  lumea  bună,  să 
ştie  să  citească  şi  să  calculeze  banii. 

Yrhan,  comerciant  de  mirodenii  şi  obiecte  din  aur,  avea  numeroşi 
prieteni  în  lumea  negustorilor  din  Damasc,  dar  şi  a  celor  sosiţi  cu  marfă 
dinspre  Orientul  îndepărtat.  Pe  fiicele  lui  le-a  măritat  devreme,  când 
erau  doar  nişte  copile,  neputând  să  refuze  ofertele  unor  bărbaţi  cu  mulţi 
bani.  Pe  YALD,  părinţii  i-au  dat-o  militarului  Grayar,  tânăr  în  vârstă  de 
24  ani,  luptător  bine  cotat  în  armata  abbasizilor. 

Ofiţer  instruit  ani  de  zile,  Grayar  avea  sub  comanda  sa  o  trupă  de 
mercenari,  pe  care  îi  conducea  cu  multă  severitate.  La  data  căsătoriei, 
YALD  avea  doar  12  ani,  adică  jumătate  din  vârsta  mirelui.  Pentru  ea, 
convieţuirea  cu  acest  bărbat  timp  de  16  ani  a  însemnat  multă  durere 
fizică  şi  sufletească,  umilinţă,  teamă  de  bătăi  şi  reproşuri  nenumărate. 
Grayar  avea  o  fire  dură,  intolerantă  şi  prea  puţin  respect  pentru  femei. 

Supusă  şi  umilă,  YALD  a  devenit  mama  a  şase  copii.  Cele  patru  fetiţe 
au  decedat  la  scurtă  vreme  după  naştere,  pierderea  lor  stârnind  avalanşe 
de  furie  din  partea  lui  Grayar.  Cei  doi  băieţi,  Yurril  şi  Nemurd,  au 
supravieţuit,  devenind  puternici  şi  intoleranţi,  ca  tatăl  lor.  Yurril  a  fost 
născut  la  16  ani,  iar  Nemurd,  la  22  ani.  Sărmana  YALD  a  avut  grijă  de  ei 
ca  de  ochii  din  cap,  străduindu-se  ca  Grayar  să  fie  mai  puţin  nemulţumit 
de  ea. 

Femeia  împlinise  28  de  ani,  când  Grayar  a  fost  ucis  într-o  luptă 
crâncenă,  mercenarii  lui  fiind  măcelăriţi  în  totalitate.  Văduvă  cu  doi  copii 

minori  de  crescut,  YALD  a  trăit  din  averea  strânsă  de  Grayar  prin  jafuri  şi 
solda  lui  de  militar.  Yurril,  ajuns  orfan  de  tată  la  12  ani,  şi  Nemurd,  la  6 
ani,  au  devenit  din  ce  în  ce  mai  ascultători  şi  bine  crescuţi. 

După  2  ani  de  văduvie,  YALD  a  acceptat  cererea  în  căsătorie  a 
negustorului  zaraf  Myrdek.  Bărbatul  avea  46  de  ani,  era  şi  el  văduv,  cei 
doi  copii  (fete)  aflându-se  în  grija  părinţilor  lui.  Myrdek  a  iubit-o  mult  pe 
YALD,  având  o  fire  opusă  celei  a  defunctului  Grayar.  Iubirea  lor  a  dat 
roadele  aşteptate:  o  fetiţă  şi  doi  băieţi.  La  un  an  după  căsătorie,  YALD  a 
născut-o  pe  frumoasa  Hayra.  Au  mai  trecut  2  ani  până  la  sosirea  primului 
băieţel:  Kryhan.  El  avea  3  anişori  când  mama  i  l-a  dăruit  pe  mult- 
aşteptatul  frăţior  Askil. 

Naşterea  lui  Askil,  la  36  de  ani,  a  slăbit-o  mult  pe  YALD.  Următorii 
10  ani  i-a  trăit  cu  greu,  având  numeroase  suferinţe  genitale.  La  46  de  ani, 
curajoasa  YALD  a  fost  răpusă  de  infecţia  genitală  gravă  pe  care  niciun 
specialist  nu  reuşise  să  i-o  vindece. 

Copiii  minori,  Hayra  (15  ani),  Kryhan  (13  ani)  şi  Askil  (10  ani),  au 
rămas  în  grija  tatălui  lor,  Myrdek,  şi  a  fraţilor  mai  mari,  Yurril  (30  ani)  şi 
Nemurd  (24  ani).  Myrdek,  considerându-se  blestemat  de  Allah,  nu  şi-a 
mai  luat  încă  o  nevastă.  Amintirea  lăsată  de  YALD  a  fost  cea  a  unei  femei 
care  cunoscuse  de-a  lungul  vieţii  atât  bucuria,  cât  şi  greaua  suferinţă.  Cei 
cinci  copii  au  pomenit-o  în  rugăciunile  lor  câte  zile  au  avut.  La  fel  a  făcut 
şi  Myrdek. 

Nina  Petre 
7  decembrie  2015 


COMENTARIUL  ELENEI,  MAMA  AAARIEI 

Observ  că  duritatea  de  care  a  dat  dovadă  primul  soţ  a  lui  Yald  se 
manifestă  în  existenţa  prezentă  a  fetei  prin  tatăl  ei.  Acea  existenţă  mă 
gândesc  că  a  călit-o,  fiindcă  nu  se  lăsă  intimidată  de  urlete,  ţipete  şi 
durităţi,  ştie  să-şi  păstreze  sângele  rece  şi  să  răspundă,  nu  întotdeauna  cu 
logică,  dar  în  multe  situaţii,  îi  închide  gura  sau  îl  convinge  că  are 
dreptate. 

Văd  că  Yald  a  avut  mulţi  copii,  Maria  spune  că  vrea  să  aibă  3  fetiţe, 
le-a  şi  ales  numele.  E  foarte  drăguţă,  se  vede  că  a  avut  antecesori 
spirituali  deosebiţi,  care  au  călit-o  şi  i-au  transmis  o  moştenire  spirituală 
pozitivă. 

4  ianuarie  2016 

Episodul  11  -  NUDARRO 

Eroina  povestirii  este  mayaşa  NUDARRO  (943-978).  Ea  s-a  născut 
într-o  zonă  împădurită  (astăzi,  regiunea  Pital  din  Mexic,  aflată  în 
vecinătatea  Golfului  Mexic),  situată  la  baza  Peninsulei  Yucatan.  în 
întreaga  peninsulă  domnea  civilizaţia  maya. 

Părinţii  lui  NUDARRO,  Amhru  (tatăl)  şi  Keugne  (mama),  au  avut 
şaisprezece  copii.  S-au  stins  la  vârste  mici  şapte  fetiţe  şi  şase  băieţi. 
Fetiţele  au  fost  date  ca  ofranda  zeilor  înainte  de  a  împlini  3  ani.  Băieţii  au 
murit  din  cauza  rănilor  provocate  de  insecte  şi  reptile. 

Locuitorii  satului  se  ocupau  în  principal  cu  vânătoarea  şi  cultivarea 
porumbului.  Bărbaţii  războinici  prădau  satele  izolate,  luând  ostatici. 
Micile  terenuri  agricole  erau  cultivate  în  comun,  roadele  fiind  împărţite 
între  cele  câteva  zeci  de  familii. 

Toţi  sătenii  se  temeau  de  forţele  naturii,  care  le  distrugeau  casele 
rudimentare  cu  ploi  puternice.  Obştea  satului  sacrifica  anual  câţiva  copii, 
aleşi  dintre  cei  mai  firavi  şi  bolnăvicioşi,  cu  speranţa  că  zeii  protectori  vor 
feri  comunitatea  de  vitregiile  naturii,  boli  molipsitoare  şi  atacurile 
devastatoare  ale  unor  luptători  sosiţi  pe  apă  sau  pe  uscat. 

NUDARRO  era  mai  mare  cu  3  ani  decât  Kimre,  iar  aceasta  avea  cu  4 
ani  mai  mult  decât  Ohte.  Cele  trei  surori  se  iubeau  foarte  mult,  trăind 
mereu  cu  teama  de  a  fi  ucise  şi  aruncate  în  groapa  ofrandelor  pentru  zei. 
NUDARRO  a  scăpat  de  sacrificiul  suprem,  soarta  pregătindu-i  o  viaţă 
îmbelşugată,  dar  plină  de  temeri  şi  muncă  istovitoare.  Avea  8  ani,  când 
satul  a  fost  pustiit  de  o  armată  numeroasă,  apărută  ca  din  senin.  Bărbaţii 
tineri  şi  fetele  bine  dezvoltate  au  fost  luaţi  ca  ostatici  şi  duşi  pe 
misterioasa  insulă  aflată  la  mică  distanţă  de  ţărm.  Denumirea  actuală  a 
insulei  este  Carmen. 

La  acea  vreme,  se  afla  sub  stăpânirea  piratului  Ramdek.  Strămoşii 
lui  sosiseră  de  pe  insula  Jamaica  (denumire  actuală).  Prin  tradiţie,  toţi 
bărbaţii  neamului  său  navigau  anual  spre  cele  mai  apropiate  insule  din 
Marea  Caraibilor,  unde  făceau  schimburi  cu  obiecte  şi  sclavi.  Toţi  supuşii 
lui  Ramdek  erau  sclavii  lui,  răpiţi  din  pădurile  Yucatanului  sau  luaţi  de 
pe  insulele  pe  unde  poposise. 

Transportată  împreună  cu  alţi  consăteni  până  pe  insula  stăpânită  de 
Ramdek,  NUDARRO  a  avut  norocul  de  a  ajunge  în  grupul  celor  cinci 
sclave  care  se  jucau  cu  copiii  stăpânului.  Fiind  foarte  frumoasă, 
NUDARRO  semăna  cu  un  copil-jucărie,  la  cei  8  anişori  ai  ei.  Cei  şapte 
copii  ai  stăpânului  fuseseră  concepuţi  cu  trei  sclave. 

în  următorii  6  ani,  NUDARRO  a  asistat  îngrozită  la  sacrificarea  celor 
trei  fetiţe  şi  a  mamelor  acestora.  Ramdek  ajunsese  în  culmea  disperării, 

din  cauza  atacurilor  unor  piraţi  asupra  insulei  şi  a  uraganelor  pustiitoare. 
Cu  cât  zeii  se  arătau  mai  supăraţi  pe  el,  cu  atât  mai  mult  simţea  nevoia  să 
îşi  ucidă  cele  mai  dragi  fiinţe:  copiii  lui  şi  mamele  lor. 

NUDARRO  avea  14  ani,  când  stăpânul  rămăsese  şi  fără  ultima 
nevastă.  îşi  lăsase  în  viaţă  doar  cei  patru  băieţi,  aceştia  având  misiunea 
de  a-i  spori  numărul  luptătorilor  şi  de  a-i  moşteni  uriaşa  avere.  Găsind-o 
pe  NUDARRO  frumos  dezvoltată  la  cei  14  ani  împliniţi,  şi-a  luat-o  de 
nevastă,  poruncindu-i  să  îi  facă  mulţi  copii. 

După  2  ani,  a  sosit  pe  lume  micuţa  Sidek,  o  fetiţă  frumoasă  şi 
voinică,  tatăl  ei  prinzând  mult  drag  de  ea.  La  21  de  ani,  NUDARRO  l-a 
născut  pe  Nurdak,  iar  la  24  ani,  pe  Targur.  Aceştia  au  fost  norocoşii 
supravieţuitori  dintre  cei  unsprezece  copii  născuţi  de  NUDARRO.  Ceilalţi 
şapte,  patru  fetiţe  şi  trei  băieţi,  au  fost  sacrificaţi  de  Ramdek  pentru 
îmbunarea  zeului  apei.  Sarcinile  lui  NUDARRO  au  urmat  una  după  alta 
aproape  an  de  an.  Abia  năştea  un  copil,  că  rămânea  din  nou  însărcinată. 
Rinichii  sufereau  din  cauza  ţinerii  pruncilor  în  braţe,  femeia  devenind 
din  ce  în  ce  mai  firavă. 

La  35  de  ani,  o  nouă  sarcină  ajunsă  aproape  la  termen  i-a  curmat 
viaţa.  Pruncul  născut  prematur  era  mort.  Ramdek  a  trăit  mulţi  ani  după 
pierderea  lui  NUDARRO.  O  iubise  pe  nefericita  femeie  şi  era  foarte 
mulţumit  de  cei  patru  copii  rămaşi  în  viaţă.  După  moartea  mamei  lor,  a 
mai  avut  optsprezece  copii  cu  trei  sclave  frumoase,  răpite  din  satele 
Yucatanului. 

Nina  Petre 
8  februarie  2016 


COMENTARIUL  ELENEI,  MAMA  MĂRIEI 

Este  şocant,  nu  aş  dori  nimănui  să  fie  în  pielea  lui  Nudarro.  Cumplit. 
Ce  înseamnă  lipsa  de  ştiinţă  şi  de  informare,  îi  lasă  pe  cei  mai  puternici 
să  tragă  concluzii  greşite  şi  să-i  oblige  pe  ceilalţi  să  acţioneze  greşit.  Oare 
nu  au  realizat,  după  un  număr  de  sacrificări  umane,  când  urgiile  naturii 
şi  problemele  persistau,  că  nu  sacrificarea  celor  dragi  e  o  soluţie?!  O 
numesc  prostia  umană,  care  şi  azi  trăieşte  la  loc  de  cinste  în  mulţi  şi 
multe  lucruri,  la  fiecare  pas. 

Biata  Nudarro,  ce  cumplit  să  trăieşti  în  stres  şi  nesiguranţă  că  şi  ţie  ţi 
s-ar  putea  întâmpla.  Cât  trebuie  să  fi  suferit,  să-ţi  vezi  copilul  omorât,  pe 
care  l-ai  ţinut  sub  inimă  9  luni  şi  a  crescut  până  la  un  punct.  Doamne, 
Doamne!!! 

26  februarie  2016 

Episodul  12 -M’BARR 

Eroul  povestirii  este  africanul  M’BARR  (820-868).  S-a  născut  într-o 
localitate  portuară  de  pe  ţărmul  Oceanului  Indian,  situată  în  sud-estul 
continentului  african.  După  mulţi  ani,  localitatea  s-a  dezvoltat,  devenind 
oraşul  Zitundo,  aflat  la  sud  de  Maputo,  capitala  Republicii  Mozambic,  în 
apropierea  graniţei  cu  Republica  Africa  de  Sud. 

Părinţii  lui  M’BARR,  Negue  (tatăl)  şi  Atadhu  (mama),  au  avut 
şaisprezece  copii.  Au  murit  cinci  fete  şi  şase  băieţi  de  malarie  şi  alte  boli 
grave.  Au  rămas  în  viaţă  trei  fete  (Urrudi,  Nahun,  Doyghe)  şi  doi  băieţi 
(M’BARR,  Aruru).  Negue  îşi  întreţinea  familia  din  comerţul  cu  păsări  şi 
fildeş.  Nici  părinţii  şi  nici  copiii  nu  aveau  ştiinţă  de  carte.  După  ce  au 
împlinit  8  ani,  fetele  au  fost  date  ca  servitoare  unor  familii  bogate.  Băieţii 
au  avut  direcţii  diferite  în  viaţă.  Aruru  a  ajuns  pe  o  corabie  de  piraţi,  unde 
a  trudit  până  la  29  de  ani,  când  a  reuşit  să  îşi  întemeieze  o  familie  într-o 
localitate  din  sudul  Peninsulei  Arabia. 

La  12  ani,  M’BARR  a  fost  luat  ca  servitor  de  către  negustorul  de 
sclavi  Nagarre.  Până  la  20  de  ani,  a  făcut  munci  grele  în  gospodăria 
acestuia,  dar  şi  unele  plăcute,  jucându-se  cu  băieţii  stăpânului.  După  ce  a 
împlinit  20  de  ani,  Nagarre  l-a  inclus  în  grupul  său  de  mercenari,  a  căror 
principală  misiune  era  capturarea  unor  femei  şi  bărbaţi  vieţuitori  în 
junglă,  ce  urmau  a  fi  transportaţi  pe  ocean  până  la  târgurile  de  sclavi  din 
sudul  Peninsulei  Arabia.  Călătorind  şi  el  de  mai  multe  ori  spre  porturile 
arabe,  M’BARR  şi-a  regăsit  fratele,  despre  care  nu  ştiuse  nimic  după 
plecarea  lui  definitivă  de  acasă.  Aruru  locuia  în  sudul  Yemenului  şi  făcuse 
avere  din  comerţul  cu  sclavi,  pe  care  îi  trimitea  spre  Siria  şi 
Mesopotamia. 

M’BARR  a  ajuns  până  în  sudul  Indiei,  rămânând  fermecat  de 
frumuseţea  ţinuturilor  şi  a  femeilor.  Avea  31  de  ani,  când  şi-a  cumpărat  o 
nevastă  indiană.  Lerya  avea  15  ani,  făcea  parte  dintr-o  familie  săracă, 
părinţii  ei  având  unsprezece  copii.  S-au  bucurat  la  punga  cu  aur  şi 
diamante  oferită  de  african  în  schimbul  fetei  lor.  Ajunsă  în  casa  mare  a 
soţului,  în  ţara  lui,  Lerya  s-a  acomodat  cu  greu  la  obiceiurile  africane. 

M’BARR  lucra  pe  cont  propriu  în  comerţul  cu  sclavi  şi  fildeş  (colţi  de 
elefant)  de  6  ani.  Câştigase  mulţi  bani,  metale  şi  pietre  preţioase, 
ajungând  un  negustor  bogat.  După  ce  a  aflat  despre  marfa  umană 
capturată  de  soţul  ei  cu  multă  cruzime  şi  transportată  pe  ocean  în 
condiţii  neomeneşti,  Lerya  l-a  implorat  să  fie  mai  bun  şi  mai  generos  cu 
negrii  răpiţi  din  junglă.  Ştiind  să  se  roage  la  divinităţile  din  ţara  ei,  l-a 
învăţat  şi  pe  M’BARR  să  facă  lucrul  acesta. 

El  a  luat-o  în  serios  numai  după  ce  le-a  murit  primul  copilaş,  o  fetiţă, 
răpusă  de  o  boală  necunoscută  de  ei,  la  câteva  zile  după  naştere.  în  serile 
când  se  afla  acasă,  M’BARR  se  ruga  împreună  cu  Lerya  pentru  sănătatea 
lui  şi  a  familiei.  Zeii  indieni  parcă  nu  voiau  să-i  asculte.  Dintre  cei 
unsprezece  copii  născuţi  de  Lerya,  nouă  s-au  stins  înainte  să  fi  împlinit  5 
ani.  Cei  doi  soţi  au  rămas  doar  cu  Haydug,  născut  de  Lerya  la  18  ani,  şi  cu 
Narodo,  mai  tânăr  cu  5  ani  decât  fratele  său. 

Haydug  împlinise  14  ani,  iar  Narodo,  9  ani,  când  tatăl  lor  a  fost 
răpus  de  malarie  şi  de  o  boală  de  piele,  veche  de  3  ani,  pe  care  Lerya  nu 
reuşise  să  i-o  vindece.  Ea  ştia  despre  astfel  de  boli  ale  pielii  de  la  mama 
ei,  dar  neavând  în  familie  niciun  bolnav  de  acest  gen,  nu  cunoştea 
adevăratul  tratament  care  i-ar  fi  oprit  suferinţele  lui  M’BARR. 

La  scurtă  vreme  după  căsătorie,  ea  îl  rugase  să  nu  bată  sclavii, 
fiindcă  zeii  îl  vor  pedepsi  cumplit.  Era  convinsă  de  faptul  că  moartea 
copiilor  survenise  din  cauza  uciderii  în  bătaie  a  unor  bieţi  negri  care  nu 
voiseră  să  se  lase  capturaţi.  Un  gând  dureros  o  chinuia  zile  întregi,  chiar 
şi  în  nopţile  când  nu  putea  dormi:  „Moarte  pentru  moarte”.  De  dragul  a 
ceea  ce  mai  rămăsese  din  numeroasa  lui  familie,  M’BARR  a  renunţat  să 
mai  captureze  sclavi.  Aceasta  s-a  întâmplat  după  ce  împlinise  40  de  ani. 
Totuşi,  la  târgurile  periodice  unde  intermedia  vânzarea  sclavilor  ce 
urmau  să  fie  transportaţi  în  corăbii  spre  alte  ţinuturi,  se  enerva  şi  îl  mai 
plesnea  pe  câte  unul.  Aşa  s-a  molipsit  cu  eczema  apărută  mai  întâi  pe 
mâini,  extinsă  în  scurtă  vreme  pe  întregul  corp. 

Tratându-1  zilnic  cu  unsorile  preparate  de  ea,  boala  s-a  ameliorat, 
M’BARR  nefiind  contagios.  în  crizele  de  malarie  însă,  bubele  îi  reapăreau 
pe  corp.  Speriat  de  moarte,  bărbatul  a  renunţat  la  comerţul  cu  sclavi, 
preferând  să  intermedieze  vânzarea  diamantelor  şi  a  fildeşului  către 
comandanţii  corăbiilor  pregătite  de  drum. 

Avea  48  de  ani,  când  malaria  l-a  ucis,  după  mulţi  ani  de  suferinţe 
repetate.  După  o  convieţuire  plină  de  iubire,  timp  de  17  ani,  Lerya  s-a 
trezit  văduvă  la  doar  32  de  ani.  Fiii  ei,  Haydud,  în  vârstă  de  14  ani,  şi 
Narodo,  de  9  ani,  trăiseră  liniştiţi,  în  belşug,  sub  protecţia  celor  doi 
părinţi.  Luându-şi  soarta  în  propriile  mâini,  Haydug  a  pornit  la  drum  cu 
o  corabie  care  se  îndrepta  spre  Yemen.  L-a  găsit  pe  unchiul  Aruru,  cu 
care  a  discutat  aşa  cum  făcea  cu  propriul  tată.  Aruru  l-a  sfătuit  să  îşi 
asculte  mama  în  dorinţa  ei  de  a  pleca  definitiv  spre  India,  ţara  natală  de 
care  îi  era  foarte  dor  şi  unde  voia  să  îşi  petreacă  restul  vieţii.  Revenit 
alături  de  Lerya,  băiatul  i-a  relatat  sfaturile  unchiului  din  Arabia.  Au 
vândut  tot  ce  aveau,  cu  banii  obţinuţi  îmbarcându-se  pe  corabia  unui  bun 
prieten  al  regretatului  M’BARR.  Au  ajuns  cu  bine  în  Trivandrum,  unde 

Lerya  şi-a  găsit  părinţii  şi  fraţii  în  viaţă.  Haydug  şi  Narodo  au  devenit 
negustori  pe  apă  şi  pe  uscat,  dar  niciodată  nu  au  vândut  sclavi. 

Până  la  obştescul  sfârşit,  când  avea  71  de  ani,  Lerya  s-a  rugat  şi  zi 
noapte  la  zeii  protectori  pentru  iertarea  greşelilor  lui  M’BARR  şi  odihna 
lui  în  lumea  celor  fericiţi.  Pentru  ea,  M’BARR  fusese  un  soţ  cumsecade, 
iubitor,  grijuliu  cu  întreaga  familie.  Suferiseră  amândoi  după  pierderea 
fiecărui  copil,  plânseseră  deseori  unul  în  braţele  celuilalt,  imploraseră 
zeii  africani  şi  indieni  să  le  ocrotească  familia.  M’BARR  nu  îşi  pedepsise 
niciodată  copiii.  Dacă  făceau  pozne,  o  lăsa  pe  Lerya  să  discute  cu  ei. 
Bătaia  era  interzisă  în  familia  lor.  M’BARR,  bolnav  ani  la  rând,  suferea 
trupeşte  şi  sufleteşte  din  cauza  violenţelor  aplicate  nenorociţilor  aduşi  cu 
forţa  din  comunităţile  lor. 

Nina  Petre 
1  aprilie  2016 


Episodul  13  -  NYGDE 

Eroina  povestirii  este  irlandeza  NYGDE  (712-769).  S-a  născut  în  casa 
părinţilor  ei,  Raagus  (tatăl)  şi  Menyr  (mama),  supuşi  ai  regelui  ce 
stăpânea  micul  regat  celtic  din  zona  golfului  Shligigh,  situat  în  vestul 
marii  insule.  După  moartea  lui  NYGDE,  vikingii  au  cucerit  teritoriile 
celţilor,  denumind  Insula  Verde  drept  „Irlanda”.  Teritoriul  regatului 
unde  a  trăit  NYGDE  a  fost  numit  de  ocupanţii  vikingi  Connaucht. 

Credinţa  creştină  exista  în  populaţia  celtică  din  acel  regat  încă  din 
secolul  5,  ajunsă  acolo  prin  opera  Sfântului  Patrick.  Numeroasele 
mănăstiri  creştine  existente  pe  teritoriul  Irlandei  desfăşurau  activităţi 
laborioase,  având  un  rol  important  în  păstrarea  şi  transmiterea 
moştenirii  antice  greco-romane.  Micile  state  feudale  irlandeze  au  fost 
nevoite  să  respingă  în  secolele  8-11  încercările  vikingilor  de  a  se  stabili 
durabil  pe  insulă. 

Locuinţa  modestă  a  luptătorului  Raagus,  tatăl  lui  NYGDE,  se  afla  în 
apropierea  ţărmului  Oceanului  Atlantic,  unde  s-a  construit  după  mulţi 
ani  oraşul  Collooney.  Raagus  făcea  parte  din  armata  personală  a  regelui 
Namahrud,  fiind  chemat  la  arme  oricând,  destul  de  frecvent,  fiindcă 
uriaşele  corăbii  de  luptă  ale  vikingilor  sosite  dinspre  Insulele  Hebride 
apăreau  la  orizont  de  nenumărate  ori.  Menyr,  nevasta  lui  Raagus, 
născuse  şapte  copii.  Două  fetiţe  şi  doi  băieţi  muriseră  înainte  de  a  împlini 
un  an,  fiindcă  se  născuseră  cu  diverse  malformaţii.  Temutul  Raagus 
obişnuia  să  îşi  bată  nevasta  chiar  şi  atunci  când  femeia  era  însărcinată. 

Cele  trei  fete  ocolite  de  moartea  timpurie  au  crescut  frumoase  şi 
voinice,  reuşind  cu  timpul  să  îşi  calmeze  cumplitul  tată.  NYGDE  avea  cu 
3  ani  mai  mult  decât  Rrode  şi  cu  6  ani  mai  puţin  decât  Ahud.  Până  la  15 
ani,  a  trăit  lângă  mama  Menyr,  învăţând  de  la  ea  toate  metodele  de  a  avea 
o  gospodărie  bine  întreţinută.  Aşa  cum  sora  mai  mare,  Ahud,  o  îngrijise 
asemenea  mamei  lor,  tot  aşa  NYGDE  s-a  ocupat  de  sora  mai  mică,  Rrode. 

Abia  împlinise  15  ani,  când  pe  ţărm  a  coborât  o  armată  numeroasă 
de  luptători  fioroşi,  vikingii  de  la  miazănoapte.  Atacul  lor  a  fost  respins 
de  Raagus  împreună  cu  soldaţii  lui.  Pierderi  omeneşti  au  fost  de  ambele 
părţi.  Raagus  a  scăpat  cu  viaţa,  spre  bucuria  familiei  sale.  Când  se 
pregătea  să-i  taie  gâtul  şi  ultimului  viking  grav  rănit,  fata  lui,  NYGDE,  i-a 
oprit  braţul  cu  sabia.  Nu  a  lovit-o  cu  furie,  fiindcă  o  iubea  nespus,  ci  a 
întrebat-o  ce  voia  de  la  el.  NYGDE,  impresionată  de  frumuseţea  rănitului, 
şi-a  implorat  tatăl  să  îi  cruţe  viaţa,  invocând  un  vechi  obicei  celtic,  prin 
care  o  fată  cuminte  îi  putea  salva  viaţa  unui  prizonier  de  război  dacă  se 
mărita  cu  el.  Raagus  a  răspuns  favorabil  cererii  fiicei  sale. 

Au  dus  rănitul  în  propria  locuinţă,  unde  Menyr  şi  cele  două  fete  i-au 
îngrijit  rănile  până  când  viteazul  s-a  putut  ridica  în  picioare.  Ahud,  fata 
cea  mare,  deja  căsătorită,  i-a  explicat  voinicului,  arătând-o  pe  NYGDE,  că 
sora  ei  se  va  mărita  cu  el  ca  să-i  salveze  viaţa. 

Vikingul  Aardugh,  ajuns  la  matura  vârstă  de  28  de  ani,  s-a  văzut 
cununat  cu  frumoasa  NYGDE,  fiind  nevoit  după  marea  petrecere  să  se 
mute  împreună  cu  ea  într-o  casă  nouă,  ce  fusese  ridicată  în  grabă  de 
Raagus.  Cei  doi  soţi  s-au  iubit  cu  adevărat,  concepând  doar  doi  copii.  Pe 
Duarhe,  mama  ei  a  născut-o  la  17  ani.  Băiatul,  Marrual,  a  sosit  în  familie 
după  5  ani. 

Timp  de  42  de  ani,  au  dus  cu  toţii  viaţa  obişnuită  a  celţilor  din  micul 
regat.  Lui  Marrual  îi  plăcea  agricultura  şi  creştea  animale  domestice. 
Sora  lui,  Duarhe,  se  căsătorise  cu  un  luptător  aflat  în  subordinea  lui 
Raagus.  împreună  au  respins  multe  atacuri  sosite  dinspre  ocean. 

în  anul  769,  NYGDE  împlinise  57  de  ani.  Bătrânul  Aardugh,  la  70  de 
ani,  încă  îl  mai  ajuta  în  lupte  pe  ginerele  său.  Devenise  un  supus  al 
regelui  celt  şi  un  luptător  feroce  împotriva  tuturor  celor  ce  încercau  să 
prade  teritoriul  regatului.  Era  vreme  de  vară,  când,  de  pe  o  corabie  uriaşă 
a  coborât  o  ceată  de  războinici,  oameni  ai  Nordului,  dornici  să  se  aşeze 
definitiv  în  zona  de  litoral.  Lupta  cumplită  s-a  soldat  cu  înfrângerea 
armatei  celţilor.  Aardugh  şi  ginerele  său,  soţul  lui  Duarhe,  au  fost  ucişi. 
Casele  incendiate  şi  ferocitatea  vikingilor  i-au  determinat  pe  sătenii 
supravieţuitori  să  fugă  din  calea  lor. 

NYGDE,  Duarhe  şi  copiii  acesteia,  trei  la  număr,  s-au  refugiat  într-o 
mănăstire  aflată  la  mare  distanţă  de  sat.  Marrual,  grav  rănit,  a  fost  purtat 

pe  o  targă  din  crengi  de  către  nevasta  şi  copiii  lui,  adăpostindu-se  intr-un 
sat  încă  necucerit  de  invadatori.  NYGDE,  epuizată  de  recentele 
împrejurări  dramatice,  a  mai  trăit  doar  câteva  luni,  fiind  înmormântată 
cu  o  cruce  celtică  pe  piept,  printr-un  ritual  specific  creştinismului  celtic, 
în  anul  următor,  mică  mănăstire  a  fost  pustiită  şi  distrusă  complet  de 
către  o  armată  a  cuceritorilor  vikingi. 

NinaPetre 
30  iun  2016 


COMENTARIUL  ELENEI,  MAMA  AAARIEI 

întotdeauna  dragostea  care  învinge  orice  fel  de  vicisitudini  şi 
adversităţi  sau  neînţelegeri  stupide,  pe  mine  mă  impresionează  profund. 
Când  ţi  se  pune  pata,  mai  contează  ceva?  faci  orice  ca  să-l  obţii  pe  omul 
pe  care-1  doreşti,  iar  astfel  de  oameni  au  toată  admiraţia  mea.  Dragostea 
înainte  de  toate! 

3  septembrie  2016 


Episodul  14  -  SONIA 

Eroina  povestirii  este  SONIA  (613-665).  S-a  născut  în  casa  părinţilor 
ei  dintr-o  localitate  fortificată  a  unei  comunităţi  de  slavi  răsăriteni.  Mai 
târziu,  în  secolul  9,  localitatea  s-a  dezvoltat,  devenind  capitala  primului 
stat  rus,  numit  Rusia  Kieveană.  Astăzi,  oraşul  Kiev  este  capitala  Ucrainei. 

Tribul  slavilor  de  răsărit,  numit  tribul  slav  al  polianilor,  grupat  în 
jurul  Kievului,  se  afla  în  permanent  pericol,  fiind  atacat  de  popoarele 
migratoare  ce  se  îndreptau  spre  apus:  goţi,  huni,  avari,  bulgari,  kazari, 
unguri,  pecenegi,  uzi  şi  cumani.  Tatăl  SONIEI,  Igor,  îşi  cucerise  întinsele 
moşii  prin  lupte  grele,  alungând  vechii  proprietari,  ce  aparţineau  unor 
triburi  neslave. 

Marusia,  soţia  lui  Igor,  dăduse  naştere  la  cinci  copii.  Cei  doi  băieţi  s- 
au  stins  la  doar  câţiva  anişori,  fiind  bolnavi  încă  de  la  naştere.  Fata  cea 
mai  mare,  SONIA,  era  cu  3  ani  mai  în  vârstă  decât  Pavlina.  Raisa  avea  cu 
5  ani  mai  puţin  decât  Pavlina.  Fetele  au  fost  educate  de  mama  lor  pentru 
a  deveni  bune  gospodine  şi  soţii  supuse  viitorilor  bărbaţi.  Tatăl  lor  le-a 
instruit  ca  pe  nişte  băieţi,  dezvoltându-le  curajul  şi  tenacitatea 
luptătorilor  slavi  nevoiţi  să  îşi  apere  pământurile  şi  să  îşi  extindă 
proprietăţile. 

Pavlina  şi  Raisa  au  rămas  aproape  de  părinţi,  fiind  date  de  neveste 
unor  negustori  bogaţi  din  zonă.  Pe  SONIA,  soarta  a  transformat-o  într-o 
adevărată  luptătoare,  ambiţia  viitorului  soţ  purtând-o  spre  nord-est, 
până  la  malul  Volgăi,  în  principatul  independent  Iaroslavl.  Moşierul 
kievean  Alexei  avea  27  de  ani  când  s-a  căsătorit  cu  SONIA.  Deşi  era  mai 
tânără  cu  10  ani  decât  el,  fata  îl  iubea  din  tot  sufletul,  jurându-i  deseori 
că  îl  va  iubi  până  la  ultima  suflare.  Alexei,  luptător  puternic  şi  dornic  de 
noi  teritorii,  asemenea  socrului  Igor,  şi-a  tot  apărat  hotarele  moşiei 
dinspre  nord  de  Kiev  până  când  s-a  hotărât  să  străbată  păduri,  câmpii  şi 
ape  din  dorinţa  obsesivă  de  a  ajunge  în  legendarul  Iaroslavl.  Oraşul 
Iaroslavl  şi  întregul  teritoriu  al  vechiului  principat  slav  se  află  astăzi  pe 
teritoriul  Rusiei. 

Drumul  lor  lung,  primejdios  şi  istovitor,  a  durat  un  an.  Au  sacrificat 
mulţi  cai,  pe  care  au  călărit  sau  i-au  folosit  la  tracţiunea  căruţelor  cu 
alimente  şi  haine  de  schimb.  Alături  de  cei  doi  soţi  temerari,  călătoreau  şi 
câţiva  slujitori  devotaţi,  buni  luptători,  care  îi  ajutau  să  scape  de  hoţi. 
Ajunşi  în  Iaroslavl,  Alexei  şi  tovarăşii  lui  au  fost  primiţi  la  curtea 
principelui,  li  s-a  îngăduit  să  se  alăture  luptătorilor  lui  şi  să  locuiască  în 
oraş. 

La  19  ani,  SONIA  a  devenit  mamă,  aducându-1  la  lumina  zilei  pe 
micuţul  Miroslav.  După  un  an,  a  sosit  prima  fetiţă,  Simina.  Au  mai  trecut 
6  ani  până  la  apariţia  frumoasei  Olena.  Ultimul  sosit  în  familie  a  fost 
Eduard,  după  4  ani  de  la  naşterea  Olenei. 

Asalturile  unor  popoare  migratoare  sosite  dinspre  nord  şi  est  aveau 
loc  de  câteva  ori  pe  an.  Armata  prinţului  de  Iaroslavl  avea  mereu  de 
lucru.  Deseori,  femeile  instruite  pentru  luptă  săreau  şi  ele  la  bătaie  cu 
sălbaticii.  SONIA,  pe  lângă  îndatoririle  de  mamă  şi  gospodină,  le  avea  şi 
pe  cele  de  nevastă.  Printre  acestea  se  afla  şi  obligaţia  de  a-şi  apăra 
bărbatul,  familia  şi  averea  cu  armele  disponibile,  în  goana  calului  sau  la 
sol.  Copiii  au  primit  de  la  ambii  părinţi  instrucţia  militară  potrivită  acelor 
vremuri. 

Averea  familiei  a  crescut  de-a  lungul  anilor,  cu  toţii  fiind  răsplătiţi  de 
stăpânii  principatului  cu  noi  bucăţi  de  stepă  şi  păduri.  Simina  şi  Olena  au 
ajuns  neveste  de  luptători.  Fraţii  lor,  dornici  de  câştiguri  tot  mai  mari,  s- 
au  încadrat  pe  linia  comerţului  cu  negustorii  sosiţi  dinspre  Marea  Neagră 
şi  zona  scandinavă.  înainte  ca  Olena  să  devină  mamă,  soţul  ei  a  dus-o 
până  la  ţărmul  Mării  Negre,  unde  s-au  stabilit  definitiv. 

La  52  de  ani,  SONIA  se  putea  considera  o  boieroaică  fericită.  Alexei 
împlinise  62  de  ani  şi  încă  mai  participa  la  expediţiile  de  apărare  a 
graniţelor  principatului.  Copiii  lor  erau  cu  toţii  bogaţi,  iar  nepoţii 
ajunseseră  în  număr  de  şaisprezece.  Reşedinţa  din  Iaroslavl  îi  găzduia 

doar  în  perioadele  extrem  de  geroase  ale  iernilor.  în  restul  anului, 
bătrânii  locuiau  pe  una  dintre  moşii,  casa  aflându-se  la  marginea  unei 
păduri. 

Alexei  mergea  la  vânătoare  însoţit  de  cei  câţiva  paznici  şi  servitori 
devotaţi.  SONIA  nu  suporta  să  vadă  animale  hăituite  şi  ucise.  Când 
vânătorii  aduceau  prada  în  faţa  casei,  femeia  stătea  ascunsă  în 
dormitorul  ei  şi  plângea  de  mila  vietăţilor  sacrificate. 

în  ultimele  luni  dinaintea  obştescului  sfârşit,  SONIA  nu  mai  reuşise 
să  călărească,  fiind  chinuită  de  durerile  puternice  din  zona  rinichilor.  Nu 
ştia,  sărmana,  că  avea  pietre  în  zona  renală,  boală  care  îi  scurta  viaţa  zi  de 
zi.  îşi  ameliora  chinurile  consumând  rachiu  tare,  gustos,  preparat  la 
moşie.  Moartea  a  surprins-o  într-o  noapte  de  iarnă  friguroasă,  în  timp  ce 
servitoarele  o  încălzeau  cu  pietre  calde  ţinute  lângă  foc.  Moartea  i-a  fost 
izbăvitoare  de  toate  chinurile  îndurate  luni  de  zile. 

Nina  Petre 
14  iulie  2016 


COMENTARIUL  ELENEI,  MAMA  AAARIEI 

Mă  gândesc  că  nu  a  fost  tocmai  plăcut:  năvălirea  popoarelor 
migratoare  şi  starea  de  disconfort,  chiar  stres  pe  care  o  crea  gândul  că 
aceştia  vor  ataca  şi  distruge  bunurile  lor,  stare  pe  care  Sonia  a 
transformat-o  în  puterea  de  a  lupta  şi  de  a-şi  apăra  bunurile  şi  familia. 

în  ceea  ce  priveşte  caii,  Măriei  îi  plac  foarte  mult,  iar  anul  trecut  în 
vacanţa  de  vară,  a  făcut  vreo  10  sau  12  lecţii  de  călărie.  Se  pare  că 
stăpâneşte  destul  de  bine  caii,  îmi  povestea  că,  la  un  moment  dat,  căluţul 
pe  care  era  s-a  ridicat  în  două  picioare,  dar  ea  nu  s-a  pierdut  şi  a  ştiut  să 
se  ţină  bine  de  hăţuri,  că  a  admirat-o  şi  instructoarea. 

Ce  nu  pot  să  nu  remarc,  că  e  a  nu  ştiu  câtă  încarnare  a  spiritului  ei  în 
care  omul  în  care  exista  spiritul  ei  consuma  alcool  şi  nu  orice  fel,  ci  tărie. 
Bine,  cu  un  motiv,  ca  să  scape  de  dureri,  dar  consuma.  Şi  Măriei  îi  place 
să  bea,  de  câte  ori  are  ocazia,  bea  bere,  tărie,  vin,  nu  contează. 

4  august  2016 


Episodul  15  -  RIRRI 

Eroul  povestirii  este  RIRRI  (520-581).  Bărbatul  s-a  născut  într-o 
comunitate  de  indieni  gibaro  aşezată  în  apropierea  ţărmului  Oceanului 
Pacific  şi  a  fluviului  Guaillabamba  (denumirea  actuală).  După  mulţi  ani, 

în  zona  respectivă  s-a  construit  oraşul  Rioverde,  port  la  Oceanul  Pacific, 
aparţinând  ţării  numite  Ecuador. 

Părinţii  lui  RIRRI,  Kerimo  (tatăl)  şi  Ahdu  (mama),  proveneau  dintr- 
un  trib  de  indieni  gibaro  ascuns  într-o  pădure  deasă,  ce  se  întindea  până 
în  apropierea  munţilor  Anzi.  Ca  mulţi  alţi  indieni,  şi-au  părăsit  în  tinereţe 
părinţii  şi  rudele,  pornind  spre  ţărmul  oceanului  în  căutarea  unei  vieţi 
mai  bune.  Ahdu,  femeie  harnică  şi  autoritară,  dăduse  viaţă  la  şapte  copii. 
Fetiţele,  trei  la  număr,  au  murit  devreme,  în  primele  luni  de  viaţă,  din 
cauza  înţepăturilor  de  insecte.  Doi  băieţi,  ucişi  la  pescuit  de  vietăţile 
prădătoare  ale  oceanului,  nici  nu  împliniseră  io  ani. 

RIRRI  şi  Reki,  fratele  său  mai  tânăr  cu  7  ani,  au  scăpat  cu  viaţă  din 
diverse  boli  provocate  de  insecte,  de  vietăţile  oceanice  infectate  şi  de 
igiena  precară  în  care  trăia  întreaga  familie.  Ajunşi  la  vârsta  adolescenţei, 
i-au  devenit  lui  Kerimo  ajutoare  preţioase,  neferindu-se  de  muncile 
istovitoare. 

La  19  ani,  RIRRI  era  un  tânăr  bine  dezvoltat  fizic,  sănătos,  suficient 
de  matur  pentru  a  se  căsători  cu  Liere,  fata  sortită  lui  de  către  cei  patru 
părinţi  de  cum  se  născuse.  Cu  3  ani  mai  tânără  decât  el,  Liere  ştia  de  la 
mama  ei  ce  avea  de  făcut  pentru  a-şi  mulţumi  bărbatul  şi  viitorii  copii.  La 
19  ani,  a  născut-o  pe  Kireo,  singura  lor  fiică.  Primul  băiat,  Omunur,  a 
sosit  când  Liere  avea  22  de  ani.  Fiul  cel  mic,  Degadu,  a  apărut  când 
fratele  lui  împlinise  4  ani. 

Fericitul  tată,  RIRRI,  îşi  adora  copiii  şi  se  tot  gândea  cum  să  le 
asigure  viitorul  astfel  ca  ei  să  nu  îşi  înceapă  viaţa  de  familie  săraci  lipiţi 
pământului,  cum  fuseseră  el  şi  Liere.  A  continuat  să  plece  cu  barca  la 
pescuit  pe  apa  oceanului  împreună  cu  Kerimo,  tatăl  său,  care  se  simţea 
din  ce  în  ce  mai  neputincios.  Rachiul  tare,  consumat  zilnic,  reprezenta  un 
obicei  tradiţional  printre  indienii  gibaro.  Din  cauza  lui  şi  a  vieţii  grele, 
plină  de  lipsuri,  oamenii  îmbătrâneau  devreme,  la  50  de  ani  semănând  cu 
nişte  epave  care  abia  îşi  mai  duceau  zilele. 

RIRRI,  plictisindu-se  la  pescuit,  i  s-a  alăturat  unui  prieten  ajuns 
negustor  de-a  lungul  ţărmului  şi  mai  departe,  spre  est,  până  în  zonele 
montane.  împreună  cu  Dakeru,  prietenul  său,  RIRRI  a  început  să 
transporte  mărfuri  spre  alte  triburi,  la  schimb  cu  produsele  disponibile 
ale  locuitorilor.  Toţi  şamanii  din  adâncurile  pădurilor  aşteptau  să  le 
aducă  pietricele  colorate,  cochilii  de  melci,  carapace  şi  carne  de  broască 
ţestoasă,  peşte  uscat,  ierburi  de  leac  din  zona  ţărmului.  RIRRI  se  întorcea 
acasă  cu  saci  plini  de  plante  tămăduitoare  şi  amulete  fermecate,  de  care 
se  bucura  foarte  tare  nevasta  lui,  Liere.  Ca  orice  indiancă  gibaro,  se  ocupa 
singură  de  sănătatea  familiei,  fiind  nevoie  rareori  să  ceară  ajutorul 

vreunui  şaman.  Datorită  tratamentelor  folosite  de  harnica  Liere,  copiii  au 
crescut  şi  s-au  maturizat  sănătoşi,  iar  bărbatul  ei,  RIRRI  a  trăit  61  de  ani. 

Fata  lor,  Kireo,  a  fugit  cu  un  tânăr  gibaro  din  alt  trib,  ritualul 
cununiei  făcându-se  în  satul  lui.  Kireo  a  devenit  mama  a  opt  copii,  fiind 
deseori  vizitată  de  RIRRI  şi  Liere.  Băieţii,  Omunur  şi  Degadu,  ajunşi 
pescari  şi  tovarăşi  de  comerţ  cu  tatăl  lor,  şi-au  luat  de  neveste  fete  din 
tribul  lor,  spre  fericirea  părinţilor,  fiindcă  aveau  în  preajmă  paisprezece 
nepoţi. 

La  6 1  de  ani,  RIRRI  trăia  fericit,  consumând  rachiu  de  cum  se  trezea 
dimineaţa  şi  până  adormea  spre  miezul  nopţii.  Continua  să  iasă  la  pescuit 
fie  singur,  fie  însoţit  de  unul  dintre  nepoţi.  într-o  dimineaţă,  au  avut 
mare  ghinion:  un  prădător  puternic  apărut  din  adâncul  apei  le-a 
răsturnat  barca  şi  i-a  înghiţit  pe  amândoi.  Rechinul  era  imens,  înfometat, 
capabil  de  orice  pentru  a  se  hrăni  cât  mai  bine.  Bietul  RIRRI  şi  nepotul 
de  15  ani  i-au  ajuns  victime,  potolindu-i  foamea.  Un  bărbat  rămas  pe  mal 
văzuse  toată  întâmplarea  şi  a  alertat  tot  satul.  îngroziţi,  oamenii  le-au 
cinstit  memoria  celor  dispăruţi  în  adâncul  oceanului,  făcând  numeroase 
ritualuri  pentru  alungarea  duhurilor  rele  ale  apei,  încercând  astfel  să-i 
protejeze  pe  sărmanii  pescari,  a  căror  viaţă  se  afla  în  pericol  la  fiecare 
ieşire  la  pescuit. 

Nina  Petre 
4  august  2016 


COMENTARIUL  ELENEI,  MAMA  MĂRIEI 

Din  nou  remarc  un  om  care  şi-a  iubit  familia  şi  a  muncit  cât  a  putut, 
ca  să  aibă  ce  să  le  ofere.  O  existenţă  simplă,  aproape  de  natură,  dar 
frumoasă  prin  modestia  ei.  Şi-a  văzut  copii  la  casele  lor,  cu  familiile  lor, 
ce  şi-ar  fi  putut  dori  mai  mult?! 

Atunci  când  mi-aţi  trimis  acest  episod  karmic,  era  şi  Maria  lângă 
mine  şi,  pe  când  îl  citeam,  şi-a  băgat  şi  ea  năsucul.  Aşa  că  am  lăsat-o  să-l 
citească  şi  a  citit  şi  avertismentul  dvs.  Dacă  are  cap,  se  va  feri,  dacă  nu,  va 
suporta  consecinţele,  şi  eu  pe  lângă  ea,  bineînţeles. 

4  septembrie  2016 


Episodul  16  -  LYED 

Eroina  povestirii  este  persana  LYED  (414-460).  S-a  născut  în  micul 
palat  al  părinţilor,  situat  pe  moşia  lor,  aflată  la  sud  de  frumosul  oraş 

Shiraz.  Astăzi,  pe  locul  vechii  moşii  se  găseşte  oraşul  Tafihan,  localitate 
ce  aparţine  ţării  numite  Iran. 

în  decursul  vieţii  lui  LYED,  Persia  (actualul  Iran)  se  afla  sub  domnia 
dinastiei  Sasanizilor.  Imperiul  Sasanid,  stat  în  Orientul  Mijlociu  condus 
de  dinastia  Sasanizilor  (224-651),  cuprins  între  fluviile  Eufrat  şi  Indus, 
avea  capitala  în  localitatea  Ctesifon.  Instaurând  o  monarhie  puternică, 
având  o  aristocraţie  războinică  şi  un  cler  fanatic,  ce  făcuse  din 
zoroastrism  liantul  spiritual  al  Imperiului,  statul  Sasanid  a  reprezentat 
timp  de  4  secole  prima  putere  militară  a  Orientului  şi  principalul 
adversar  al  Imperiului  Roman  în  Asia. 

în  secolul  5,  cel  în  care  a  trăit  LYED,  statul  Sasanid  a  traversat  o 
epocă  de  criză,  autoritatea  centrală  slăbind  în  favoarea  puterii  nobiliare  şi 
preoţeşti.  Organizarea  administrativă  şi  religioasă  se  caracteriza  printr-o 
puternică  centralizare  şi  prin  prezenţa  unei  Biserici  oficiale  bazate  pe 
religia  mazdeistă.  Denumirea  acestei  religii  provenea  de  la  numele 
divinităţii  Ahura  Mazdah.  I  se  mai  spunea  zoroastrism,  după  numele 
întemeietorului  său,  Zoroastru  (Zarathustra). 

Zoroastrismul  conţinea  puternice  elemente  de  dualism,  prin  opoziţia 
dintre  bine-lumină  (zeul  Ahura  Mazdah)  şi  rău-întuneric  (Angra  Mainyu 
sau  Ahriman).  Ahura  Mazdah  a  creat  omul  pentru  a  avea  un  aliat  în  lupta 
împotriva  lui  Ahriman.  Cartea  sacră  este  Avesta.  S-a  răspândit  pe 
întregul  teritoriu  al  Imperiului  Ahemenid  (primul  imperiu  persan, 
înaintea  erei  noastre)  cu  ajutorul  curţii  imperiale,  având  un  cler  influent, 
înclinat  spre  ritualurile  sacre,  format  din  „magi”.  Sub  domnia  Sasanizilor, 
zoroastrismul  a  devenit  religie  de  stat. 

în  perioada  vieţii  lui  LYED,  dinastia  Sasanizilor  a  avut  următorii 
suverani:  1)  Yazdegerd  I  (Yazdigird)  (399-421);  Bahram  V  (421-439); 
Yazdegerd  II  (439-457);  Hormizd  III  (457-459);  Peroz  (Firuz)  (459-484). 

Moşierul  Irhan  era  căsătorit  cu  frumoasa  Naud,  care  îi  dăruise  un 
singur  copil,  pe  diafana  LYED.  Au  crescut-o  ca  pe  o  prinţesă,  oferindu-i 
tot  ce  putea  fi  mai  bun  în  vederea  unei  dezvoltări  armonioase.  I-au  adus 
acasă  învăţaţi  din  Shiraz,  fata  dovedindu-se  foarte  inteligentă  şi  dornică 
de  cunoaşterea  lumii  înconjurătoare. 

După  ce  s-a  sfătuit  cu  un  prieten  din  Shiraz,  Irhan  i-a  făcut  acestuia 
pe  plac,  fiind  de  acord  să  îşi  mărite  fata  cu  învăţatul  Yurmul.  Ajuns  la  29 
de  ani,  renumit  în  Shiraz  prin  felul  în  care  îşi  cheltuia  o  parte  din  avere 
pentru  cercetarea  limbii  persane  şi  a  obiceiurilor  străvechi  ale  poporului 
Persiei,  Yurmul  îşi  dorea  o  nevastă  superioară  celor  care  nu  ştiau  altceva 
în  afară  de  treburile  casei,  lux  şi  îngrijirea  copiilor.  Uimit  de  lucrurile 
frumoase  aflate  despre  fetiţa  de  15  ani  din  Tafihan,  s-a  înţeles  cu  părinţii 

ei  să  şi-o  ia  de  nevastă,  urmând  să  locuiască  împreună  în  vila  lui  din 
Shiraz. 

LYED  şi-a  cunoscut  viitorul  soţ  în  cadrul  ceremoniei  nupţiale, 
petrecute  în  casa  părinţilor  ei.  După  îndelungata  petrecere,  care  a  durat 
mai  multe  zile  şi  nopţi,  mirii  au  plecat  spre  Shiraz.  Timp  de  3  ani,  LYED 
nu  a  născut  niciun  copil.  Abia  împlinise  18  ani  când,  în  sfârşit,  a  rămas 
însărcinată. 

Până  la  naşterea  fiicei  lor,  Myhad,  cei  doi  soţi  au  călătorit  mult  prin 
ţară,  LYED  bucurându-se  la  vederea  tuturor  locurilor  necunoscute  până 
atunci.  Citise  mult  despre  miraculosul  trecut  al  Persiei,  iar  vizitarea  unor 
localităţi  pline  de  istorie  şi  cultură  a  transformat-o  într-un  om  fericit. 

După  naşterea  fetiţei,  lungile  călătorii  au  încetat.  Yurmul  dorea  ca 
nevasta  lui  să  se  dedice  în  continuare  vieţii  de  familie,  supraveghind  zi  de 
zi  creşterea  copiilor  şi  întreaga  muncă  a  servitorilor.  La  6  ani  după 
Myhad,  a  sosit  frăţiorul  ei,  Abdul. 

Yurmul,  ajuns  în  culmea  fericirii  pentru  că  avea,  în  sfârşit,  un  fiu,  a 
început  să  lipsească  din  ce  în  ce  mai  mult  de  acasă,  pe  vreme  de  noapte, 
motivându-şi  absenţele  cu  dorinţa  de  a-şi  cinsti  prietenii  pentru  norocul 
familei  sale. 

LYED,  prea  puţin  preocupată  de  absenţele  soţului,  se  bucura  de 
proprii  copii,  fiinţe  înfloritoare,  semănând  bine  cu  ambii  părinţi.  Yurmul 
i-a  educat  cum  ştia  mai  bine,  servindu-se  de  ajutorul  unor  prieteni, 
cercetători  asemenea  lui. 

în  nopţile  când  Yurmul  lipsea  de  acasă,  LYED  îşi  petrecea  ore  întregi 
în  biblioteca  lui,  citind  tot  ce  găsea  pe  rafturi:  manuscrise  vechi  şi  noi, 
jurnale  de  călătorie,  cărţi  cu  poeme  în  versuri,  tratate  străvechi  ce 
cuprindeau  reţete  şi  metode  terapeutice.  A  citit  Cartea  Sfântă  Avesta 
până  a  memorat  tot  ce  scria  în  paginile  ei.  După  40  de  ani,  a  început  să 
compună  versete  religioase  inspirate  din  învăţăturile  Avestei.  Nu  i-a 
arătat  lui  Yurmul  nimic  din  ceea  ce  scria  noaptea,  considerând  că 
gândurile  ei  erau  numai  ale  ei,  după  cum  nici  el  nu-i  spunea  tot  ce 
gândea. 

Yurmul  i-a  descoperit  voluminosul  jurnal  intim  după  moartea  ei,  în 
timp  ce  servitoarele  făceau  curăţenie  în  camerele  fostei  stăpâne.  Se 
stinsese,  sărmana,  la  46  de  ani,  din  cauza  unei  boli  genitale,  căpătate  în 
urmă  cu  aproape  un  an  de  la  soţul  ei.  Medicii  care  au  tratat-o,  neputând- 
o  vindeca,  i-au  spus  soţului  că  o  astfel  de  boală  se  ia  de  la  femeile  uşoare, 
aflate  din  belşug  în  speluncile  ascunse  ale  oraşului. 

După  pierderea  soţiei,  victimă  a  destrăbălării  lui,  Yurmul  a  plâns 
amarnic,  smulgându-şi  părul  din  cap,  neavând  curaj  să  se  omoare. 
Myhad,  fata  lui,  avea  28  de  ani  când  şi-a  pierdut  mama.  Era  căsătorită  de 

la  16  ani  cu  un  comerciant  bogat  şi  devenise  mama  a  patru  copii.  Abdul, 
fratele  ei,  ajuns  la  22  de  ani,  nu  i-a  spus  ce  aflase  de  la  tatăl  lor  despre 
sursa  bolii  lui  LYED.  Tânărul,  încă  militar  în  stagiul  obligatoriu, 
considera,  la  fel  ca  Yurmul,  că  secretele  bărbaţilor  nu  aveau  ce  se  caute  în 
mintea  femeilor. 

Nina  Petre 
2  octombrie  2016 


COMENTARIUL  ELENEI,  MAMA  MĂRIEI 

Bărbaţi  şi  femei  care  înşeală  există  de  când  lumea  şi  pământul.  Dacă 
cel  înşelat  poate  duce,  duce,  dacă  nu,  fie  face  şi  el  la  fel,  în  acest  fel 
răzbunându-se,  fie  trece  cu  vederea,  fie  cel  mai  rău,  îşi  pune  capăt  zilelor 
de  durere  şi  necaz.  Fiecare  cu  puterea  şi  rezistenţa  cu  care-i  înzestrat  de 
la  antecesorii  spirituali,  modelele  parentale,  personalitate,  temperament, 
educaţie,  portiţe  de  scăpare,  evadare  din  realitatea  dură  şi  urâtă. 

E  trist  că  o  fată  atât  de  frumoasă,  deşteaptă  şi  citită  păţeşte  o  astfel 
de  porcărie.  A  fost  o  fată  care,  decât  să-i  facă  soţului  scene  de  gelozie  şi 
să-l  urmărească,  a  preferat  să  citească,  să  înveţe  şi  să  creeze.  Bravo  ei! 

în  orice  caz,  pentru  ceea  ce  a  făcut  marele  învăţat  cu  destrăbălatele, 
nu-i  trebuia  o  fată  citită  şi  învăţată,  dar  deh,  mulţi  sunt  cu  pretenţii  mari 
faţă  de  alţii,  dar  nu  şi  faţă  de  ei  înşişi!  Idiotul,  îi  trebuia  distracţie  cu 
curvele,  dar  de  ferit,  nu  a  ştiut  să  se  ferească  să  nu  ia  vreo  boală,  cred  că 
nici  nu  ştia  ce-i  aia,  analfabetul,  şi  şi-a  băgat  şi  nevasta  devreme  în 
pământ.  Cam  aşa  se  întâmplă  în  viaţa  asta,  unii  le  fac  şi  alţii  le  trag, 
probabil  că  a  păţit-o  cu  vârf  şi  îndesat  vreun  urmaş  de-al  lui  spiritual,  dar 
ce  mai  contează,  nu? 

Se  pare  că  Lyed  a  citit  şi  învăţat  şi  pentru  Maria,  fiindcă  fata  mea  nu 
ar  lua  o  carte  să  citească,  ferit-ar  Sfântul!  Reţelele  de  socializare  să 
trăiască! 

Dacă  ne-am  cunoaşte  antecesorii  spirituali  şi  ce  au  făcut,  dacă  am 
putea  vedea,  în  interacţiunea  cu  ceilalţi,  cu  ce  vin  ei  în  această  lume,  sigur 
lucrurile  s-ar  desfăşura  altfel,  nu  am  mai  judeca  oamenii  superficial, 
după  aparenţe,  cel  puţin  am  încrederea  că  mulţi  nu  ar  mai  fi  atât  de 
superficiali  în  judecarea  altora.  Probabil  că,  şi  dacă  am  vedea  trecutul 
spiritual  al  altora,  vor  mai  exista  idioţi,  care  vor  greşi,  dar  poate  mult  mai 
puţini.  Cel  puţin,  asta-i  părerea  mea  şi  cred  cu  tărie  în  ea. 

Cum  ne-o  luăm  noi  în  2016  pentru  existenţe  în  care  s-a  greşit  cu 
2000/1500/700  de  ani  în  urmă,  de  parcă  s-ar  fi  întâmplat  acum  o 
săptămână!  Ce  e  timpul  ăsta  care  trece,  nimic,  pe  lângă  multitudinea 
existenţelor  umane,  a  Universului  înconjurător  şi  dragostei  divine, 


NINA  PETRE  -  Vieţile  anterioare  ale  spiritului  -  Completări  Voi. 7 


pag.  100 


energia  numită  Dumnezeu,  pe  care  nu  o  înţelegem  foarte  bine  cum 
funcţionează,  fiindcă  nici  nu  se  vrea  acest  lucru,  şi  primii  care  se  opun  să 
aflăm  toate  astea  sunt  chiar  reprezentanţii  bisericii,  din  păcate!!!  Ce  bine 
e  pentru  ei  să  ţină  oamenii  în  Evul  Mediu,  ca  gândire  şi  comportament, 
ca  să  poată  să  manipuleze  şi  să-şi  păstreze  puterea.  Dar  deviez,  e  doar  o 
altă  durere  de-a  mea  şi  atât. 

io  octombrie  2016 


Episodul  17-TIGIR 

Eroul  povestirii  se  numeşte  TIGIR  (304-369).  S-a  născut  în  coliba 
părinţilor  lui,  aflată  pe  teritoriul  juan-juanilor,  strămoşi  ai  avarilor. 
Astăzi,  zona  respectivă  poate  fi  identificată  în  estul  statului  Mongoliei,  în 
provincia  Dornod,  în  apropierea  lacului  Buir,  oraşul  cel  mai  apropiat 
fiind  Halhgol  (Khalkhgol),  situat  aproape  de  graniţa  cu  Manciuria, 
regiune  a  Republicii  Populare  Chineze. 

Uniunea  militară  şi  administrativă  a  juan-juanilor  (se  mai  numeau 
jou-jani)  era  o  formă  de  stat  feudal  timpuriu.  Ei  erau  apropiaţi  sub  raport 
etnic  de  tribul  sianbi.  După  moartea  lui  TIGIR,  juan-juanii  au  fost 
înfrânţi  de  tiurcii  de  pe  Orhon,  crescători  de  animale,  nomazi. 

Popor  de  nomazi  războinici,  juan-juanii  au  introdus  utilizarea  scării 
de  şa  şi  a  săbiei.  Deseori  atacaţi  de  păstorii  nomazi  din  vestul  Manciuriei 
cu  scop  de  jaf,  tribul  lui  TIGIR  era  nevoit  să  se  apere  şi  să  vegheze  la 
hotarul  său.  Se  temeau  şi  de  războinicii  veniţi  pe  apa  lacului  Buir.  Astăzi, 
graniţa  dintre  Mongolia  şi  China  trece  prin  apa  acestui  lac. 

în  ciuda  intenţiilor  războinice  ale  manciurienilor,  existau  printre  ei 
şi  păstori  dedicaţi  negustoriei,  care  făceau  schimb  de  produse  cu  membrii 
triburilor  juan-juan.  Augdug,  tatăl  lui  TIGIR,  avea  prieteni  dincolo  de  apa 
lacului,  manciurieni  dornici  să  schimbe  piei  de  oaie,  cai,  animale  vânate 
cu  obiecte  din  metal  confecţionate  de  el  şi  de  alţi  bărbaţi  din  tribul  său. 

Căsătorit  cu  harnica  Duyar,  au  avut  şapte  copii,  rămânând  doar  cu 
TIGIR,  care  a  supravieţuit  bolilor  fragedei  pruncii.  Băiatul  s-a  obişnuit  cu 
munca  grea  din  primii  ani  ai  vieţii,  mai  puţin  cei  2  după  ce  se  născuse.  De 
pe  la  3  anişori,  supraveghea  oile  la  păşune,  împreună  cu  băieţii  mai  mari. 
La  5  ani,  tatăl  său  l-a  urcat  pe  cal  şi  l-a  învăţat  să  lupte  cu  ciomagul  şi 
cuţitul.  Prima  luptă  cu  năvălitorii  de  peste  lac  a  trăit-o  când  avea  9  ani. 
La  porunca  tatălui  său,  când  se  făceau  pregătirile  de  luptă,  TIGIR  s-a 
postat  înarmat  cu  sabie  şi  cuţit  la  intrarea  în  coliba  familiei,  având  drept 
misiune  de  viaţă  şi  de  moarte  apărarea  locuinţei  şi  a  mamei  Duyar. 

Augdug  şi-a  pregătit  fiul  cu  multă  hărnicie,  ajutându-1  să  devină  un 
bun  păstor,  vânător,  fierar,  războinic  şi  negustor.  Practic,  l-a  învăţat  cum 
să  trăiască  în  ţinutul  lor  plin  de  primejdii. 

La  22  de  ani,  tânărul  TIGIR  le-a  oferit  soţilor  Agrih  şi  Lur  3  cai,  20 
de  oi  şi  un  teanc  de  piei  de  animale  în  schimbul  fiicei  lor,  frumoasa  Nev. 
Fata  împlinise  15  ani,  fusese  cerută  de  câţiva  bărbaţi  din  alte  triburi 
prietene,  dar  tatăl  ei  voise  un  ginere  din  tribul  lor.  Când  a  cerut-o  TIGIR, 
a  fost  de  acord  imediat. 

Coliba  lui  TIGIR,  apropiată  de  cea  a  părinţilor,  era  aproape  goală 
când  şi-a  adus  mireasa.  în  săptămânile  următoare,  ajutată  de  părinţii  ei 
şi  de  socri,  interiorul  a  fost  dotat  cu  piei  de  animale,  locuinţa  devenind 
mult  mai  călduroasă.  TIGIR  nu  voia  să  plece  în  pribegie  ca  alţi  membri  ai 
comunităţii  lor,  dorind  să  aibă  o  stabilitate  a  locului  şi  a  vieţii. 

Nev  a  reuşit  să  nască  un  singur  copil,  pe  gingaşa  Durgu,  pe  când 
avea  20  de  ani.  Prin  grija  ei  plină  de  iubire,  fetiţa  a  crescut  sănătoasă  şi 
voinică,  fiind  luată  de  nevastă  la  11  ani  de  un  războinic  juan-juan,  care 
locuia  la  mică  distanţă  de  coliba  părinţilor  ei. 

în  perioada  tinereţii,  Durgu  a  născut  şi  a  crescut  şase  copii.  Fiind 
obişnuită  cu  atmosferă  calmă  din  locuinţa  părinţilor,  Durgu  a  avut  grijă 
ca  şi  copiii  ei  să  crească  în  armonie  şi  iubire,  grija  părintească  dându-le 
încredere  în  ei. 

Spre  bătrâneţe,  după  ce  împlinise  60  de  ani,  vârstă  record  atinsă  de 
puţini  războinici  juan-juan,  TIGIR  începuse  să  bea  cam  mult  rachiu.  Fie 
că  se  plictisea,  fie  că  stătea  la  taclale  cu  prietenii,  rachiul  tare  le  făcea  bine 
tuturor,  ajutându-i  să  îşi  suporte  mai  uşor  viaţa  grea  şi  anostă. 

La  65  de  ani,  sfârşitul  i  se  apropia  cu  paşi  rapizi.  Ficatul,  prea 
bolnav,  din  cauza  alcoolului  şi  a  eforturilor  de  a  munci,  i-a  scurtat  zilele. 
A  murit  într-o  dimineaţă  cenuşie,  după  ce  băuse  toată  noaptea  pentru  a  - 
şi  calma  durerile  atroce  ale  ficatului. 

După  ce  l-au  îngropat  bărbaţii  la  mare  distanţă  de  locuinţele  lor, 
văduva  Nev  s-a  pus  pe  băut  rachiu,  simţindu-se  astfel  mai  aproape  de  cel 
dispărut  dintre  cei  vii.  Simţea  că  viaţa  ei  nu  mai  avea  niciun  rost  fără 
bărbatul  iubit,  stâlpul  vieţii  ei,  protector  şi  ajutor  nepreţuit  în  vremuri 
grele.  A  murit  şi  ea  din  cauza  alcoolului,  la  doar  58  de  ani.  Durgu,  fiica 
rămasă  fără  părinţi,  şi-a  educat  copiii  cu  multă  grijă,  spunându-le  mereu 
că  rachiul  tare  le  scurtează  vieţile  celor  care  îl  consumă. 

Nina  Petre 
26  octombrie  2016 

SIMONA 


EPISOADE  SPIRITUALE  COMENTATE  ANTERIOR 

1  O  Ruggiero  Rosario  Frantini  (1912-1945) 

2  ®  Carmen  Cortez  (1817-1875) 

RESTUL  EPISOADELOR  SPIRITUALE 
3®  Ines  Da  Dios  (1710  -  1792) 

4  O  Alberto  Stravioli  (1600  -  1688) 

5  ®  Alexia  Kristodulu  (1512-1568) 

6  O  Ekil  Surum  (1425-1488) 

7  ®  lllona  Miheles  (1358-1410) 

8  ®  Ontha  Skrimdt  (1279-1341) 

9  O  Runcad  (1203-1252) 

10  O  Sardin  Bashravil  (1124-1178) 

11  ®  Arhad  Marras  (1080-1 1 10) 

12  ®  Kiner  Aldavi  (1013-1056) 

13  O  Surrah  Mander  (982-1001) 

14  ®  Adira  Srekin  (904-969) 

Episodul  3  -  INES 

Columbiana  INES  DA  DIOS  (1710  -  1792)  s-a  născut  în  oraşul  Cejal, 
situat  în  apropierea  graniţei  cu  Venezuela,  într-o  zonă  cu  multă  vegetaţie, 
în  apropiere  se  află  râul  Guainia,  care,  după  ce  trece  graniţa  cu  Brazilia, 
poartă  denumirea  de  Rio  Negro.  Părinţii  săi,  oameni  de  condiţie 
modestă,  trăiau  din  cultivarea  legumelor  pe  un  teren  de  la  marginea 
oraşului.  Pedro,  tatăl,  avea  şi  o  afacere  cu  rachiu,  pe  care  îl  vindea  în 
piaţa  oraşului.  Mama,  Antima,  vedea  de  casă  şi  de  cei  şase  copii  ai  lor. 
INES  era  al  treilea  copil  al  familiei.  Fata  avea  două  surori  mai  mici  şi  trei 
fraţi  mai  mari  decât  ea. 

Sărăcia  traiului  acestei  familii  părea  să  dăinuiască  veşnic.  Pedro 
aducea  puţini  bani  în  casă,  iar  seara  venea  mereu  ameţit  de  băutură. 
Norocul  le-a  surâs  tuturor  odată  cu  căsătoria  fiului  cel  mare,  Ortunio,  cu 
o  fată  bogată,  fiica  unui  negustor  de  canabis.  Consuela,  fiinţă  înzestrată 
cu  o  generozitate  deosebită,  a  luat  în  grija  ei  familia  lui  Ortunio,  soţul  său 
promiţându-le  tuturor  că  îi  va  scăpa  de  sărăcie.  Aşa  a  şi  făcut.  Şi-au 
construit  o  casă  vecină  cu  cea  a  socrilor,  iar  după  ocuparea  ei,  a  început 
să  îşi  ajute  rudele.  Copiii  au  primit  haine  noi  şi  mâncare  pe  săturate.  în 
decurs  de  câţiva  ani,  Consuela  i-a  însurat  pe  cumnaţii  ei  cu  fete  înstărite, 
ocupându-se  apoi  de  frumoasa  INES,  care  venea  la  rând  pentru  căsătorie. 

La  18  ani,  fata  şi-a  găsit  un  mire  pe  placul  ei.  Avea  o  dotă  consistentă 
de  la  cumnata  ei,  Consuela,  aşa  că  viaţa  de  familie  împreună  cu  soţul  ei, 
Eduardo,  a  început  fără  grija  zilei  de  mâine.  INES  nu  s-a  grăbit  la 
naşterea  copiilor,  alegând  să  se  ocupe  de  comerţ,  alături  de  Eduardo.  Şi- 
au  deschis  un  magazin  de  haine  tradiţionale,  pe  care  INES  le  cosea  cu 
mare  talent  şi  pasiune.  Afacerea  le-a  mers  bine  timp  de  câţiva  ani,  până 
când  femeia  a  decis  că  i-a  venit  vremea  să  aducă  pe  lume  primul  ei 
copilaş.  A  văzut  lumina  zilei  fetiţa  lor,  Adna,  care  le-a  bucurat  inimile 
când  au  văzut-o  ce  frumoasă  şi  drăgălaşă  era.  La  2  ani  după  Adna,  a  venit 
Lucillo,  fiul  lor. 

La  naşterea  băiatului,  INES  a  suferit  un  şoc  psihic.  A  avut  o  viziune 
scurtă,  dar  de  neuitat:  s-a  văzut  călugăriţă  în  cea  mai  mare  mănăstire 
catolică  din  ţară.  După  ce  şi-a  revenit  din  visare,  l-a  zărit  alături  de  ea  pe 
fiul  său,  crezând  că  l-a  născut  pe  pruncul  Isus.  Cu  toate  că  alăpta  copilul, 
INES  vedea  tot  timpul  cu  ochii  minţii  cum  va  fi  viaţa  ei  de  călugăriţă. 
Nemaînţelegându-se  cu  ea,  Eduardo  a  luat  o  bonă  pentru  micuţul  Lucillo, 
iar  după  aceea  şi-a  dus  nevasta  la  cea  mai  apropiată  mănăstire,  care  era 
bine  ascunsă  în  munţi. 

Maica  stareţă  a  primit-o  cu  braţele  deschise,  ştiind  că  va  veni  o 
novice.  Avea  şi  dânsa  viziunile  ei,  prevestitoare  de  noi  evenimente.  Cu 

lacrimi  în  ochi,  Eduardo  şi-a  îmbrăţişat  soţia,  pe  care  nu  avea  să  o  mai 
vadă  niciodată.  Odată  primită  în  rândul  călugăriţelor,  eroina  noastră  a 
primit  numele  de  INES  DA  DIOS,  pe  care  l-a  purtat  până  la  moarte, 
întreaga  ei  viaţă  dintre  zidurile  mănăstirii  a  fost  închinată  slujirii  lui 
Dumnezeu.  Zi  şi  noapte  se  ruga  pentru  binele  familiei  sale  părăsite  şi 
pentru  fericirea  copiilor  săi.  Eduardo  şi-a  adus  o  altă  nevastă  în  casă,  care 
a  devenit  o  bună  mamă  pentru  cei  doi  copii  rămaşi  aproape  orfani. 

INES  a  trăit  82  de  ani  în  singurătatea  lăcaşului  sfânt.  Rugăciunile  şi 
sacrificiul  ei  de  sine  i-au  ajutat  pe  cei  dragi  să  supravieţuiască  unor 
vremuri  vitrege,  pline  de  frământări  sociale  şi  violenţă  extremă. 

Nina  Petre 
30  aprilie  2009 


Episodul  4  -  ALBERTO 

Italianul  ALBERTO  STRAVIOLI  (1600  -  1688)  s-a  născut  în  oraşul 
Novara,  situat  în  zona  nordică  a  Italiei,  nu  departe  de  marele  oraş 
Milano.  Părinţii  săi,  Antonio  şi  Alessandra,  proveneau  din  două  familii  cu 
origine  aristocratică  veche.  Antonio  era  un  boier  cu  întinse  moşii  la  ţară, 
care  îi  aduceau  venituri  substanţiale.  Alessandra  îşi  creştea  cu  mare  grijă 
cei  cinci  băieţi  şi  două  fete. 

ALBERTO  era  al  treilea  născut  printre  fraţii  şi  surorile  sale.  Băiatul, 
fire  domoală  şi  intuitivă,  a  învăţat  cu  mare  hărnicie  tot  ceea  ce  i-au 
transmis  profesorii  aduşi  la  micul  palat  al  familiei  Stravioli.  Şi-a  însuşit 
cunoştinţe  despre  natură  şi  societate,  deprinderi  de  luptă,  vânătoare, 
călătorii  în  mijlocul  naturii  sălbatice  a  munţilor. 

La  13  ani,  şi-a  anunţat  părinţii  că  doreşte  să  ajungă  căpitan  de 
corabie  pentru  a  vedea  lumea  de-a  lungul  şi  de-a  latul  globului  terestru. 
Considerând  această  meserie  ca  fiind  foarte  onorabilă  şi  bărbătească, 
baronul  Antonio  şi-a  îmbarcat  fiul  pe  una  dintre  corăbiile  sale  care 
transportau  mărfuri  între  Italia  şi  Orientul  îndepărtat.  întreaga  familie 
şi-a  luat  rămas  bun  de  la  ALBERTO,  fără  să  bănuiască  nimeni  că  băiatul 
nu  va  mai  fi  văzut  niciodată  în  ţara  sa. 

Corabia  s-a  îndreptat  spre  Indii  pentru  a  aduce  de  acolo  preţioasele 
mirodenii,  mai  ales  piperul,  care  se  vindea  în  Italia  pe  monezi  de  aur. 
După  câteva  luni  de  călătorie  cu  multe  peripeţii,  au  acostat  în  portul 
indian  Trivandrum,  situat  în  extremitatea  sudică  a  Indiei.  Cutreierând  în 
căutare  de  marfă,  ALBERTO  a  văzut  cum  trăiesc  oamenii  săraci  ai 
oraşului,  dar  i-a  cunoscut  şi  pe  marii  negustori  de  mirodenii.  Aceştia 
acumulau  averi  imense  prin  exportul  preţioaselor  condimente.  Unul 

dintre  aceştia  avea  o  fiică  deosebit  de  frumoasă.  O  chema  Irdin,  iar  tatăl 
ei  se  numea  Ahmud.  îndrăgostit  nebuneşte  de  fată,  ALBERTO  şi-a  trimis 
corabia  înapoi  spre  Italia,  el  rămânând  în  casa  lui  Ahmud  în  calitate  de 
viitor  mire.  Cei  doi  tineri  îndrăgostiţi  s-au  căsătorit,  spre  bucuria 
părinţilor  fetei,  care  mai  aveau  cinci  fete  de  măritat. 

Viaţa  lor  de  familie  a  început  sub  semnul  norocului,  al  fericirii  şi  al 
belşugului.  ALBERTO  s-a  asociat  cu  socrul  său  în  afacerea  foarte 
rentabilă  cu  mirodenii,  iar  Irdin  şi-a  bucurat  bărbatul  aducându-i  pe 
lume  paisprezece  copii.  ALBERTO  a  trăit  88  de  ani,  fericit,  bogat  şi 
mândru  de  copiii,  nepoţii  şi  strănepoţii  săi. 

Nina  Petre 
11  august  2009 


COMENTARIUL  SIMONEI 

Recapitulând  puţin  vieţile  mele  anterioare,  pot  să  spun  că,  citind 
descrierea  lor,  nu  am  putut  să  nu-mi  amintesc  anumite  asemănări  (reale 
sau  nu...).  Cu  Ruggiero  nu  simt  absolut  nicio  asemănare,  nu  sunt  violentă 
(decât  verbal,  câteodată)  şi  nu  urăsc  nicio  rasă  sau  entitate  umană...  sau, 
cel  puţin,  nu  atât  încât  să  trădez  sau  să  omor.  Talentul  meu  nativ  la  limba 
italiană  ar  fi  singura  asemănare  pe  care  aş  putea  să  o  evoc.  Am  învăţat  să 
vorbesc  italiană  doar  urmărind  emisiuni  TV  în  această  limbă. 

Carmen,  doamna  din  Spania,  îmi  aminteşte  de  copilăria  mea,  atunci 
când  îmi  doream  din  suflet  să  cânt  la  pian  şi  când  dansam  încântată  pe 
muzica  spaniolă. 

De  asemenea,  Ines  da  Dios  îmi  aminteşte  de  copilărie,  atunci  când, 
cu  atâtea  candoare,  le  spuneam  tuturor  că  eu  voi  fi  călugăriţă,  când  încă 
nici  nu  ştiam  ce  înseamnă  acest  cuvânt. 

E  interesant  ceea  ce  s-a  întâmplat  cu  Stravioli.  Păcat  că  a  ajuns  în 
India  şi  nu  a  realizat  nimic  spiritual,  nimic  care  să-i  rămână  pentru 
totdeauna. 

Foarte  des  îmi  vine  în  minte  faptul  că  viaţa  aceasta  se  va  termina...  şi 
singurul  lucru  de  care  mă  tem  este  să  nu  plec  de  aici  fără  o  realizare 
spirituală  mare...  atât  cât  sunt  eu  în  stare,  dar  măcar  să  fie  maximum  din 
tot  ceea  ce  pot  eu.  Singura  mea  satisfacţie  ar  să  privesc  în  urmă  şi  să  mă 
bucur  de  toate  greutăţile  peste  care  am  trecut  cu  capul  sus,  fără  să  mă 
plâng,  de  toate  binefacerile  pe  care  le-am  oferit  din  inima,  de  relaţia  mea 
indestructibila  cu  Divinul  şi  de  toate  ataşamentele  de  care  am  scăpat. 
Aceasta  îmi  doresc  din  tot  sufletul  de  la  această  viaţă:  să  nu  o  irosesc  cu 
lucruri  mărunte. 

18  august  2009 

Episodul  5  -  ALEXIA 

Protagonista  episodului  spiritual  este  grecoaica  ALEXIA 
KRISTODULU  (1512-1568).  S-a  născut  pe  insula  Korfu  (Kekira),  aceasta 
fiind  situată  în  Marea  Ionică,  făcând  parte  din  arhipelagul  insulelor 
ionice.  în  perioada  vieţii  ALEXIEI,  insula  Korfu  s-a  aflat  sub  stăpânirea 
Veneţiei,  care  a  apărat-o  în  mai  multe  rânduri  împotriva  atacurilor 
turceşti.  în  secolul  15,  întreaga  Grecie,  mai  puţin  insulele  ionice,  a  fost 
cucerită  de  Imperiul  Otoman. 

Părinţii  ALEXIEI,  Iannis  şi  Krimalda,  au  avut  şase  copii:  trei  fete 
(ALEXIA,  Granna,  Iva)  şi  trei  băieţi  (Ghiorghios,  Ranko,  Marcellos). 
Ultimul  născut,  Marcellos,  a  decedat  la  vârsta  de  2  ani,  din  cauza  unei 
boli  misterioase,  care  ucidea  în  fiecare  an  câţiva  dintre  nou-născuţii  de  pe 
insulă.  Populaţia  superstiţioasă  şi  necunoscătoare  intr-ale  medicinei 
recurgea  la  leacuri  empirice,  care  nu  dădeau  întotdeauna  cele  mai  bune 
rezultate. 

Iannis  şi  Krimalda  erau  originari  de  pe  insula  Pelopones.  Refugiaţi 
împreună  cu  părinţii  de  teama  stăpânirii  otomane,  cei  doi  tineri  s-au 
cunoscut  în  localitatea  portuară  Liapedes,  unde  se  stabiliseră  familiile 
lor.  După  căsătorie,  s-au  angrenat  în  comerţul  cu  haine,  care  le-a  asigurat 
necesarul  de  bani  pentru  existenţă.  Iannis  îşi  făcea  mereu  prieteni  printre 
marinarii  de  pe  corăbiile  care  soseau  la  ţărm,  cumpărând  de  la  ei  haine 
vechi  şi  noi,  la  preţuri  de  nimic.  Nevasta  lui,  Krimalda,  le  spăla,  le  cosea, 
le  vopsea,  le  făcea  ca  noi,  după  care  le  scotea  la  vânzare  în  curtea  casei. 

Fetele  au  ajutat-o  la  lucru  de  cum  au  fost  în  stare  să  muncească 
alături  de  ea.  Băieţii  au  învăţat  să  sorteze  hainele,  să  negocieze  preţurile 
şi  să  ducă  marfa  la  casele  clienţilor  dornici  să  o  cumpere.  La  16  ani, 
Ghiorghis  a  plecat  cu  o  corabie  veneţiană  pentru  a  aduce  mărfuri  noi 
destinate  vânzării  în  Korfu.  După  3  ani  l-a  urmat  şi  Ranko,  astfel 
devenind  amândoi  marinari  pe  vase  comerciale. 

Surorile  lor  au  avut  destine  foarte  diferite.  Iva,  mezina,  a  fost  răpită 
de  un  marinar  italian,  plecând  cu  el  în  Genova,  unde  şi-au  întemeiat  o 
familie.  Fata  mijlocie,  Granna,  s-a  încumetat  să  plece  în  nordul 
Peloponesului  pentru  a-şi  vizita  rudele  rămase  acolo.  O  însoţea  un 
prieten  al  lui  Iannis  care  cunoştea  limba  turcilor.  Coborând  de  pe 
corabie,  doi  turci  din  paza  de  coastă  au  răpit-o  pe  fată,  după  care  au 
vândut-o  unui  negustor  bogat.  Spre  norocul  ei,  Granna  a  ajuns  una  dintre 
nevestele  acestuia,  trăind  destul  de  bine  până  la  bătrâneţe. 

Fata  cea  mare,  ALEXIA,  s-a  îndrăgostit  de  un  marinar  veneţian  care, 
prieten  cu  tatăl  ei,  i-a  vizitat  de  multe  ori  în  casă,  aducându-le  haine 
pentru  vânzare.  Giordano  Stibbi  locuia  cu  părinţii  şi  sora  lui  în  casa  lor 

din  Veneţia.  Avea  24  de  ani  când  a  cunoscut-o  pe  frumoasa  grecoaică.  Şi- 
a  încercat  norocul,  cerând-o  în  căsătorie.  ALEXIA  l-a  acceptat  drept  soţ, 
iar  după  nuntă  s-au  mutat  în  casa  cumpărată  de  el  în  apropiere  de  malul 
mării.  Giordano  iubea  mult  Grecia,  reuşind  să  o  cunoască  de  la  nord  la 
sud  şi  de  la  est  la  vest,  dar  numai  în  zonele  litorale. 

Cele  două  familii,  Kristodulu  şi  Stibbi  şi-au  intensificat  comerţul  cu 
haine  recondiţionate,  care  le-au  adus  mari  profituri.  în  clipele  de 
relaxare,  când  soţul  se  afla  acasă,  ALEXIA  cânta  melodii  învăţate  de  la 
mama  şi  bunicile  ei,  cântece  vechi  populare,  care  se  transmiteau  prin  viu 
grai,  nefiind  scrise  nicăieri.  Femeia  cunoştea  multe  melodii  frumoase,  cu 
care  îşi  delecta  musafirii  la  petrecerile  între  rude,  dar  le  folosea  şi  pentru 
adormirea  copiilor  săi. 

Fata  ei  (Kristina)  şi  băiatul  (Karolis)  au  crescut  în  atmosfera  paşnică 
şi  muzicală  oferită  de  mama  lor.  Kristina,  moştenind  frumuseţea  fizică  şi 
vocea  minunată  a  ALEXIEI,  a  fost  remarcată  de  un  compozitor  german, 
venit  într-o  călătorie  de  agrement  pe  insulă.  Rudolf  s-a  căsătorit  cu  ea, 
după  care  a  dus-o  în  ţara  lui. 

Karolis  a  plecat  pe  mare,  lucrând  ca  marinar  pe  diverse  corăbii, 
având  nevoie  de  bani  pentru  a-şi  întreţine  familia. 

Iannis,  trecut  de  prima  tinereţe,  abia  dacă  mai  putea  să  muncească, 
din  cauza  bolii  de  oase  care  îl  chinuia  de  mulţi  ani.  Cât  timp  copiii  au  fost 
minori,  ALEXIA  a  muncit  din  greu  pentru  a-i  întreţine.  Comerţul  cu 
haine  aducea  profituri  sporadice,  iar  locuitorii  deveniseră  sătui  de  ele. 
Până  la  plecarea  Kristinei  în  Germania,  amândouă  au  dat  concerte  intr- 
un  pavilion  din  grădina  casei,  la  care  invitaţii  plăteau  fiecare  cât  putea. 

După  plecarea  fetei,  vocea  ALEXIEI  s-a  oprit  parţial,  din  cauza 
durerii  provocate  de  despărţirea  lor.  Femeia  s-a  închis  în  sine,  iar  vorbele 
îi  ieşeau  cu  mare  greutate  din  gură.  Nu  a  mai  cântat  niciodată  de  atunci. 
La  56  de  ani  era  îmbătrânită  înainte  de  vreme,  bolnavă  cu  inima  şi 
ficatul,  având  dureri  pe  care  greu  reuşea  să  le  calmeze.  Iannis,  bolnav  şi 
el,  o  înţelegea,  dar  nu  se  pricepea  să  o  ajute. 

Plecarea  din  viaţa  a  ALEXIEI  s-a  produs  în  aceeaşi  zi  în  care  Kristina 
a  murit  la  naşterea  celui  de-al  doilea  copil.  Sufletele  celor  două  femei  s- 
au  regăsit  pe  lumea  cealaltă,  după  o  lungă  despărţire  în  timpul  vieţii. 
Giordano  a  mai  trăit  câţiva  ani,  de  dragul  fiului  său,  care  îl  implora  de 
multe  ori  să  nu  îl  părăsească. 

Nina  Petre 
1  octombrie  2012 

De  cum  am  citit  numele  de  Alexia,  curiozitatea  mea  a  fost  la  cote 
maxime,  deoarece  primul  nostru  născut  ar  fi  trebuit  să  poarte  numele  de 
Alexia,  aşa  după  cum  era  dorinţa  tatălui  său.  Pe  lume  a  venit  un  băieţel  şi 
astfel  a  trebuit  să  renunţăm  la  acest  nume,  însă  soţul  meu  speră  că  vom 
avea  şi  o  fetiţă  care  va  purta  numele  de  Alexia.  Nu  a  renunţat  la  idee. 
Sunt  foarte  curioasă  de  unde  a  avut  (şi  are)  această  atracţie  puternică 
pentru  numele  de  Alexia. 

Iubesc  marea  şi  asta  nu  ştiu  dacă  mi  se  trage  de  la  viaţa  trăită  la 
malul  mării,  însă  de  când  am  fost  prima  dată  la  mare,  mi-am  dorit  să 
revin  anual.  Am  fost  şi  în  Korfu,  la  marea  Ionică.  Nu  pot  să  spun  că  am 
avut  vreo  trăire  spirituală  sau  vreo  amintire.  Pot  să  spun  doar  că  insula 
Korfu  a  fost  prima  noastră  ieşire  peste  graniţă,  la  mare.  Acum  ,  după  cele 
ce  cunosc  despre  trecutul  meu  în  acea  zonă,  îmi  doresc  să  revin  pe  acele 
meleaguri . 

Am  observat  că,  din  toate  episoadele  mele  karmice  de  până  acum, 
doar  în  una  spiritul  meu  a  fost  întrupat  în  bărbat.  Care  să  fie  cauza?  Aşa 
după  cum  spuneam  mai  demult:  oare  întruparea  în  bărbat  aduce  după 
sine  o  încărcare  karmică  negativă?  Cel  puţin  aşa  a  reieşit  din  analiza  mea 
karmică  cu  întrupare  în  bărbat.  Acel  episod  m-a  făcut  să-mi  fie  foarte 
ruşine,  spre  deosebire  de  celelalte  episoade  în  care  întruparea  în  femeie 
a  adus  după  sine  satisfacţii. 

Mi-aş  fi  dorit  ca  în  vieţile  anterioare  să  fi  început  deja  căutările  mele 
spirituale.  în  afară  de  viaţa  în  care  mi-am  părăsit  familia  pentru  a  merge 
la  mănăstire,  nu  am  făcut  mai  nimic  pentru  sufletul  meu.  Am  fost  leneşă 
şi  asta  mă  deprimă.  în  acele  vremuri,  în  care  timpul  se  scurgea  parcă  mai 
încet,  era  momentul  ideal  pentru  căutările  spirituale.  Azi,  când  totul  se 
derulează  în  viteză  maximă,  când  nu  mai  ai  timp  pentru  familia  ta  şi  nici 
pentru  tine,  mi  se  pare  mult  mai  greu  să-ţi  găseşti  timp  pentru  căutări. 

Eu  am  avut  noroc.  La  un  moment  dat  în  viaţa  mea,  timpul  a  ţinut 
cu  mine  şi  am  avut  ocazia  să  mă  dedic  căutărilor.  Atunci  am  citit  tot  ce 
m-a  atras  din  punct  de  vedere  spiritual. 

Acum  a  venit  timpul  să  pun  în  aplicare  cele  citite  şi  îmi  place  că, 
atunci  când  mă  lovesc  de  o  problemă,  găsesc  mereu  răspunsul  în  mine. 
înţeleg  mai  multe  şi  îmi  doresc  să  înţeleg  şi  mai  mult.  Din  punctul  meu 
de  vedere,  e  esenţial  să  înţelegem  ceea  ce  ni  se  întâmplă  şi  ceea  ce  se 
întâmplă  în  jurul  nostru.  Am  înţeles  cum  să  privesc  o  problemă,  cum  să  o 
abordez.  înainte  disperam,  plângeam,  eram  distrusă,  ACUM  îmi  spun: 
„Ok  ,  cum  pot  să  trec  peste  asta?”  sau  „Ştiu  că  şi  această  problemă  are  o 
rezolvare,  depinde  de  mine  să  o  găsesc.”  sau  „Ok ,  care  e  cel  mai  rău  lucru 

în  care  poate  degenera  această  situaţie?”  şi  enumăr  situaţiile  şi  apoi  spun: 
„Ei  şi  ce?  pot  să  trec  şi  peste  asta!”.  Ştiu  că  totul  se  rezolvă,  intr-un  fel  sau 
altul,  dar  nu  mă  ataşez  sub  nicio  formă  de  o  anumită  rezolvare.  Nu-mi 
doresc  cu  disperare  ca  acea  problemă  să  se  rezolve  cum  vreau  eu.  Accept 
variante. 

4  octombrie  2012 


Episodul  6  -  EKIL 

Eroul  acestui  episod  este  turcul  EKIL  SURUM  (1425-1488).  El  s-a 
născut  intr-un  sat  din  zona  Munţilor  Bolu,  aceştia  aflându-se  în  nordul 
Turciei.  Nu  departe  de  vechiul  sat  s-a  dezvoltat  oraşul  Pazarkoy.  Părinţii 
lui  EKIL,  Kirin  (tatăl)  şi  Lasher  (mama),  au  avut  şapte  copii:  patru  băieţi 
(EKIL,  Sugdir,  Lamsig,  Erden)  şi  trei  fete  (Midih,  Loruk,  Iral). 

Kirin  era  muntean  din  moşi-strămoşi,  fiind  obişnuit  cu  viaţa  aspră  şi 
plină  de  privaţiuni.  Ocupaţiile  sale  zilnice  vizau  în  principal  asigurarea 
supravieţuirii  familiei  sale.  Omul  muncea  zi-lumină,  aducând  din  pădure 
lemne  şi  animale  vânate,  creştea  vite  şi  păsări.  Nevasta  lui,  Lasher, 
femeie  harnică  şi  modestă,  şi-a  crescut  copiii  în  atmosfera  de  muncă 
asiduă  care  marca  viaţa  oamenilor  de  condiţie  modestă. 

Fetele  au  învăţat  tot  ce  le  era  necesar  pentru  a  deveni,  la  rândul  lor, 
neveste  harnice  şi  mame  grijulii.  Au  reuşit  să  se  mărite  cu  ajutorul 
fraţilor  mai  mari,  EKIL  şi  Sugdir,  care  le-au  dat  unor  camarazi  de  oaste, 
militari  ca  şi  ei  în  solda  sultanului  Mahomed  II  Cuceritorul.  Toţi  cei  patru 
băieţi  ai  familiei  Surum  au  intrat  în  armata  otomană,  asemenea 
majorităţii  tinerilor  din  zona  munţilor  Bolu.  Pentru  ei,  armata  însemna 
deschiderea  spre  lume  şi  şansa  de  a-şi  asigura  o  viaţă  îmbelşugată. 

EKIL  a  plecat  din  casa  părinţilor  la  18  ani,  participând  la  numeroase 
lupte  duse  de  armata  otomană  pentru  instaurarea  stăpânirii  în  Balcani. 
Sultanul  Murad  II  şi-a  văzut  acest  vis  împlinit  în  anul  1444,  după  ce 
trupele  sale  au  învins  la  Varna  armata  unei  ligi  creştine,  deschizând  astfel 
calea  spre  supunerea  ţărilor  din  Balcani.  EKIL  s-a  aflat  în  focul  luptelor 
duse  pentru  cucerirea  Constantinopolului,  sub  conducerea  sultanului 
Mahomed  II  Cuceritorul.  Tânărul  militar  a  contribuit  astfel  la  sfârşitul 
Imperiului  Bizantin  şi  a  văzut  cu  ochii  săi  noua  capitală  a  Imperiului, 
oraşul  Istanbul,  fostul  Constantinopol. 

Având  deja  30  de  ani,  eroului  nostru  îi  venise  vremea  de  însurătoare. 
Foarte  pretenţios  la  femei,  dorea  neapărat  să  îşi  ia  de  nevastă  o  fată 
cuminte,  frumoasă,  provenind  dintr-o  familie  onorabilă  şi  cu  ceva  avere. 

EKIL  era  foarte  voinic,  frumos  la  chip,  aprig  la  mânie,  dar  politicos  în 
comportarea  cu  femeile.  Multe  l-ar  fi  vrut  de  bărbat,  fete  şi  femei  văduve, 
întâlnite  în  numeroasele  localităţi  prin  care  staţionase  temporar  cu 
regimentul  său.  Ajuns  ofiţer,  prin  înălţarea  în  rang  datorită  curajului  şi 
abilităţii  deosebite  demonstrate  în  numeroase  lupte,  EKIL  dorea  să  aibă 
o  familie  reuşită,  în  care  copiii  să  reprezinte  unica  sa  raţiune  de  a  trăi. 

Aleasa  inimii  sale  a  fost  o  fată  din  Serbia,  ţară  cucerită  de  otomani  în 
timpul  domniei  lui  Mahomed  II.  Ranika  Visarovici,  fiică  de  boier  din 
Vojvodina,  a  ajuns  nevasta  militarului  turc,  în  urma  învoielii  dintre 
acesta  cu  tatăl  ei.  Plăcându-1  pe  bărbatul  care  îndrăznise  să  îi  propună 
plecarea  definitivă  în  ţinuturi  îndepărtate  fără  a-i  da  asigurarea  că  va  mai 
reveni  vreodată  în  ţărişoara  ei,  Ranika  s-a  lăsat  dusă  de  valul  vieţii,  fără  a 
mai  privi  înapoi  spre  casa  părintească. 

După  îndelungi  peripeţii  pe  drumul  spre  Turcia,  au  ajuns  în  munţii 
Bolu,  fiind  primiţi  cu  bucurie  de  părinţii  lui  EKIL,  rămaşi  singuri  după 
plecarea  tuturor  copiilor  la  treburile  lor.  Având  34  de  ani  şi  ceva  avere 
ascunsă  în  casa  lui  din  Pazarkoy,  EKIL  şi-a  luat  nevasta  şi  părinţii, 
plecând  pentru  totdeauna  din  satul  natal. 

Ranika  s-a  bucurat  de  respectul  şi  afecţiunea  socrilor  săi,  care  au 
ajutat-o  la  creşterea  celor  şase  copii,  aceştia  sosind  după  fiecare  şedere 
mai  îndelungată  a  bărbatului  sau  în  rarele  concedii  pe  care  le  primea. 
Profund  devotat  sultanului  Mahomed  II  Cuceritorul,  EKIL  a  stat  în 
armată  până  la  sfârşitul  domniei  acestuia.  La  56  de  ani,  şi-a  luat  rămas 
bun  de  la  viaţa  militară,  dorind  să  îşi  vadă  de  sănătate  şi  de  viitorul 
numeroşilor  săi  copii. 

A  mai  trăit  încă  7  ani,  fiind  răpus  de  o  boală  mai  veche  la  plămâni,  de 
care  nu  reuşise  să  scape  cu  niciun  fel  de  leac.  Văduva  Ranika,  femeie 
cinstită,  având  un  caracter  ferm,  şi-a  împărţit  toată  averea  rămasă  de  la 
bărbatul  ei  în  mod  egal  între  cei  şase  copii  ai  săi.  Fetele,  Sanka,  Idorna  şi 
Mirhe,  s-au  măritat  cu  negustori  bogaţi,  care  le-au  apreciat  mult  pentru 
zestrea  importantă  primită  de  la  mama  lor.  Fraţii  Roguk,  Randuher  şi 
Marral  au  investit  banii  primiţi  ca  moştenire  în  afaceri  cu  armament  şi 
echipamente  de  luptă,  ajungând  foarte  bogaţi  prin  afacerile  cu  şefii  din 
armată.  Aflând  încă  din  copilărie  despre  numeroasele  pericole  prin  care 
trecuse  tatăl  lor  în  timpul  vieţii  de  militar,  niciunul  dintre  cei  şase  copii  ai 
acestuia  nu  a  vrut  să  aibă  militari  în  familie.  Aşa  a  luat  fiinţă  clanul 
negustorilor  din  Pazarkoy,  descendenţi  ai  curajosului  luptător  otoman. 

RĂSPUNSUL  NINEI 

Dragă  Simona,  în  vremurile  de  astăzi,  oamenii  se  ocupă  mai  mult  de 
spiritualitate  decât  în  secolele  trecute,  fiindcă  au  libertate  în  gândire  şi 

exprimare,  acces  nelimitat  la  izvoarele  culturii,  iar  evoluţia  fiinţei  umane 
nu  mai  poate  fi  îngrădită  prin  canoane  religioase,  războaie  „sfinte”  sau 
alte  mijloace  de  acţiune  ale  forţelor  întunericului. 

Ai  o  dilemă  în  legătură  cu  natura  karmei  preluate  de  la  antecesorii 
femei  sau  bărbaţi.  Trebuie  să  ţinem  cont  de  faptul  că,  în  istoria  omenirii, 
rolul  femeilor  a  fost  de  a  trăi  în  umbra  bărbaţilor.  Obligaţia  femeii 
căsătorite  era  de  a  se  supune  bărbatului  şi  de  a-i  dărui  cât  mai  mulţi 
urmaşi.  Bărbaţii  aveau  un  comportament  dur,  fiindcă  aşa  era  viaţa  în 
acele  vremuri.  Dar  să  ştii  că  existau  şi  multe  excepţii:  femei  rele, 
destrăbălate  şi  bărbaţi  cumsecade,  paşnici,  buni  familişti. 

NinaPetre 
1  noiembrie  2012 


COMENTARIUL  SIMONEI 

începând  să  citesc  „Călătoria  Sufletelor”  de  M  Newton,  am  ajuns  la 
un  capitol  unde  se  descria  (de  către  o  persoană  în  transă  hipnotică)  ce  se 
întâmplă  cu  sufletele  care  fac  rău  altor  fiinţe  în  viaţa  terestră.  Şi  mi- am 
adus  aminte  de  prima  mea  analiza  karmică,  respectiv  italianul  Ruggiero. 
Mi-a  rămas  întipărit  în  memorie  faptul  că  siluia  femeile,  ameninţându-le 
cu  cuţitul . 

După  acel  episod  karmic,  am  observat  că  nu  mi-aţi  mai  dat  detalii 
despre  apucăturile  negative  ale  antecesorilor  mei  spirituali.  M-ar  ajuta 
să  ştiu  ce  greşeli  au  făcut  în  întrupările  lor  pentru  a  conştientiza  mai  bine 
la  ce  trebuie  să  lucrez  acum  . 

în  ceea  ce  priveşte  turcul  nostru,  nu  am  găsit  descrierea  exactă  a 
faptului  că  era  un  războinic  sângeros,  că  a  omorât  mulţi,  mulţi  oameni, 
că  jefuia  oamenii  pentru  a  acumula  averi  materiale  şi  cine  ştie  câte  alte 
orgii  a  mai  făcut. 

Aşa  după  cum,  din  punct  de  vedere  temperamental,  nu  m-am  asociat 
deloc  cu  Ruggiero,  tot  astfel  simt  şi  faţă  de  turcul  nostru...  nicio 
similitudine.  Poate  ceva  în  mine  refuza  să  creadă  că  aş  fi  în  stare  de  astfel 
de  atrocităţi.  Dar  voi  rumega  îndelung  această  poveste  şi  voi  vedea  la  ce 
concluzii  voi  ajunge.  Aceste  analize  karmice  nu  cred  că  trebuie  să  le  citesc 
ca  pe  nişte  poveşti  nemuritoare  cu  eroi  războinici  şi  soţii  frumoase  din 
ţări  îndepărtate.  Aici  sunt  substraturi  de  observat  şi  niciodată  nu  vei 
vedea  ce  este  sub  apă  până  nu  te  vei  fi  concentrat  să  vezi  până  acolo.  La 
început  vezi  doar  suprafaţa  apei,  apoi,  pe  măsură  ce  scrutezi  suprafaţa, 
ajungi  şi  în  adâncuri... 

15  decembrie  2012 

RĂSPUNSUL  NINEI 

în  primul  rând,  doresc  să  îţi  spun  că  nu  trebuie  să  te  identifici  cu 
încarnările  anterioare  ale  spiritului  tău.  Am  scris  în  site-ul  meu  despre 
tendinţa  greşită  a  unor  oameni  de  a  crede  că  au  mai  trăit  şi  în  alte  vieţi. 
Am  subliniat  atunci  că  fiecare  fiinţă  umană  este  unică,  ea  neputând  fi 
clonată  nici  în  trecut  şi  nici  în  prezent.  Nici  măcar  două  clone  nu  sunt 
identice,  ele  având  sufletele  şi  spiritele  diferite. 

Relaţia  dintre  omul  actual  şi  încarnările  anterioare  ale  spiritului  este 
cea  de  înrudire  spirituală,  aşa  cum  relaţia  cu  strămoşii  săi  genetici  este 
aceea  de  a  avea  în  comun  ADN-ul  şi  toate  asemănările  generate  de  el. 
Odată  ce  ai  aflat  poveştile  de  viaţă  ale  unora  dintre  antecesorii  tăi 
spirituali,  trebuie  să  eviţi  a  te  transpune  în  pielea  acelor  oameni.  Este 
necesar  să  îi  priveşti  că  pe  nişte  rude  îndepărtate  de  la  care  ţi  s-au 
transmis  pe  cale  karmică  unele  asemănări,  deosebiri  sau  obiceiuri  de 
viaţă. 

Considerându-1  pe  Ruggiero  drept  „vărul”  tău  din  alte  timpuri,  vei 
înţelege  imediat  ce  ai  de  făcut:  să  eviţi  violenţa  în  gândurile  şi  faptele 
tale,  să  îţi  educi  fiul  în  aşa  fel  încât  să  nu  devină  un  sadic  în  privinţa 
femeilor,  iar  pe  soţul  tău  să  nu  îl  provoci  la  scene  violente.  De  fapt,  pe  soţ 
l-ai  testat  deja  în  perioada  ameninţărilor  cu  divorţul.  Predispoziţia  spre 
duritate  în  relaţia  cu  soţul  tău  ai  dovedit-o  din  plin,  aşa  că  nu  te  poţi 
îndoi  de  karma  „războinică”  preluată  de  la  Ruggiero  sau  Ekil.  Nu  este 
necesar  să  cunoşti  miile  de  ticăloşii  săvârşite  de  aceşti  doi  bărbaţi.  îţi  poţi 
da  seama  foarte  clar  câte  crime  a  comis  soldatul  supus  unui  sultan 
otoman.  Important  este  ca  tu  să  dezaprobi  faptele  unor  antecesori 
ticăloşi,  nu  să  te  identifici  cu  ei. 

Rolul  meu  este  să  semnalez  elementele  de  karmă  bune  sau  rele  care 
se  află  în  relaţie  directă  cu  viaţa  actuală.  Karma  spirituală  a  fiecărui  om 
este  infinit  de  mare,  dar  numai  o  mică  parte  din  ea  îi  afectează  viaţa, 
acolo  unde  găseşte  locul  potrivit  de  acţiune.  Dacă  tu  eşti  un  om  paşnic, 
civilizat,  cu  o  gândire  elevată,  trecutul  reprobabil  al  lui  Ruggiero  sau  al 
turcului  nu  are  cum  să  te  copleşească,  îndemnându-te  la  fapte  rele.  Nu 
trebuie  să  suferi  din  cauza  antecesorilor  spirituali,  ci  să  îi  priveşti  cu 
înţelepciune,  străduindu-te  să  eviţi  sau  să  corectezi  faptele  lor  rele  şi  să 
încerci  a  continua  faptele  lor  bune. 

Lecţiile  de  viaţă  apar  la  tot  pasul,  atât  în  trecut,  cât  şi  în  prezent. 
Trebuie  doar  să  le  preiei  pe  cele  care  se  potrivesc  modului  tău  de  gândire 
şi  de  acţiune. 

Karma  spirituală  acţionează  ca  apa  care  se  scurge  printre  pietrele  din 
albia  unui  râu:  unele  sunt  erodate  mai  mult,  altele  mai  puţin.  întreaga 

karmă  o  posedă  doar  spiritul.  încarnările  sale  succesive  sunt  nişte  biete 
fiinţe  umane  obligate  să  îşi  trăiască  viaţa  după  cum  se  pricep  şi  după  cum 
le  permite  societatea.  Zestrea  lor  karmică  poate  fi  mai  uşoară  sau  mai 
grea,  decisivă  fiind  influenţa  spiritului,  conformă  cu  interesele  lui  de 
evoluţie. 

Ceea  ce  ai  de  făcut  în  continuare  este  să  devii  cât  mai  optimistă, 
ridicându-ţi  astfel  nivelul  vibraţiilor  mentale.  Toţi  oamenii  au  bucurii  şi 
necazuri,  dar  cei  care  privesc  greutăţile  vieţii  ca  pe  nişte  obstacole 
inerente  ce  trebuie  depăşite  sunt  mai  puţin  afectaţi  de  supărări  şi  stări 
depresive. 

îy  decembrie  2012 


COMENTARIUL  SIMONEI 

După  episodul  cu  turcul  Ekil,  am  realizat  mai  bine  problemele  pe 
care  le  am  de  rezolvat  aici,  dar  şi  motivele  pentru  care  anumite  lucruri 
mi  s-au  întâmplat.  Acum  am  realizat  de  ce  în  copilărie  am  primit  atâta 
bătaie  de  la  tata  şi  de  ce  m-a  supus  unor  pedepse  crunte,  umilitoare.  îmi 
amintesc  şi  acum  urmele  lăsate  de  cureaua  lui  cu  catarame  de  metal  pe 
corpul  meu,  sau  de  strigătele  mele  de  disperare  când  m-a  încuiat  în 
beciul  blocului  pentru  că  nu  am  reuşit  să  învăţ  singură  tabla  înmulţirii, 
senzaţia  de  sufocare  pe  care  am  simţit-o,  sau  de  ruşinea  pe  care  am 
simţit-o  când,  pe  la  10  ani,  m-a  dezbrăcat  în  pielea  goală  şi  m-a  scos  afară 
din  casă  şi  mă  vedeau  toţi  vecinii  pentru  că  luasem  un  7  la  matematică, 
îmi  amintesc  tot  şi  multă  vreme  i-am  purtat  pică  pentru  toate  astea. 
După  30  ani,  însă,  am  început  să  pricep  că  cele  întâmplate  nu  au  fost 
întâmplătoare  şi  am  început  să  iert  şi  chiar  să  simt  că-i  mulţumesc 
pentru  ceea  ce  a  făcut.  Toate  acelea  au  fost  spre  binele  sufletului  meu, 
toate  cele  întâmplate  m-au  ajutat  pe  mine  să  nu  devin  violentă  cu  copilul 
meu  atunci  când  simţeam  că  scot  flăcări  de  nervi  (au  un  dar  copiii  ăştia 
de  a-ţi  pune  răbdarea  la  încercare...),  m-au  ajutat  să-mi  ţin  în  frâu 
agresivitatea.  Tot  timpul  mă  gândeam  că  eu  nu  voi  proceda  aşa  cum  tata 
a  procedat  cu  mine.  Probabil,  dacă  tata  nu  s-ar  fi  comportat  aşa,  eu  nu  aş 
fi  ştiut  ce  e  suferinţa  fizică  şi  poate  aş  fi  devenit  agresivă  cu  propriul  meu 
copil,  fără  să  înţeleg  ce  e  în  sufleţelul  lui. 

într-o  scrisoare,  vă  spuneam  că  am  observat  că  încarnările  în  trup  de 
bărbat  scot  la  iveală  tot  ce  e  mai  urât  dintr-un  suflet.  Cred  că  această 
teorie  mi  se  aplică  în  special  mie.  Probabil,  atunci  când  am  scris  acele 
rânduri  trebuia  să  fac  analogia  cu  mine  şi  nu  cu  alţi  bărbaţi.  Acum  am 
înţeles.  Aceasta  este  problema  mea.  Tocmai  de  aceea  la  mine  predomină 
încarnările  în  femeie,  pentru  că,  în  acest  fel,  sensibilitatea,  iubirea, 

înţelegerea  pot  ieşi  la  iveală.  Marea  provocare  a  spiritului  meu  va  fi 
încarnarea  în  trup  de  bărbat.  Acum  ştiu  la  ce  să  lucrez,  voi  şti  ce  trebuie 
corectat. 

Vă  mulţumesc  din  suflet  pentru  ajutor!  Fără  dumneavoastră  nu  aş  fi 
conştientizat  această  problemă  pe  care  trebuie  să  o  rezolv.  Fiţi 
binecuvântată  pentru  tot! 

îg  decembrie  2012 


Episodul  7  -  ILLONA 

Eroina  episodului  spiritual  este  unguroaica  ILLONA  MIHELES 
(1358-1410).  Ea  s-a  născut  în  oraşul  Szeged,  construit  lângă  râul  Tisza 
(Tisa),  fiind  unica  fată  a  cavalerului  Janos  Miheles,  slujitor  credincios  al 
regelui  Ludovic  cel  Mare  de  Anjou. 

Soţia  lui  Janos,  Haszetta,  a  adus  pe  lume  patru  copii.  Fraţii  ILLONEI 
se  numeau  Martin,  Mihaly,  Radoln.  Soţul  ei  fiind  mereu  plecat  la  luptele 
purtate  de  rege  pentru  cucerirea  unor  noi  teritorii,  Haszetta  şi-a  crescut 
copiii  ca  o  femeie  nobilă,  bogată,  înconjurată  de  slujitori  credincioşi. 
Băieţii,  fii  de  cavaler,  au  considerat  drept  o  datorie  de  onoare  să  îşi 
slujească  ţara  şi  suveranul,  îmbrăcând  haina  militară. 

ILLONA,  copilul  cel  mai  mic,  şi-a  aşteptat  resemnată  norocul  de  a-şi 
găsi  un  soţ  potrivit  rangului  său  nobiliar.  Norocul  i  s-a  ivit  pe  când  avea 
18  ani,  fiind  cerută  în  căsătorie  de  cavalerul  Arnold  Paskany,  un  tânăr 
capricios  în  vârstă  de  26  de  ani.  Fiu  de  cavaler,  posesor  al  unei  moşii  pe 
malul  Tisei,  trecuse  prin  viaţă  bucurându-se  de  femei  şi  bani  mulţi, 
primiţi  în  schimbul  supunerii  sale  faţă  de  rege. 

După  căsătorie,  ILLONA  a  văzut  cu  cine  se  măritase,  încercând  să 
înţeleagă  cât  i-a  fost  norocul  şi  cât  ghinionul.  Educată  de  mama  ei  în 
spiritul  supunerii  faţă  de  bărbatul  destinat  să-i  devină  soţ,  s-a  retras  în 
liniştea  conacului  din  afara  oraşului,  ocupându-se  de  creşterea  celor  trei 
copii  şi  de  supravegherea  bunului  mers  al  treburilor  pe  moşie. 

Fiica  ei,  Alberta,  i-a  moştenit  talentul  literar,  fata  povestind  în 
voluminosul  jurnal  toate  împrejurările  deosebite  prin  care  trecea.  Tibor 
şi  Peter,  fraţii  mai  mici,  aveau  mereu  câte  ceva  de  învăţat  de  la  maestrul 
de  lupte,  un  fost  militar,  retras  din  carieră  din  cauza  rănilor  grave  primite 
în  războaie. 

Anul  1382  i-a  adus  ILLONEI  două  evenimente  majore:  naşterea 
celui  de-al  doilea  copil,  Tibor,  şi  venirea  la  putere  a  noului  rege  al 
Ungariei,  Sigismund  de  Luxemburg,  suveran  ambiţios,  sever  şi  pus  pe 

fapte  mari.  Prin  forţa  împrejurărilor,  cavalerul  Arnold,  soţul  eroinei 
noastre,  a  fost  nevoit  să  renunţe  la  obiceiul  cămătăriei,  din  care  obţinea 
sume  mari  de  bani,  folosite  noaptea  la  jocurile  de  noroc.  La  urechile 
soţiei  ajungeau  tot  felul  de  zvonuri  despre  aventurile  lui  Arnold,  dar  ea  se 
prefăcea  că  nu  le  crede  şi  nu  le  lua  în  seamă.  Familia  însemna  totul 
pentru  ILLONA,  femeia  acceptând  ideea  că  niciun  militar  nu  putea  fi  un 
sfânt. 

Anii  au  trecut,  fiecare  şi-a  văzut  de  treburile  lui,  dar  aparenta  linişte 
ce  domnea  în  casă  nu  a  fost  de  netulburat.  Vestea  zdrobirii  armatei 
cruciaţilor  conduşi  de  Sigismund  în  lupta  de  la  Nicopole  din  anul  1396,  a 
provocat  panică  în  toată  ţara.  Armata  otomană,  având  în  frunte  pe 
cumplitul  sultan  Baiazid  I,  şi-a  făcut  din  Ungaria  o  ţintă  preferată  a 
expediţiilor  de  jaf.  Arnold,  grav  rănit  în  luptă,  a  fost  adus  acasă  de 
camarazi  inimoşi,  bărbatul  zbătându-se  între  viaţă  şi  moarte  câteva 
săptămâni.  Avea  doar  46  de  ani,  iar  cariera  lui  militară  se  încheiase.  Şi-a 
păstrat  rangul  de  cavaler.  Mai  mult  chiar,  a  primit  o  moşie  şi  o  sumă  de 
bani  în  dar  de  la  suveranul  ţării,  drept  răsplată  pentru  devotamentul  şi 
curajul  dovedite  în  timpul  vieţii  militare. 

După  însănătoşire,  Arnold  şi-a  reluat  obiceiul  cămătăresc  şi  cel  al 
jocurilor  de  noroc.  Practic,  familia  ILLONEI  s-a  scindat  în  două:  ea 
locuia  la  ţară  împreună  cu  copiii,  care  încă  erau  minori,  iar  soţul  ei  îşi 
petrecea  majoritatea  timpului  în  casa  din  Szeged,  cumpărată  din  banii 
primiţi  în  schimbul  serviciilor  militare.  De  dragul  copiilor,  dorind 
neapărat  să  le  asigure  o  viaţă  prielnică  dezvoltării  normale,  ILLONA  s-a 
lăsat  călăuzită  de  instinctul  matern  şi  demnitatea  de  femeie  bine  educată, 
pentru  a  face  faţă  tuturor  încercărilor  vieţii. 

Arnold  a  mai  trăit  4  ani,  fiind  răpus  de  o  infecţie  la  un  picior,  ca 
recidivă  a  unei  răni  vechi,  căpătată  într-o  luptă  grea.  Rămasă  văduvă  la 
42  de  ani,  posesoare  a  unei  averi  suficiente  pentru  a-şi  înzestra  copiii  cu 
foarte  necesara  dotă,  ILLONA  a  mai  trăit  încă  10  ani,  păstrându-şi 
prestigiul  de  mamă  excelentă  şi  nobilă,  cu  o  poziţie  demnă  în  societate. 
Firea  sa  mereu  calmă  şi  sfătuitoare  a  ajutat-o  să  supravieţuiască  în 
condiţiile  unei  căsnicii  dificile,  greu  de  suportat  pentru  femeile  prea 
sensibile  şi  orgolioase.  Puternic  influenţată  de  oamenii  Bisericii,  care  se 
străduiau  să  promoveze  în  societate  iubirea  de  oameni,  dreptatea  şi 
menţinerea  unei  stări  de  pace,  ILLONA  a  trecut  prin  viaţă  cu  demnitate  şi 
discreţie,  resemnată  şi  înţelegătoare  a  păcatelor  omeneşti.  A  fost  o  femeie 
perfect  încadrată  în  mediul  social  din  acele  vremuri. 

Nina  Petre 
15  februarie  2013 


NINA  PETRE  -  Vieţile  anterioare  ale  spiritului  -  Completări  Voi. 7 


pag.  116 


COMENTARIUL  SIMONEI 


în  ceea  ce  o  priveşte  pe  Illona  Miheles,  pot  să  spun  doar  că  îmi  pare 
foarte  rău  pentru  viaţa  pe  care  a  trebuit  să  o  petreacă  într-o  continuă 
aşteptare  a  soţului  „rătăcit”  .  E  grav  că  acest  episod  s-a  repetat  în  viaţa 
mea  actuală.  Asta  înseamnă  că  din  acea  viaţă  ori  nu  am  învăţat  ce  trebuia 
să  învăţ,  ori  a  trebuit  să  reiau  acest  tip  de  suferinţă  pentru  a  mă  purifica. 
Mă  întristează  acest  aspect,  mai  ales  că,  văzând  acestea,  am  impresia  că 
aceste  reîncarnări  nu  se  vor  termina  niciodată.  Suntem  supuşi  greşelilor 
atât  timp  cât  nu  suntem  ancoraţi  în  divin,  iar  această  ancorare  nu  ştiu 
cum  să  o  stabilesc.  Am  impresia  că-mi  scapă  ceva  şi  nu  ştiu  ce. 

Nu  am  uitat  umilinţele  peste  care  am  trecut  în  această  viaţă,  însă  le- 
am  ascuns  adânc  în  subconştient  pentru  a  nu  fi  „infectată”  cu  energia  lor 
negativă.  Nu  simt  nimic  când  mă  gândesc  la  ele.  Sunt  imună. 

22  februarie  2013 


Episodul  8  -  ONTHA 

Eroina  episodului  spiritual  este  olandeza  ONTHA  SKRIMDT  (1279- 
1341),  care  s-a  născut  în  Amsterdam. 

Amsterdam,  localitate  situată  pe  cursul  râului  Amstel,  centru 
comercial  pentru  peşte  sărat  şi  cereale,  o  obţinut  drepturile  de  oraş  în 
1318,  devenind  capitala  Olandei.  Ulterior,  a  extins  reţeaua  de  comerţ 
propriu  de-a  lungul  Mării  Nordului,  asigurându-şi  chiar  accesul  liber 
către  Marea  Baltică. 

Părinţii  ONTHEI  erau  evrei  refugiaţi  din  Spania,  în  urma  unor 
persecuţii  religioase.  Ludwig  (tatăl)  avea  ocupaţia  de  pantofar  şi  negustor 
de  încălţăminte.  Riltha  (mama)  deţinea  o  cofetărie  mică  unde  vindea 
prăjituri  şi  diverse  alte  dulciuri.  Singurii  copii  ai  soţilor  Skrimdt  erau  cele 
două  fete,  ONTHA  şi  Rughla.  Veniturile  familiei  erau  suficiente  pentru 
nevoile  zilnice,  dar  nu  şi  pentru  acumularea  unei  mici  averi  ce  urma  să  le 
fie  dată  fetelor  ca  zestre.  Dornice  de  carte,  ele  au  urmat  anii  de  şcoală 
generală,  mulţumindu-se  cu  atât,  deoarece  părinţii  nu  aveau  bani  să  le 
trimită  mai  departe  la  studii. 

La  17  ani,  ONTHEI  i  s-a  propus  angajarea  ca  supraveghetoare  a 
copiilor  unei  familii  bogate,  care  cumpăra  pantofi  de  la  tatăl  ei.  Stăpânul 
casei,  negustor  foarte  bogat,  având  4  corăbii  destinate  comerţului 
maritim,  i-a  încredinţat  ONTHEI  postul  de  guvernantă  pentru  cei  cinci 
copii  ai  săi,  minori  cu  toţii.  Timp  de  un  an,  cât  a  lucrat  la  familia  Veen, 
ONTHA  s-a  delectat  cu  lectura  unor  cărţi  interesante  din  biblioteca 

stăpânului,  la  care  avea  acces  prin  bunăvoinţa  nevestei  lui.  Uneori,  i  se 
permitea  să  stea  lângă  copii  la  reuniunile  de  familie,  unde  erau  primiţi  cei 
mai  buni  prieteni  ai  stăpânilor,  printre  care  şi  numeroşi  oameni  de 
afaceri. 

într-o  zi,  l-a  cunoscut  pe  tânărul  navigator  Wald  Haarling,  care 
venise  cu  scopul  de  a  primi  o  comandă  de  marfă  pe  care  urma  să  o  aducă 
din  Orientul  Mijlociu.  Wald  avea  26  de  ani  când  a  văzut-o  pe  ONTHA 
pentru  prima  oară.  Fata  abia  împlinise  18  ani,  era  foarte  lăudată  de 
stăpânii  casei  şi  îşi  aştepta  liniştită  norocul  de  a-şi  găsi  un  soţ.  Revenind 
după  câteva  luni  din  călătoria  sa  îndepărtată,  Wald  a  cerut-o  în  căsătorie, 
obţinând  acceptul  stăpânilor,  ca  şi  al  părinţilor  ei. 

Viaţa  de  familie  a  ONTHEI  a  început  în  casa  mare  şi  frumoasă  a 
soţului,  situată  în  localitatea  portuară  Den  Helder,  situată  pe  ţărmul 
Mării  Nordului.  Wald  provenea  şi  el  din  părinţi  evrei,  plecaţi  din  Franţa 
de  teama  răzbunării  unor  negustori  autohtoni,  cărora  le  făceau 
concurenţă  la  negoţul  lor  cu  vinuri.  Wald,  moştenind  de  la  părinţi 
înclinaţia  spre  negustorie,  dar  având  şi  chemarea  apelor,  s-a  îmbarcat  la 
17  ani  din  dorinţa  de  a  afla  tainele  comerţului  naval,  extrem  de  profitabil 
pentru  proprietarii  corăbiilor  care  transportau  mărfurile  la  mare 
distanţă.  La  vârsta  de  26  de  ani,  când  se  hotărâse  să  îşi  întemeieze  o 
familie,  tânărul  avea  deja  o  casă  impozantă,  unde  locuia  cu  părinţii  săi,  şi 
o  corabie  numai  a  lui,  pe  care  călătorea  în  ţări  îndepărtate. 

Wald  aducea  din  ţările  orientale  produse  exotice  şi  articole  de  lux: 
mirodenii,  untdelemn,  curmale,  smochine,  stofe  scumpe,  mătăsuri, 
obiecte  din  piele  artistic  lucrate,  esenţe  pentru  parfumuri.  Obişnuia  să 
exporte  metale  preţioase,  piei  de  urs,  spade  şi  pumnale.  Preţiosul  mineral 
denumit  alaun,  absolut  necesar  manufacturilor  de  textile  pentru 
degresarea  fibrelor  şi  fixarea  culorii  ţesăturilor,  îl  procura  de  la  negustorii 
sirieni. 

ONTHA  s-a  obişnuit  repede  cu  plecările  şi  revenirile  soţului,  ajutată 
fiind  de  sfaturile  părinţilor  lui.  Ranel  (tatăl)  şi  Karin  (mama)  îşi  iubeau 
cu  disperare  unicul  copil  rămas  în  viaţă,  pe  ceilalţi  trei  pierzându-i  la 
doar  câteva  luni  de  viaţă,  din  cauza  unor  boli  care  ucideau  mulţi  copilaşi 
înainte  de  a  împlini  un  an.  Deşi  stăteau  cu  sufletul  la  gură  până  când  îl 
vedeau  apărând  în  curte,  Ranel  şi  Karin  se  fereau  de  privirile 
pătrunzătoare  ale  ONTHEI,  ca  nu  cumva  să  o  influenţeze  şi  pe  ea  cu 
temerile  lor. 

Neavând  alte  preocupări  zilnice  decât  treburile  gospodăreşti, 
ONTHA  s-a  bucurat  enorm  când  şi-a  dat  seama  că  va  deveni  mamă.  La 
un  an  după  nuntă,  a  născut  primul  copil,  o  fetiţă  frumoasă  pe  care  au 
botezat-o  Kristin.  După  2  ani,  a  venit  pe  lume  frăţiorul  ei,  Hans.  A  urmat 

încă  o  fetiţă,  Zolte,  şi  cel  de-al  doilea  băieţel,  Dannor.  Având  din  ce  să 
trăiască  împreună  cu  familia,  ONTHA  s-a  dedicat  creşterii  copiilor,  fiind 
ajutată  cu  multă  bunăvoinţa  de  soacra  ei.  Wald  sosea  încărcat  cu  daruri 
alese,  bani  mulţi  şi  mărfuri  scumpe  destinate  vânzării,  de  care  se  ocupa 
tatăl  său,  sporind  astfel  averea  familiei. 

Pe  măsură  ce  treceau  anii,  Wald  devenea  din  ce  în  ce  mai  trist, 
simţind  pe  pielea  lui  presiunea  puternică  a  monopolului  negustorilor 
creştini  din  diverse  ţări  asupra  celor  evrei  care  nu  acceptau  să  fie 
creştinaţi.  La  39  de  ani,  când  copiii  erau  încă  minori,  Wald  a  fost  ucis  de 
mercenarii  unui  negustor  local,  căruia  îi  făcea  concurenţă  cu  mărfurile 
aduse  de  el.  ONTHA,  rămasă  văduvă  la  doar  31  de  ani,  cu  patru  copii  de 
crescut,  a  încercat  să  se  sinucidă  din  cauza  disperării,  fiind  găsită  de 
soacra  ei  când  încă  nu  îşi  dăduse  duhul.  Din  cauza  cantităţii  de  otravă 
înghiţită,  femeia  a  rămas  cu  ficatul  şi  rinichii  bolnavi  pentru  tot  restul 
vieţii.  Doar  bucuria  de  a-şi  vedea  copiii  sănătoşi  a  mai  ţinut-o  în  viaţă. 
Socrii  ei  au  mai  trăit  câţiva  ani,  plecând  la  odihna  veşnică  după  ce  i-au 
lăsat  ONTHEI  şi  nepoţilor  întreaga  lor  avere. 

De  teama  persecuţiilor  religioase  care,  pornite  din  sudul  Europei, 
avansau  treptat  spre  ţările  nordice,  ONTHA  a  acceptat  să  fie  creştinată 
împreună  cu  cei  patru  copii,  salvându-şi  astfel  propria  viaţă,  averea  şi 
viitorul  urmaşilor  ei.  Decizia  sa  curajoasă  a  ajutat-o  să  trăiască  liniştită 
până  la  sfârşitul  zilelor.  La  62  de  ani,  când  şi-a  luat  rămas  bun  de  la  cei 
dragi,  era  o  doamnă  foarte  respectată  în  oraş,  mai  ales  pentru  operele 
sale  de  binefacere,  prin  care  ajuta  multe  familii  sărace  să  supravieţuiască 
şi  să  îşi  dea  copiii  la  studii. 

Una  dintre  fetiţele  ajutate  de  ea  i-a  devenit  noră,  ca  soţie  a  lui  Hans. 
Fetele  ei,  Kristin  şi  Zolte,  căsătorite  cu  negustori  înstăriţi,  i-au  dăruit  şase 
nepoţi.  De  la  Hans  şi  Dannor  a  avut  şapte  nepoţi.  Fiii  ei  au  călcat  pe 
urmele  tatălui,  călătorind  cu  corăbiile  lor  în  ţări  îndepărtate,  de  unde 
aduceau  mărfuri  preţioase. 

în  ultima  perioadă  a  vieţii,  ONTHA  avusese  mai  mult  decât  alte 
femei:  bani,  bijuterii,  o  casă  mare,  terenuri  fertile  în  apropierea 
localităţii,  copii  şi  nepoţi  care  îi  dăruiau  numai  bucurii.  Totuşi,  tristeţea 
ei  era  copleşitoare.  De  când  îi  murise  bărbatul,  purtase  numai  haine  de 
culoare  neagră  şi  nu  participase  ani  de  zile  la  nicio  petrecere  din  casele 
prietenilor  copiilor  săi.  Apariţia  ei  în  acele  case  întrista  pe  toată  lumea, 
fiind  invitată  numai  atunci  când  se  discuta  fără  muzică  şi  dans. 
Simţindu-se  rău  din  cauza  durerilor  atroce  din  zona  rinichilor  şi  ficatului, 
femeia  şi-a  presimţit  sfârşitul  apropiat.  Chemaţi  de  menajeră  sa 
credincioasă,  copiii  au  sosit  cât  au  putut  de  repede,  reuşind  să  o  mai 
găsească  în  viaţă.  După  înmormântare,  deschizând  testamentul  lăsat  de 

mama  lor,  au  aflat  că  ea  le  împărţea  toată  averea  în  mod  egal,  din  dorinţa 
de  a  fi  pace  între  ei  şi  după  ce  vor  rămâne  fără  mamă. 

Dragă  Simona,  o  chestiune  deosebită,  în  accepţia  mea,  este  tendinţa 
ta  de  a  fi  pedepsită  pe  nedrept  pentru  fapte  de  care  nu  te-ai  făcut 
vinovată.  Mai  mult  chiar,  ţi  s-a  întâmplat  să  fii  foarte  corectă,  iar  alţii  să 
te  acuze  de  incorectitudine.  Găsim  aici  o  situaţie  similară  cu  cea  prin  care 
au  trecut  evreii  timp  de  sute  de  ani,  fiind  persecutaţi  pentru  dorinţa  lor 
de  a-şi  păstra  religia  tradiţională  sau  pentru  că  s-au  dovedit  a  fi  mai  buni 
negustori  decât  rivalii  lor  creştini. 

Nina  Petre 
18  aprilie  2013 


COMENTARIUL  SIMONEI 

Este  mai  mult  decât  evident  că  spiritul  meu  preferă  încarnările  în 
trupuri  de  gen  feminin. 

Evident  mai  este  şi  faptul  că  aceste  episoade  parcă  s-ar  repeta  (ca 
acţiuni),  se  schimbă  doar  decorul  şi  personajele.  Bunăoară,  episodul 
karmic  8  seamănă  aproape  perfect  cu  episodul  karmic  2  (Ontha  versus 
Carmen).  Tot  aşa,  unguroaica  Ilona  vs  Simona. 

Asemănări  se  mai  regăsesc  şi  în  perioada  căsătoriei:  Eu  l-am 
cunoscut  pe  soţul  meu  la  18  ani,  Illona  şi-a  cunoscut  soţul  tot  la  18  ani, 
Ontha  şi-a  cunoscut  soţul  la  18  ani,  Ines  l-a  cunoscut  pe  Eduardo  tot  la  18 
ani. 

Se  pare  că  sunt  multe  coincidenţe  între  aceste  vieţi.  Şi  acestea  sunt 
doar  cele  care  mi  le  amintesc.  Oare  sunt  întâmplătoare? 

în  plus,  corăbiile,  afacerile  pe  mare  sunt  foarte  des  întâlnite  în  aceste 
vieţi.  Dacă  acest  spirit  nu  este  încarnat  în  bărbat,  atunci  soţul  face  negoţ 
pe  mare,  iar  dacă  şi-a  însuşit  un  trup  bărbătesc,  este  atras  de  corăbii, 
negoţ  pe  mare  (vezi  italianul  Alberto  care  pleacă  de  acasă  la  13  ani  cu  o 
corabie).  Sunt  destul  de  multe  puncte  comune  între  aceste  vieţi. 

22  aprilie  2013 


Episodul  9  -  RUNCAD 

Eroul  episodului  spiritual  este  maorul  neo-zeelandez  RUNCAD 
(1203-1252).  El  a  văzut  lumina  zilei  într-o  mică  aşezare  pescărească 
situată  pe  malul  golfului  denumit  ulterior  Ahipara,  în  apropierea  Capului 
Tauroa,  acesta  aflându-se  în  vestul  Insulei  de  Nord. 

Strămoşii  lui  RUNCAD,  făcând  parte  din  populaţia  maori,  au 
călătorit  spre  sud  pornind  de  pe  insulele  Polineziei  încă  din  secolul  9.  în 
secolul  13,  cel  în  care  a  trăit  eroul  nostru,  pe  Insula  de  Nord  a  Noii 
Zeelande  existau  deja  numeroase  sate  ale  maorilor,  oamenii  ocupându-se 
cu  pescuitul,  agricultura,  meşteşugurile,  vânătoarea. 

Părinţii  lui  RUNCAD  se  numeau  Bunk  (tatăl)  şi  Ratiki  (mama).  Bunk 
avea  drept  ocupaţie  principală  pescuitul  în  apa  Mării  Tasmaniei.  Nevasta 
lui,  Ratiki,  vedea  toată  ziua  de  gospodărie  şi  numeroşii  săi  copii.  Femeile 
din  satul  lor  năşteau  mulţi  copii,  gândindu-se  că  o  parte  dintre  ei  vor 
muri  din  cauza  bolilor  sau  a  vietăţilor  agresive  şi  veninoase.  Dintre  cei 
unsprezece  copii  născuţi  de  Ratiki,  doar  trei  au  supravieţuit,  reuşind  să 
apuce  vârsta  maturităţii.  Printre  ei,  doar  unul  era  băiat:  RUNCAD,  spre 
fericirea  părinţilor  săi.  în  satul  lor  se  spunea  că  o  casă  fără  băieţi  era  ca 
pasărea  fără  aripi.  Surorile  lui  RUNCAD,  mai  mici  ca  vârstă  decât  el,  se 
numeau  Sikkene  şi  Wakiri. 

Casa  familiei  era  făcută  din  bârne,  acoperişul  fiind  fixat  cu  stâlpi  de 
lemn  care  purtau  pe  ei  chipurile  sculptate  ale  strămoşilor  lui  Bunk,  pe 
care  îi  venerau  cu  toţii.  întreaga  populaţie  a  satului  avea  cultul 
strămoşilor.  La  marginea  satului,  se  afla  un  loc  liniştit  unde  se  adunau 
locuitorii  în  zilele  de  odihnă,  discutând  despre  problemele  comunităţii  şi 
povestindu-şi  fiecare  amintirile  despre  strămoşi,  transmise  prin  viu  grai 
de  la  o  generaţie  la  alta. 

încă  de  mic,  RUNCAD  a  participat  la  adunările  celor  mari, 
înţelegând  importanţa  vitală  a  respectării  sfaturilor  celor  mai  în  vârstă. 
Ocupaţia  de  bază  a  tatălui  său  nu  prea  îi  plăcea.  El  se  temea  de  apa 
golfului,  plină  de  vietăţi  prădătoare,  care  uciseseră  numeroşi  pescari. 
Plutele  şi  bărcile  de  pe  care  pescuiau  bărbaţii  se  puteau  rupe  oricând,  iar 
prinderea  peştilor  cu  mâna  reprezenta  un  adevărat  pericol.  Chiar  şi 
mânuirea  plaselor  în  care  se  adunau  peşti,  crabi,  moluşte  şi  alte  vietăţi 
mici  presupunea  o  muncă  grea  şi  periculoasă.  Uneltele  folosite  erau 
făcute  din  bucăţi  de  piatră,  scoici,  oase  sau  din  carapace  de  broască 
ţestoasă.  Pescuitul  cu  aruncarea  suliţei  din  barca  se  făcea  mai  ales 
noaptea,  când  afară  era  mai  răcoare.  Apariţia  rechinilor  în  apropierea 
bărcilor  era  o  adevărată  provocare  pentru  pescari,  ei  jucându-se  adeseori 
cu  moartea.  Ajunşi  acasă  cu  prada  comestibilă,  Bunk  şi  RUNCAD  o 
ajutau  pe  Ratiki  să  frigă  vietăţile  pe  pietre  încinse  la  foc. 

Venindu-i  vremea  de  însurătoare,  la  23  de  ani,  RUNCAD  a  plecat 
spre  sud,  în  căutarea  unei  fete  pe  placul  său,  fiindcă  nu  găsise  niciuna 
potrivită  cu  el  în  comunitatea  de  pe  ţărm.  Poposind  într-un  sat  mai  mare 
decât  cel  din  care  plecase,  aflat  la  distanţă  de  două  zile  de  mers  pe  jos, 
tânărul  a  fost  plăcut  impresionat  de  aspectul  îngrijit  al  colibelor  din 


NINA  PETRE  -  Vieţile  anterioare  ale  spiritului  -  Completări  Voi. 7 


pag.  121 


lemn,  de  terenurile  cultivate  cu  in  şi  legume,  dar  mai  ales  de  amabilitatea 
maorilor  care  l-au  întâmpinat.  Fiind  singur  şi  neînarmat,  RUNCAD  nu 
le-a  trezit  suspiciuni,  iar  bărbaţii  apăruţi  în  faţa  lui  şi-au  înfipt  suliţele  în 
pământ.  Limbajul  în  care  li  s-a  adresat  fiind  asemănător  cu  al  lor,  s-au 
putut  înţelege  uşor.  RUNCAD  le-a  spus  de  la  început  că  se  afla  în 
căutarea  unei  neveste,  în  satul  său  de  pe  malul  apei  nefiind  niciuna 
potrivită  cu  el. 

Noii  săteni  l-au  adăpostit  cu  bucurie  în  coliba  unei  fete  de  15  ani  care 
fusese  măritată  doar  câteva  luni,  bărbatul  ei  fiind  ucis  de  un  şarpe 
veninos.  Nirri,  care  la  15  ani  îşi  pierduse  speranţa  că  va  mai  primi  vreun 
bărbat  din  partea  comunităţii  satului,  s-a  bucurat  enorm  la  vederea  lui 
RUNCAD.  Tânărul  era  înalt,  voinic,  frumos  la  chip,  având  trăsăturile 
specifice  etniei  maorilor.  Viaţa  lui  de  bărbat  căsătorit,  începută  după  un 
ritual  care  a  durat  câteva  zile  şi  nopţi,  a  fost  întreruptă  peste  26  de  ani, 
prin  moartea  sa  neprevăzută. 

Nirri  i-a  dăruit  cinci  copii,  care  au  supravieţuit,  spre  bucuria  celor 
doi  părinţi.  Fetele  lor,  Nadu,  Mikino  şi  Radeli,  au  crescut  harnice, 
ascultătoare,  iar  grupul  de  înţelepţi  ai  satului  le-au  dat  unor  bărbaţi  tineri 
şi  gospodari.  Fraţii  lor,  Ohdu  şi  Midurru,  erau  trecuţi  de  20  de  ani  când 
le-a  murit  tatăl,  acesta  fiind  ucis  de  soţul  unei  femei  dintr-un  sat  vecin. 

Parcela  de  pământ  cultivată  cu  batate  şi  alte  legume  de  către 
RUNCAD  şi  Nirri  se  învecina  cu  cea  a  unei  familii  în  care  femeia  era 
deosebit  de  frumoasă.  îndrăgostindu-se  de  nevasta  vecinului,  RUNCAD 
i-a  vizitat  de  mai  multe  ori,  stârnind  gelozia  lui.  Cum  răzbunarea 
maorilor  nu  cunoştea  limite  atunci  când  îşi  simţeau  familia  ameninţată, 
vecinul  i-a  dat  câteva  avertismente  lui  RUNCAD  ca  să  nu  mai  calce  pe 
pământul  său.  într-o  seară,  aflând  că  vecinul  plecase  până  a  doua  zi  cu 
treburi  în  alt  sat,  eroul  nostru  s-a  apropiat  de  coliba  lor,  fiind  prins  de 
băieţii  care  ieşiseră  la  auzirea  paşilor  lui.  L-au  străpuns  cu  suliţele,  fără  a 
şti  cine  era,  din  cauza  întunericului  profund.  în  zorii  zilei,  cadavrul  lui 
RUNCAD  a  fost  identificat,  iar  tot  satul  s-a  îngrozit  la  vederea  lui.  După 
ce  l-au  îngropat  fără  a-i  face  ritualul  de  înmormântare,  sfatul  bătrânilor  a 
dat  poruncă  pentru  toţi  locuitorii  satului  să  nu  mai  primească  bărbaţi 
străini  în  case.  La  doar  49  de  ani,  RUNCAD  cel  harnic  şi  cinstit  a  murit  ca 
un  răufăcător,  cu  toate  că  nu  apucase  să  îi  facă  niciun  fel  de  avansuri 
nevestei  vecinului. 

Este  foarte  trist  finalul  acestei  vieţi  trăite  în  muncă  grea,  cinste  şi 
corectitudine  faţă  de  cei  din  jur.  Cu  toată  comportarea  demnă  a  lui 
RUNCAD  până  la  incidentul  „îndrăgostirii”  de  vecina  lui,  el  a  fost 
pedepsit  cu  moartea.  Pedeapsa  capitală  i-a  venit  pe  nepusă  masă,  fiindcă 
îndrăznise  să  se  apropie  noaptea  de  coliba  vecinilor.  Maorii  aveau  reguli 

stricte  de  convieţuire,  iar  corectitudinea  în  comportare  era  obligatorie 
pentru  toată  lumea.  în  caz  contrar,  pedepsele  erau  dure. 

Nina  Petre 
29  iulie  2013 


Episodul  10  -  SARDIN 

Episodul  spiritual  îl  are  ca  erou  pe  negustorul  persan  SARDIN 
BASHRAVIL  (1124-1178).  El  s-a  născut  într-o  localitate  portuară  de  pe 
malul  Mării  Caspice.  în  apropierea  ei  s-a  dezvoltat  importantul  oraş 
Siazan,  aflat  la  nord  de  Baku  (actuala  capitală  a  Republicii  Azerbaidjan). 

Teritoriul  Azerbaidjanului  a  aparţinut  încă  din  antichitate 
Imperiului  Persan.  Cucerit  de  Alexandru  cel  Mare,  a  fost  dat  în  stăpânire 
nobilului  iranian  Atropates.  Urmaşii  acestuia  l-au  cedat  Romei,  care  l-a 
deţinut  temporar.  Partea  nordică  a  ţării,  cunoscută  sub  numele  de 
Albania,  a  adoptat  creştinismul.  Restul  teritoriului,  inclus  în  Imperiul 
Sasanid  (în  secolele  3-7  d.Hr),  a  îmbrăţişat  zoroastrismul.  Ocupat  de 
arabi  în  anul  651,  Azerbaidjanul  a  devenit  o  parte  a  lumii  islamice.  în 
secolele  11-13,  localnicii  de  origine  iraniană  au  fost  asimilaţi  de  populaţia 
turcică  venită  dinspre  Europa.  Sinteza  etnică  rezultată  a  constituit 
poporul  azer.  în  secolele  13-14,  Azerbaidjanul  a  fost  cucerit  de  mongolii 
conduşi  de  Ginghis-Han.  în  secolele  16-17  a  devenit  motiv  de  dispută 
între  Imperiul  Otoman  şi  Persia.  După  1805  a  început  expansiunea  rusă. 
Regiunea  Baku  a  fost  anexată  de  Imperiul  Rus  în  anul  1813.  Restul  ţării  a 
rămas  în  componenţa  Persiei  (Iranului). 

Părinţii  lui  SARDIN  erau  persani.  Kordhal  (tatăl)  şi  Iller  (mama)  au 
avut  trei  copii:  SARDIN,  unicul  fiu,  era  mai  în  vârstă  decât  surorile  lui, 
Yudun  şi  Arned.  Kordhal  îşi  întreţinea  familia  prin  activitatea  lui  de 
negustor  pe  Marea  Caspică.  Omul  avea  o  corabie  mică,  la  bordul  căreia  se 
puteau  depozita  cantităţi  mari  de  mărfuri,  pe  care  Kordhal  le  transporta 
între  porturile  din  vestul  şi  din  sudul  Mării  Caspice.  Iller,  nevasta  lui,  fără 
a  avea  pretenţii  de  mare  doamnă,  vindea  într-un  depozit  din  apropierea 
casei  o  parte  dintre  mărfurile  aduse  de  soţul  ei. 

Copiii  au  crescut  în  această  atmosferă  de  activitate  febrilă,  învăţând 
de  mici  să  deosebească  mărfurile  bune  de  cele  proaste  şi  să  negocieze 
preţurile  cu  posibilii  clienţi.  Kordhal  aducea  acasă  doar  mărfurile  pe  care 
nu  reuşea  să  le  vândă  direct  de  pe  corabie  în  diverse  porturi.  Fiind  un 
negustor  angrosist,  comercializa  în  principal  baloturi  cu  ţesături  de 
mătase,  bumbac  şi  lână,  covoare  şi  parfumuri  rafinate  aduse  din  Persia. 

Cele  două  fete,  Yudin  şi  Arned,  erau  înnebunite  după  mătăsurile 
strălucitoare  şi  parfumurile  făcute  din  esenţe  rare. 

SARDIN,  imitându-şi  tatăl  în  toate  gesturile,  devenise  la  doar  15  ani 
un  negustor  abil,  bun  cunoscător  al  calităţii  mărfurilor  aduse  de  Kordhal. 
Dorind  să  cunoască  traseele  comerciale,  băiatul  şi-a  început  activitatea 
de  negustor  naval  de  îndată  ce  a  împlinit  16  ani.  Corabia  familiei,  prea 
mică  şi  uzată,  a  fost  vândută  unui  negustor  mai  modest  decât  ei.  La  suma 
obţinută  au  adăugat  o  pungă  cu  aur,  reuşind  astfel  să  îşi  cumpere  o 
corabie  mare,  nouă  şi  încăpătoare.  După  câteva  drumuri  între  porturile 
azere  şi  cele  iraniene,  cei  doi  negustori,  tată  şi  fiu,  s-au  îndreptat  spre 
nord,  intenţionând  să  intre  pe  fluviul  Volga.  Vânzarea  mărfurilor  în 
localităţile  de  pe  malul  Volgăi,  situate  în  zona  sudică  a  fluviului,  le-au 
adus  profituri  imense. 

Revenind  acasă,  SARDIN  s-a  pregătit  de  nuntă  cu  aleasa  inimii  sale, 
Lyero,  care  îi  fusese  făgăduită  încă  din  copilărie.  El  avea  doar  17  ani,  iar 
fata,  16.  Casa  lor  cea  nouă  semăna  cu  un  palat  înconjurat  de  o  grădină 
superbă,  iar  cei  patru  servitori  munceau  toată  ziua.  SARDIN,  plecat 
mereu  pe  mare,  ajungea  în  mijlocul  familiei  fără  a-i  anunţa  pe  cei  din 
casă.  Toate  revenirile  sale  reprezentau  surprize  mari,  omul  sosind 
încărcat  cu  mărfuri  şi  cadouri. 

Lyero  i-a  dăruit  doi  copii:  fata  se  numea  Ornid,  iar  băiatul,  Osmad. 
Fericirea  lor  a  durat  doar  19  ani,  moartea  femeii  căzând  ca  un  trăsnet  în 
sufletele  celorlalţi.  Lyero  avea  35  de  ani  şi  dorea  să  mai  devină  mamă, 
după  ce  pierduse  câteva  sarcini.  SARDIN  plecase  liniştit  pe  mare, 
crezând  că  soţia  lui,  însărcinată  în  6  luni,  va  fi  bine  la  revenirea  lui.  Din 
păcate,  nu  a  mai  găsit-o  vie.  Femeia  pierduse  sarcina  şi  murise  la  naştere, 
cu  tot  cu  prunc. 

în  următorii  4  ani,  SARDIN  şi-a  plâns  amarnic  soţia  dispărută  dintre 
cei  vii.  Drumurile  pe  mare  s-au  rărit,  el  fiind  nevoit  să  stea  mai  mult 
alături  de  cei  doi  copii  minori,  care  îşi  plângeau  mama  disperaţi, 
împlinind  40  de  ani,  bărbatul  şi-a  adus  o  nouă  nevastă.  Un  negustor  turc 
stabilit  în  oraş  împreună  cu  un  grup  de  refugiaţi  sosiţi  din  ţinuturile 
estice,  i-a  oferit-o  pe  fata  lui  în  schimbul  unor  mărfuri  de  care  avea 
nevoie  spre  vânzare.  înţelegerea  s-a  făcut,  iar  noua  mamă  a  copiilor  lui 
SARDIN  a  sosit  în  casa  lor. 

Uimul  era  o  copilă  de  15  ani,  crescută  în  nesiguranţa  vieţii 
emigranţilor  şi  se  bucura  că,  în  sfârşit,  va  locui  într-o  casă  civilizată, 
având  familia  ei.  Prietenoasă  din  fire,  Uimul  s-a  înţeles  bine  cu  copiii 
bărbatului  ei,  dăruindu-i  şi  ea  doi  urmaşi,  amândoi  băieţi:  Erdokid  şi 
Sharran.  După  naşterea  fiului  cel  mic,  Sharran,  tatăl  său  a  renunţat  la 
comerţul  pe  apă,  mulţumindu-se  cu  ocupaţia  de  angrosist.  îşi  construise 

un  depozit  mare  lângă  ţărm,  unde  primea  şi  vindea  mărfuri  scumpe 
aduse  de  alţi  negustori.  Munca  nu  era  obositoare,  iar  el  putea  fi  acasă 
oricând. 

Cei  trei  fii  săi  săi,  Osmad,  Erdokid  şi  Sharran,  l-au  ajutat  în 
permanenţă,  devenind  şi  ei  foarte  buni  comercianţi.  Părinţii  lui  SARDIN, 
ajunşi  oameni  bătrâni  şi  neputincioşi,  s-au  mutat  în  casa  lui  pentru  a 
scăpa  de  singurătate.  Cele  două  fete,  Yudun  şi  Arned,  căsătorite  cu 
negustori  persani,  plecaseră  cu  ei  în  ţara  lor. 

La  54  de  ani,  SARDIN  se  simţea  un  om  pe  deplin  fericit.  Avea  o 
nevastă  tânără  şi  patru  copii  minunaţi.  Primii  doi,  cei  mai  în  vârstă,  erau 
căsătoriţi,  bogaţi  şi  mulţumiţi  de  familiile  lor.  Cu  toate  că  avea  doar  54  de 
ani,  SARDIN  arăta  bine,  chiar  mai  tânăr  decât  era  în  realitate.  Totuşi,  pe 
dinăuntru  se  simţea  deja  bătrân.  Inima  îi  slăbise  de  la  moartea  primei 
soţii,  iar  organele  interne  parcă  urmau  poruncile  inimii.  Avea  zile  când  îl 
dureau  toate,  iar  nevasta  lui,  Uimul,  încerca  pe  el  tot  felul  de  leacuri. 
Femeia  refuza  să  creadă  că  soţul  şi  binefăcătorul  ei  se  apropia,  zi  de  zi,  de 
apusul  vieţii.  Cu  toate  acestea,  ireparabilul  s-a  produs. 

într-o  noapte  zbuciumată  de  o  furtună  pe  mare,  inima  lui  SARDIN  a 
încetat  să  mai  bată.  Cu  o  seară  înainte,  presimţindu-şi  sfârşitul,  i-a 
explicat  lui  Uimul  cum  să  împartă  averea  lor  celor  patru  copii,  astfel  încât 
să  nu  apară  vrajbă  între  ei.  După  înmormântare,  l-au  binecuvântat  cu 
toţii,  părinţi,  soţie,  copii  şi  nepoţi,  fiindcă  îi  făcuse  pe  toţi  fericiţi.  Mulţi 
ani  după  aceea,  l-au  pomenit  în  toate  rugăciunile  lor,  binecuvântându-i 
sufletul  şi  amintirea  pentru  tot  binele  lăsat  pe  Pământ.  Părinţii  l-au 
urmat  la  câteva  luni  după  dispariţia  lui.  Bătrânii  au  murit  unul  după 
altul,  Iller  urmându-şi  soţul  la  câteva  zile  după  ce  îl  îngropase. 

Nina  Petre 
27  august  2013 


COMENTARIUL  SIMONEI 

Observ  că  o  nouă  existenţă  se  petrece  pe  malul  mării,  din  nou 
corăbii,  negoţ  etc.  Impresia  mea  este  că  se  repetă  anumite  tipologii  de 
existenţă,  în  special  cele  ce  presupun  existenţa  la  malul  mării. 

Anul  acesta  se  împlinesc  2  ani  de  când  nu  am  mai  văzut  marea  şi 
sufăr  îngrozitor  din  această  cauză.  Nu  sufăr  pentru  că  îmi  lipseşte  plaja 
(bronzul)  la  malul  mării,  ci  îmi  lipseşte  MAREA.  Probabil  că  această 
suferinţă  se  datorează  faptului  că  marea  a  făcut  de  atâtea  ori  parte  din 
viaţa  mea;  şi  acum  face  parte  din  fiinţa  mea.  într-o  zi,  urmăream  un 
reportaj  la  TV  a  cărui  acţiune  se  desfăşura  la  malul  mării  şi  m-am  trezit 
cu  lacrimi  în  ochi  conştietizând  că  nici  în  acest  an  eu  nu  voi  vedea  marea. 

M-a  întristat  faptul  că  maorul  din  episodul  karmic  anterior  şi-a 
pierdut  viaţa  în  acele  condiţii.  Nu  avea  ce  să  caute  la  femeia  vecinului 
său.  Poate  a  primit  ce  merita.  în  schimb,  mă  bucur  că  persanul  Sardin  a 
avut  o  viaţă  corectă  şi  cinstită.  Se  pare  că  loviturile  nu  l-au  ocolit,  aşa 
după  cum  nu  ne  ocolesc  pe  nici  unii. 

Mai  nou,  am  o  nouă  imagine  a  situaţiei  în  care  un  bărbat  îşi  pierde 
soţia.  Această  imagine  mi-am  format-o  observând  în  anturajul  meu  (şi  în 
apropierea  anturajului  meu)  două  situaţii  recente  în  care  soţiile  (de 
vârsta  mea)  au  părăsit  această  lume,  având  încă  copii  de  crescut.  în 
ambele  situaţii  am  auzit  că  soţii  lor  nu  au  fost  uşă  de  biserică,  ci  din 
contră,  le-au  dat  multe  bătăi  de  cap  doamnelor.  Eu  zic  că  Dumnezeu  ne 
pedepseşte  atunci  când  ia  de  lângă  noi  pe  cineva  apropiat  atât  de 
prematur.  E  o  lecţie  pe  care  bărbatul  acela  trebuie  să  o  înveţe.  O  plată 
pentru  ceva  ce  a  făcut.  Probabil  că  şi  persanul  nostru,  SARDIN,  a  trebuit 
să  plătească  o  poliţă  grea  pentru  ceva  ce  a  făcut.  Poate  nu  a  fost  un  soţ 
chiar  atât  de  bun... 

2  septembrie  2013 


Episodul  11  -  ARHAD 

Eroina  episodului  spiritual  este  sirianca  ARHAD  MARRAS  (1080- 
1110).  Ea  s-a  născut  în  străvechiul  oraş  Alep.  Părinţii  ei,  Khalid  şi  Ashu, 
au  avut  patru  copii:  unica  fată,  ARHAD,  şi  fraţii  ei,  Rikil,  Dorhan  şi 
Mihrul.  Primul  copil  născut  de  Ashu  a  fost  fiul  cel  mare,  Rikil.  Urmau  ca 
vârstă  Dorhan,  ARHAD  şi  Mihrul.  Părinţii  se  ocupau  cu  negustoria, 
având  un  depozit  cu  marfă  şi  un  mic  magazin  alături  de  acesta. 

Oraşul  Alep  reprezenta  un  important  punct  de  intersecţie  între 
drumurile  comerciale  principale  care  uneau  Marea  Neagră,  Marea 
Caspică,  Marea  Mediterană,  Peninsula  Arabiei  şi  Anatolia  cu  ţările 
Orientului  îndepărtat.  în  perioada  vieţii  lui  ARHAD,  Alep  rămăsese  un 
oraş  cu  tradiţii  arabe,  cu  toate  că  aparţinea  unui  sultanat  al  turcilor 
selgiucizi.  Prosperă  provincie  bizantină,  Siria  a  fost  cucerită  de  arabi 
între  anii  634-636.  Odată  cu  stabilirea  la  Damasc  a  capitalei  Califatului 
Ommeyad,  Siria  a  reprezentat  centrul  lumii  arabe  mai  mult  de  un  secol 
(între  661-759).  Stăpânită  de  tulunizi  începând  din  anul  878,  apoi  de 
fatimizi  (între  976-1076),  a  ajuns  sub  dominaţia  selgiucizilor  în  anul 
1076,  cu  2  ani  înainte  de  naşterea  eroinei  noastre. 

Selgiucizii  au  înfiinţat  o  dinastie  turcă  musulmană  care  a  dominat 
Orientul  Apropiat  (Persia,  Siria,  Asia  Mică)  din  secolul  11  până  în  secolul 

13-  Imperiul  Selgiucid  şi-a  atins  apogeul  sub  domnia  lui  Malik  Shah,  în  a 
doua  jumătate  a  secolului  n.  Diverşii  moştenitori  ai  lui  Malik  au  divizat 
ulterior  Imperiul,  înfiinţând  sultanate  în  Persia,  Siria  şi  Asia  Mică. 

Dinastia  Selgiucizilor  s-a  remarcat  şi  prin  faptul  că  a  format 
numeroase  şcoli,  asigurând  astfel  înnoirea  sunnismului  (numele  uneia 
dintre  principalele  ramuri  ale  Islamului).  Sunnismul  reprezintă  curentul 
majoritar  în  Islam.  Dinastia  Selgiucizilor  a  condus  un  stat  feudal  în  Asia. 
în  perioada  de  apogeu  al  puterii  politice  şi  de  expasiune  teritorială 
maximă,  atinse  în  timpul  domniei  lui  Djalal  ad-Daula  Abu’l-Fath  Malik 
Shah  I,  cuprindea  în  hotarele  sale  teritoriul  (parţial  sau  în  întregime)  de 
astăzi  al  următoarelor  state:  Iran,  Georgia,  Armenia,  Azerbaidjan, 
Turkmenistan,  Afganistan,  Irak,  Arabia  Saudită,  Israel,  Iordania,  Liban, 
Siria  şi  Turcia.  în  Siria  s-a  constituit  o  formaţie  statală  prin  acordarea  de 
către  Marele  Selgiucid  Malik  Shah  fratelui  său  Tutush  a  teritoriului 
stăpânit  de  şeful  turcoman  Atsiz  ibn  Uvak. 

în  timpul  vieţii  lui  ARHAD  au  domnit  în  Siria  doi  sultani  selgiucizi: 

1)  Tadj  ad-Daula  Abu  Said  Tutush  ibn  Alp  Arslan,  care  l-a  ucis  în 
1079  pe  Atsiz  ibn  Uvak,  punând  stăpânire  pe  Damasc.  După  moartea  lui 
Malik  Shah  I,  l-a  ucis  şi  pe  Kasim  ad-Daula  Ak-Sunkur,  guvernatorul 
Alepului,  punând  stăpânire  şi  pe  acest  oraş.  După  moartea  lui  Tutush, 
stăpânirile  selgiucide  din  Siria  s-au  împărţit  între  cei  doi  fii  ai  săi,  Riduan 
şi  Dukak. 

2)  Riduan  ibn  Tutush  a  domnit  în  Alep  între  anii  1095-1113. 

Viaţa  comercială  a  oraşului  Alep  s-a  desfăşurat  în  continuare,  fără  a 
fi  influenţată  prea  mult  de  luptele  pentru  putere  ale  urmaşilor  lui  Malik 
Shah  I.  întreaga  familie  Marras  muncea,  cu  mic,  cu  mare,  în  depozitul  şi 
magazinul  care  îi  asigurau  existenţa.  Băieţii,  crescând  voinici  şi 
răzbătători,  îşi  ajutau  tatăl  la  desfacerea  lăzilor,  sacilor  şi  baloturilor  cu 
marfă.  Aşezarea  produselor  la  vedere,  sortarea  lor  şi  negocierea 
preţurilor  intrau  în  atribuţiile  lui  Ashu  şi  a  fiicei  sale,  fiind  ajutate  de 
două  vânzătoare.  De  la  negustorii  sosiţi  dinspre  Bagdad  primeau 
bumbac,  textile,  ceară,  obiecte  de  metal,  orez,  parfumuri,  pietre 
preţioase,  mirodenii,  camfor,  mătase,  fildeş,  lemn  de  abanos.  Aceste 
mărfuri  aduse  dinspre  Orient  pe  apă  şi  pe  uscat  erau  vândute  mai 
departe  unor  negustori  de  uscat  ce  soseau  din  Turcia,  Peninsula  Arabiei 
sau  nordul  Africii.  Tot  în  Alep  veneau  negustori  ce  făceau  legătura  cu 
marinarii  de  pe  corăbiile  ce  străbăteau  Marea  Mediterană,  Marea  Neagră 
şi  Marea  Caspică.  Alţii  traversau  Golful  Persic,  îndreptându-se  spre 
Orientul  îndepărtat. 

Khalid,  bun  familist,  având  o  nevastă  iubitoare  şi  patru  copii 
minunaţi,  se  ferea  să  participe  la  comerţul  cu  sclavi.  îşi  cumpărase  câţiva 

pentru  casă  şi  magazin,  dar  se  purta  cu  ei  ca  şi  cum  ar  fi  fost  oameni 
liberi.  în  schimb,  viitorul  său  ginere  îşi  făcuse  averea  mai  ales  prin 
intermedierea  vânzării  sclavilor. 

ARHAD  avea  21  de  ani  când,  în  sfârşit,  părinţii  ei  s-au  îndurat  să  i-o 
dea  negustorului  Yardak  Al  Diw,  un  bărbat  de  două  ori  mai  în  vârstă 
decât  fiica  lor.  La  42  de  ani,  Yardak  avea  deja  trei  copii  de  la  două  sclave 
care  locuiau  în  palatul  său.  Avusese  şi  o  nevastă,  care  murise  încercând  să 
nască  primul  copil.  Nici  cu  ARHAD  nu  a  avut  prea  mult  noroc,  ea 
decedând  la  naşterea  celui  de-al  treilea  copil. 

Obsedat  de  ideea  măririi  averii  sale,  Yardak  practica  un  comerţ 
intens,  fiind  multă  vreme  pe  an  plecat  de  acasă.  Pentru  a  pune  mâna  pe 
frumoasa  ARHAD,  le  dăduse  părinţilor  ei  mulţi  bani,  pietre  preţioase,  10 
cămile  şi  câţiva  sclavi.  Fiind  nevoit  să  cumpere  mărfuri  aduse  de  la  mari 
distanţe  pe  catâri,  asini  şi,  mai  ales,  cămile,  el  îşi  construise  la  marginea 
oraşului  un  caravanserai.  Acesta  era  un  han  mare  de  popas  pentru 
caravanele  care  soseau  cu  mărfuri.  Clădirea  cu  două  etaje  avea  o  curte 
imensă,  apărată  de  un  zid  înalt.  Camerele  mici,  complet  nemobilate, 
adăposteau  călătorii  ocazionali.  Servitorii  sclavi  se  agitau  întruna  ca  totul 
să  fie  pe  placul  stăpânului. 

Devenită  nevasta  lui  Yardak,  ARHAD  se  afla  cu  o  treaptă  mai  sus 
decât  sclavele  care  îi  făcuseră  acestuia  copii.  Dorind  să  o  ferească  de 
invidia  lor,  bărbatul  le-a  mutat  într-o  altă  casă,  izolându-le  de  noua  sa 
familie.  ARHAD,  obişnuită  cu  viaţa  liberă  din  casa  şi  depozitul  părinţilor, 
s-a  văzut  obligată  de  soţ  să  stea  mai  mult  în  casă  şi  grădină,  având  voie  să 
iasă  în  oraş  pentru  a-şi  vizita  rudele  numai  însoţită  de  două  slujnice  şi  un 
paznic.  Nu  i-a  fost  îngăduit  să  îşi  mai  ajute  părinţii  în  comerţul  lor  şi  nici 
să  viziteze  caravanseraiul.  Complet  izolată  de  ceea  ce  presupunea  munca 
negustorilor,  ARHAD  şi-a  ocupat  zilele  cu  îngrijirea  fiicei  sale,  Yuke,  pe 
care  a  născut-o  la  un  an  după  căsătorie.  Yuke  avea  3  anişori  când  mama 
ei  i-a  dăruit  o  surioară,  pe  Norhi. 

După  naşterea  lui  Norhi,  ARHAD  a  mai  trăit  doar  5  ani,  perioadă  în 
care  s-a  ocupat  de  fetiţe,  făcându-şi  timp  şi  pentru  pasiunea  ei  din 
copilărie:  ţesutul  covoarelor.  Acest  meşteşug,  învăţat  de  la  mama  şi 
bunica  ei  (care  încă  mai  trăia  lângă  Ashu),  era  moştenit  de  secole  pe  linie 
feminină.  ARHAD  ţesea  covoare  de  la  vârsta  de  6  ani.  Războiul  ei  de  ţesut 
rămăsese  în  casa  părinţilor,  dar  Yardak  îi  cumpărase  altul,  satisfăcându-i 
astfel  o  dorinţă  deseori  mărturisită. 

Viaţa  lui  Yardak  dusă  în  afara  casei  era  aproape  necunoscută  lui 
ARHAD.  Bărbatul  venea  şi  pleca  fără  a  povesti  mare  lucru  din  ceea  ce  i  se 
întâmplase  prin  alte  locuri.  Averea  lui  creştea  an  de  an,  fără  ca  ARHAD 

să  îi  poată  vedea  evidenţa  contabilă,  ţinută  cu  grijă,  în  mare  taină,  de  un 
socotitor  bine  plătit  de  Yardak. 

Cele  două  fetiţe  erau  marea  bucurie  a  mamei  lor.  Le  îngrijea  cu  mult 
devotament,  le  aducea  medici  şi  vraci  de  câte  ori  erau  bolnave,  le  îmbrăca 
în  mătăsuri  scumpe  aduse  din  China  şi  le  dădea  o  educaţie  potrivită 
domnişoarelor  bogate. 

La  30  de  ani,  rămânând  din  nou  însărcinată,  ARHAD  şi-a  dorit  să 
nască  pruncul.  Sarcina  s-a  dovedit  a  fi  dificilă,  pruncul  voinic  slăbind 
organismul  firav  al  delicatei  femei.  La  naştere,  cele  două  moaşe  au  scos 
copilul  cu  mare  greuate,  dar  pe  mamă  nu  au  reuşit  să  o  salveze.  Puternica 
hemoragie  post-natală,  generatoare  a  unei  infecţii  grave,  i-a  curmat  viaţa 
sărmanei  ARHAD.  S-a  stins  la  câteva  ore  după  naştere,  ca  o  lumânare  ce 
nu  mai  avea  aer. 

A  lăsat  în  urma  ei  trei  copii  minori  şi  un  soţ  care  şi-a  luat  altă 
nevastă  la  câteva  luni  după  moartea  ei.  Yardak  a  mai  trăit  11  ani,  timp  în 
care  noua  soţie  i-a  născut  şi  ea  trei  copii.  După  plecarea  lui  dintre  cei  vii, 
numeroşii  copii  s-au  luptat  pentru  împărţirea  uriaşei  averi,  ajungându-se 
chiar  la  folosirea  armelor.  Spiritele  celor  doi  părinţi,  Yardak  şi  ARHAD, 
priveau  neputincioase  la  discordia  rămasă  în  urma  lor. 

Nina  Petre 
14  octombrie  2013 


Episodul  12  -  KINER 

Episodul  spiritual  o  are  ca  eroină  pe  algerianca  KINER  ALDAVI 
(1013-1056).  Ea  s-a  născut  intr-un  sat  cu  populaţie  berberă  situat  în 
nordul  Algeriei,  putând  fi  localizat  astăzi  între  satul  Oued  şi  oraşul 
Arzew.  Părinţii  lui  KINER,  Yrden  (tatăl)  şi  Yadnu  (mama),  au  avut  şase 
copii,  dintre  care  au  rămas  în  viaţă  două  fete:  KINER  şi  sora  ei  mai 
tânără  cu  5  ani,  Nudni.  Ceilalţi  patru  copii  au  decedat  în  primele  luni  de 
viaţă,  din  cauza  unor  infecţii  grave. 

Teritoriul  Algeriei  fusese  locuit  în  antichitate  de  triburi  numide.  în 
perioada  dintre  secolele  1  î.Hr.  şi  1  d.Hr.  a  devenit  posesiune  romană, 
fiind  stăpânit  de  Imperiul  Roman  până  în  secolul  5.  Ţara  a  fost  ocupată 
de  vandali  (în  sec.  5-6),  de  bizantini  (în  sec.  6-7),  în  secolele  7-8  fiind 
cucerită  de  arabi  şi  inclusă  în  Califatul  Omeyad.  în  secolele  următoare, 
majoritatea  populaţiei  autohtone  a  adoptat  limba  arabă  şi  religia 
islamică.  Inclusă  în  Regatul  de  la  Tahert  (între  761  şi  909)  şi  în  Califatul 

Fatimid  (secolele  10-11),  Algeria  şi-a  cucerit  independenţa  sub  dinastia 
Hammadizilor  (care  a  stăpânit  ţara  în  secolele  11-12). 

în  perioada  vieţii  lui  KINER,  ţara  s-a  aflat  sub  două  dinastii:  cea  a 
Fatimizilor,  până  în  anul  1015,  şi  cea  a  Hammadizilor,  după  aceea. 
Fatimizii  se  considerau  descendenţi  din  Fatima,  fiica  profetului 
Muhammad  şi  soţia  lui  Aii,  al  patrulea  calif  ortodox.  Dinastia  califilor 
fatimizi  a  condus  un  stat  feudal  constituit  în  Ifrikiya  (pe  teritoriul  de 
astăzi  al  Tunisiei).  în  urma  unor  lupte  victorioase,  fatimizii  au  cucerit 
mai  multe  ţări,  printre  care  şi  Algeria.  Ultimul  calif  fatimid  care  a  domnit 
asupra  teritoriului  algerian  a  fost  Al  Hakim  bi-amr  Allah  (Abu  Aii  al- 
Mansur  ibn  al-Aziz).  în  anul  1015,  când  eroina  noastră  împlinise  2  ani, 
zona  de  vest  a  teritoriului  algerian  a  fost  cucerită  de  emirul  Hammad  ibn 
Buluggin  ibn  Ziri,  are  aparţinea  dinastiei  Hammadizilor.  El  a  domnit 
până  în  1028.  I-a  urmat  la  tron  emirul  Sharaf  ad-daula  al-Kaid  ibn 
Hammad  (1028-1054).  Ultimii  emiri  din  viaţa  lui  KINER  au  fost  Al- 
Muhsin  ibn  Kaid  (1054-1055)  şi  Buluggin  ibn  Muhammad  ibn  Hammad 
(1055-1062). 

Istoria  Algeriei  este  caracterizată  de  prezenţa  populaţiei  berbere, 
începând  cu  epoca  antică,  ea  şi-a  reafirmat  în  mod  constant  dorinţa  de 
independenţă,  mai  întâi  faţă  de  romani,  iar  după  aceea  faţă  de  arabi  şi 
turci.  Tot  tradiţională  este  şi  importanţa  comerţului,  datând  de  pe 
vremea  fenicienilor  şi  cartaginezilor,  îndeosebi  pe  ţărmul  algerian. 

După  căsătoria  cu  negustorul  Akhar,  viaţa  lui  KINER  a  fost  puternic 
influenţată  de  activitatea  comercială  a  acestuia.  Părinţii  fetei,  agricultori 
săraci,  s-au  bucurat  la  oferta  în  produse  alimentare  şi  piei  de  animale 
făcută  de  Akhar,  dorind  ca  în  schimbul  acestora  să  o  ia  cu  el  pe  KINER, 
care  avea  17  ani.  Tranzacţia  s-a  făcut  uşor,  întreaga  familie  imaginându-şi 
viaţa  nouă  care  o  aştepta  pe  tânăra  soţie  în  casa  negustorului  sosit  din 
Arzew.  KINER,  fericită  pentru  norocul  ce  dăduse  peste  ea,  având  ocazia 
să  scape  de  viaţa  primitivă  de  la  ţară,  nu  s-a  gândit  nicio  clipă  că  îşi 
asumă  riscuri  mari  plecând  de  la  părinţi  cu  primul  venit. 

în  Arzew,  port  comercial  de  pe  malul  Mării  Mediterane,  existau 
negustori  care  făcuseră  avere  cutreierând  pe  ţărmul  mării  spre  est  şi  vest 
sau  chiar  străbătând  apele  Mediteranei  la  bordul  unor  corăbii  purtătoare 
de  mărfuri  preţioase.  Casa  lui  Akhar  era  mare  şi  frumoasă,  adăpostindu-i 
şi  pe  părinţii  lui.  Yram,  tatăl  său,  era  un  comerciant  cu  experienţă,  care 
cutreierase  Mediterana  în  toate  direcţiile,  practicând  schimburi 
comerciale  avantajoase.  Nevasta  lui,  Ruhde,  foarte  bună  gospodină, 
provenea  de  la  ţară,  ca  şi  nora  ei. 

La  scurtă  vreme  după  sosire,  părinţii  lui  Akhar  i-au  mărturisit  lui 
KINER  că  fiul  lor  mai  avea  o  nevastă,  care  locuia  într-o  casă  de  la 

marginea  localităţii  împreună  cu  cei  doi  fii  ai  lor.  Obişnuită  să  audă  tot 
felul  de  noutăţi,  KINER  s-a  gândit  numai  la  binele  ei,  acceptând  cu 
seninătate  situaţia  prezentată  de  socrii  ei. 

La  scurtă  vreme  după  sosirea  lor,  Akhar  şi-a  luat  rămas  bun,  pornind 
la  drum  pe  corabia  tatălui  său.  îi  plăcea  meseria  lui,  fiindcă  îi  oferea 
şansa  de  a  călători  în  ţări  îndepărtate,  dar  şi  pentru  câştigurile 
importante  obţinute  din  schimbul  de  mărfuri.  Corabia  lui  transporta 
măsline,  piei,  lână,  bumbac,  curmale,  hârtie,  mătase,  lemne  preţioase, 
ceară,  obiecte  din  metal,  dar  şi  sclavi.  Toţi  servitorii  din  casa  erau  sclavi 
cumpăraţi  de  Akhar  la  târgul  săptămânal  de  pe  ţărm.  Prima  lui  nevastă 
era  tot  sclavă,  luată  de  la  un  negustor  care  o  adusese  în  Tripoli  tocmai  din 
ţinutul  Anatoliei. 

Ca  nevastă  „la  vedere”  a  negustorului,  KINER  se  bucura  de  respectul 
tuturor.  împreună  cu  soacra  ei,  muncea  zi  de  zi,  îndrumând  servitorii.  La 
19  ani,  a  născut  primul  copilaş,  o  fetiţă  frumoasă  care  a  primit  numele 
Inhan.  După  5  ani  a  apărut  frăţiorul  ei,  Muslir.  Yugdhar,  fiul  cel  mic,  a 
sosit  când  fratele  său  împlinise  5  anişori. 

Creşterea  copiiilor  a  devenit  preocuparea  de  bază  a  tinerei  mame. 
Ajutată  de  Ruhde,  mama  soacră,  KINER  şi-a  îngrijit  copilaşii  cum  s-a 
priceput  mai  bine,  fiind  obsedată  de  amintirea  morţii  timpurii  a  celor 
patru  fraţi  ai  ei.  Una  dintre  servitoare  cunoştea  numeroase  procedee 
terapeutice  naturale,  pe  care  le-a  folosit  sub  supravegherea  stăpânei 
KINER.  Mamă  grijulie  şi  mereu  temătoare  pentru  soarta  celor  trei  copii, 
aceasta  muncea  alături  de  vindecătoarea  servitoare,  alungând  moartea  cu 
toată  puterea  gândurilor  sale. 

Akhar  lipsea  de  acasă  luni  întregi,  în  care  familia  nu  putea  afla  nimic 
despre  soarta  lui.  La  revenire,  îi  umplea  de  cadouri  pe  toţi  ai  casei, 
povestind  numai  ceea  ce  se  cuvenea  să  le  audă  urechile.  în  cei  26  de  ani 
cât  i-a  fost  dat  să  trăiască  împreună  cu  Akhar,  KINER  aflase  doar  de  două 
ori  că  bărbatul  fusese  atacat  de  piraţi  pe  corabia  lui.  Grupul  de  luptători 
angajaţi  de  el  îi  salvase  viaţa  de  mai  multe  ori. 

Datorită  condiţiilor  excepţionale  oferite  de  părinţi,  copiii  creşteau 
văzând  cu  ochii,  scăpând  cu  bine  din  cumpenele  bolilor.  Mama  lor,  însă, 
nu  se  simţea  foarte  bine.  KINER  se  îmbolnăvise  de  malarie  la  40  de  ani, 
iar  după  aceea,  crizele  s-au  repetat,  fiind  din  ce  în  ce  mai  grave.  Nici 
leacurile  tradiţionale  folosite  de  femeile  berbere  şi  nici  cele  aduse  de 
Akhar  din  ţările  pe  unde  ajunsese  nu  i-au  salvat  viaţa  sărmanei  KINER. 
La  43  de  ani,  s-a  stins  ca  o  lumânare,  flacăra  vieţii  pierind  din  trupul  său, 
ajuns  ca  al  unui  copil. 

Akhar,  soţul  rămas  văduv  la  55  de  ani,  nu  şi-a  mai  adus  altă  nevastă 
în  casa  unde  trăise  cu  KINER,  mulţumindu-se  cu  vizitele  pe  care  i  le  făcea 

sclavei  de  la  marginea  oraşului.  La  moartea  mamei  sale,  Inhan  era 
căsătorită  şi  avea  un  copilaş.  Muslir,  la  19  ani,  devenise  ajutorul  de 
nădejde  al  tatălui,  însoţindu-1  peste  tot  în  drumurile  lui  comerciale. 
Minorul  Yugdhar,  la  14  ani,  abia  aştepta  să  fie  luat  şi  el  pe  corabie. 
Mamei  lor  i-au  păstrat  o  amintire  frumoasă,  considerând-o  pe  KINER 
drept  cea  mai  minunată  femeie  pe  care  o  cunoscuseră  în  viaţa  lor. 

Nina  Petre 
5  februarie  2014 


Episodul  13  -  SURRAH 

Eroul  episodului  spiritual  este  egipteanul  SURRAH  MANDER  (982- 
1001).  El  s-a  născut  în  oraşul  Alexandria.  Părinţii  lui,  Rubdil  (tatăl)  şi 
Uhten  (mama),  au  avut  doi  copii:  SURRAH  şi  sora  lui  mai  tânără  cu  5 
ani,  Mindeh.  Familia  trăia  într-o  atmosferă  profund  religioasă,  Rubdil 
fiind  profesor  de  religie  islamică  la  Universitatea  din  Alexandria.  Soţia 
lui,  Uhten,  de  etnie  arabă  ca  şi  el,  şi-a  educat  copiii  în  spiritul  celei  mai 
fanatice  credinţe  în  puterea  binefăcătoare  a  lui  Allah. 

Ţara  lor,  Egipt,  fusese  cucerită  de  arabi  (între  anii  639-641),  după  ce 
aparţinuse  Imperiului  Bizantin  încă  din  anul  395.  Stăpânirea  arabă  a 
impus  o  nouă  religie,  Islamul,  şi  o  nouă  limbă,  araba.  în  anul  969, 
Egiptul  a  devenit  centrul  Califatului  Fatimid  independent.  Dinastia  de 
califi  a  Fatimizilor  a  condus  un  stat  feudal  constituit  în  Ifrikiya  (teritoriu 
ce  face  parte  astăzi  din  Tunisia).  A  cuprins  între  hotarele  sale  mai  multe 
ţări,  printre  care  şi  Egiptul.  în  anul  973  şi-a  stabilit  capitala  în  Cairo. 

Dinastia  Fatimizilor  a  fost  întemeiată  de  imamul  ismailit  Abu 
Muhammad  Ubaidallah.  S-au  numit  Fatimizi  fiindcă  se  considerau 
descendenţi  din  Fatima,  fiica  profetului  Muhammad.  în  decursul  vieţii 
eroului  nostru,  în  Egipt  au  domnit  doi  califi  ce  aparţineau  dinastiei 
Fatimizilor:  al-Aziz  bi-llah  (Nizar  Abu  Mansur  ibn  al-Muizz),  între  975- 
996;  al-Hakim  bi-amr  Allah  (Abu  Aii  al-Mansur  ibn  al-Aziz),  între  996- 
1021. 

Marele  oraş  Alexandria,  cel  în  care  s-a  născut  SURRAH  şi  a  decedat 
la  doar  19  ani,  a  fost  întemeiat  între  anii  332-321  î.Hr.  de  către  Alexandru 
cel  Mare  pe  locul  unui  vechi  sat  de  pescari  şi  construit  după  un  proiect  al 
arhitectului  macedonean  Dinocrate.  Capitală  a  Egiptului  din  anul  304 
prin  voinţa  lui  Ptolemeu  I,  Alexandria  s-a  dezvoltat  ca  principal  centru 
portuar  pentru  comerţul  dintre  Mediterană  şi  Orient.  Timp  de  mai  multe 
secole,  a  fost  principalul  centru  al  culturii  elenistice,  cu  muzeul  şi 

renumita  bibliotecă  incendiate  şi  distruse  parţial  în  anul  48  î.Hr.,  în 
timpul  campaniei  egiptene  a  lui  Iulius  Caesar.  Cu  precădere  între  anii 
323-30  î.Hr.,  s-a  format  în  Alexandria  interesul  pentru  ştiinţe  (Euclid, 
Arhimede,  Apollonius  din  Pergam,  Eratostene),  pentru  filologie  şi  litere 
(Zenodot,  Eratostene,  Aristofan  din  Bizanţ,  Aristarc  din  Samos,  Calimah, 
Teocrit). 

Alexandria  a  fost  unul  dintre  cele  mai  mari  oraşe  ale  lumii  şi,  în 
epoca  romană,  sediu  al  prefectului  din  Egipt.  Din  secolul  2  d.Hr.,  s-a 
constituit  ca  un  centru  important  al  creştinismului.  în  secolul  9,  oraşul 
şi-a  pierdut  supremaţia  comercială  în  favoarea  Antiohiei.  Ocupat  de 
arabi,  şi-a  început  declinul  după  întemeierea  oraşului  Cairo  (în  anul 
969).  Muzeul  din  Alexandria  aduna  colecţii  de  opere  de  artă,  avea  o 
grădină  botanică  şi  zoologică,  săli  de  cursuri  şi  apartamente  pentru 
profesori.  Biblioteca  oraşului  reunea  toată  producţia  literară  şi  ştiinţifică 
a  epocii. 

Micul  SURRAH  a  învăţat  să  scrie  şi  să  citească  la  doar  5  anişori.  Se 
comporta  ca  un  copil-minune,  preocupat  de  cărţile  tatălui  său  şi  mai 
puţin  de  jocurile  cu  copiii  de  vârsta  lui.  Citea  şi  răscitea  cărţile  de  religie 
pe  care  le  avea  Rubdil  în  biblioteca  din  biroul  său,  întrebându-şi  tatăl  ce 
voiau  să  spună  frazele  greu  de  înţeles  pentru  el.  împlinind  9  ani,  se 
comporta  din  punct  de  vedere  intelectual  ca  un  tânăr  de  18  ani.  Cunoştea 
matematică,  literatură,  ştiinţe  ale  naturii,  dar  mai  ales  filosofia  religiei 
islamice.  Avea  aproape  10  ani,  când  tatăl  său  l-a  înscris  la  Universitatea 
din  oraş,  pentru  a  urma  studii  de  filosofie,  ştiinţă  care  îl  atrăgea  pe  băiat 
ca  un  adevărat  magnet. 

Filosofia  arabă  avea  un  pronunţat  caracter  religios,  deşi  acorda  o 
mare  importanţă  raţiunii.  Multe  şcoli  filosofice  islamice,  printre  care  şi 
cea  din  Alexandria,  s-au  aflat  sub  influenţa  ideilor  lui  Platon  şi  Aristotel. 
Filosofia  arabă  era  strâns  legată  de  ştiinţă.  în  studiile  filosofice  arabe, 
ştiinţa  şi  rezultatele  ei  deţineau  o  pondere  considerabilă,  iar  cercetările 
ştiinţifice  elaborau  numeroase  principii  şi  consideraţii  filosofice.  Filosofii 
musulmani,  aşa  cum  devenise  SURRAH  la  vârsta  adolescenţei,  erau 
aproape  toţi  şi  oameni  de  ştiinţă.  La  fel  ca  mulţi  filosofi  arabi,  SURRAH 
se  străduia  să  împace  tradiţia  religioasă  cu  raţionalismul. 

La  16  ani,  a  fost  angajat  ca  profesor  de  filosofie  la  Universitatea  din 
Alexandria.  Era  în  anul  998.  Avea  de  predat  studenţilor  Istoria  Filosofiei 
arabe,  care  începuse  să  fie  elaborată  în  secolul  9. 

Primul  filosof  al  arabilor  era  considerat  Ishaq  al-Kindi,  numit 
„creatorul  terminologiei  filosofice  în  limba  arabă”.  în  accepţia  lui  al- 
Kindi,  filosofia  este  „cunoaşterea  realităţii  lucrurilor  potrivit  cu 
capacitatea  umană”.  Prin  „metafizică”  el  înţelegea  „cunoaşterea  Realităţii 

Prime,  care  este  cauza  fiecărei  realităţi”.  Ţinta  fiecărui  om  trebuie  să  fie 
acceptarea  adevărului  din  orice  sursă  ar  veni,  căci  „nimic  nu  trebuie  să-i 
fie  mai  scump  cercetătorului  decât  adevărul  însuşi”.  Canalele  cunoaşterii 
sunt  experienţa  simţurilor  şi  cunoaşterea  raţională  (care  este  „mai 
apropiată  de  natura  lucrurilor”).  Filosoful  al-Kindi  credea  în 
supravieţuirea  sufletului  -  acesta  fiind  principiul  vieţii  care  conferă 
substanţei  animate  adevărata  ei  esenţă  şi  definiţie.  SURRAH  era  de  acord 
cu  predecesorul  său  al-Kindi  în  privinţa  definiţiei  sufletului,  considerând 
că  „Sufletul  este  o  simplă  entitate  a  cărei  substanţă  este  analoagă 
substanţei  însăşi  a  Creatorului,  întocmai  cum  lumina  soarelui  este 
analoagă  soarelui”.  în  urma  cercetărilor  personale,  SURRAH  ajunsese  la 
concluzia  că  nu  toate  sufletele  puteau  să  ajungă  în  lumea  inteligibilă  a 
sferelor;  unele  urmau  să  se  purifice  traversând  stadii  succesive. 

Un  alt  filosof  îndelung  cercetat  şi  comentat  de  profesorul  SURRAH 
era  iranianul  al-Razi,  care  decedase  în  anul  932,  fiind  considerat  drept 
„cel  mai  mare  nonconformist  din  întreaga  istorie  a  Islamului”.  Al-Razi 
fusese  şi  un  cunoscut  alchimist,  fizician  şi  clinician.  Mai  mult  chiar, 
manifestase  preocupări  în  privinţa  învăţăturii  lui  Pitagora  despre 
transmigraţia  sufletului.  Aflat  sub  influenţa  filosofului  Platon  din 
Timaios,  al-Razi  îşi  elaborase  concepţia  metafizică  despre  cele  5  principii 
eterne  (materie,  spaţiu,  timp,  suflet  şi  creator-demiurg).  Ideea  eternităţii 
sufletului  şi  concepţia  sa  despre  filosofie  ca  singura  cale  ce  duce  la 
purificarea  sufletului  erau  în  perfectă  consonanţă  cu  ideile  sale 
raţionaliste.  Al-Razi  respingea  în  întregime  conceptul  de  „revelaţie”, 
neacceptând  rolul  profeţilor  ca  mediatori  între  om  şi  Dumnezeu.  El 
considera  că  „profeţia  este  superfluă,  din  moment  ce  lumina  raţiunii 
dăruită  de  Dumnezeu  omului  este  suficientă  pentru  cunoaşterea 
adevărului”.  Mai  mult  chiar,  aprecia  profeţia  ca  fiind  „odioasă,  întrucât 
ea  era  cauza  atâtor  vărsări  de  sânge  şi  războaie”  între  poporul  arab  (care 
se  credea  favorizat  de  revelaţia  divină)  şi  alte  popoare  (mai  puţin 
norocoase). 

în  anul  1000,  având  18  ani,  SURRAH  s-a  căsătorit  cu  Yanda,  o  fată 
de  vârsta  lui.  Spre  ghinionul  lor,  în  anul  următor  a  izbucnit  o  epidemie  de 
ciumă  în  mai  multe  localităţi  portuare  ale  Egiptului,  printre  care  şi 
Alexandria.  Cauza  o  reprezenta  abundenţa  şobolanilor  infectaţi  care 
mişunau  în  calele  corăbiilor  sosite  de  departe.  Yanda,  însărcinată  fiind,  a 
fost  dusă  de  părinţii  ei  spre  sud,  într-un  sat  unde  cumplita  boala  nu 
ajunsese.  SURRAH  şi-a  continuat  cercetările  în  Universitatea  pustie, 
neţinând  seamă  de  sfaturile  părinţilor  lui,  care  se  închiseseră  în  casă. 
Contactând  boala,  SURRAH  a  fost  luat  de  sanitari  şi  ţinut  izolat  în  spital 
până  când  s-a  stins  din  viaţă.  După  deces,  trupul  său,  care  semăna  cu  un 

schelet  acoperit  cu  zdrenţe  de  piele,  a  fost  ars  într-o  groapă  comună  de  la 
periferia  oraşului. 

Yanda,  soţia  îndurerată  rămasă  văduvă,  a  dat  naştere  peste  câteva 
luni  fiicei  lor,  Mideli.  Revenită  în  Alexandria  după  stingerea  epidemiei,  a 
fost  luată  în  căsătorie  de  Abdul,  unul  din  verii  lui  SURRAH,  care  voise  să 
devină  tatăl  adoptiv  al  nepoatei  sale,  născută  orfană  de  tată.  Yanda  şi 
Abdul  au  conceput  doi  băieţi,  Rugdur  şi  Mahid.  Primul  dintre  ei,  pasionat 
de  filosofia  arabă,  i-a  luat  locul,  după  mulţi  ani,  înţeleptului  SURRAH, 
devenind  profesor  la  Universitate. 

Nina  Petre 
8  martie  2014 


Episodul  14-  ADIRA 

Eroina  acestui  episod  spiritual  este  bulgăroaica  ADIRA  SREKIN 
(904-969).  Ea  s-a  născut  în  localitatea  Mesembria  (Nesebar),  port  la 
Marea  Neagră.  Părinţii  ei  erau  de  origine  croată.  Tatăl,  Tanar,  se  stabilise 
în  Mesembria  înainte  de  a  împlini  30  de  ani,  după  ce  practicase  un 
comerţ  intens  pe  Marea  Neagră.  Posesor  al  unei  sume  mari  de  bani, 
Tanar  şi-a  cumpărat  o  casă  în  Mesembria  şi  o  moşie  bogată,  care  se 
întindea  până  aproape  de  Preslav.  Nevasta  şi-a  adus-o  din  ţara  natală, 
Croaţia,  cunoscând  fata  încă  din  copilărie. 

Ialna  i-a  dăruit  trei  copii.  Unică  fata,  ADIRA,  avea  doi  fraţi.  Rukor, 
băiatul  cel  mare,  era  cu  2  ani  mai  tânăr  decât  sora  lui.  Ultimul  născut, 
Daian,  a  sosit  pe  lume  când  fratele  său  avea  5  anişori.  Familia  Srekin  era 
foarte  bogată.  Moşia  lui  Tanar  aducea  anual  o  producţie  agricolă 
importantă,  pe  care  stăpânul  ei  o  exporta  în  ţările  învecinate. 

La  naşterea  micuţei  ADIRA,  ţara  lor  se  numea  Bulgaria  Mare, 
cuprinzând  între  hotarele  sale  şi  Serbia  (până  la  Belgrad)  plus  Macedonia 
de  vest  şi  Albania.  Bulgaria  Mare  se  mai  numea  Primul  Ţarat  Bulgar. 
Acesta  fusese  întemeiat  de  ţarul  Simeon  I  (Simeon  cel  Mare).  El  se 
proclamase  „ţar  şi  monarh  absolut  al  bulgarilor  şi  romeilor”.  Domnia  lui 
Simeon  I  a  durat  din  893  până  în  927.  Urmaşul  său  la  tronul  Bulgariei  a 
fost  ţarul  Petru  I  (Petar),  care  a  domnit  între  anii  927-969.  Ţarul  Simeon 
I  a  fost  cel  mai  important  suveran  al  Evului  Mediu  bulgar,  el  ieşind 
victorios  din  confruntările  cu  sârbii  şi  bizantinii. 

Pe  vremea  domniei  ţarului  Petru  I,  primul  imperiu  bulgar  a  cunoscut 
apogeul  dezvoltării,  teritoriul  său  întinzându-se  din  Tracia  până  în 
Muntenegru  şi  Bosnia  orientală.  Domnia  lui  Petru  I  a  încetat  în  969,  anul 

morţii  ADIREI.  Perioada  în  care  el  a  condus  imperiul  s-a  caracterizat  şi 
prin  pătrunderea  în  Bulgaria  a  sectei  bogomililor.  La  această  sectă  a 
aderat  şi  eroina  noastră. 

ADIRA  a  crescut  şi  s-a  maturizat  sub  grija  neobosită  a  părinţilor,  cu 
deosebire  a  mamei.  Ialna  îşi  iubea  nespus  copiii,  fiind  în  stare  de  orice 
sacrificiu  spre  binele  lor.  Le-a  adus  profesori  din  Constantinopol, 
ajutându-i  să  ajungă  oameni  cu  ştiinţă  de  carte,  aşa  cum  era  obiceiul  în 
familiile  bogate.  Pe  ADIRA  au  cerut-o  în  căsătorie  trei  tineri,  ea 
alegându-1  pe  moşierul  Ignat  Sagoro.  Acesta,  la  27  de  ani,  îşi  valorifica  de 
minune  produsele  de  pe  moşia  lui,  situată  în  apropiere  de  Preslav,  având 
hotarul  apropiat  de  moşia  soţilor  Srekin.  Cei  doi  tineri  se  cunoşteau  de 
multă  vreme,  părinţii  lor  vizitându-se  de  câteva  ori  pe  an.  Ignat  era  cu  8 
ani  mai  în  vârstă  decât  aleasa  lui,  dar  nu  părea  să  aibă  chiar  27  de  ani. 

La  19  ani,  ADIRA  era  încă  o  fată  neştiutoare  în  treburile  iubirii.  De 
dragul  ei,  Ignat  şi-a  cumpărat  o  casă  în  Mesembria,  în  apropierea  casei 
socrilor,  lăsându-şi  vila  din  Preslav  să  fie  locuită  de  fratele  său  mai  mic. 
ADIRA  a  devenit  mamă  la  24  de  ani,  născând-o  pe  Iarena,  unicul  lor 
copil.  în  următorii  7  ani,  întreaga  familie  s-a  simţit  pe  deplin  fericită. 
Părinţii  îşi  adorau  fetiţa,  lăsând  la  o  parte  orice  supărare  în  prezenţa 
copilului. 

ADIRA  îşi  iubea  bărbatul,  cu  toate  că  îl  vedea  acasă  din  ce  în  ce  mai 
rar,  pe  măsură  ce  treceau  anii.  Era  atât  de  respectată  în  oraş,  încât 
nimeni  nu  îndrăznea  să  îi  spună  că  soţul  ei  avea  o  amantă,  căreia  îi 
dăruise  o  casă  la  ţară  şi  o  întreagă  avere  în  bani  şi  bijuterii.  Relaţia  lui 
Ignat  cu  Sibena  dura  de  aproape  2  ani,  când  soţul  ei  a  revenit  acasă,  în 
Preslav,  după  o  absenţă  de  2  ani  şi  jumătate.  Igor  era  istoric  şi  explorator 
al  ţărilor  din  nordul  Africii,  angajat  permanent  al  marelui  muzeu  din 
Constantinopol.  Aflând  despre  întâlnirile  Sibenei  cu  moşierul  Sagoro,  l-a 
provocat  la  duel.  Din  nefericire  pentru  Ignat,  Igor  lovea  cu  pumnalul  mai 
bine  decât  el.  Trupul  neînsufleţit  al  victimei  a  fost  înjunghiat  de  multe 
ori,  cu  ură,  agresorul  dorind  neapărat  să  scape  de  el  pentru  totdeauna. 
ADIRA  şi  Iarena  au  rămas  îngrozite  la  vederea  cadavrului  însângerat  al 
nefericitului  Ignat.  Iarena,  copila  de  7  ani,  s-a  lipit  cu  disperare  de  mama 
ei,  dorind  parcă  să  o  încurajeze  în  suferinţa  sa  imensă. 

Au  supravieţuit  durerii,  devenind  ca  două  surori  gemene  până  la 
căsătoria  fetei.  Având  17  ani,  Iarena  s-a  îndrăgostit  de  Boris,  un  tânăr 
comerciant,  membru  al  sectei  bogomililor.  El  nefiind  bogat,  zestrea 
miresei  a  fost  binevenită.  După  căsătorie,  Boris  şi-a  convins  nevasta  şi 
soacra  să  adere  la  secta  lui,  unde  era  predicator.  Iarena  l-a  însoţit  în 
credinţa  lui  pentru  că  îl  iubea  şi  îi  admira  inteligenţa  deosebită.  ADIRA 

însă  a  aflat  în  noua  credinţă  un  sprijin  sufletesc  şi  explicaţii  la  toate 
necazurile  majore  ale  vieţii. 

Bogomilii  formau  o  sectă  creştină  cu  caracter  eretic,  susţinătoare  a 
unui  dualism  cosmic  între  bine  şi  rău,  între  spirit  şi  materie.  Secta 
apăruse  în  Bulgaria  în  secolul  io,  cel  în  care  a  trăit  ADIRA,  fiind  puternic 
persecutata  atât  de  ortodocşi,  cât  şi  de  catolici.  Devenită  o  proscrisă,  din 
cauza  credinţei  sale  eretice,  ADIRA  s-a  izolat  în  casa  din  Mesembria, 
refuzând  să  primească  alţi  oaspeţi  în  afara  fraţilor  din  sectă.  Şi-a  petrecut 
ultimii  ani  din  viaţă  stând  în  casă  şi  în  grădină.  Atât  îi  mai  rămăsese  din 
uriaşa  avere  pe  care  o  avusese  soţul  ei.  Moşia  o  donase  spre  folosul  sectei 
din  Mesembria.  îşi  transformase  fostul  soţ  intr-un  erou,  rugându-se  la 
portretul  lui  zi  şi  noapte.  La  65  de  ani,  şi-a  pus  capăt  zilelor,  sorbind  un 
pahar  cu  apă  otrăvită,  grăbindu-se  la  întâlnirea  cu  dragul  ei  Ignat. 

Bulgăroaica  ADIRA  şi-a  schimbat  personalitatea  după  dispariţia 
cumplită  a  soţului,  simţind  nevoia  firească  a  apropierii  de  lumea  infinită 
şi  nevăzută,  ascunsă  muritorilor  de  rând,  unde  îşi  găsise  odihna  sufletul 
regretatului  Ignat. 


Nina  Petre 
16  mai  2014 

ZOE 


EPISOADE  SPIRITUALE  COMENTATE  ANTERIOR 

1  ®  Krana  Zakili  (1891-1936) 

2  O  Artemios  Davakis  (1800-1884) 

3®  Niveda  Rusty  (1713-1780) 

4  ®  Larina  Nemri  (1602-1677) 

5  0  Naduko  (1500-1539) 

6®  Rukke  (1412-1478) 

7  0  Nogd  (1326-1384) 

RESTUL  EPISOADELOR  SPIRITUALE 
8®  Krandun  (1248-1296) 

9  O  Arrum  (1063-1112) 

10  ®  Ayamdeh  (916-974) 

1 1  O  Anatoli  Denikin  (805-862) 

12  ®  Amaruq  (674-713) 

13  ®  Sonam  (514-562) 


Episodul  8  -  KRANDUN 

Episodul  spiritual  o  are  ca  eroină  pe  germanca  KRANDUN  HAASE 
(1248-1296).  S-a  născut  în  vestitul  oraş  Hamburg,  port  german  situat  la 
confluenţa  dintre  Alster  şi  Elba. 

în  secolul  12  s-au  efectuat  primele  construcţii  portuare.  Hamburg  a 
făcut  parte  din  Liga  Hanseatică  începând  cu  anul  1242  şi  a  monopolizat 
traficul  comercial  de  la  Marea  Baltică  până  la  Marea  Nordului. 

în  secolul  n,  începuse  afirmarea  economică  şi  politică  a  oraşelor 
germane.  Hansa,  înfiinţată  ca  o  alianţă  a  cetăţilor  de  la  Marea  Baltică,  a 
cuprins  centre  urbane  importante,  printre  care  s-a  aflat  şi  Hamburg. 
Numeroase  centre  urbane  s-au  asociat  în  ligi  pentru  a-şi  apăra  propriile 
interese.  Aşa  au  fost:  Liga  oraşelor  renane  şi  Hansa  baltică.  Asociaţia 
oraşelor  comerciale  de  la  Marea  Baltică  şi  Marea  Nordului  s-a  dezvoltat 
mult  începând  cu  secolul  12.  Hansele  erau  asociaţii  de  ajutor  reciproc, 
alcătuite  mai  ales  din  negustori.  Hansa  condusă  de  oraşul  Liibeck 
cuprindea  70  de  oraşe.  Oraşul  Hamburg,  fondat  în  secolul  9,  a  fost, 
alături  de  Liibeck,  principalul  centru  al  Hansei. 

Tâmplarul  Dominik  Haase  din  Hamburg,  căsătorit  cu  croitoreasa 
Jutta,  avea  doi  copii.  Fiica  lor,  KRANDUN,  era  cu  3  ani  mai  mare  decât 
fratele  ei,  Dietmar.  Cei  doi  copii  ai  soţilor  Haase  au  învăţat  să  scrie  şi  să 
citească  împreună  cu  mama  lor,  Jutta.  Dietmar  a  ajuns  tâmplar,  lucrând 
piese  de  mobilier  ieftine  în  atelierul  tatălui  său,  Dominik.  S-a  căsătorit  la 
22  de  ani  cu  croitoreasa  Astrid,  o  tânără  de  17  ani.  Au  avut  împreună  doi 
băieţi:  Merten  şi  Wolf. 

KRANDUN  a  învăţat  croitoria  de  la  mama  ei,  lucrând  amândouă 
haine  la  comandă  într-o  odaie  anexă  a  casei.  La  18  ani,  a  făcut  nunta  cu 
luptătorul  Bastian  Renner,  un  bărbat  voinic  şi  sobru  de  24  de  ani. 
Bastian,  având  pregătire  militară  din  copilărie,  lucra  ca  paznic  al 
patronului  fabricii  de  mobilă  de  la  marginea  oraşului,  bogatul  domn  Arno 
Mayr. 

KRANDUN  şi  Bastian  au  avut  doi  copii.  Băiatul,  Dierk,  a  sosit  pe 
lume  când  mama  lui  avea  20  de  ani.  După  3  ani  s-a  născut  surioara  lui, 
Frieda. 

Bunicul  Clemens,  tatăl  lui  Bastian,  era  asociatul  domnului  Arno  în 
afacerea  cu  fabrica  de  mobilă.  Doamna  Marlies,  mama  lui  Bastian,  îşi 
adora  nepoţii. 

Dierk  a  învăţat  tâmplăria  de  la  bunicul  Dominik.  A  ajuns  constructor 
de  nave  în  şantierul  din  Hamburg.  S-a  căsătorit  la  26  de  ani  cu  Marlen,  o 
fată  de  17  ani.  Au  avut  împreună  două  fete:  Silke  şi  Wilma. 

Frieda,  fiica  lui  KRANDUN,  a  ajuns  croitoreasă,  lucrând  împreună 
cu  mama  ei  şi  cu  bunica  Jutta.  S-a  căsătorit  la  18  ani  cu  marinarul  Benno, 
un  tânăr  de  25  ani.  Au  avut  trei  copii.  Fiica  lor  se  numea  Zella,  iar  băieţii 
au  primit  numele  de  Gereon  şi  Horst. 

Hansa  comercială  din  Hamburg  cuprindea  mai  multe  asociaţii  de 
meseriaşi,  printre  care  se  aflau  cea  a  tâmplarilor  şi  cea  a  croitorilor.  Din 
asociaţia  tâmplarilor  făcea  parte  Dominik,  Bastian,  patronii  Arno  şi 
Clemens,  plus  Dierk,  fiul  lui  KRANDUN,  şi  Dietmar,  fratele  lui 

KRANDUN.  Mama  Jutta,  KRANDUN  şi  Frieda,  fiica  lui  KRANDUN, 
activau  în  asociaţia  croitorilor. 

Bietul  Bastian  era  solicitat  în  mod  insistent  de  rudele  lui  să  le 
păzească  şedinţele  profesionale,  fiindcă  anarhiştii  împânziseră  oraşul  şi 
deveniseră  periculoşi.  De  la  o  astfel  de  şedinţă  a  croitorilor  i  s-a  tras 
moartea.  Un  anarhist  beat  intrase  în  sala  de  şedinţa  şi  începuse  să 
lovească  femeile.  Bastian  împreună  cu  doi  prieteni  au  sărit  la  el. 
Anarhistul  a  scos  un  cuţit  de  sub  haină  şi  l-a  înjunghiat  pe  Bastian  în 
piept.  Agresorul  a  fost  ucis  imediat  de  prietenii  victimei,  care  sângera 
abundent.  Bastian  a  murit  în  zorii  zilei  următoare. 

După  înhumarea  lui,  KRANDUN  a  intrat  într-o  stare  de 
semiconştienţă  din  care  nu  şi-a  mai  revenit.  O  comoţie  cerebrală 
puternică  i-a  trimis  sufletul  pe  lumea  cealaltă  în  seara  zilei  de  6 
septembrie  a  anului  1296.  Sărmana,  avea  doar  48  de  ani. 

Nina  Petre 
4  iulie  2018 


COMENTARIUL  ZOEI 

Cred  că  am  moştenit  ceva  şi  de  la  antecesoarea  Krandun  în  ceea  ce 
priveşte  croitoria  şi  arta  de  a  potrivi  hainele.  îmi  place  şi  moda  acelor 
ani,  rochiile  lungi  cu  linii  fluide,  comode,  fără  corsete. 

Mă  atrage  mult  şi  prelucrarea  lemnului.  Mi-aş  fi  dorit  o  casă 
construită  cu  mult  lemn. 

7  iulie  2018 


Episodul  9  -  ARRUM 

Episodul  spiritual  îl  are  ca  erou  pe  ARRUM  (1063-1112).  S-a  născut 
în  străvechiul  oraş  Akaba  (Aqaba),  situat  pe  ţărmul  golfului  Akaba,  a 
cărui  apă  provine  din  Marea  Roşie.  Astăzi,  oraşul  Akaba  se  află  pe 
teritoriul  ţării  numite  Iordania. 

Cucerirea  arabă  a  avut  loc  între  anii  633-636,  populaţiei  fiindu-i 
impusă  religia  islamică.  în  perioada  vieţii  lui  ARRUM,  teritoriul 
Iordaniei  se  afla  sub  stăpânirea  turcilor  selgiucizi.  Aceştia  au  înfiinţat  o 
dinastie  care  a  supus  o  mare  parte  din  Orientul  Apropiat  în  secolele  11  şi 
12.  în  ultimii  ani  ai  secolului  11,  sultanatul  selgiucid  s-a  descompus  în 
mai  multe  regate  independente. 

Fuad  şi  Humaira,  părinţii  lui  ARRUM,  erau  de  origine  arabă.  îl 
aveau  numai  pe  el.  Fuad  se  ocupa  cu  negustoria  pe  uscat,  transportând 
mărfuri  necesare  populaţiei  de  la  oraş,  folosind  propriile  cămile.  Singura 
ştiinţă  de  carte  a  familiei  se  rezuma  la  citirea  Coranului. 

Dornic  de  aventuri  şi  de  cunoaşterea  altor  popoare,  ARRUM  a  plecat 
pe  mare  cu  o  corabie  a  prinţului  care  stăpânea  zona  oraşului  Akaba.  Avea 
doar  15  ani.  A  muncit  din  greu  ca  marinar  liber,  fiind  răsplătit  cu  bani 
pentru  eforturile  lui.  Având  o  fire  modestă,  disciplinată,  s-a  făcut  agreabil 
comandanţilor  de  corăbii  şi  echipajelor  acestora.  A  participat  la  acte  de 
piraterie  asupra  unor  nave  rivale  şi  a  reuşit  să  scape  cu  viaţă  din  luptele 
cu  piraţii  care  se  urcau  pe  puntea  corăbiilor. 

La  28  de  ani,  adunase  o  mică  avere  în  bani  de  aur,  ascunsă  sub  casa 
părinţilor  lui.  Reuşise  să  îşi  construiască  propria  casă,  unde  intenţiona  să 
facă  nunta  cu  aleasa  lui.  A  avut  marea  şansă  de  a  se  căsători  cu  prinţesa 
Jamila,  o  tânără  de  17  ani,  superbă  şi  bogată,  fiica  mai  mică  a  prinţului 
Saiful  şi  a  prinţesei  Rubab.  Au  avut  împreună  un  singur  copil,  pe  fata  lor, 
Zaynab,  născută  de  mama  ei  la  21  de  ani. 

După  căsătorie,  tinerii  s-au  mutat  în  casa  cea  nouă  a  lui  ARRUM,  de 
pe  al  cărei  acoperiş  se  vedea  apa  golfului.  ARRUM  a  continuat  să 
muncească,  dar  numai  pe  corăbiile  prinţului,  în  calitate  de  comandant.  A 
făcut  ce  făcuse  şi  în  trecut:  a  dus  şi  a  adus  mărfuri  cerute  de  negustori  şi 
de  servitorii  prinţului,  s-a  apărat  de  piraţi  şi  a  atacat  alte  corăbii,  golindu- 
le  de  marfă.  Toate  aceste  acţiuni  s-au  produs  cu  lupte  grele  şi  pierderi  de 
ambele  părţi.  Spre  norocul  său,  ARRUM  avea  o  intuiţie  ascuţită  şi  o 
minte  sclipitoare,  care  îl  avertizau  când  se  apropia  vreun  pericol, 
învăţase  pe  diverse  corăbii  să  lupte  cu  pumnii,  cuţite,  spade,  făclii 
aprinse. 

La  49  de  ani,  l-a  lovit  ghinionul.  Era  o  noapte  întunecoasă  pe  Marea 
Roşie,  în  toamna  anului  1112.  Piraţii  somalezi  s-au  apropiat  cu  bărcile  lor 
şi  au  reuşit  să  urce  pe  punte.  Lupta  a  fost  cumplită,  cu  mari  pierderi  de 
vieţi  omeneşti.  întregul  echipaj  a  fost  ucis,  corabia  fiind  îndreptată  spre 
ţărmul  african.  Toţi  cei  morţi  au  fost  aruncaţi  în  Marea  Roşie. 

Vestea  dispariţiei  lui  ARRUM  şi  confiscarea  navei  prinţului  a  ajuns 
după  câteva  săptămâni  în  Akaba.  Jamila  rămăsese  văduvă  la  38  de  ani. 
Fiica  ei,  Zaynab,  orfană  de  tată  la  17  ani,  s-a  măritat  în  anul  următor  cu 
primul  bărbat  bogat  care  a  cerut-o  în  căsătorie.  Fermierul  Sabah  avea 
livezi  imense  şi  multe  animale,  plus  o  caravană  de  câteva  zeci  de  cămile. 
Era  cu  7  ani  mai  în  vârstă  decât  Zaynab.  Au  avut  un  singur  copil,  pe  fiul 
lor,  Maruf. 

Zaynab  nu  şi-a  uitat  niciodată  tatăl.  Se  ruga  la  moschee  pentru 
binele  lui  pe  lumea  cealaltă.  Ea  îi  cunoscuse  doar  comportarea  civilizată, 

paşnică,  frumuseţea  limbajului,  mintea  sclipitoare,  blândeţea  cu  care  se 
adresa  ei  şi  mamei  Jamila.  ARRUM  nu  uitase  nicio  clipă  că,  dintr-un 
băiat  sărac,  ajunsese  un  bărbat  bogat,  cu  titlu  nobiliar.  Pentru  norocul 
său  în  viaţă  îi  mulţumise  de  nenumărate  ori  lui  Allah  în  rugăciunile  lui. 

Pentru  faptele  războinice  comise  pe  corăbii  nu  se  căise  niciodată.  Ele 
făceau  parte  din  viaţa  tuturor  marinarilor,  fiind  considerate  dovezi  de 
vitejie  bărbătească.  ARRUM  avea  o  fire  de  om  zgârcit,  nu  ajuta  oamenii 
săraci,  preferând  să  le  dea  împrumuturi  cu  camătă  celor  care  aveau 
nevoie  de  banii  lui.  Pentru  el,  sporirea  averii  era  o  obsesie  permanentă. 

Nina  Petre 
3  august  2018 


Episodul  10  -  AYAMDEH 

Episodul  spiritual  o  are  ca  eroină  pe  AYAMDEH  (916-974).  S-a 
născut  în  oraşul  Alep,  localitate  comercială  importantă,  situată  în  nord- 
vestul  Siriei. 

La  acea  vreme,  Siria  făcea  parte  din  Califatul  condus  de  dinastia 
Abbasizilor.  Capitala  Califatului  Ababasid  era  oraşul  Bagdad.  în  perioada 
vieţii  lui  AYAMDEH  au  domnit  în  Bagdad  şase  califi  abbasizi. 

Părinţii  ei  se  numeau  Junayd  (tatăl)  şi  Ramlah  (mama).  Cei  doi  soţi 
aveau  două  fiice.  Fata  cea  mare,  Rashida,  avea  cu  5  ani  mai  mult  decât 
AYAMDEH.  Pe  Rashida,  părinţii  i-au  dat-o  de  nevastă  la  15  ani 
negustorului  Nizar,  un  tânăr  de  20  ani.  Au  avut  împreună  doi  băieţi: 
Sajjad  şi  Umăr. 

Ambele  surori  au  învăţat  Coranul  împreună  cu  mama  lor.  Altă  ştiinţă 
de  carte  nu  au  avut.  Tatăl  lor,  Junayd,  îşi  întreţinea  familia  prin  truda  lui 
de  beduin,  călătorind  luni  de  zile  cu  câte  o  caravană  compusă  din  câteva 
zeci  de  cămile  pentru  a  aduce  din  locuri  îndepărtate  mărfuri  necesare  în 
Alep.  Cel  mai  lung  drum  era  până  la  Bagdad  şi  înapoi.  Printre  mărfurile 
cerute  în  Alep  se  aflau  şi  plantele  vindecătoare,  achiziţionate  din  satele 
izolate  întâlnite  pe  traseu,  dar  mai  ales,  diverse  preparate  făcute  de 
medicii  din  Bagdad,  medicamente  care  puteau  rezista  transportului 
îndelungat  prin  deşert. 

AYAMDEH  a  învăţat  de  la  mama  ei,  Ramlah,  şi  de  la  bunica  Naziha, 
mama  lui  Ramlah,  cum  să  trateze  oamenii  suferinzi  de  boli  digestive  şi  de 
piele. 

La  16  ani,  a  luat-o  de  nevastă  beduinul  Qamar,  un  negustor  originar 
din  Bagdad,  prieten  şi  coleg  de  drumuri  cu  tatăl  ei.  Qamar  avea  25  de  ani 

când  s-a  căsătorit  au  AYAMDEH.  De  dragul  ei,  s-a  stabilit  în  Alep.  După 
un  an,  şi-a  adus  din  Bagdad  cei  doi  părinţi,  Masud  (tatăl)  şi  Fatin 
(mama),  care  îl  aveau  numai  pe  el.  Masud  a  renunţat  la  viaţa  de  beduin  şi 
s-a  apucat  de  comerţul  cu  sclavi  în  Alep. 

Qamar,  fiul  său,  a  renunţat  la  drumuri  după  ce  a  împlinit  47  de  ani, 
fiind  bolnav  cu  inima.  Spre  deosebire  de  tatăl  său,  nu  a  vândut  sclavi.  îşi 
iubea  soţia  şi  copiii  şi  dorea  să  se  dedice  vieţii  de  familie,  fiindu-i  de  mare 
ajutor  lui  AYAMDEH  la  gospodărie  şi  vindecări.  Aveau  două  fetiţe.  Pe 
Ghadir,  mama  ei  o  născuse  la  18  ani,  iar  pe  Raniya,  la  21  de  ani. 

Ghadir  s-a  măritat  la  16  ani  cu  negustorul  Midhat,  un  băiat  de  19  ani. 
Au  avut  doi  copii.  Fata  lor  se  numea  Itidal,  iar  băiatul,  Majid. 

Raniya  a  făcut  nunta  la  17  ani  cu  vindecătorul  Khayri,  un  tânăr  de  22 
ani,  renumit  pentru  munca  lui  asiduă  de  tratare  a  bolnavilor  din  familiile 
sărace.  Raniya  a  născut  trei  copii.  Fata  lor  avea  numele  de  Maram,  iar  cei 
doi  băieţi  se  numeau  Khaled  şi  Nassim. 

După  căsătoria  Raniyei,  AYAMDEH  a  primit  un  ajutor  preţios  din 
partea  ginerelui  Khayri.  Se  ocupau  de  tratamente  într-o  încăpere  din 
curtea  casei  şi  plecau  împreună  la  locuinţele  bolnavilor.  Qamar  căuta  în 
fiecare  zi  la  piaţă  plantele  vindecătoare  şi  diverse  remedii  folosite  în 
medicină  populară. 

în  vara  anului  974,  a  izbucnit  în  Alep  o  epidemie  de  dizenterie,  din 
cauza  căreia  au  decedat  mulţi  localnici,  mai  ales  oameni  în  vârstă. 
Autorităţile  îi  suspectau  pe  anumiţi  negustori  că  aduseseră  de  la  ţară 
carne  de  oaie  infestată,  cu  efect  dăunător  asupra  celor  mai  puţin 
rezistenţi  la  îmbolnăviri.  AYAMDEH  şi  Qamar  s-au  îmbolnăvit  grav, 
nereuşind  să  se  însănătoşească,  deşi  Khayri  i-a  îngrijit  cu  devotament. 

Nina  Petre 
9  septembrie  2018 


COMENTARIUL  ZOEI 

Ce  îmi  doresc  eu  la  ora  actuală,  nu  văd  să  fie  posibil:  participarea  la 
o  expediţie  arheologică  pentru  descoperirea  civilizaţiilor  trecute, 
dispărute  de  zeci  de  mii  de  ani  sau  a  scheletelor  de  uriaşi  pomeniţi  în 
Biblie.  Sau  studierea  mitologiilor  pentru  descoperirea  adevărului  istoric. 
Sau  o  întâlnire  cu  extratereştrii  (să  pot  să  spun  cu  mâna  pe  inimă  că  ei 
există).  Sau  o  călătorie  în  timp.  Sau... 

10  octombrie  2018 

Episodul  11  -  ANATOLI 

Episodul  spiritual  îl  are  ca  erou  pe  ucraineanul  ANATOLI  DENIKIN 
(805-862).  S-a  născut  în  oraşul  Kiev,  localitate  fondată  în  secolul  6  de 
către  tribul  slav  al  polianilor. 

Negustorul  de  piei  şi  blănuri  Leonid  Denikin  din  Kiev,  căsătorit  cu 
doamna  Devka,  avea  doi  băieţi.  ANATOLI  era  cu  3  ani  mai  mare  decât 
Pavel.  Niciunul  dintre  fraţi  nu  a  avut  ştiinţă  de  carte.  Pavel  a  ajuns 
negustor  alături  de  tatăl  său.  Căsătorit  la  27  de  ani  cu  Anusia,  o  fată  de  17 
ani,  a  avut  împreună  cu  ea  două  fete:  Bogdana  şi  Anna. 

Fiul  cel  mare,  ANATOLI,  puternic  angrenat  în  negustoria  familiei,  a 
plecat  la  19  ani  cu  o  caravană  spre  Siberia,  cu  intenţia  de  a  aduce  o  mare 
cantitate  de  blănuri  scumpe.  L-a  luat  cu  el  pe  fratele  Pavel,  care  avea  doar 
16  ani.  Au  ajuns  în  Câmpia  Iakuţiei  Centrale  după  2  ani.  A  mai  trecut  un 
an  până  când  caravana  s-a  pregătit  de  întoarcere  spre  Kiev. 

între  timp,  ANATOLI  se  acomodase  cu  viaţa  grea  şi  modestă  a 
iakuţilor  aşezaţi  la  confluenţa  dintre  fluviul  Lena  şi  afluentul  său,  râul 
Viliui.  Astăzi,  în  zona  respectivă  se  află  oraşul  rus  Tas-Tumus.  Caravana  a 
plecat  fără  ANATOLI,  tânărul  nereuşind  să  se  desprindă  de  pitorescul  sat 
din  Iakuţia. 

A  învăţat  limba  tiurcă,  vorbită  de  comunitatea  iakuţilor,  unde 
rămăsese  pe  termen  nelimitat.  A  devenit  gospodar,  s-a  căsătorit  cu 
Gurban,  o  fată  iakută  de  15  ani. 

Şi-a  continuat  lungile  drumuri  spre  cunoaşterea  unor  ţinuturi 
îndepărtate.  Navigând  pe  fluviul  Lena,  a  ajuns  până  la  locul  de  vărsare  al 
acestuia  în  marea  Laptev.  A  ajuns  şi  în  regiunea  lacului  Baikal,  locul  de 
unde  veniseră  strămoşii  iakuţilor. 

Cu  toate  că  a  reuşit  să  călătorească  după  pofta  inimii,  ANATOLI  nu 
şi-a  uitat  îndatoririle  de  soţ  şi  tată.  A  avut  împreună  cu  Gurban  două  fete 
şi  un  băiat.  Pe  Mongo,  mama  ei  o  născuse  la  17  ani,  iar  pe  Suhe,  la  25  de 
ani.  Băiatul,  Berke,  a  sosit  când  Gurban  avea  20  de  ani. 

Socrii  lui  ANATOLI,  gospodarul  fermier  Belgutai  şi  nevasta  lui, 
Koke,  s-au  ocupat  mult  de  creşterea  nepoţilor,  mai  ales  în  perioadele 
când  tatăl  lor  era  plecat  pentru  comerţ  la  drumuri  lungi. 

Mongo  a  fugit  cu  un  siberian  din  nord  şi  nu  s-a  mai  ştiut  nimic 
despre  ea. 

Suhe  s-a  căsătorit  la  16  ani  cu  gospodarul  Khulan,  un  tânăr  de  21  ani. 
Au  avut  doi  copii.  Fata  se  numea  Sarnai,  iar  băiatul,  Nergui. 

Berke  a  plecat  cu  o  caravană  spre  Kiev  pentru  a-şi  cunoaşte  rudele.  A 
rămas  acolo,  s-a  căsătorit  la  27  de  ani  cu  Liusia,  o  fată  de  17  ani,  şi  au 
avut  doi  băieţi:  Igor  şi  Pavlik. 

Gospodăria  lui  Belgutai  era  mare.  Avea  vite  cornute  şi  cai.  La  pescuit 
în  apa  fluviului  Lena  şi  la  vânătoare  de  veveriţe,  vulpi,  iepuri  şi  hermine, 
pleca  împreună  cu  cei  doi  servitori  ai  lui.  Foloseau  caii  pentru  călărit  şi 
boii  pentru  căratul  poverilor.  Casa  lui  Belgutai  şi  cea  a  lui  ANATOLI  erau 
construite  din  pari  lungi,  puţin  îndoiţi  în  partea  de  sus,  şi  acoperite  cu 
scoarţă  de  mesteacăn. 

Locuind  în  satul  ales  de  el,  ANATOLI  a  învăţat  să  îi  respecte  pe 
şamanii  iakuţi,  care  erau  împărţiţi  în  două  categorii.  Şamanii  obişnuiţi, 
numit  „şamanii  negri”,  erau  slujitorii  duhurilor  rele.  în  afară  de  ei, 
existau  „şamanii  albi”,  slujitorii  duhurilor  luminoase  din  Cer.  în  cinstea 
duhurilor  luminoase  erau  organizate  vara  serbări  speciale.  în  timpul 
petrecerilor  se  consuma  băutura  numită  kumis,  apoi  începeau  jocurile  şi 
luptele. 

în  vara  anului  862,  într-o  astfel  de  petrecere,  ANATOLI  a  încălecat 
un  cal  nărăvaş,  încercând  să  se  ţină  în  şa.  Băuse  prea  mult  kumis,  nu  şi-a 
putut  menţine  echilibrul,  iar  calul  l-a  aruncat  la  pământ,  lovindu-1  cu 
copitele  în  cap.  Nefericitul  a  murit  pe  loc,  la  57  de  ani. 

ANATOLI  a  iubit  mult  natura,  animalele,  păsările,  Câmpia  Iakuţiei, 
ce  părea  a  fi  nesfârşită. 

Nina  Petre 
30  octombrie  2018 


Episodul  12-  AMARUQ 

Episodul  spiritual  o  are  ca  eroină  pe  AMARUQ  (674-713).  S-a  născut 
intr-un  sat  de  eschimoşi  aşezat  între  fluviul  Mackenzie  şi  lacul  Sclavilor, 
zona  aflată  astăzi  pe  teritoriul  Canadei. 

Tatăl  ei  se  numea  Nurilik.  Mama  ei,  numită  Ikiaq,  născuse  trei  copii. 
Cel  mai  mare  dintre  ei,  Taqtu,  era  mai  în  vârstă  cu  3  ani  decât  fratele  său, 
Tulok.  După  Tulok,  urma  fata,  AMARUQ,  la  o  diferenţă  de  2  ani. 

Taqtu  a  devenit  negustor  cu  barca  pe  fluviul  Mackenzie  şi  pe  lacul 
Sclavilor,  făcând  schimb  de  produse  cu  alte  triburi.  S-a  căsătorit  la  20  de 
ani  cu  Nuvua,  o  fetiţă  de  15  ani.  Au  avut  şase  copii,  patru  fete  şi  doi  băieţi. 

Tulok  a  rămas  gospodar  în  sat.  Căsătorit  la  18  ani  cu  Asiaq,  o  fată  de 
16  ani,  a  avut  cu  ea  trei  băieţi  şi  două  fete. 

Pe  AMARUQ  au  măritat-o  părinţii  la  14  ani  cu  gospodarul  Nanouk, 
un  tânăr  de  21  de  ani.  Părinţii  lui  Nanouk  se  numeau  Nunik  (tatăl)  şi 
Tutega  (mama).  Nunik  era  un  foarte  bun  vânător  de  reni  caribu  şi  urşi. 

La  16  ani,  AMARUQ  a  născut  primul  băiat,  pe  Ujurak.  După  4  ani,  a 
sosit  următorul  băiat,  Kanaak. 

Ujurak,  vânător  neînfricat,  s-a  căsătorit  la  18  ani  cu  Arnaq,  o  fetiţă 
de  13  ani.  Au  avut  doi  băieţi,  Tarkik  şi  Cupun,  la  care  s-au  adăugat  două 
fete,  Hitty  şi  Uki. 

Kanaak,  ajuns  negustor  cu  barca,  s-a  căsătorit  la  22  de  ani  cu 
Meriwa,  o  fată  de  16  ani.  Ea  a  născut  un  băiat,  Siqinik,  şi  două  fete, 
Kirima  şi  Nanurjuk. 

Preocupările  casnice  ale  lui  AMARUQ  erau  creşterea  copiilor, 
prepararea  alimentelor,  confecţionarea  hainelor,  a  sacilor  de  dormit  din 
piele  de  caribu,  întreţinerea  lămpilor  de  ulei.  Vara,  îşi  urca  pruncii  în 
barca  familiei  (umiak)  şi  îi  învăţa  să  vâslească. 

AMARUQ  avea  credinţa  animistă,  adică  în  spiritele  naturii,  la  fel  ca 
întreaga  comunitate  a  satului.  Un  talent  deosebit  al  mamei  AMARUQ, 
moştenit  de  fiii  ei,  era  confecţionarea  amuletelor  şi  statuetelor  din  lemn, 
oase  şi  dinţi  de  animale,  pe  care  sculpta  figuri  sau  scene  din  viaţa  de 
fiecare  zi.  Pe  amulete  sculpta  păsări  (timiak),  stele  (udioriak),  peştişori 
(ammassat)  sau  chipurile  unor  spirite  rele  (tupileks),  aşa  cum  şi  le 
imagina.  Statuetele  reprezentau  trupuri  de  caribu,  urşi,  vulpi,  foci,  păsări. 
Ascultând  cu  atenţie  povestirile  de  vânătoare  ale  soţului  şi  fiilor  ei, 
AMARUQ  îşi  imagina  cum  arată  ursul  alb  (nanuk)  şi  sculpta  statuete  pe 
care  le  dăruia  rudelor  în  zilele  de  sărbătoare.  îi  plăcea  să  sculpteze  afară, 
în  mijlocul  naturii,  indiferent  de  anotimp. 

Ca  toate  femeile  din  acea  regiune  friguroasă,  AMARUQ  s-a 
îmbolnăvit  grav  de  reumatism.  A  murit  la  39  de  ani,  în  iarna  anului  713, 
când  trupul  firav  nu  a  mai  rezistat  frigului  cumplit. 

Nina  Petre 
15  decembrie  2018 


COMENTARIUL  ZOEI 

Am  citit  în  copilărie  cărţi  despre  eschimoşi  şi  mă  fascina  rezistenţa 
lor  şi  modul  de  supravieţuire.  Cred  că  din  acea  viaţă  mi  se  trage  faptul  că 
nu  îmi  place  şi  nu  suport  frigul. 

îmi  place  să  creez,  să  văd  că  iese  ceva  din  mâna  mea  (o  cusătură,  un 
pandantiv  etc).  Mereu  zic  să  îmi  fac  timp  pentru  creaţie. 

11  ianuarie  2019 

Episodul  13  -  SON  AM 

Episodul  spiritual  o  are  ca  eroină  pe  tibetanca  SONAM  (514-562).  S- 
a  născut  într-un  sat  de  munte  din  Tibet,  în  apropierea  căruia  s-a 
construit,  după  zeci  de  ani,  vestitul  oraş  Lhasa.  Locuitorii  satului 
respectiv  se  ocupau  cu  agricultura,  creşterea  animalelor  şi  comerţul. 
Astăzi,  Tibetul  este  o  regiune  istorică  situată  pe  teritoriul  statului  chinez. 

Gospodarul  Dampa,  căsătorit  cu  harnica  Opame,  avea  un  singur 
copil,  pe  fiica  lor,  SONAM.  Niciunul  dintre  membrii  familiei  nu  avea 
ştiinţă  de  carte.  Religia  lor  era  animistă.  Oamenii  se  rugau  la  zeii  naturii 
care  le  protejau  satul. 

La  16  ani,  norocul  i  s-a  arătat  lui  SONAM  în  persoana  negustorului 
chinez  Kunzang,  sosit  în  sat  de  câteva  săptămâni  cu  scopul  de  a  duce 
peste  munţi,  în  ţara  lui,  piei  şi  blănuri  de  cea  mai  bună  calitate.  Kunzang 
avea  24  de  ani  şi  se  recomanda  ca  fiind  fiul  unui  prinţ  chinez,  conceput 
cu  una  dintre  iubitele  acestuia.  Kunzang  fugise  peste  munţi  de  teama 
celorlalţi  fraţi,  cinci  la  număr,  care  voiau  să  îl  omoare  pentru  că  era  cel 
mai  tânăr  dintre  ei  şi  nu  voiau  să  îi  dea  nicio  parte  din  averea  tatălui  lor, 
decedat  recent. 

Kunzang  s-a  îndrăgostit  de  SONAM  şi  a  cerut-o  în  căsătorie.  După 
nuntă,  a  decis  să  rămână  aproape  de  ea  şi  de  părinţii  ei.  Şi-a  construit  în 
sat  o  casă  din  pietre  şi  bârne,  a  renunţat  la  drumurile  lungi  pe  cărări  de 
munte  şi  a  învăţat  de  la  socrul  său  să  fie  un  bun  gospodar.  împreună  cu 
Dampa,  mergea  la  vânătoare,  la  pescuit,  creştea  animale  (iaci  şi  oi), 
cultiva  orez,  orz,  ceai  şi  alte  plante  comestibile.  A  învăţat  să  argăsească 
pieile,  să  facă  unelte  din  fier  şi  oale  de  lut. 

SONAM  şi-a  continuat  ocupaţiile  zilnice  de  pe  vremea  când  locuia  la 
părinţi.  Ştia  să  ţeasă  covoare,  stofe,  şaluri,  să  coasă  haine  femeieşti,  să 
facă  pălării,  basmale,  pelerine  de  lână,  pantofi  din  pânză  cu  talpa  de  piele 
cusută. 

Nu  şi-a  cunoscut  socrii  din  China.  Dorji,  tatăl  lui  Kunzang,  murise, 
iar  Perna,  femeia  care  îi  dăduse  viaţa  fiului  lor,  se  pierduse  în  lume. 

SONAM  a  născut  primul  băiat,  pe  Gewa,  la  18  ani.  După  3  ani,  a  sosit 
şi  fiul  cel  mic,  Tenzin.  Crescuţi  de  părinţii  lor  ca  buni  gospodari,  cei  doi 
băieţi  au  moştenit  darul  negustoriei  şi  chemarea  depărtărilor  de  la  tatăl 
lor. 

Gewa  a  plecat  peste  munţi,  spre  China,  cu  mărfuri  de  vânzare  într-o 
caravană  cu  18  localnici,  la  doar  17  ani.  A  revenit  acasă  după  3  ani,  cu 
bani  chinezeşti.  S-a  căsătorit  la  25  de  ani  cu  Dădui,  o  fată  de  16  ani  din 
satul  său.  Ea  a  născut  doi  băieţi:  Tashi  şi  Denpo. 

Fratele  lui  Gewa,  negustorul  Tenzin,  a  preferat  să  îşi  comercializeze 
mărfurile  animaliere  şi  meşteşugăreşti  la  distanţe  mai  mici,  în  satele 
tibetane  din  regiunea  unde  locuia.  S-a  căsătorit  la  23  de  ani  cu  Dawa,  o 
fată  de  15  ani.  Au  avut  împreună  un  singur  copil,  pe  fiica  lor,  Zenji. 

SONAM  a  murit  la  48  de  ani,  pe  vreme  de  iarnă  grea,  în  anul  562. 
Puternicele  crize  cu  dureri  reumatice  i-au  oprit  cursul  vieţii. 

Prin  religia  ei  animistă,  SONAM  era  puternic  legată  sufleteşte  de 
natură.  Datorită  calităţilor  telepatice  înnăscute,  ea  comunica  mental  cu 
vietăţile  naturii  înconjurătoare:  plante,  animale,  păsări.  Din  felul  cum 
foşneau  pomii,  ştia  cum  se  va  schimba  vremea.  Manifestările  neobişnuite 
ale  animalelor  şi  păsărilor  prevesteau  apropierea  cutremurelor.  Când 
vântul  sufla  intr-un  anumit  fel,  ştia  că  în  sat  va  muri  cineva.  Strigătele 
vesele  ale  unor  animale  domestice  prevesteau  naşterea  câte  unui  copil. 

Nina  Petre 
16  ianuarie  2019 


COMENTARIUL  ZOEI 

Sonam  a  avut  o  viaţă  frumoasă.  Pentru  mine,  Tibetul  este  un  loc 
magic,  unde  oamenii  înţeleg  natura  şi  o  respectă,  unde  nu  numai  aerul 
este  mai  pur,  ci  şi  sufletele  ce  trăiesc  acolo. 

24  ianuarie  2019 


- Sfârşitul  volumului  nr.y - 

